
Előszó. 

A  múlt  év  elején  mozgalom  indult  meg  a 
Hubay  Jenő  nagyszámú  barátai  és  tisztelői  körében 
a  mester  negyvenéves  művészi  és  harmincéves 
tanári  jubileumának  megünneplésére. 

A  közönség  körében  bizonyos  meglepetést  kel- 
tett e  mozgalom:  hát  már  negyvenéves  művész  és 
harmincéves  tanár  Hubay?  Ily  hosszú  pályát  futott 
be  az  a  rokonszenves  mester,  kinek  karcsú,  délceg 
alakja,  a  játék  hevében  meg-megrezdülő  bodor 
szőke  fürtjei,  tüzes  művészi  temperamentuma,  sze- 
meink előtt  mindig  dúsabban  és  dúsabban  kifej- 
lődő virtuozitása  és  alkotó  ereje  szinte  hozzászok- 
tattak, hogy  benne  fiatal  embert  lássunk? 

Az  első  csodálkozást  azonban  csakhamar  lel- 
kes helyeslés  és  készség  váltotta  föl,  amely  egy 
percig  sem  hagyott  bennünket,  a  kezdeményezőket 
cserben  s  amely  a  haza  és  a  külföld  mind  szélesebb 
köreit  vonva  be  a  mozgalomba,  lehetővé  tette, 
hogy  a  múlt  év  november  havában  a  jubileumot  oly 
általános  érdeklődés  és  meleg  lelkesedés  közepett 
üljük  meg,  amint  az  még  mindnyájunk  élénk  em- 
lékezetében van. 

Az  ünneplés  tervébe  kezdettől  fogva  be  volt 
foglalva  Hubay  életrajzának  megiratása  és  kiadása 


is.  A  rendező-bizottság  ugyan  nem  minden  tétová- 
zás nélkül  nyúlt  e  föladathoz.  Széchenyi  szerint 
élőkről  élők  között  nincs  igazságos  ítélet;  és  oly 
korú  emberről,  aminő  Hubay,  életrajzot  írni  még 
azzal  a  kockázattal  is  jár,  hogy  a  legjobb  indulat 
és  legmelegebb  elismerés,  mely  a  szerző  tollát  ve- 
zeti, esetleg  az  igazság  adósaként  fog  föltűnni  a 
későbbi  sikerek  ismerője  előtt.  Azonban  úgy  vél- 
tük, hogy  ha  mást  nem,  érdekes  és  becses  anya- 
got nyújtunk  egy  majdani  végleges  életrajz  szá- 
mára, vagy  lehetővé  tesszük,  hogy  ez  életrajznak 
úgyis  fiatal  szerzője,  művét  majd  —  egy  második 
kötettel  toldja  meg! 

A  bizottság  ugyanis  abban  a  kedvező  helyzet- 
ben volt,  hogy  e  vállalkozása  számára  dr.  Haraszti 
Emil  tanár  úr,  a  máris  előnyösen  ismert  zene- 
esztétikus a  jubileum  idejében  már  majdnem 
kész  Hubay-életrajzát  önzetlen  készséggel  aján- 
lotta föl  s  a  Singer  és  Wolfner-cég  előzékeny  és 
áldozatkész  ajánlata  lehetővé  tette,  hogy  a  mű 
díszes  kiállítása  mellett  is  várható  tiszta  jövede- 
lem a  jubileummal  kapcsolatban  tervbe  vett  Hubay- 
ösztöndíjalapot  gyarapítsa  s  ilyenképpen  jeles  fia- 
tal zenei  tehetségek  kiképzését  mozdítsa  elő. 

A  szerző  szeretetteljes  részletezéssel  tárja  az 
olvasó  elé  a  rendelkezésére  állott,  fölötte  érdekes 
anyagot,  élénk  színekkel  ecsetelve  egy  tünemé- 
nyesnek imondható  művészi  pályát  s  beható  és 
szakavatott  ismertetését  és  méltatását  adva  a 
Hubay  egész  zeneszerzői  munkásságának  is. 

Az  ünnepelt  mester  eddigi  életfolyása  örven- 
detes, sőt  fölemelő  példája  egy  erős  tehetség 
majdnem  szakadatlan  győzelmeinek  az  érvénye- 
sülése elé  háruló  összes  akadályok  fölött,  a  meg- 
érdemelt, gyors  emelkedésnek,  a  céltudatos  munka 
elmaradhatatlan  sikerének.  Emellett  van  egy,  a  mi 
sajátlagos  magyar  viszonyainkat  jellemző  s  majd- 
nem minden  szellemi  nagyságunk  életével  közös 


vonása  is,  az  tudniillik,  hogy  kivált  a  szellemi  alko- 
tások terén,  nálunk  a  hazai  közvélemény  rendesen 
csak  a  külföld  elismerését  teszi  magáévá.  Hosszú 
ideig  tartott  szellemi  függőségünk  egyfelől,  más- 
felől a  szűk  köre  azoknak,  akik  tudományos,  iro- 
dalmi és  művészeti  dolgokban  önálló  Ítéletre  ké- 
pesek, okai  ennek  a  sajnálatos  jelenségnek,  mely 
valóban  az  önkénytes  kiskorúság  benyomását 
teszi. 

A  Hubay  élete  képét  emellett  vonzóvá  és  gaz- 
daggá teszi  szoros,  s  az  ő  saját  fejlődésére  nagy- 
hatású viszonya  kora  művészetének  legkiválóbb 
alakjaihoz.  A  Joachim  és  Vieuxtemps  mesteri  be- 
iolyása,  a  Liszt  Ferenc  egyéniségének  és  művé- 
szetének fascináló  hatása,  a  Munkácsy,  Zichy  Mi- 
hály barátsága,  Massenet,  Brahms,  Qoldmarknak 
mély  átértésen  alapuló  szellemi  rokonsága  meg- 
annyi mérföldmutatói  a  magyar  mester  életének, 
úgy  mint  művészi  fejlődésének,  s  e  nagy  alakok- 
hoz való  viszonya  által  Hubay  élete  kortörténeti 
szempontból  is  emlékezetes  és  érdekes  jelenségek- 
ben gazdag. 

Mint  interpretáló  művész,  mint  zeneköltő  és 
mint  tanítómester  fölött,  ma  még  —  hitem  szerint 
Hubay  javára  —  le  nem  zárhatjuk  az  aktákat  s 
nem  alkothatjuk  meg  végleges  ítéletünket.  Oly  ro- 
hamos és  aránylag  könnyű  emelkedés,  oly  káprá- 
zatos sikerek  után  joggal  még  sokat  várhatunk  a 
java  korában  levő  mestertől.  De  amit  már  ma 
megállapíthatunk,  és  aminek  biztos  tudatában  bo- 
csátjuk, a  lezajlott  örömünnep  emlékéül  útjára  e 
könyvet,  az  az,  hogy  Hubay  mindhárom  minősé- 
gében már  ma  is  nemzetünk  művészetének  legna- 
gyobbjai közé  emelkedett. 

Reprodukáló  művészete,  melynek  úgyszólván 
az  összes  művelt  nemzetek  elismerése  hódolt,  a 
korunkban  kialakult  művészeti  irányok  legjobb- 
jait szerencsésen  egyezteti  össze  s  olvasztja  föl 


egy  erős  egyéniség  minden  ízében  magyar  tem- 
peramentumának hevében.  Zeneszerzői  alkotásai 
a  soha  meg  nem  tagadott  lyrai  alaphang  mellett 
gazdagok  változatosságban  s  az  újabb  időkben 
talán  a  legkomolyabb  és  legeredményesebb  törek- 
vést mutatják  a  magyar  mtizene  megteremtésére, 
melynek  megismertetése  is  Európa  minden  részé- 
ben neki  sikerült  legjobban;  némely  operája  meg- 
találta az  utat  az  óceánon  túlra  is.  Mint  zene- 
pedagógus világraszóló  művészi  tehetségeket  fe- 
dezett föl  és  képezett  ki  s  mint  egy  egész  virtuóz- 
gárda vezére  jelenik  meg  előttünk;  atyja  nemes 
hagyományának  útját  járva,  irányítólag  hat  egész 
zenei  életünk  fejlődésére,  emelve  azt  s  egyúttal 
mind  jobban  függetlenítve  minden  egyoldalú 
idegen  befolyástól. 

A  negyvenéves  művészi  pálya  végére  most 
pontot  teszünk;  új  korszak  következik,  amelynek 
méltatására  majd  annak  idején  vegyék  föl  a  tollat 
ismét  Hubaynak  akkori  barátai  és  tisztelői,  akik 
bizonyára  nem  lesznek  kevesebben  a  mostaniaknál. 
De  vagyunk  olyan  egoisták,  hogy  mi  se  búcsú- 
zunk tőle;  tapsolni  akarunk  további  sikereinek  is, 
mert  élvezni  akarjuk  azokat! 

Boldog,  akinek  olyan  elismerés  jut,  amelyből 
nemcsak  hála  fakad,  hanem  még  remény  is. 

Budapest,  1913  január  havában. 

Berzeviczy  Albert. 

Bevezetés. 

Hubay  Jenő  a  magyar  zeneművészet  egyik 
legragyogóbb  jelensége.  Pályája  csaknem  oly  szé- 
dítően gazdag  diadalban,  emelkedésben,  mint  a 
Liszt  Ferencé.  Minden  mozzanata  egy  sokoldalú 
lángelme  nagyszerű  megnyilatkozása.  Budapest 
és  Berlin  a  csodagyermeket  bámulta.  Parisban  és 
Londonban  bontakozik  ki  zsenije  egész  fiatalos 
erejében  és  nagyságában.  Csakhamar  a  hegedű 
legelső  mesterei  között  emlegetik.  A  francia  kri- 
tika mint  új  Paganinit  köszönti.  így  kerül  alig  hu- 
szonhároméves korában  a  brüsszeli  konzervató- 
riumba, Vieuxtemps  és  Wieniawsky  örökébe.  De 
habozás  nélkül  búcsút  mond  díszes  állásának,  mi- 
kor haza  hívják,  hogy  a  magyar  zenekultúra  fé- 
nyét növelje  nevével  és  működésével.  Mert  min- 
dig és  mindenütt  elsősorban  magyar  volt.  A  nem- 
zeti ideált  kereste  egész  életén  át  a  művészetben. 
Nem  romantikus  rajongásból,  hanem  belső  meg- 
győződésből. Magyaros,  faji  vonások  alkotják  re- 
produkáló művészetének  legérdekesebb  és  legér- 
tékesebb sajátságait.  Produktív  művészetének 
egyetlen  álma  a  magyar  műzene  megteremtése. 
Pedagógiai  működése  a  szélrózsa  minden  irányá- 
ban ismertté  tette  nevét.  Egész  idegen  kolónia  te- 


lepedett  meg  Budapesten  a  távoli  nyugatról,  sőt 
Amerikából  is,  hogy  Hubay  Jenőtől  nyerje  mű- 
vészi kiképzését.  Sokféle  munkássága  minden  ágá- 
ban, minden  vonatkozásában  megérezzük  a  fárad- 
hatatlan magyar  muzsikust,  ki  sohasem  szűnik 
meg  a  nemzeti  művészetért  küzdeni. 

Ennek  a  mozgalmas  és  érdekes  pályának  tör- 
ténetét kíséreltem  megírni  a  következőkben.  Köny- 
vem néhol  talán  túlságosan  részletesnek,  néhol 
meg  erősen  chronológiai  jellegűnek  fog  föltűnni. 
E  szépséghibákat  mentse,  hogy  míg  egyrészt 
meg  kellett  világítanom  Hubay  művészi  múltjá- 
nak minden  momentumát,  másrészt,  szemben  az 
idegen,  megbízhatatlan  zenetörténeti  monográfiák- 
kal, pontos  és  kimerítő  (már  amennyire  ez  lehetsé- 
ges) képet  akartam  nyújtani.  Kivált  Hubay  viszo- 
nyát Liszthez  és  Brahmshoz  igyekeztem  új  adatok 
segítségével  teljes  jelentőségében  föltüntetni,  mert 
a  német  zenehistorikusok  (Ramann,  Kapp,  Kalbeck 
és  mások)  idevágó  könyvei  telve  vannak  ferdítés- 
sel, tévedéssel,  vagy  —  elhallgatással.  Forrásaim- 
ról munkám  végén  számolok  be. 

I. 

Gyermekkor. 

1858—1873. 

Zenei  viszonyaink  az  ötvenes  években.  —  Huber  Károly 
és  családja.  —  Jenő  gyermekévei.  —  Az  első  benyo- 
mások. —  Hegedülni  tanul.  —  Iskolába  jár.  —  Zenei 
tanulmányok.  —  Liszt  Ferenc.  —  Wagner  Richárd. 
—  A  Lohengrin  bemutatója.  —  Operaesték  a  Nemzeti 
Színházban.  —  A  reáliskola.  —  A  férfinégyes-pályá- 
zat. —  Anyja  halála.  —  A  Nemzeti  Zenede  hangver- 
senye. —  Végleges  pályaválasztás.  —  Külföldre  megy. 

A  magyar  zenekultúra  fejlődése  csak  a  XIX. 
század  közepén  indul  nagyobb  lendületnek.  De  a  ha- 
ladás ekkor  annál  gyorsabb,  mintha  századok  mu- 
lasztásait igyekeznék  pótolni  néhány  évtized  mun- 
kája. Csodálatos  ideálizmus,  tetterő  és  nemzeti  ön- 
tudat hevítette  azt  a  néhány  magyar  zenészt,  aki- 
nek hosszú,  keserves  fáradozások  után  sikerült 
ekkor  megvetnie  zenei  műveltségünk  alapjait.  Kö- 
zülök talán  a  legmunkásabb  és  legönzetlenebb 
Huber  Károly  (szül.  Varjason,  1827-ben),  a  Nem- 
zeti Színház  karnagya.  Egész  pályája  félreismer- 
hetetlenül mutatja  az  igazi  művészt  és  hazafit. 

1844-ben  —  alig  tizenhat  éves  korában  —  a 

Nemzeti  Színház  első  hegedűsei  között  találjuk. 
1851-ben  Bécsbe  megy  hangversenyezni.  Játéka 
annyira  magával  ragadja  a  közönséget,  hogy  szer- 
ződtetik az  udvari  operához  hangversenymester- 
nek. De  csak  egy  évig  maradt  idegenben,  mert 
hazahívták  és  fölajánlották  neki  a  Nemzeti  Színház 
első  hangversenymesteri  állását,  amit  el  is  fogadott. 
1852-ben  nőül  vette  egy  előkelő  pesti  család  leá- 
nyát, Szevera  Lujzát  és  tanár  lett  a  Nemzeti 
Zenedé-ben. 

De  nyugtalan  művészi  temperamentuma  nem 
engedi  pihenni.  1856-ban  félévi  szabadságot  kér  és 
hangversenykörútra  indul  a  Doppler  testvérekkel. 
Ahol  csak  megfordul  —  Bécsben,  Drezdában,  Ham- 
burgban, Brüsszelben  és  Londonban  —  mindenütt 
bámulatba  ejti  a  kritikát  és  a  közönséget  kápráza- 
tos technikai  készségével  és  mélyen  átérzett  elő- 
adásával. Brüsszelben  Huber  sokat  játszott 
Batthyány  Lajosné  grófné  szalonjában,  ahol  a  ma- 
gyar emigránsok  —  Teleki  László  gróf,  Horváth 
Mihály,  báró  Jósika  Miklósné  —  találkozni  szok- 
tak. Londoni  szerencsétlen  honfitársai  pedig  köny- 
nyezve  ölelik  szívükre,  mikor  eljátsza  nekik  Souve- 
nir d'Arad  című  hegedűábrándját. 

Hazatérve  külföldi  diadalútjáról,  megírja  első 
operáját,  a  Székely  leány  című  víg  dalműt,  melyet 
a  Nemzeti  Színház  mutatott  be  nagy  sikerrel.  A 
címszerepet  a  legjelesebb  énekesnők  egyike,  Hol- 
lósyné  énekelte.  Majd  zenepedagógiai  szempontból 
messze  kiható  fontosságú  munkát  végez:  közre- 
bocsátja az  első  magyar  hegedüiskolát,  melyet 
nemcsak  itthon,  de  külföldön  is  sokáig  használtak 
alapossága  és  rendszeressége  miatt.  Közben  vonós- 
négyes társaságot  szervez  és  kamara-estéket  ren- 
dez. A  Huber-féle  quartett  volt  az  első  ilynemű 
magyar  művészi  szövetkezés.  A  zeneirodalom  igen 
sok  nagy  alkotását  Huberék  ismertették  meg  a 
magyar  közönséggel.  így  Volkmann  Róbert  né- 

gyeseit  itt  hallották  először.  Majd  Erkel  Ferenccel 
együtt  vezeti  a  Nemzeti  Színház  operaelőadásait. 
Lelkes  híve  volt  Huber  Wagner  Richárdnak  is.  Az 
ő  törhetetlen  meggyőződésének  és  vas  energiájá- 
nak köszönhetjük,  hogy  1866  dec.  1-én  a  Nemzeti 
Színházban  előadták  a  Lohengrint,  megelőzve  a 
bécsi  operát.  A  bemutatónak  óriási  sikere  volt,  a 
szereplőknek  és  Hubernek  tízszer  kellett  a  kárpit 
előtt  megjelenniük.  A  hálás  zeneköltő  azután  csak- 
hamar meleghangú  levélben  köszönte  meg  Huber 
fáradozását,  mert  jól  tudta,  hogy  mennyi  nehézsé- 
get gördítettek  egyesek  —  közöttük  Erkelek  is  —  a 
„jövő  zenéjének44  magyar  földön  való  térhódítása 
elé. 

Karmesteri  teendői  közepette  a  múzsához  sem 
maradt  hűtlen.  Sok  derűs  estét  szerzett  a  közön- 
ségnek közkedvelt  operája,  a  Víg  cimborák.  Hazai 
zeneköltőink  közül  ő  volt  legszerencsésebb  műve- 
lője a  vokális  zenének.  A  capella  férfikórusai  el  nem 
múló  becsű  alkotásai  a  dalirodalomnak  és  ma  is 
gyakran  szerepelnek  a  dalosversenyek  műsorán. 
Éveken  keresztül  karnagya  és  fáradhatatlan  mun- 
kása volt  az  Országos  Dalosszövetségnek. 

1871-ben,  mikor  az  Orczy-éra  alatt  a  Nemzeti 
Színház  hanyatlásnak  indult,  annyi  más  művésszel 
együtt  Huber  Károly  is  megválik  eddigi  működése 
színhelyétől.  Hegedütanítással  foglalkozik  és  ki- 
záróan nagyszámú  tanítványainak  él.  Csak  1875- 
ben  hirdet  még  egyszer  a  színlap  Huber-premiert, 
mikor  a  Népszínház  megnyitó-előadásán  A  király 
csókja  című  egyfölvonásos  víg  dalművét  mutat- 
ják be.  Nagy  elterjedésnek  örvendtek  dalai,  he- 
gedű- és  zongora-kompoziciói.  1884-ben  Liszt  Fe- 
renc fölterjesztésére  kinevezik  a  Zeneakadémia 
hegedűtanárának.  Ugyanakkor  országszerte  ün- 
neplik az  érdemes  művészt,  kire  még  a  legmaga- 
sabb kegy  sugara  is  reá  vetődik:  megkapja  a  Fe- 
renc József-rend  lovagkeresztjét.  De  új  állása  dí- 

szét  már  nem  sokáig  élvezhette,  mert   1885-ben 
véget  ér  tevékeny,  munkás  élete. 

* 

A  Rákóczi-úton,  a  Fehér  ló  szálloda  mellett 
lévő  bérház  második  emeletén  élt  a  Huber-család: 
a  szülők  és  három  gyermek,  Károly,  Jenő  és 
Aranka.  Közülök  Jenő  (szül.  1858  szept.  15.)  volt 
a  legmuzsikálisabb,  nagy  zenei  tehetségének  már 
kis  korában  számos  tanújelét  adta.  Születésekor 
atyja  a  Nemzeti  Színház  karmestere  volt.  Ezért 
Huber  Károly  nagyon  kevés  időt  tölthetett  ottho- 
nában, csaknem  egész  nap  a  színháznál  akadt 
dolga,  a  komponáláshoz  is  csak  késő  este  juthatott. 
Dolgozószobája  a  hálószoba  mellett  volt  s  így  a 
gyermekeket  szendergésükből  sokszor  fölriasztot- 
ták a  behangzó  zongoraakkordok.  Jenő  ilyenkor 
ágyacskájából  feszült  figyelemmel  hallgatta  a  zene- 
költés misztériumát. 

Huberék  lakásában  igen  sok  neves  idegen  és 
magyar  művész  megfordult.  így  gyakran  járt  oda 
Volkmann,  azután  Laub  Ferdinánd,  a  híres  hegedű- 
művész, ki  akkoriban  Huber  Károly  vezetésével  a 
Nemzeti  Színházban  hangversenyzett  és  mások. 
Jenő  Laub  egyik  hangversenyét  a  színfalak  mögül 
hallgatta  végig.  Szünet  alatt  atyja  bemutatta,  mint 
leendő  hegedű-virtuózt  a  művésznek,  ki  fölemelte 
a  gyermeket  és  megcsókolta. 

Huber  Károly  látva  fiának  mindegyre  hatá- 
rozottabban megnyilvánuló  zenei  hajlamát,  már 
négy  éves  korában  hegedülni  tanította.  Jenő  néha 
egy  óra  hosszáig  is  hegedült  apjával,  míg  végre 
anyja  kopogott  az  ajtón,  hogy  elég  lesz,  de  már 
többnyire  későn,  mert  a  vézna,  gyönge  gyermek 
a  lecke  végén  elájult.  Reggelenkint  atyja  szobá- 
jába ment,  neki  jó  reggelt  kívánni,  azután  a  zon- 
gorához ült  s  apró  kis  ujjaival  addig  keresgélte  a 
harmóniákat  és  akkordokat,  míg  atyja  ki  nem 
kergette. 

Huber  Károly 


Hubay  Jenő 
négy  éves  korában. 


Huberné  Szevera  Lujza 


Hubay  Károly 


Ferenczi  Zoltánné 
Hubay  Aranka 


A  HUBER-CSALÁD. 


Hét  éves  korában  beíratják  szülei  a  Cukor-ut- 
cában levő  Szőnyi-iéle  intézetbe.  így  több  ideje 
maradt  zenei  tanulmányaira,  melyeket  atyja  el- 
foglaltsága miatt  Gobbi  Alajos  vezetésével  folyta- 
tott. Hogy  azonban  haladását  atyja  jobban  ellen- 
őrizhesse, a  Nemzeti  Zenedében  saját  osztályába 
vette.  Szőnyi  intézetében  Jenőnek  kiváltságos 
helyzete  volt.  Iskolatársai  művésznek  nevezték  a 
magyar  nadrágos,  sujtásos  kabátu  fiúcskát,  ki 
ekkortájt  már  gyakran  szerepelt  zenedei  és  jóté- 
konycélu  hangversenyeken,  mindig  nagy  föltűnést 
keltve  művészi  hegedüjátékával. 

1865  augusztus  havában  látja  meg  először 
Liszt  Ferencet.  A  mester  Augusz  báró  hivását  kö- 
vetve, Pestre  jött  és  a  Nemzeti  Zenede  huszonöt 
éves  jubileumára  rendezett  ünnepen  a  Szent  Erzsé- 
bet Legendái á-t  dirigálta.  A  Vigadó  termeiben  folyt 
le  a  nagyszerű  hangverseny,  melyet  Jenő  is  végig- 
hallgatott s  Liszt  varázslatos,  szinte  természetfö- 
löttinek tetsző  lénye  kitörölhetetlen  emléket  ha- 
gyott a  gyermek  lelkében. 

Ugyanebben  az  esztendőben  hallja  először 
otthon  Wagner  Richárd  nevét.  Atyja  úgy  be- 
szélt a  zenedráma  reformátoráról,  mint  a  művé- 
szet legcsodálatosabb  héroszáról.  Huber  Károly 
egész  éjeken  át  tanulmányozta  a  Lohengrin  parti- 
túráját s  heteken  át  a  Grál  lovag  történetének  mo- 
tívumaitól visszhangzott  az  egész  ház.  így  hát 
Jenő  hamar  és  alaposan  megismerte  Wagner  leg- 
népszerűbb operáját.  Étkezés  közben  pedig  bá- 
mulva hallgatta  atyja  szavait,  hogy  mint  igyek- 
szik megakadályozni  a  Lohengrin  előadását  a 
Nemzeti  Színház  személyzetének  egy  része.  Végre 
Hubernek  sikerült  eloszlatni  Radnótfáy  intendáns 
pénzügyi  aggodalmait  —  zeneiek  nem  lehettek, 
mert  az  intendánsok  sohasem  értettek  a  muzsiká- 
hoz — ■  s  így  bemutatták  a  darabot.  A  premier 
oly  nagy  szenzáció  volt,  hogy  még  az  akkori  poli- 

tikai  eseményeket  is  háttérbe  szorította.  A  Lohen- 
grin  betanítása  az  akkori  viszonyok  között  rend- 
kívüli nehézségekkel  járt,  amit  egyformán  elismer- 
tek Wagner  Richárd  és  Huber  ellenségei.  Jenőt  a 
harmadik  előadásra  vitték  el  szülei:  a  fiúcska  bár 
kifáradva,  de  boldogan  gyönyörködött  az  opera 
szépségeiben  és  örömtől  csillogó  szemmel  nézte, 
mikor  az  utolsó  fölvonás  után  atyját  a  szereplők 
vállukra  emelték,  miközben  a  nézőtérről  virágeső 
hullott  feléje. 

Ezután  már  gyakrabban  látogatta  Jenő  a  Nem- 
zeti Színház  operaestéit.  Állandó  helye  volt  a  zene- 
karban, a  karnagyi  pulpitus  mögött  egy  széken. 
Mozart  művei  voltak  legkedvesebb  darabjai,  de 
annál  jobban  unta  az  olasz  operákat. 

Ezalatt  elvégezte  a  Szőnyi-féle  iskolát  és  be- 
iratkozott a  IV.  kerületi  főreáliskolába,  ahová 
]  873-ig  járt.  Az  első  két  osztályt  kitűnő  eredmény- 
nyel végezte,  de  a  harmadik  évtől  kezdve  a  sok 
hangverseny  és  színház  annyira  elfoglalta,  hogy 
érdeklődése  az  iskolai  tanulmányok  iránt  lankadni 
kezdett.  Korai  érettsége  is  hozzájárult,  hogy  nem 
tudott  lépést  tartani  a  tanítás  menetével,  hanem 
mindenfélével  foglalkozott  órák  alatt  is.  Ilyenkor 
olvasgatta  Aranyt,  Petőfit,  Vörösmartyt  s  a  ma- 
gyar irodalom  többi  jelesét.  Szabóky  Adolf,  a  ma- 
gyar nyelv  és  hittan  érdemes  professzora  gyakran 
mondta  a  katedráról  az  osztálynak:  Na,  a  művész 
már  megint  színdarabot  olvas. 

Egy  alkalommal  Jenő  megtudta,  hogy  az  egyik 
pesti  daloskör  pályázatot  hirdetett  férfinégyesre. 
Az  a  capella  stílus  iránt  mindig  érdeklődött,  atyja 
e  fajta  műveit  gondosan  tanulmányozta  s  így  el- 
határozta, hogy  részt  vesz  a  pályázaton,  mely  tit- 
kos volt,  egy,  Tóth  Kálmán  versére  írott,  férfikarral. 
A  pályázat  meddő  maradt,  de  a  pályabírák  egyet 
—  éppen  a  Jenő  darabját  —  mint  tehetséges  kez- 
dőnek a  művét  megdicsérték.  Huber  Károly  is  kö- 

zöttük  volt  s  mikor  otthon  a  pályaműveket  átját- 
szotta, Jenő  művének  tanulmányozása  közben  így 
szólt  fiához:  No  hát  ezt  egy  éretlen  szamár  írhatta, 
de  tehetséges.  Jenőt  ez  az  őszinte  bírálat  kissé  el- 
csüggesztette, de  annál  boldogabbá  tette  a  végle- 
ges eredmény. 

Jenő  nyilvános  szereplései  közül  legjelentősebb 
Huber  Károlynak  1872  április  8-án  a  Nemzeti 
Zenede  javára  rendezett  hangversenyén  való  közre- 
működése, mikor  Vieuxtemps  Souvenir  de  Bos- 
phore-ját  adta  elő  és  hegedűn  kísérte  bátyjával 
és  Erkel  Sándorral  Rákosi  Szidi  asszonyt,  ki  az 
Éji  látogatás  című  melodrámát  szavalta.  Első 
nagy  sikerét  ugyanezen  év  júniusában  aratta,  mi- 
kor a  Nemzeti  Zenede  vizsgálati  hangversenyén 
Viotti  egyik  versenyművét  mutatta  be. 

Amint  így  teltek  az  évek  és  mindinkább  nyil- 
vánvaló lett,  hogy  a  fiú  örökölte  atyja  fényes 
zenei  tehetségét,  a  Huber-családra  szomorú  idő 
következett.  Valamennyiük  körülrajongott  szeme- 
fényét, édesanyjukat  halálos  kór  gyötörte.  A  szelid 
lelkületű  asszony,  ki  maga  volt  a  megtestesült  jó- 
ság és  gyöngédség,  szemlátomást  hervadt  a  sír 
felé.  Az  utolsó  tavaszt  a  család  Budakesz  közelé- 
ben, gyönyörű  erdő  közepén,  kis  parasztházban 
töltötte.  Remélték,  hogy  a  természet  ereje  talán 
segíteni  fog  ott,  ahol  az  emberi  tudomány  hatalma 
véget  ér.  Jenő  ezeknek  a  keserves  napoknak  a  tra- 
gikumát fiatalsága  mellett  is  átérezte  teljes  nagy- 
ságában. Ha  olykor  engedve  társai  kérésének,  el- 
ment velük  és  Aranka  nővérével  az  erdőbe  epret 
szedni,  csakhamar  eszébe  jutott  beteg  édesanyja. 
Ott  hagyta  gondtalanul  játszó,  vidám  pajtásait, 
szorongó  szívvel  sietett  anyja  ágyához  és  lelke 
egész  melegével  vigasztalta  a  szenvedőt.  Anyja 
ekkor  megcsókolta,  megáldotta  és  játszani  küldte. 

Huberné  nemsokára  meghalt.  Az  elkövetkező 
esztendő  mélységes  bánatban  és  gyászban  telt  el. 

Hubay.  17  2 


Jenő  elvégezte  a  reáliskolát  s  nem  volt  maradása 
többé  Budapesten.  Folyvást  kérte  atyját,  engedje 
külföldre  menni.  Huber  Károly  végre  beleegyezett 
fia  pályaválasztásába  és  külföldi  tervébe.  Először 
Lipcsébe  akarta  vinni  Jenőt  Ferdinánd  Dávidhoz, 
Wilhelmy  híres  mesteréhez,  de  Dávid  halála  miatt 
szándékuk  abbanmaradt.  így  esett  a  választás 
Berlinre. 

II. 

Berlin. 

1873—1876. 

Berlin  a  hetvenes  évek  elején.  —  Joachim  és  a  Hoch- 
schule.  —  A  Braun- gimnázium.  —  Joachim-quartett- 
estéi.  —  A  berlini  operaház.  —  Wagner  Richárd.  — 
Moskowski  Móric.  —  A  kolozsvári  országos  dalos- 
verseny. —  A  második  év.  —  Éjjeli  kaland.  —  Zene- 
elméleti tanulmányok.  —  Kompozíciói.  —  Barátai.  — 
Nyilvános  szereplése.  —  A  harmadik  év.  —  Düssel- 
dorfba hívják.  —  Az  Engel-család.  —  Joachim  fo- 
gadóestéi. —  Hangverseny  az  udvarnál.  —  Joachim 

bizonyítványa. 

1873  őszén  érkezett  Jenő  atyjával  a  Sedan 
miatt  még  diadalmámorban  égő  Berlinbe.  A  mai 
fényes  palotasorokkal,  hatalmas  terekkel  és  ameri- 
kai forgalommal  pompázó  porosz  metropolis  akkor 
még  rideg,  unalmas,  alig  félmillió  lakosságú  város 
volt.  A  rosszul  kövezett  utcákon  —  még  a  legelőke- 
lőbbeken is  —  nyitott  csatornákban  folydogált  a 
szennyvíz,  s  alig  lehetett  néhol  észrevenni  a  nagy- 
városi élet  lüktetését. 

A  Königsplatzon,  ideiglenes  épületben  nyert 
elhelyezést  a  Königliche   Hochschule  für   Musik, 

amelyet  Joachim  szervezett  a  porosz  király  fel- 
szólítására 1869-ben.  A  homoksivatagszerü  tér  kö- 
zepén ízléstelenül  meredt  az  égnek  a  francia  ágyúk- 
ból készült  Victoria  Siegessaule.  Az  északi  oldalon 
feküdt  a  Kroll-établissement,  a  berliniek  legkedve- 
sebb szórakozási  helye.  Tulajdonosa,  a  magyar 
származású  Engel  József  rendkívül  szívesen  fo- 
gadta Huberékat  és  családja  körében  Jenő  később 
is  sok  kellemes  órát  töltött  el.  A  Kroll-établisse- 
ment mögött  új  városrész  volt  keletkezőben  s  itt 
építette  Joachim  a  Beethovenstrasséban  villáját. 

Huber  Károly  ismerte  Joachimot,  ki  akkor  már 
világhírű  művész  volt;  őt  vélte  fia  számára  a  leg- 
jobb mesternek.  Csakhamar  fölkereste  Jenővel 
együtt  s  elmondta,  hogy  fiát  a  fiochschuleba  sze- 
retné beíratni  abban  a  reményben,  hogy  Joachim 
tanítványának  fogadja.  Ezt  a  mester  készséggel 
megígérte,  bár  Jenőt  még  igen  fiatalnak  tartotta. 
De  természetesen  előbb  még  vizsgán  kell  átesnie. 
Joachim  azután  igen  szívesen  elbeszélgetett  vendé- 
geivel, megmutatta  híres  Stradivarius-hegedűjét  és 
preludált  is  rajta,  bámulatba  ejtve  Jenőt  csodála- 
tosan egyenletes  skáláival.  Majd  bemutatta  őket 
nejének,  Schneeweiss  Amáliának,  a  híres  énekes- 
nőnek, egy  igen  szeretetreméltó  szép  asszonynak, 
ki  férje  kedvéért  hagyta  el  a  színpadot  s  most  már 
csak  hangversenyteremben  lépett  föl. 

Nemsokára  megérkezett  a  fölvételi  vizsga 
napja.  Jenőn  kívül  még  hatan  jelentkeztek,  de 
mindegyik  idősebb  volt  nála,  mert  a  szabályzat  sze- 
rint csak  tizenöt  éven  fölüli  és  már  más  intézetet 
végzett  növendékeket  vettek  föl.  A  vizsgán  Jenő 
Kreutzer  egyik  etudejét,  Viotti  huszonkettedik  ver- 
senyművének első  tételét  és  Volkmann  Chant  du 
troubadour  című  bájos  apróságát  adta  elő.  A  pro- 
dukció után  Joachim  ragyogó  arccal  fogott  kezet 
Jenővel  s  így  szólt  hozzá :  „Tehát  osztályomba  ve- 
szem, de  reménylem,  szorgalmas  lesz.  Most  kez- 

A  berlini  Königliche  Hochschule 
für  Musik  régi  épülete  a  König-s- 
platzon.  (A  kert  későbbi  ültetés.) 


dődik  a  komoly  munka."  Atyjának  pedig  Schulz 
énektanár  (még  ma  is  él,  bár  haja  már  akkor  őszbe 
játszott)  ezt  mondta:  Gratulálok  a  fiához  karnagy 
úr,  ez  lesz  a  második  Joachim. 

A  nagyszerű  eredmény  Huber  Károlyt  és  fiát 
végtelenül  boldoggá  tette.  Hátra  volt  még  tisz- 
tességes, megfelelő  otthont  keresni  a  fiochschule 
egyetlen  magyar  tanulójának.  Egy  berlini  zenész 
vette  gondjaiba  Jenőt  harmincöt  tallér  fejében. 
Sajnos,  rövid  idő  múlva  más  lakás  után  kel- 
lett néznie,  mert  a  családtagok  veszekedése  és  a 
rossz  ellátás  miatt  lehetetlen  volt  továbbra  ott  ma- 
radnia. Szerencsére  Engel  József  elhelyezte  Jenőt 
egy  református  pap  penziójában.  De  ekkor  sem 
volt  teljes  nyugalma,  mert  az  ott  lakó  angol  missek 
egész  nap  zongoráztak. 

Huber  Károly  még  beiratta  fiát  a  Braun-féle 
magán-gimnáziumba  is,  hogy  befejezze  iskolai  ta- 
nulmányait. Óráit  az  igazgató  úgy  osztotta  be, 
hogy  nem  ütköztek  össze  a  Hochschule  előadá- 
saival. 

Jenő  ezalatt  szorgalmasan  tanult  Joachimnál 
s  mestere  művészi  elveit  is  csakhamar  elsajátította. 
Joachim  különben  ebben  az  időben  sokat  utazott. 
Télen  három  hónapot  töltött  külföldön,  sőt  berlini 
tartózkodása  alatt  is  gyakran  mulasztott  órákat 
németországi  hangversenyei  miatt.  Akájhányszor 
megsürgönyözte  Jenőnek  valamelyik  városból, 
hogy  az  elmaradt  leckét  lakásán  fogja  kipótolni. 
Ilyenkor  azután  kimerítően  és  behatóan  foglalko- 
zott Jenővel,  ki  tudása  javát  ezeken  a  magánórá- 
kon szerezte. 

Nagy  hatást  tettek  reá  Joachim  quartett- 
estéi  is,  melyeket  a  Sing-Akademie  nagytermében 
tartottak.  Jenő  a  főpróbákon  is  jelen  volt.  Ekkor 
hallotta  először  Beethoven  utolsó  nagy  quartettjeit 
és  Brahms  műveit.  Utóbbiakat  maga  a  zeneköltő 
hozta  el  kéziratban  a  Joachim-quartettnek,  mint 

húsz  év  múlva  fogja  majd  hozni  Budapestre  a. 
Hubay-Popper  quartettnek. 

Amellett  sokat  járt  Jenő  a  Hofoperbe,  hová  a 
Hochschule  növendékei  ingyen  jegyet  kaptak.  Itt 
hallotta  először  Verdi  Aidáját,  mely  forrón  lüktető, 
széles  melódiáival,  fényes  orkesztrális  színeivel 
azonnal  lebilincselte  figyelmét.  Jelen  volt  1874-ben 
a  Tristan  és  Isolde  bemutatóján  is.  Tristant  Nie- 
mann  Albert,  Isoldet  a  magyar  Voggenhuber  Vilma 
(ki  ekkor  lett  porosz  királyi  kamaraénekesnő)  éne- 
kelte, a  zenekart  a  szintén  magyar  Sucher  József 
vezette.  Az  előadást  Wagner  Richárd  is  végighall- 
gatta. A  nézőtéren  kevesen  voltak,  azok  is  unat- 
koztak. Jenő  már  délután  három  órakor  elment  az 
Operához,  hogy  elsőnek  juthasson  be  az  állóhelyre 
este  hat  órára.  Természetesen  az  előadás  nagyon 
kifárasztotta,  de  azért  fölfogta  a  szerelem  legma- 
gasztosabb tragédiájának  csodálatos,  új  szépségeit. 
A  premierét  megelőző  napon  déltájban  hazaindult  a 
íiochschuleból  lakása  felé.  Mikor  az  útjába  eső 
Tiergarten  Hotel  elé  ért,  a  Brandenburgi  kapu  kö- 
zelében, a  kapu  előtt  egy  kocsi  állott  meg,  melyből 
Wagner  Richárd  és  neje  Cosima  szállott  ki.  Fekete 
bársonykabát  volt  Wagneren,  fején  a  híres  barett* 
hóna  alatt  a  Tristan  és  Isolde  partitúrája.  Felesé- 
gét előzékenyen  kisegítette  a  kocsiból  s  a  kocsist 
ki  akarta  fizetni,  miközben  egyik  kezével  még  min- 
dig feleségét  tartotta,  a  másikkal  pedig  nagy  bu- 
gyellárisából  pénzt  vett  elő.  Kissé  komikus  jelenet 
volt.  Ekkor  látta  először  és  utoljára  Wagnert. 

Ezalatt  a  Braun-féle  gimnázium  előadásait  is 
szorgalmasan  látogatta  Jenő.  Itt  megismerkedett 
Moskowski  Móriccal,  a  későbbi  jeles  zongoramű- 
vésszel és  komponistával,  kihez  csakhamar  meleg 
barátság  fűzte.  Mikor  az  iskola  az  igazgató  névnap- 
ján ünnepet  rendezett,  Jenő  és  Moskowski  együtt 
adtak  elő  néhány  darabot. 

így  telt  el  az  első  esztendő.  A  szünidőt  Jenő 

Harasztiban,  atyja  házánál  töltötte.  Ezen  a  nyáron, 
augusztus  hónapban  rendezte  az  Országos  Dalos- 
szövetség hetedik  dalosversenyét  Kolozsvárt.  Az 
ünnepségeken  fiuber  Károly  is  részt  vett,  mint  a 
szövetség  karnagya  és  magával  vitte  fiát  is  Ko- 
lozsvárra. Augusztus  29-én  este  a  Nemzeti  Szín- 
házban nagy  hangverseny  volt  Felekiné  Munkácsi 
Flóra,  Balázsné  Bognár  Vilma,  Siposs  Antal,  Hű- 
bér Károly  és  Jenő,  meg  a  kolozsvári  dalosegyesü- 
let közreműködésével.  A  nagyszámú  díszes  közön- 
ség alig  tudott  betelni  a  még  gyermek  Jenő  hegedű- 
jének zengő,  meleg  hangjával,  játékának  boszor- 
kányos ügyességével. 

Jenő  második  esztendeje  Berlinben  sokkal  ked- 
vezőbb körülmények  között  folyt  le.  A  Luisen- 
strasseban  bérelt  egy  kedves  kis  mansarde-szobát, 
ahol  nyugodtan  élhetett  tanulmányainak.  De  egy 
különös  esemény  miatt  ezt  a  lakását  is  elhagyta. 
Kora  tavasszal  egy  este  hazatérve,  kellemetlen 
fojtó  szagot  érez  szobájában.  Bármint  is  kutatta 
a  szag  eredetét,  nem  tudott  reájönni.  Nem  törődött 
tovább  vele,  hanem  neki  fogott  komponálni,  mint 
rendesen  esténkint  s  azután  lefeküdt,  de  sehogy- 
sem  bírt  elaludni,  mert  a  szobáját  egészen  betöltő 
szag  egyre  fojtogatóbb  lett.  Ekkor  eltolta  a  szom- 
széd szobába  nyíló  ajtó  előtt  álló  szekrényt  s  be- 
nézett a  kulcslyukon.  Rémes  látvány  tárult  sze- 
mei elé:  egy  vén  ember  melegtől  oszlásnak  indult 
hullája  feküdt  ott  kiterítve,  gyertyák  között.  Mint- 
hogy az  idő  már  éjfélre  járt  s  különben  is  nehezen 
mehetett  volna  ki  a  házból,  az  volt  egyetlen  gondo- 
lata, hogy  legalább  a  rettenetes  szagtól  valahogy 
meg  tudjon  szabadulni.  Kottáinak,  kompozícióinak 
nagy  részét,  újságot  és  papirost  mosdótálba  rakva, 
tüzet  gyújtott,  melyet  hajnalig  élesztett.  Természe- 
tesen nem  bírt  tovább  ott  lakni,  hanem  új  otthon 
után  nézett;  szerencsére  talált  is  szobát  egy  ked- 
ves, művelt  családnál,  dr.  Tinney-éknál  a  Link- 

strassen.  A  házigazda  politikával  foglalkozott;  a 
szociáldemokrata  pártnak  volt  egyik  jelentős  tagja 
és  Jenőt  igen  sok  pártülésre  el  is  vitte.  Felesége 
egy  finomlelkü  lengyel  nő,  folyvást  sarkalta  Jenő 
ambicióját,  amire  szükség  is  volt,  mert  a  Hoch- 
schuleban  nem  törődtek  eléggé  a  növendékekkel. 
Joachim  egyre  többet  volt  távol,  helyettese,  a  ké- 
sőbb Budapesten  is  járt  Rappoldi  Ede,  ki  a  Joachim- 
quartettben  brácsát  játszott,  majd  a  drezdai  kon- 
zervatórium tanára  lett,  nem  volt  elég  szigorú. 

A  zeneszerzés  titkaiba  —  legalább  az  ele- 
miekbe —  Jenőt  atyja  még  Budapesten  bevezette. 
Ezért  könnyen  és  gyorsan  haladt  előre  Hártel 
Benno  professzornál,  ki  a  zeneszerzést  tanította. 
A  derék  professzor  német  alapossággal  magya- 
rázta végig  tanítványainak  az  ellenpont  és  a  szi- 
gorú zenei  fölépítés  törvényeit.  Jenő  azonban  meg- 
érezte, hogy  a  modern  muzsika  levegőjében  ezek 
az  elavult  és  megmerevedett  szabályok  maguktól 
össze  fognak  omlani.  Nem  sokat  törődött  Hártel  úr 
előadásaival  és  elméleteivel,  hanem  —  annál  többet 
komponált  otthon.  Igen  sok  dalt  írt,  közülök  né- 
hány, mint  pl.  a  Das  verlassene  Magdiéin  című, 
melyet  Eduárd  Mőrike  versére  írt,  később  meg- 
jelent átdolgozva  Hainauer  boroszlói  kiadónál.  Ki- 
vált sok  Goethe-verset  zenésített  meg.  Instrumen- 
tális művei  között  akadt  egy  hegedüdarab,  melyet 
Joachim  is  megdicsért,  de  amely  kéziratban  örökre 
nála  maradt. 

A  Hochschuleban  ez  időben  mintegy  negyve- 
nen —  nagyrészt  németek  —  tanultak.  Joachim- 
nak  tíz  növendéke  volt.  Közülük  később  neve- 
zetesebb lett  Kari  fiálir,  a  kitűnő  hegedűvirtuóz, 
a  róla  elnevezett  berlini  quartett  alapítója,  Willy 
Hess,  jelenleg  első  hangversenymestere  a  bosz- 
toni  filharmonikusoknak  és  a  hollandus  Henri 
Petri,  ki  most  a  drezdai  konzervatórium  hegedű- 
tanára. Jenő  nagyon  megszerette  a  csendes  termé- 

szetü,  ábrándozó  hollandi  fiút.  Különben  Joachim 
is  Petrit  kedvelte  legjobban  növendékei  közül. 

A  második  esztendő  végén  a  Hochschule  egyik 
nyilvános  hangversenyén  Jenő  is  szerepel:  Spohr 
XII.  versenyművét  adta  elő  várakozáson  fölüli  si- 
kerrel. 

A  harmadik  esztendőben  Jenő  rohamos  hala- 
dása még  tanáraiban  is  csodálkozást  keltett.  Való- 
ságos művészi  eseményszámba  ment,  mikor  egyik 
intézeti  koncerten  eljátszotta  Bach  Chaconne-ját. 
Joachim  annyira  értékelte  a  tizenhat  éves  ifjú  te- 
hetségét és  tudását,  hogy  megkérdezte  tőle,  volna-e 
kedve  elmenni  Düsseldorfba  első  hangverseny- 
mesternek az  ottani  filharmonikusokhoz.  Jenő  meg- 
köszönte mestere  jóságát,  de  nem  fogadta  el  aj 
kecsegtető  ajánlatot,  mert  ekkor  már  magasabbra 
vágyott. 

Ebben  az  évben  komponált  legtöbbet.  Ekkor 
írta  quartettjét  és  zongora-szonátáját,  melyet  Liszt 
is  eljátszott  és  megdicsért. 

Berlinben  a  legboldogabb  órákat  az  Engel- 
családnál  töltötte.  Rendes  vendégük  volt  minden 
vasárnap,  s  a  fiatal  Engel  Józseffel  nagyon  össze- 
barátkozott. Az  öreg  úr  maga  nagy  gyönyörűség- 
gel hallgatta  Jenő  hegedűjátékát  s  kitűnő  muzsikus 
lévén,  igen  örvendett  kis  barátja  fejlődésének.  Kora 
tavasszal  megnyilt  a  Kroll-établissement  kertje, 
ahol  szimfonikus  hangversenyek  voltak,  melyeket 
Engel  maga  dirigált.  Itt  sok  új  zenekari  kompozi- 
cióval  ismerkedett  meg  Jenő.  Magyar  művek  is 
gyakran  kerültek  előadásra,  így  a  Hunyadi  László 
ouverture-je  egyik  legkedveltebb  darabja  volt  a 
vendégeknek.  Esténkint  Engelék  vendégüket  a 
Kroll-színházba  vagy  valamelyik  más  elsőrendű 
színházba  vitték.  Az  Engel-család  mellett  igen  sze- 
rették még  Jenőt  Mendelssohn  bankárék,  kikhez 
Joachim  vezette  be. 

Joachim  is  gyakran  meghívta  Jenőt  ebédre 
vagy  fogadóestére.  1875-ben  adott  Joachim  egy 
pazar  fényű  soirée-t  villájában.  Kétszázötven 
vendég  jelent  meg  és  a  mester  négy  leg- 
kitűnőbb növendéke,  köztük  Jenő  is.  Ott  voltak  a 
német  trónörökös,  a  későbbi  ///.  Frigyes  császár 
feleségével,  Moltke  gróf,  Bismarck,  Virchow  s  Ber- 
lin születési  és  szellemi  arisztokráciájából  a  leghíre- 
sebb nevek  viselői.  Az  est  fénypontja  Joachim  he- 
gedüjátéka  és  feleségének  éneke  volt.  Joachim  nép- 
szerűsége és  boldogsága  ekkor  állott  tetőpontján. 
Néhány  év  múlva  elvált  feleségétől,  villáját  eladta 
s  visszavonult  a  nagyvilági  élettől. 

Kevéssel  az  említett  soirée  után  a  Hochschule 
nyilvánosan  bemutatta  Handel  egyik  oratóriumát. 
Az  előadást  meg  kellett  ismételni  a  trónörökös-pár 
kívánságára  a  császári  palotában.  Miután  a  palota 
termeiben  nem  lehetett  volna  elhelyezni  nagy  zene- 
kart és  kórust,  Joachim  redukálta  úgy  a  zenészek, 
mint  az  énekesek  számát.  A  palota  fehér  termé- 
ben állították  föl  a  pódiumot,  a  nők  fehér  ruhában, 
a  férfiak  frakkban,  élükön  Joachimmal  a  karnagyi 
dobogón,  várták  az  udvar  és  a  vendégek  érkezését. 
Igen  díszes  társaság  gyűlt  össze.  Bár  matinéé  volt, 
mégis  a  hölgyek  kivágott  ruhában,  ékszerekkel, 
az  urak  frakkban  vagy  egyenruhában,  rendjeleik- 
kel jelentek  meg.  Már  mindenki  együtt  volt,  csak 
Moltke,  Bismarck  és  a  császár  hiányzott.  Ezalatt 
a  trónörökös  Joachimmal  és  a  magánénekesekkel 
beszélgetett.  Végre  megjött  Moltke  fehér  tábornoki 
egyenruhájában  és  Bismarck  vértesezredesi  uni- 
formisában is.  Ekkor  fölhangzott  a  Heil  dir  im 
Siegeskranz,  szétnyíltak  a  hatalmas  szárnyasajtók, 
az  egész  társaság  fölállt  s  bevonult  a  nagy  ole 
Wüem  császár.  Elkezdődött  az  előadás.  Jóllehet 
Joachim  előrelátóan  igen  sokat  kihagyott  az  ora- 
tóriumból, mégis  nagyon  unatkozott  a  válogatott 
társaság.  Annál  figyelmesebben  hallgatott  a  trón- 

örökös-pár  s  a  koncert  végén  kezet  fogott  Joachim- 
mal,  a  szólistákkal  és  Jenővel,  mint  egyik  hang- 
versenymesterrel. 

Mikor  Jenő  befejezte  tanulmányait  a  Hoch- 
schulén,  Joachim  személyesen  írt  bizonyítványt 
adott  neki,  melyben  ezt  mondja:  Huber  Jenő,  ki 
három  éven  át  tanítványom  volt,  a  legnagyobb  re- 
ményekre jogosít,  ha  továbbra  is  meglesz  a  kellő 
szorgalma,  ami  nélkül  komoly  művészet  nem  kép- 
zelhető. Ez  a  bizonyítvány  nagyon  sokat  mond,  ki- 
vált ha  emlékezünk  Joachimnak  Wagnerről  tett 
nyilatkozatára,  melyet  világszerte  ismertek:  Ha 
komolyan  tanult  volna,  még  vihette  volna  vala- 
mire. 

Jenő  ekkor  már  szuverén  ura  volt  hangszeré- 
nek. Vonójában  ott  szunnyadt  az  a  bűvös  erő,  mely- 
lyel  nemsokára  egész  Európát  meghódította  mű- 
vészetének. 

III. 

Budapest. 

1876—1878. 

A  kolozsvári  dalosünnep.  —  Önálló  zenekari  hangver- 
seny. —  Megismerkedik  Volkmannal  és  Liszttel.  — 
Quartett-esték  Jelenikéknél.  —  Volkmann  otthonában. 

—  Liszt  vasárnapi  matinéi.  —  A  pénteki  vacsorák.  — 
Liszt  és  Wieniawsky.  —  A  kassai  zongoratanár  esete. 

—  Jenő  bemutatja  kompozícióit  Lisztnek.  —  Zenei 
élet  a  pesti  szalonokban  (Tarcsayék,  Földváryék).  — 
Liszt  Beethovenről.  —  A  Kreutzer -szonáta.  —  Car- 
men bemutatója  a  Nemzeti  Színházban.  —  A  magyar 
műdal.  —  Petőfi-dalok.  —  Suite  hegedűre  és  zene- 
karra. —  Kisebb  hegedűkompoziciók  ( Plevna-nőta, 
Arioso).  —  Hangszerelésbeli  készsége.  —  Zenekul- 
túránk elnémetesedése.  —  Jenő  elhagyja  Magyar- 
országot. 

1876  tavaszán,  mikor  Jenő  befejezte  tanulmá- 
nyait a  Hochschulen,  Huber  Károly  hazahívta  fiát, 
hogy  Liszt  Ferenc  közelében  lehessen  és  bemutassa 
haladását  szülővárosának.  Alig  ment  híre  haza- 
jövetelének, rögtön  fölkérte  a  dalosszövetség  el- 
nöksége a  fiatal  művészt,  hogy  az  augusztusi  sze- 
gedi dalosverseny  koncertjén   résztvegyen.   Jenő 

el  is  fogadta  a  meghívást.  A  hangversenyen 
rajta  kívül  Náday  Ferenc,  Ravasz  Ilona  (Korbay 
Ferencné),  Aggházy  Károly  működtek  közre.  Jenő, 
kiről  a  műsor  megjegyezte,  hogy  Joachim  tanít- 
ványa, Vieuxtemps  Ballade-ját  és  Polonaise-ét  meg 
Brahms  Magvar  táncait  Joachim  átiratában  ját- 
szotta oly  nagy  hatással,  hogy  több  ráadást  kellett 
adnia.  Ekkor  ismerkedett  meg  Aggházy  Károllyal, 
kivel  egész  életre  kiható  barátságot  kötött. 

őszkor  azután  Jenő  önálló  zenekari  hangver- 
senyt rendezett  a  Vigadó  kis  termében,  a  filharmó- 
niai társaság  tagjainak  közreműködésével.  A  zene- 
kart Huber  Károly  vezette.  A  műsort  a  zenekar 
nyitotta  meg  a  Figaro  házasságá-nak  ouverturejé- 
vel.  Utána  következett  Beethoven  hegedűversenye 
Jenő  kadenciájával.  Majd  Láng  Fülöp,  a  Nemzeti 
Színház  baritonistája  Jenő  néhány  dalát  adta  elő. 
Végül  Saint-Saens  Introduction  et  Rondó  Capric- 
cioso  című  műve  került  előadásra. 

A  hangversenyen  ott  volt  a  budapesti  közön- 
ség színe-java,  közöttük  Liszt  Ferenc,  Henry 
Wieniawsky  és  Pablo  Sarasate,  a  két  világhírű  he- 
gedűs, kik  akkor  Budapesten  koncerteztek.  Saint- 
Saéns  művének  ez  volt  az  első  előadása  Francia- 
országon kívül.  Ma  már  minden  hegedűművész 
programján  ott  szerepel.  Jenő  sikere  szédítően  nagy 
volt.  Az  újságok  valósággal  áradoztak  a  dicséret- 
től, a  fiatal  magyar  művészt  Wieniawskyval  és 
Sarasaiéval  hasonlították  össze.  Mindkettő  ez  idő- 
ben állott  a  hírneve  és  dicsősége  zenitjén.  E  diadal 
után  Jenő  egész  sereg  budapesti  és  vidéki  —  több- 
nyire jótékony  —  koncerten  lépett  föl. 

Ekkortájt  ismerkedett  meg  Jenő  Volkmannal 
és  Liszttel. 

Említettük,  hogy  Volkmann  Huber  Károlynak 
jó  barátja  volt  (legszebb  vonósnégyesét,  az  e-mollt 
neki  ajánlotta)  és  sokat  járt  Huberékhez  Erkel  Fe- 
renccel és  Ridley-Kohne  hegedűművésszel  együtt. 

Gyakran  mentek  ki  Huber  Károly  svábhegyi  nya- 
ralójába s  itt  egész  délutánokat  —  átferbliztek. 
Volkmann  azonban  nem  játszott,  ő  csak  kibicelt. 
Különben  nem  valami  sokat  törődött  a  többiekkel  és 
arra,  aki  először  látta,  meglehetősen  zord  benyo- 
mást tett.  Jenő  is  eleinte  idegenkedett  Volkmann- 
tól,  de  később  azután  nagyon  megszerette  az  öreg 
mestert.  Minden  héten  találkozott  vele  Jelenik  Zsig- 
mond főorvos  házában,  hol  rendes  kamarazene-es- 
ték voltak.  Mindig  előadtak  egy  Volkmann-kompo- 
ziciót  néhány  más  darab  mellett.  Itt  ismerkedett 
meg  Jenő  Saint-Saéns  műveivel  és  Brahms  első  vo- 
nósnégyesével. Jenőnek  ez  utóbbi  munka  nagyon 
tetszett,  de  Volkmann  nem  tulajdonított  neki  na- 
gyobb jelentőséget  s  általában  Brahmsról  kicsiny- 
lően  nyilatkozott.  Saját  műveit  hallgatta  legszíve- 
sebben, előadásuk  közben  mindig  tett  észrevétele- 
ket. A  Jelenikéknél  játszó  quartett-társaság  tagjai 
a  következők  voltak:  első  hegedű  Huber  Jenő,  má- 
sodik hegedű  Huber  Károly  egyik  tanítványa, 
brácsa  Huber  Károly,  gordonka  Szuborics  Manó 
dr.  Ha  valamelyik  este  Volkmannak  egy  még 
elő  nem  adott  műve  került  bemutatóra,  akkor 
megelőzően  az  öreg  mester  Jenőt  lakására  hívta 
és  néha  fél  napon  át  magyarázta  a  szóban 
forgó  kompozíciót.  Azután  mindketten  zongorá- 
hoz ültek  s  a  partiturából  négy  kézre  leját- 
szották a  darabot.  Volkmann  igen  gyenge  zon- 
gorista volt,  ezért  a  játék  csak  lassan  és  nehezen 
ment,  de  kárpótlásul  a  hiányos  harmóniákat  sok- 
féle érdekes  megjegyzéssel  egészítette  ki.  Végül 
rendesen  megittak  egy  csésze  feketekávét.  Volk- 
mann ugyanis  imádta  a  kávét.  Ha  a  nyári  hónapok- 
ban Jenőék  hazakísérték  az  öreg  urat  Jelenikéktől, 
a  Rózsadombról  a  Várban  lévő  lakására,  még  éjjel 
egy  órakor  is  behívta  magához  a  társaságot  „egy 
feketére",  melyet  sajátkezüleg  készített  el.  Ezért 
nevezte  őt  Liszt  die  alté  Kaffeemühle-nek.  Ilyen- 

kor  gyakran  hajnalig  is  elbeszélgettek,  szürcsölve 
az  illatos  italt.  Ezek  az  emlékezetes  szép  órák 
csak  Jenő  Parisba  való  utazásával  értek  véget. 
Nem  is  látta  többé  az  öreg  zeneköltőt. 

Liszt  Ferenchez  Jenőt  atyja  mindjárt  Berlin- 
ből való  visszaérkezése  után  elvitte.  Liszt  akkor 
a  Zeneakadémia  régi  épületében,  a  Hal-téren  la- 
kott. Itt  rendezte  vasárnapi  zenei  matinééit,  melye- 
ken nemcsak  Liszt  tanítványai  és  magyar  művé- 
szek vettek  részt,  hanem  a  Budapesten  hangver- 
senyző világhírű  virtuózok  is.  A  hallgatóság  csupa 
zenebarátból  állott,  köztük  Haynald  érsek,  Appo- 
nyi  Albert  gróf,  Beck  János,  Michalovich  Ödön, 
Végh  János,  Léderer  Rudolf,  Schwendtner  apát, 
Pulszky  Polyxena,  a  Wohl  nővérek  és  az  ariszto- 
krácia számos  tagja.  Liszt  fölszólította  Jenőt, 
mutassa  be  művészetét  valamelyik  matinéén  s 
egyúttal  megkérdezte,  hogy  milyen  darabot  akar 
játszani.  Ö  Saint-Saéns  Introduction  et  rondó  cap- 
riccioso-ját  választotta.  Liszt  ennek  nagyon  meg- 
örvendett, mert  Saint-Saénshoz  személyes  barát- 
ság fűzte.  A  matinéén  Jenő  atyja  kíséretével  adta 
elő  a  mondott  darabot  annyi  finomsággal,  annyi 
hévvel  és  virtuozitással,  hogy  Liszt  odament 
hozzá,  megölelte,  többször  megcsókolta  s  be- 
mutatta Henry  Wieniawsky-nak.  A  serdülő  kis 
művész  ekkor  még  nem  sejtette,  hogy  néhány  év 
múlva  Wieniawsky  állását  fogja  elfoglalni  a  brüsz- 
szeli  konzervatóriumban. 

Jenő  boldogsága  határtalan  volt,  mert  Liszt 
azonnal  meghívta  vacsorára  atyjával  együtt.  Más- 
nap névjegyén  írásban  is  megismételte  a  meghí- 
vást: Ich  erwarte  Sie,  alsó  Herr  Kapellmeister,  am 
Freitag  samt  Ihrem  genialen  Sohn,  Jenő.  Ekkor 
ismét  találkozott  Wieniawskyval.  Fekete  kávé  után 
az  utóbbi  letérdepelt  Liszt  előtt  és  kérte,  hogy  ját- 
szék valamit  kiengesztelődése  jeléül.  Ennek  a  do- 
lognak a  története  a  következő:  Wieniawsky  mint 

32 


fiatal  kezdő  részt  akart  venni  egy  weimari  mati- 
néén, de  Liszt,  ki  akkoriban  Joachimmal  volt  nagy 
barátságban,  hétről-hétre  eltolta  a  lengyel  művész 
föllépését.  Mikor  végre  reákerült  a  sor,  Wieniawsky 
igen  elmésen  bosszulta  meg  magát.  Liszt  XII.  rap- 
szódiája  volt  műsoron  Joachim  átiratában.  E  rap- 
szódia bevezetésében  kétszer  egymásután  a  zon- 
gora bevezető  taktusai  után  hegedű-kadencia  kö- 
vetkezik. Wieniawsky  úgy  állapodott  meg  Liszttel 
(próba  nélkül  játszották  a  darabot),  hogy  saját  ka- 
denciáját  fogja  előadni,  —  amibe  a  mester  szívesen 
beleegyezett  és  mindegyik  kadencia  befejezése  után 
fejével  fos:  inteni.  Már  az  első  kadencia  hosszúsága 
meglepte  Lisztet,  a  második  meg  egész  ragyogó 
hegedűversennyé  fajult,  ámulatba  ejtve  a  közönsé- 
get, de  annál  jobban  bosszantva  a  mestert.  Nem  is 
hívta  meg  többé  Liszt  Wieniawskyt  s  feszült  ma- 
radt a  viszony  közöttük  budapesti  találkozásukig. 
Ezen  a  pénteki  vacsorán  történt  meg  a  kibékülés. 
Liszt  készséggel  tett  eleget  Wieniawsky  kérésének 
s  eljátszotta  a  Don  Juan-fantáziát,  amit  a  lengyel 
kézcsókkal  köszönt  meg.  Más  alkalommal  meg  egy 
rendkívül  mulatságos  intermezzo  történt,  melynek 
Jenő  szintén  tanúja  volt.  Egy  kassai,  idegen- 
ből bevándorolt  zongoratanár  is  hivatalos  volt 
a  rendes  pénteki  vacsorára.  Vacsora  közben  a 
mester  a  vidéki  elhanyagolt  zenei  viszonyok- 
ról és  a  rossz  zongoratanításról  mondott  né- 
hány megjegyzést,  többek  közt  azt  is  kijelentette, 
hogy  a  vidéken  még  a  tehetségeseket  is  elrontják. 
Ohó!  hangzott  erre  az  asztal  végéről,  hol  a  derék 
zongoramester  ült.  Liszt  kereste,  honnan  jön  a  til- 
takozás, majd  megpillantva  a  szájtátva  reá  bá- 
muló zongoratanárt,  fölkelt  s  folytonosan  mor- 
molva az  ohó-t,  odament  hozzá,  reánézett  az  ekkor 
már  sóbálvánnyá  meredt  és  reszkető  zongorásra, 
két  ujjával  hatalmasan  az  asztalra  csapott  s  csak 
ennyit  mondott:  Hier  wird  nicht  ohó-t!  s  azzal  szo- 

kott  széles  mosolyával  visszatért  helyére.  A  meg- 
jelentek persze  ezalatt  felségesen  mulattak. 

Jenő  sokat  volt  együtt  Liszttel.  Rendszerint 
minden  másodnap  vele  töltött  néhány  órát.  Való- 
sággal istenítette  a  zongorakirályt  és  szíve  túl- 
áradt a  boldogságtól,  —  mint  naplójában  írja,  — 
mikor  egy  alkalommal  Liszt  meglátogatta  beteg 
atyját.  Sok  hírneves  muzsikus  megfordult  Hube- 
réknál,  de  Jenőre  egyik  sem  tett  olyan  misztikus 
hatást,  mint  Liszt.  Szerzeményeit  is  megmutatta 
neki.  Berlinben  írt  zongora-szonátáját  Liszt  elját- 
szotta, miközben  többször  jóakaratulag  bólintott 
fejével.  Nagyon  tetszettek  neki  Jenő  dalai.  Meg  is 
igérte,  hogy  ajánlani  fogja  kiadóknak. 

A  pesti  szalonokban  is  sokszor  találkoztak 
igy  Tarcsayéknál,  hol  Beethoven  vonósnégyeseit 
játszották  el  a  mesternek.  Ilyenkor  Liszt  rendkívül 
érdekesen  magyarázta  az  előadott  munkát.  Szavait 
ugyan  Jenőhez  intézte,  de  azért  az  egész  társaság 
hallgatta.  A  nagy  esz  dur  quartett  adagiójáról  pél- 
dául a  következően  nyilatkozott:  Nemcsak  Bee- 
thoven egyik  legszebb  műve,  hanem  az  emberi  elme 
egyik  legmagasztosabb  alkotása.  Transzcendentá- 
lis zene,  mely  egy  tisztább,  nemesebb  és  mélyebb 
érzelemvilágból  fakadt.  De  bármennyire  fölemel- 
kedett is  ihletében  Beethoven  s  eljutott  olyan 
szférákba,  hová  más  halandó  nem  érhet  el,  még  ő 
sem  tudott  hü  kifejezést  adni  a  lelkében  élő  ideál- 
nak. Azaz:  még  az  abszolút  zene  legnagyobb  köl- 
tőjénél is  áthidalhatatlan  űr  van  inspiráció  és  ki- 
vitel között. 

Itt  játszotta  először  a  Kreutzer  -  szonátát 
Liszttel.  Mint  Hubay  e  sorok  írójának  mondta, 
azóta  számtalanszor  előadta  híresnél-híresebb  mű- 
vészekkel ezt  a  munkát,  de  egyik  sem  közelítette 
meg  Lisztet  a  fölfogás  eredetiségében  s  az  inter- 
pretálás nagyszerűségében.  Beethoven  metafizikája 
sehol  sem  oly  mély,  ereje  sehol  sem  oly  félelmetes, 

mint  a  Kreutzer-szonátában,  melyben,  Liszt  sza- 
vaival szólva,  a  szenvedelmek  égig  csapkodnak. 
„Liszt  démoni  erővel  játszotta  az  első  tételt  s  a  mel- 
léktémával mindannyiunkat  megreszkettetett.  A 
második  tételben  játéka  csupa  olvadékony  meleg 
lágyság  volt,  míg  az  utolsó  részt  vidám  jókedv  su- 
gározta át,  mely  pompásan  jutott  kifejezésre  erő- 
vel teljes  akcentusaiban."  Tarcsayék  estéin  mindig 
megjelent  Haynald  biboros,  a  nagy  zenebarát  is. 
Érdekes  volt  megfigyelni  —  írja  naplójában  Jenő 
—  hogy  Liszt,  az  abbé  mennyire  elismerte  viselke- 
désében Haynald  hierarchiai  felsőbbségét. 

Sokat  játszott  Jenő  Liszttel  Földváry  Emilia 
szalonjában  is,  hol  egész  koncerteket  rendeztek  a 
legnevesebb  művészek  közreműködésével,  sőt  sok- 
szor Liszt  egyedül  is  zongorázott.  Néha  kétszáz 
vendég  is  hallgatta  a  hangversenyt,  melyet  ren- 
desen gazdag  lakoma  követett.  Ahová  Lisztet 
hívták,  ott  Jenő  hegedűje  is  fölhangzott.  így 
Wohl  Janka  és  Stephanie  soirée-in,  Matleko- 
vits  Sándor  (kinek  neje  kitűnően  gordonkázott) 
és  mások  estéin,  szívesen  látott  vendég  volt. 

Jenő  ebben  az  időben  ideje  nagy  részét  az 
ekzekutiv  művészetnek  szentelte,  de  ha  akadt  sza- 
bad órája,  azonnal  komponált,  még  pedig  a  legna- 
gyobb könnyedséggel. 

1877-ben  mutatták  be  a  Nemzeti  Színházban 
a  Carment.  Ha  Pesten  nem  is  bukott  meg  Bizet 
gyönyörű  operája,  mint  két  évvel  azelőtt  a  párisi 
premiére-n,  de  elég  hűvös  fogadtatásra  talált.  A 
Habanera  és  a  torreádor  dala  azonban  hihetetlenül 
gyorsan  népszerű  lett.  Bizet  új  és  szenvedelmes 
frazeológiája,  erőtől  és  frisseségtől  duzzadó  inven- 
ciója, ezer  színben  égő  orkesztere,  melyek  a  Car- 
ment a  legtökéletesebb  zenedrámává  avatják,  Je- 
nőt ellenállhatatlanul  magával  ragadta  s  arra  kész- 
tette, hogy  a  Carmen  dallamaiból  hegedű-fantá- 
ziát csináljon.    E  darabot  később  Vieuxtempsnak 

is  eljátszotta,  kinek  nagyon  tetszett  a  mű  s  ezért 
neki  ajánlotta:  párisi  hangversenyeinek  műsorán 
gyakran  fog  majd  szerepelni.  A  fantáziát  a  Car- 
men kiadója,  a  Choudens  párisi  cég  adta  ki. 

Pesti  tartózkodása  alatt  Jenő  épp  olyan  nemes 
és  magasztos,  mint  nehéz  célt  tűz  maga  elé:  meg- 
teremteni a  magyar  műdalt.  Abban  az  időben  ez 
merész,  szinte  elérhetetlen  ábrándnak  tűnhetett 
föl,  de  tehetsége  diadalmaskodott  a  nehézségeken: 
magyar  műdalai  ma  már  a  külföldi  hangverseny- 
termekben is  otthonosak. 

Az  addigi  zeneköltők:  Erkelek,  Thern,  Zimay, 
Huber,  Simonffy  és  a  többiek  vagy  a  német  lied-et 
utánozták  germán  szellemben,  olykor  semleges  gon- 
dolatokkal, vagy  népdalegyveleget  írtak.  Nem  tud- 
ták még  hajlítani  a  népies  elemet  s  arra  nem  igen 
gondoltak,  hogy  a  műdal  formájába  bevigyék  a 
népdalt  témának.  De  miért  is  próbálkoztak  volna  ily 
fajta  kísérlettel,  mikor  a  közönség  egyenesen  le- 
nézte a  magyar  műzene  megteremtésére  irányuló 
törekvéseket  s  csakis  a  cigányzene  színvonalán 
álló  művészetnek  hódolt.  Pedig  ezeknek  a  muzsiku- 
soknak kétségkívül  lett  volna  tehetségük  és  tudásuk 
a  magyar  műdalhoz  —  ezt  láthatjuk  egyes  töredék- 
részletekből —  de  nem  lebegett,  mint  cél,  tudato- 
san szemük  előtt. 

Ezek  a  gondolatok  rajzottak  Jenő  agyában,  mi- 
kor Vörösmarty,  Petőfi,  Arany  és  többi  nagy  költőnk 
verseit  olvasgatta.  Kivált  Petőfit  imádta  és  nem 
tudta  megérteni,  hogy  a  legnagyobb  magyar 
lyrikus  miért  nem  ihleti  meg  zenészeinket.  Petőfi 
verseit  ugyanis  idáig  csak  népdal-szövegnek  hasz- 
nálták. Elhatározta,  hogy  kiad  egy  Petőfi  dalcik- 
lust s  azonnal  megzenésített  néhány  Petőfi-verset, 
melyeket  bátyja,  Károly,  kinek  igen  szép  bariton- 
hangja volt,  elénekelt  a  szalonokban.  De  a  remélt 
hatás  elmaradt.  Inkább  különlegességnek  tekintet- 
ték e  dalokat.  A  bennök  rejlő  új  irányt  nem  ér- 

tette  meg  a  közönség.  Jenőt  azonban  a  balsiker 
nem  csüggesztette  el.  Megérezte,  hogy  a  faji  mü- 
zenék  kialakulása  —  mely  Európaszerte  körülbeiül 
erre  az  időpontra  esett  —  a  legkisebb  formával,  a 
nemzeti  dalformával  kezdődik,  tehát  a  magyar 
dallal  kell  lerakni  a  magyar  zeneművészet  alapjait. 
A  Petőfi-dalciklust  később,  Parisban  fejezte  be. 

Nyilvános  föllépései  közül  megemlítjük  a 
Nemzeti  Dalkör  hangversenyét,  melyet  1878 
január  9-ikén  Huber  Károly  tiszteletére  rendez- 
tek, harmincéves  karmesteri  jubileuma  alkalmá- 
ból. A  műsor  csupa  Huber-kompozicióból  volt 
összeállítva.  Pauli  Rikárd  énekelt,  Márkus  Emilia 
szavalt,  Jenő  a  Magyar  Ábrándot,  majd  Csizik  Ká- 
rollyal, Gobbi  Alajossal  és  Ruhoff  Hermannal  a 
Szózat  változatait  adta  elő. 

Instrumentális  művei  közül  pesti  tartózkodása 
idejéből  valók  hegedűre  írt  magyar  fantáziái,  to- 
vábbá a  Plevna-nóta,  Szentirmay  Elemér  dala 
(évek  múlva  jelent  meg  Brandus  párisi  kiadónál), 
amellyel  Jenő  Európa  legelső  hangversenytermei- 
nek közönségét  ragadta  nem  egy  izben  tapsra.  Ek- 
kor készült  a  hegedűre  és  zenekarra  írt  Suite  (a 
mainzi  Schott-cég  adta  ki)  meg  számos  kisebb 
hegedűdarab,  így  az  Arioso,  melyet  Parisban  Mas- 
senet  annyira  megkedvelt,  hogy  Jenő  neki  aján- 
lotta, s  később  az  ő  buzdítása  folytán  hang- 
szerelte. 

A  hangszerelés  művészetét  már  a  Hoch- 
schulén  és  atyja  oldala  mellett  elsajátította,  de 
ebben  Massenet  lesz  igazi  mestere.  A  nagy  francia 
költő  meleg  koloritja,  színkeverésének  jellemző 
egyéni  sajátsága  soká  meglátszik  Jenő  palettáján. 

Két  évet  töltött  már  Budapesten,  mióta  haza- 
került a  Hochschuléból.  Ezalatt  igen  sokat  ta- 
pasztalt és  tanult,  —  gondoljunk  csak  a  Volk- 
mannal  és  Liszttel  töltött  órákra  —  tudása  és 
művészete  fényes  kört  biztosított  számára.  De  még 

sem  tudott  idehaza  maradni.  Szellemi  fejlődésünk- 
ben a  magyar  zenekultúra  maradt  legjobban  hátra 
és  német  iga  alatt  nyögött.  Az  ország  ki  volt 
szolgáltatva  az  idegenből  idesereglett  klavier- 
májszterek  és  kappelmájszterek  uralmának,  zené- 
szeink legjobbjai,  ha  öntudatlanul  is,  de  sokszor 
germanizáltak.  Az  egyéni  érvényesülést  megaka- 
dályozta az  Erkel-dinasztia,  a  közönség  pedig, 
melyet  az  alacsony  nivóju  vásári  német  muzsika 
megmételyezett,  a  legkisebb  fogékonyságot  sem 
mutatta  a  magyar  műzene  iránt.  Ez  a  komor  pers- 
pektiváju  helyzet  érlelte  meg  Jenőben  azt  a  gon- 
dolatot, hogy  örökre  elhagyja  hazáját  és  Parisba 
költözzék. 

IV. 
Paris. 

1878—1880. 

Megérkezés  Parisba.  —  Saint-Saéns.  —  Walcher-Mol- 
íheim  osztrák-magyar  főkonzul.  —  Habay  és  a  párisi 
magyarok.  —  Liszt.  —  Látogatása  Vieuxtempsnál.  — 
Pasdeloup  Concert-Populaire-jei.  —  Farkasházy  Jenő 
és  Aggházy  Károly.  —  Első  hangverseny  a  Salle 
Erard-ban  (1879  jan.  22.).  —  Közönség  és  kritika.  — 
Hubay  és  Aggházy  a  párisi  szalonokban.  —  Fauvel 
dr.,  Lesseps  Ferdinánd,  Pörgés,  Szarvadyék  és  má- 
sok fogadóestéi.  —  A  Munkácsy -palota.  —  Paál 
László  temetése.  —  Zichy  Mihály.  —  Hangversenyek  a 
nagykövetségen  a  szegedi  árvízkárosultak  javára.  — 
Második  önálló  hangverseny  a  Salle  Pleyel-ben  (1879 
ápr.  20.).  —  Más  föllépések.  —  Kompoziciók:  Petőü- 
dalciklus,  Fantaisie  Tziganesque,  —  Haza  indul.  — 
Gleichenberg.  —  Körút  Magyarországon.  —  A  párisi 
Nagy-Opera  hangversenye  Szeged  javára  és  az  Arro- 
gante-ünnep.  —  Hangverseny  Budapesten.  —  Név- 
magyarosítás. —  Visszatér  Parisba.  —  Betegsége.  — 
Magyar-est  a  Palais-Roy albán.  —  Koncertek.  — 
Soiréek:  Flammarion,  Türr  tábornok  és  mások  estéi. 
—  Bál  Munkácsyéknál.  —  Hubay  és  a  francia  zené- 
szek: Godard,  Lalo.  —  A  Société  Nationale  de  Mu- 

sique.  —  Hangverseny  a  Colonne  zenekarral.  —  Beust 

gróf  estélye.  —  Kompoziciók.  —  Borzáné  Marcsája 

bemutatója  a  budapesti  Népszínházban  (1880  május  7.). 

—  Londonba  megy  Aggházyval. 

1878-ban  egy  májusi  reggelen  Hubay  Jenő  a 
keleti  vasúton,  az  akkori  gare  de  Strassbourg-on 
Parisba  érkezett,  kezében  hegedűjével  és  kis  pod- 
gyászával,  zsebében  húsz  Napóleonnal.  (A  Napó- 
leonok közül  tizet  a  kultuszminisztérium  adott  se- 
gítségül.) Franciául  alig  tudott  s  így  sehogysem 
boldogult.  Ahány  hotelben  csak  szobát  kere- 
sett, mindenütt  elutasító  választ  kapott.  Végső 
kétségbeesésében  eszébe  jutott,  hogy  Jelenik  Zsig- 
mond adott  néhány  ajánló  sort  Hyppolit  Sailly- 
hoz,  aki  éveken  keresztül  Budapesten  az  előkelő 
világ  fodrásza  volt,  ott  vagyont  szerzett  s  most 
Parisban  él.  Hozzáhajtatott  és  elpanaszolta  baját 
németül  (magyarul  Sailly  csak  keveset  tudott). 
Most  azután  együtt  láttak  a  lakáskereséshez  s 
több  mint  félnapi  fárasztó  munka  után  végre  a 
Rue  de  Rivoli  legvégén  találtak  egy  kis  szállóban 
egy  mansarde-szobát. 

Hubay  először  Saint-Saénst  kereste  föl,  kihez 
Liszttől  kapott  ajánlólevelet.  A  hírneves  zeneköltő 
nagyon  szívesen  fogadta  a  fiatal  magyar  művészt 
s  azonnal  meghívta  hétfői  receptionjaira.  De 
azért  igen  elhagyatottnak  érezte  magát,  mikor 
esténkint  a  fényes  boulevardokon  barangolt,  ahol 
mindenütt  pompa  és  gazdagság  mosolygott  reá, 
szegénységének  mementójaképpen. 

Véletlenül,  mikor  egyízben  az  osztrák-magyar 
konzulátusnál  volt  dolga,  megismerkedett  Walcher- 
Moltheim  főkonzullal,  egy  igen  kedves  és  szere- 
tetreméltó úrral,  ki  nyomban  meghívta  ebédre.  Fe- 
lesége nagy  zenebarát  volt.  Hubay  hegedűjét  is 
magával  vitte  és  itt  aratta  első  párisi  sikerét.  A 
főkonzulék  azután  még  sokszor  meghívták,  elhal- 

mozták  ajándékokkal  s  igen  előkelő  körökbe  vezet- 
ték be. 

így  aztán  lassankint  jobbra  fordult  sorsa, 
főképp  mikor  kezdett  megbarátkozni  a  francia 
nyelvvel. 

Nemsokára  megismerkedett  egy  nagyművelt- 
ségű honfitársával,  Csillag  Bélával.  Csillag  fölszó- 
lította Hubayt,  hogy  lakjanak  együtt  az  ő  csinos 
kis  garconniérejében  a  Rue  St.  Lazare-ban.  Július- 
ban oda  is  költözött  s  a  háromszobás  lakásból  az 
egyiket  kényelmesen  berendezte  magának.  Csillag, 
ki  fiatalsága  mellett  is  már  előkelő  hivatalnoka  volt 
Franciaország  legnagyobb  bankjának,  a  Credit 
Lyonnaisnak,  csak  éjjel  járt  haza  s  így  Hubay  za- 
vartalanul élvezhette  a  kertre  nyíló  kedves  kis 
lakást. 

őszkor  megérkezett  Parisba  Liszt,  ki  az 
1878-iki  világkiállítás  zenei  juryjében  Magyaror- 
szágot képviselte.  A  mester  Erardnál,  a  híres 
zongoragyárosnál  lakott.  Hubay  gyakran  megláto- 
gatta és  sok  híres  emberrel  ismerkedett  meg  nála. 
így  Victor  Hugo-va\,  Charles  Gounod-val,  Ambroise 
Thomas-va\9  Charles  Lű/o-val,  Ernest  Guiraud-va\ 
és  másokkal.  A  francia  zenészekre  is  bámulatos 
vonzóerőt  gyakorolt  Liszt  egyénisége:  szobájában 
majd  mindig  ott  volt  a  francia  zeneművészet  vala- 
melyik világhírű  nagysága. 

A  Grand  Café  magyar  asztalát  is  sokszor  föl- 
kereste Hubay.  Itt  találkozott  Flesch  Feledi  Tiva- 
darral, Deák  Ébner  Lajossal,  Rippl  Rónai  József- 
fel és  más  magyar  művészekkel. 

Francia  ismerősei  közül  Charles  Berger- 
hez  fűzte  meghittebb  kötelék,  kinek  suresnei  villá- 
jába gyakran  kirándult.  A  kies  fekvésű  helyen 
több  dalt  írt,  így  például  a  Szeretném  itthagyni 
kezdetűt.  Egy  alkalommal  Berger  megkérdezte 
vendégét,  ismeri-e  Vieuxtempst,  a  brüsszeli  kon- 
zervatórium világhírű  hegedűművészét?  A  tagadó 

válaszra  biztatta,  hogy  keresse  föl  a  mestert  annál 
is  inkább,  mert  annyi  kompozícióját  játsza.  Más- 
nap Hubay  fogta  hegedűjét  és  bekopogtatott  a  rue 
Chaptalon  Vieuxtemps-hoz,  ki  1873  óta,  mikor  bal- 
oldali bénaság  érte,  mely  miatt  nem  vehetett  többé 
hegedűt  kezébe,  itt  élt  meglehetős  visszavonultság- 
ban.  Az  inas  szavaira,  hogy  mit  óhajt,  így  hangzott 
az  önérzetes  válasz:  Egy  fiatal  hegedűművész 
óhajtja  tiszteletét  tenni  a  nagy  mesternél.  Néhány 
perc  múlva  a  látogatót  bevezették  a  szalonba,  ahol 
Vieuxtemps  kissé  bizalmatlanul  fogadta.  —  Mit  kí- 
ván ön  tőlem,  —  kérdezte  botjára  támaszkodva.  — 
Magyar  hegedűművész  vagyok  s  önt  üdvözölni  jöt- 
tem. —  Oh,  ön  magyar,  rendkívül  örvendek,  —  fe- 
leié, —  szép  emlékek  fűznek  magyarországi  kör- 
utamhoz,  ismerem  az  önök  nagy  zeneszerzőjét,  Er- 
kelt, aki  hangversenyemen  a  zenekart  vezette  s  ír- 
tam is  vele  1837-ben  egy  Magyar  Fantáziát  (Duo 
Brillant)  s  rendkívül  megszerettem  az  önök  nem- 
zeti eledelét  a  —  paprikás  csirkét.  Azután  csevegni 
kezdtek  mindenféléről.  Vieuxtemps  elmondta,  hogy 
Pesten  a  német  színházban  tüntettek  ellene,  mert 
a  Nemzeti  Színházbeli  koncertje  után  ott  is  föllé- 
pett. Majd  fölszólította  Hubayt,  hogy  játszék  vala- 
mit. Hubay  a  mester  ötödik  versenyét  választotta, 
aminek  ő  fölötte  megörült,  mert  ez  volt  legkedve- 
sebb darabja.  Végigjátszotta  a  munkát  Vieux- 
temps zongorakiséretével.  Az  öreg  mester  folyvást 
csetlett-botlott,  mert  nemcsak  béna  is  volt,  de 
sohasem  tudott  jól  zongorázni.  A  versenymű 
befejezése  után  Vieuxtemps  fölugrott  s  így  szólt: 
Várjon  csak  egy  kicsit,  azzal  kiszaladt  —  már 
amennyire  tudott  —  a  szobából.  Csakhamar  vissza- 
tért Julié  leányával,  ki  kitűnő  zongorista  volt  s 
ennek  férjével,  Landowskival,  egy  lengyel  eredetű 
naturalizált  francia  orvossal.  Hubaynak  még  egy- 
szer el  kellett  játszania  a  darabot,  most  már  Lan- 
dowskiné  pompás  zongorakíséretével.  Mikor  a  mü 

véget  ért,  Vieuxtemps  megölelte,  megcsókolta  Je- 
nőt s  ezt  mondta  leányának  és  vejének:  Lássátok, 
ez  lesz  az  én  utódom  Brüsszelben.  Ettől  a  perc- 
től fogva  Hubay  úgyszólván  Vieuxtemps  család- 
jához tartozott,  annyira  megszerették.  Majdnem 
mindig  ott  étkezett.  Egész  napokat  töltött  nála 
hegedüléssel.  Az  öreg  mester  valamennyi  munká- 
ját eljátszatta  vele:  így  Vieuxtemps  iskoláját  és 
szellemét  a  lehető  legalaposabban  megismerte  és 
annyira  elsajátította,  hogy  később  a  kritika  Hubay 
Jenőt  nem  mint  Joachim-,  hanem  mint  Vieux- 
temps-tanítványt  fogja  bírálni.  Sokat  sétáltak 
együtt  a  boulevardokon  s  gyakran  betértek  régi- 
ségkereskedők boltjába,  mert  Vieuxtemps  szen- 
vedélyes régiségkedvelő  volt. 

Hubay  eközben  már  szeretett  volna  föllépni 
egy  hangversenyen.  Legszívesebben  valamelyik 
zenekari  hangversenyen,  például  Pasdeloup  egyik 
Concert  Populaire-lén.  Annak  a  hatalmas  mozga- 
lomnak, mely  a  francia  zenekultúrának  a  nemzeti 
hagyományokon  alapuló  és  a  német  zeneművésze- 
tet túlszárnyaló  fejlesztését  tűzte  maga  elé  célul, 
1870  óta  Jules  Pasdeloup  volt  a  leglelkesebb  kato- 
nája. A  Boulevard  des  Fiiles  du  Calvairen  lévő 
Cirque  d'hiver-ben  kezdte  rendezni  népszerű  zene- 
kari hangversenyeit  1861-ben.  A  szajnaparti  metro- 
polis közönsége  előtt  új  volt  ez  a  vállalkozás,  mely 
Franciaország  szellemi  fejlődésében  nemcsak  mű- 
vészi, de  szociális  szempontból  is  korszakos  jelen- 
tőségű. 1870  előtt  az  idegen  klasszikusok  szere- 
peltek túlnyomó  részben  műsorán.  A  nemzeti  ka- 
tasztrófa azonban  egy  csapásra  megváltoztatta  a 
programok  arculatát:  a  fiatal  francia  komponisták 
jutottak  szóhoz:  Berlioz,  Caesar  Franck,  Saint- 
Saéns,  Bizet,  Lalo  és  annyi  más  nagy  francia  poéta 
innen  indult  világhódító  útjára,  a  nemzeti  művé- 
szettől megmámorosodott  tömeg  tapsvihara  köze- 
pette. De  a  sovinizmus  nem  befolyásolta  Pasde- 

loupt  az  igazi  művészi  érték  fölismerésében:  ő 
nyerte  meg  a  francia  közönséget  Wagner  Richárd- 
nak, egyes  részletek  bemutatásával  zenedrámái- 
ból. A  Concert  Populaire-ken  solo  előadóművé- 
szek is  szerepeltek,  de  csak  ritkán.  A  Pasde- 
loupnál  való  föllépés  oly  nagy  kitüntetés  számba 
ment,  hogy  még  tiszteletdíj  sem  járt  érte:  aki  a 
Cirque  d'hiverben  sikert  aratott,  az  megalapította 
hírnevét  és  szerencséjét.  Érthető  tehát,  hogy  Hu- 
bayt  ambíciója  a  Cirque  d'hiver  rotundája  felé 
sarkalta.  Kérésére  Vieuxtemps  ajánlotta  is  Pas- 
delouphoz,  de  a  szűkszavú,  rideg  karmester  végig 
sem  hallgatta,  hanem  elutasította,  arra  hivatkozva, 
hogy  nála  csak  világhírű  művészek  lépnek  föl. 

Még  kora  ősszel  megismerkedett  Farkasházy 
Jenővel,  a  herendi  porcellángyár  igazgató-tulaj- 
donosával, ki  az  École  des  beaux  arts-ban  folyta- 
tott műtörténeti  tanulmányokat.  Farkasházy  Hu- 
bay  legbensőbb  barátja  lett  és  éveken  át  együtt 
barangolták  a  világot.  Ugyanekkor  olvasta  Hubay 
a  lapokban,  hogy  Aggházy  Károly,  Liszt  tanít- 
ványa, —  kivel  két  év  előtt  a  szegedi  dalosünnepen 
találkozott  —  mestere  ajánlólevelével  Parisba  uta- 
zott. Fölkereste  Aggházyt,  bemutatta  Vieuxtemps- 
nak  s  az  öreg  mester  tanácsára  elhatározták,  hogy 
közösen  hangversenyt  adnak  a  Salle  Erard-ban. 

A  koncertet  1879  január  22-ére  tűzték  ki.  Agg- 
házy és  Hubay  (aki  ekkor  már  magyarosított  ne- 
vét használta,  bár  a  belügyminiszteri  engedélyt 
még  nem  kapta  meg)  meghívták  az  összes  ismerő- 
seiket —  akkor  már  tekintélyes  számban  voltak,  — 
így  elsősorban  a  párisi  magyarokat,  Munkácsy  Mi- 
hályt, Zichy  Mihályt,  Lángot,  a  pesti  műcsarnok 
építőjét,  Bruck  Lajos  festőt,  Flescht  és  Schindler 
bárót,  Szarvady  szerkesztőt  nejével,  Wilhelmina 
Klaus  zongoraművésznővel,  Walcher  osztrák- 
magyar főkonzuli,  a  Credit  Lyonnais  tisztikarát,  a 
legkiválóbb  párisi  bankárokat:  Pörgést,  Spitzert, 

Hirscht,  Ritter  von  Schnappert,  Nemeskéri  Kiss 
Miklós  ezredest  családjával  és  másokat.  Aggházy 
beszéli,  hogy  csak  ő  háromszáz  névjegyet  adott  le 
az  első  hangverseny  érdekében.  Végre  eljött  a 
várva-várt  est.  Bár  az  idő  nagyon  mostoha  volt,  — 
magas  hó  fedte  Paris  utcáit  és  a  roppant  hi- 
degben azonnal  megfagyott  ólmos  eső  szinte 
lehetetlenné  tette  a  közlekedést,  —  mégis  a 
meghivottak  majdnem  mind  ott  voltak,  azon- 
kívül megjelentek  a  francia  lapok  zenekriti- 
kusai is.  Hubay  és  Aggházy  a  következő  dara- 
bokat adták  elő  együttesen:  a  Kreutzer-szo- 
náta  Andante-ját  és  Finale-ját,  Vieuxtemps  Bal- 
lade-ját  és  Polonaise-ét,  Huber  Károly  Fantaisie 
Hongroise-át  s  ugyan  ő  tőle  a  Rákóczi-induló  fan- 
táziát. Közben  Aggházy  Liszt-  és  Chopin-komvozi- 
ciókat  adott  elő,  Lévy  Philippine  kisasszony,  az 
Opera  Comique  művésznője  pedig  dalokat  és  opera- 
áriákat énekelt.  A  hatás  minden  reményt  fölül- 
múlt. A  közönség,  sőt  a  higgadt  kritikusok  is  lel- 
kesen tapsoltak  a  két  művész  nagyszerű  produk- 
ciójának. Aki  ismeri  az  elkényeztetett  párisi  publi- 
kum közömbösségét,  az  tudja  csak  értékelni,  mit 
jelentett  az  ötszöri,  hatszori  kihívás  minden  szám 
után.  A  Kreutzer-szonáta  tetszett  legjobban.  Hubay 
és  Aggházy  szenvedelmes  játéka  megéreztette  a 
párisiakkal  Beethoven  vívódásait. 

A  nagy  sikernek  természetesen  hamar  híre 
ment.  A  lapok  is  igen  melegen  írtak.  Bannelier,  a 
legjelesebb  kritikusok  egyike  a  Gazette  Musicale- 
ban  Hubayról  szólva  ezt  mondja:  Jeu  trés  correct, 
chaleur,  justesse,  somme  toute  digne  émule  d'un 
grand  maitre.  A  Liberté,  a  Lart  musicale,  a  Revue 
Musicale,  a  napilapok  közül  a  Figaro  és  a  Parte- 
ment is  részletesen  méltatják  a  két  fiatal  magyar 
művészetét. 

A  Salle  Erard-be\\  hangverseny  megpecsételte 
Aggházy  és  Hubay  barátságát.  Ettől  fogva  min- 

denütt  együtt  látjuk  őket.  A  les  deux  jeunes  artis- 
tes  hongrois  annyira  divatba  jött,  hogy  a  legelő- 
kelőbb szalonok  versenyeztek  egymással,  hogy 
soiréeikra  vagy  afternoonjaikra  meghívják.  Némely 
este  két-három  soiréen  is  részt  vettek.  A  hetvenes 
években  Parist  még  korántsem  lepte  el  annyira  a 
hangversenyáradat,  mint  ma.  Azután  az  előkelő 
francia  társaság  nem  igen  szeretett  akkor  még 
koncertekre  fáradni,  másrészt  ragyogni  óhajtott 
saját  palotájában.  Ezért  minden  előkelő  család 
rendezett  legalább  egy  fogadóestét  havonkint. 

Hubay  sokszor  játszott  (Aggházyval  együtt) 
Fauvel  dr.  estéin.  A  dúsgazdag  orvos  gégespe- 
cialista volt  s  mint  ilyennek,  sok  ismeretsége  akadt 
művészi  körökben.  Pazarfényü  soiréeján  tíz-tizenöt 
előkelő  művész  szokott  szerepelni.  Éjjel  három 
órakor  kezdődött  a  francia  szakácsművészet  reme- 
keiből összeállított  diner.  Természetesen  folyt  a 
pezsgő,  az  énekesek  kezükben  habzó  serleggel  da- 
loltak s  a  kedv  mind  féktelenebb,  a  mulatozás  mind 
szilajabb  lett,  nem  kis  veszedelmére  a  hatalmas 
velencei  tükröknek  és  csillároknak.  Csak  a  hasadó 
hajnal  vetette  haza  művészeinket. 

Nagy  hírnévnek  örvendett  Lesseps  Ferdinánd- 
nak, a  szuezi  csatorna  építőjének  szalonja,  hol  ki- 
vált a  főrangú  világ  jelent  meg  nagy  számban. 
Lesseps  maga  nyolcvan  év  körül  járt.  Neje,  gyö- 
nyörű szépségű  huszonegy  éves  nő,  nagyszerűen 
értett  hozzá,  hogy  maga  köré  gyűjtse  a  royalista 
arisztokrácia  férfitagjait,  csakúgy,  mint  a  harma- 
dik köztársaság  szellemi  kiválóságait.  Hubay  és 
Aggházy  itt  is  gyakran  bemutatták  művészetüket. 

Pörgés  bankárnál  Garnbettával  ismerkedett 
meg  Hubay.  A  hangversenyt  Qambetta  a  kandalló 
előtt,  nagy  karosszékben,  mintegy  trónuson  ülve 
hallgatta.  Körülötte  félkört  vont  virágzó  szépségű 
asszonyok  serege.  Mikor  Hubayt  bemutatták  neki, 
barátságos  hangon  emlékezett  meg  Magyarország- 

ról  s  elragadtatással  szólt  a  magyar  zenéről,  me- 
lyet addig  csak  a  cigányok  révén  ismert. 

Rendkívül  népszerűek  voltak  Szarvadyék  fo- 
gadóestéi is.  Itt  a  legkülönbözőbb  pártállásu  politi- 
kusok és  a  legellentétesebb  művészi  iskolák  hívei 
adtak  egymásnak  találkozót.  Említettük,  hogy 
Szarvadyné  hírneves  zongoraművésznő  volt; 
leányát,  Eliset,  akinek  Gábriel  Faúré  —  akkor  a 
Madeleine  orgonistája,  ma  a  párisi  Conservatoire 
igazgatója  —  udvarolt,  ebben  az  időben  mint  Paris 
egyik  legszebb  hölgyét  ünnepelték.  Első  alkalom- 
mal, mikor  Hubay  Szarvadyéknál  föllépett,  Elise 
és  Faúré  Saint-Saéns  egyik  zongoraversenyét 
adták  elő.  Hubay  és  Aggházy  a  Rákóczi-fantáziá- 
val keltett  viharos  tetszést.  A  vendégek  soraiban 
ott  volt  Jules  Grévy,  az  elnök,  Sarasaié,  Durand, 
Paris  első  zeneműkiadója,  Diémer,  a  híres  francia 
zongoraművész,  Potocka  grófnő,  kiről  azt  beszél- 
ték, hogy  Chopin  leánya  és  még  számosan. 

Lehetetlen  fölsorolni  azt  a  sok  előkelő  szalont, 
ahol  Hubay  és  Aggházy  megfordultak.  Türr  István, 
Nemeskéri  Kiss  Miklós,  Schreyer  német  festő,  Mun- 
kácsy Mihály,  Zichy  Mihály,  Brisson,  a  későbbi 
kamaraelnök  és  miniszterelnök,  Spitzer  híres  régi- 
séggyűjtő szalonjában  és  még  sok  más  helyt, 
mindig  nagyon  szívesen  látták  a  megnyerő  modorú 
két  magyar  művészt. 

Deák  Ébner  Lajos  és  Flesch  Feledi  Tivadar,  a 
két  fiatal  festő  vitték  el  Hubayt  az  avenue  de  Vil- 
liers-en  lévő  Munkácsy  -palotába  és  bemutatták  a 
mesternek  és  nejének.  Mindkettő  lekötelező  szíves- 
séggel fogadta  s  tüstént  meghívta  pénteki  össze- 
jöveteleire. Ez  a  raffináltan  artisztikus  berendezésű 
palota  sötét  tónusával,  gyönvörű  antik  renaissance 
stílusú  mobilierjával,  süppedő  keleti  szőnyegeivel, 
színes  ablakaival,  pompás  kandallóival  és  gobe- 
linjeivel, remek  festményeivel,  megbecsülhetetlen 
műtárgyaival  felejthetetlen   benyomást   tett   min- 

denkire.  Majdnem  egész  Parist  vendégül  látták 
akkor  a  hír  és  dicsőség  tetőpontján  álló  magyar 
festőművész  termei.  Hubay  sok  híres  emberrel  is- 
merkedett itt  meg.  A  festők:  Detaille,  Bataille, 
Dóré,  Miralés,  Stevens,  Bastien-Lepage,  Cábanel, 
Neville  épp  oly  otthonosak  voltak  Munkácsynál, 
mint  Sarcey,  a  rettegett  kritikus,  Dumas  fils,  a 
regény-  és  színműíró,  Albert  Wolff,  a  Figaro  szel- 
lemességéről ismert  chroniqueurje,  Saint-Saens, 
Juliette  Adam  (Qambetta  barátnője),  Jules  Grévy, 
a  köztársaság  elnöke,  a  hesszeni  nagyhercegnő, 
vagy  Milán,  Szerbia  királya.  A  francia  főváros 
szellemi  élete  szinte  ott  lüktetett  Munkácsy  sza- 
lonjában, hol  az  új  Franciaország  vezéregyénisé- 
gei oly  gyakran  gyűltek  össze.  így  Hubay 
széleskörű  összeköttetésekre  tett  szert:  még  az 
f/ys^-palotába  is  bejutott.  Munkácsy  baráti  jó- 
indulattal és  szeretettel  támogatta  úgy  őt,  mint 
Aggházyt.  Mindig  tudakozódott  terveikről,  végte- 
lenül örvendett,  ha  sikerről  számoltak  be  és  érde- 
kükben nem  ritkán  személyesen  is  közbelépett. 
Felesége,  ki  nagyon  szerette  a  zenét  és  kitűnően 
zongorázott,  fölkérte  Jenőt,  hogy  hetenkint  kétszer 
muzsikáljanak  együtt.  Bár  Munkácsy  nem  nagy 
híve  volt  a  klasszikus  zenének,  mégis  szívesen 
hallgatta  ezeket  a  duókat,  miközben  festegetett. 
Mendelssohn  hegedűversenyét  és  Beethoven  ötö- 
dik, úgynevezett  tavaszi  szonátáját  játszot- 
ták leggyakrabban.  Hubay  ezek  után  az  audition 
musicale-ok  után  mindig  ott  maradt  déjeunerre 
és  azután  még  sokáig  elcsevegtek.  Munkácsy 
gyakran  beszélt  vendégének  Paal  Lászlóról,  a 
nagy  magyar  festőről,  ki  szintén  Parisban  vívta 
meg  küzdelmeit,  melyek  teljesen  fölemésztették 
életerejét  és  megzavarták  lelke  egyensúlyát.  Paalt 
Charenton-ban,  Paristól  nem  messze  ápolták  az 
őrültek  házában  Munkácsy  költségén.  Sajnos,  a 
tragikus  vég  egyre  jobban  közeledett.  Egy  nap  az- 

után  Munkácsy  közölte  Hubayval,  hogy  Paál 
László  meghalt  s  hívta,  jöjjön  el  temetésére  a  többi 
magyar  művésszel  együtt.  Paál  tragédiájának 
utolsó  fölvonását  így  mondja  el  Hubay  Vissza- 
emlékezéseiben : 

„Csodaszép  tavaszi  reggel  volt.  Csupa  illat  és 
madárdal  a  levegő.  A  messzeségben  a  Szajna  ezüst 
szalagja  kígyózott.  Már  tíz  órakor  mindannyian 
körülálltuk  a  ravatalt  a  charentoni  temető  halottas 
kápolnájában.  Ott  láttam  Paál  Lászlót  először  és 
utoljára.  Szép  magyar  ember  lehetett  .  .  .  Mikor 
a  koporsót  becsukták  s  a  sírhoz  vitték,  legelői 
Munkácsy  haladt.  Hatalmas,  deres  feje  világított 
a  napsugárban,  ö  volt  a  boldog,  a  dicsőség  és  a 
hírnév  koszorúsa  —  a  másik  a  sorsüldözött.44 

Munkácsy  és  Hubay  megérezték  egymásban  a 
lelki  rokonságot.  Ezért  barátságuk  csakhamar 
egészen  benső  lett  és  Munkácsy  élete  végéig  tar- 
tott. Munkácsy  le  akarta  festeni  barátját  hegedű- 
jével és  Aggházyt  a  zongoránál,  de  e  terv  később 
hajótörést  szenvedett  Aggházy  távozásán.  Évek 
múlva,  hogy  ha  Hubay  eljutott  Parisba,  Munkácsy 
mindig  mondta  neki:  Jenőkém,  gyere  pár  napra 
hozzám,  lefestelek.  Sajnos,  ez  a  kép  sem  jött  létre, 
mert  Hubavt  művészi  kötelezettségei  rendszerint 
hamar  elszólították  a  francia  fővárosból. 

Hubayt  piktor  barátai  mutatták  be  a  magyar 
festőművészet  egy  másik  Parisban  élő  világhírű 
nagyságának,  Zichy  Mihálynak.  Zichy  Pétervár- 
ról, hol  mint  II.  Sándor  cár  udvari  festője  élt,  jött 
Parisba  a  cár  halálakor  s  itt  maradt  néhány  évig. 
Testestől-lelkestől  magyar  volt,  de  szokásaiban 
egészen  orosszá  lett.  Estefelé  divánjára  dűlve,  orosz 
teát  szürcsölt  és  ilyenkor  sokat  beszélgetett  Hu- 
bayval. Kilenc  órakor  benépesült  szalonja  írókkal, 
festőkkel,  szobrászokkal,  énekesekkel.  A  társaság 
középpontjában  három  bájos  leánya  állott  (neje  és 
Miklós  fia  magyarországi  birtokán  élt),  kiknek  ké- 

résére  Jenő  gyakran  megszólaltatta  hegedűjét. 
Zichy  a  legmelegebben  pártfogolta  a  magyarokat 
—  az  ő  elnökségének  idejében  virágzott  föl  a  Ma- 
gyar Egyesület  —  s  ezek  rajongtak  érte.  Hubaynak 
és  művésztársainak  az  volt  ebben  az  időben  a  leg- 
hőbb vágya,  hogy  a  mester  telepedjen  le  Buda- 
pesten. Micsoda  káprázatos  perspektívája  nyilt 
volna  így  meg  a  magyar  festészet  fejlődésének.  A 
szép  terv  azonban  mindig  csak  ábránd  maradt. 
Zichyt  is  elvesztettük  csakúgy,  mint  Munkácsyt. 
1879  március  havában  szörnyű  csapás  érte 
Magyarországot:  az  alföld  legvirágzóbb  városát, 
Szegedet  a  kiáradt  Tisza  elsöpörte.  A  művelt  világ 
minden  részéből  igyekeztek  erkölcsi  és  anyagi 
részvéttel  enyhíteni  a  katasztrófa  súlyát.  A  mo- 
narchia derék  párisi  nagykövete,  Beust  gróf  tüs- 
tént elhatározta,  hogy  két  hangversenyt  rendez 
Las  Cases-utcai  palotájában  az  árvízkárosul- 
tak javára.  A  párisi  művészvilág  színe-java  föl- 
ajánlotta közreműködését  a  nemes  célra.  Beust 
gróf  és  hű  segítőtársa,  Kuffstein  gróf  követ- 
ségi tanácsos  két  matinéé  musicale-t  rendezett 
március  29-én  szombaton  és  másnap,  30-án  vasár- 
nap. Mind  a  két  ízben  zsúfolásig  megtelt  a  követ- 
ségi palota  nagy  terme  Paris  legelőkelőbb  közön- 
ségével. Bár  ugyanakkor  minisztertanács  volt  Ver- 
saillesben  s  ezért  sem  a  miniszterek,  sem  Grévy 
elnök  nem  jelenhettek  meg,  ott  voltak  a  minisz- 
terek feleségei  teljes  számban  s  az  egész  diplomá- 
ciai kar,  még  a  kinaiak  is  nemzeti  díszruháikban. 
A  nagy  érdeklődést  a  jótékonycél  mellett  nem  cse- 
kély mértékben  keltette  föl  a  Beust  gróftól  össze- 
állított pompás  műsor.  Mindkét  hangversenyt  Hu- 
bay  és  Aggházy  nyitották  meg,  viharos  lelkese- 
dést keltve  Rákóczi-induló  fantáziájukkal.  Az  első 
délután  igen  nagy  sikert  vívott  ki  Krauss  kisasz- 
szony,  a  párisi  nagy  Opera  bécsi  származású  pri- 
madonnája  Beust  gróf  pár  csinos  dalával,  szint- 


50 


úgy  Got  úr  és  Bianchi  kisasszony,  a  Théátre  Fran- 
cais  ünnepelt  tagjai.  Szerepeltek  még  Nouvelli,  a 
Covent  Qarden  színház  tenoristája,  Mme  Escudier, 
leánynevén  Kastner  Róza  zongoraművésznő.  Má- 
sodik estén  ismét  bemutatták  Beust  gróf  szerze- 
ményeit. Berta  Sándor,  Parisban  élő  hazánkfia  a 
nagykövet  Marche  militaire  című  indulóját  zongo- 
rázta el.  Aggházy  pedig  Beust  gróf  Welcome  in 
England  című,  Erzsébet  királynőnek  ajánlott  ke- 
ringőjét  adta  elő  hatásos  hangversenyfantázia  alak- 
jában. Gueymard  asszony,  az  Opera  egyik  első- 
rangú művésznője  énekelt,  Szarvadyné  Chopin-  és 
Liszt-darabokat  játszott,  Préciosi,  Nadaud  és  Vois, 
a  Théátre  des  Nouveautés  népszerű  tagjai  a  Fati- 
nicából  a  tercettet  adták  elő.  Hubay  mindkét  alka- 
iommal  Fantaisie  hongroise-í  játszotta. 

Az  egykorú  párisi,  bécsi  és  budapesti  lapok 
részletesen  ismertették  e  hangversenyek  lefolyá- 
sát és  egyhangúan  kiemelik,  hogy  a  párisi  közön- 
ség Hubay  Jenő  mindegyik  számát  szűnni  nem 
akaró  tapssal  fogadta  —  még  a  nyugodt,  hidegvérű 
kinai  mandarinok  is  fölmelegedtek  hegedűjének 
gyújtó  szavára  —  és  több  ráadást  kért  és  kapott. 
Aggházy  művészete  nemkülönben  osztatlan  tet- 
szést aratott. 

A  folytonos  nagyvilági  szereplés  közben  Hubay 
és  Aggházy  nyilvános  hangversenyeket  is  adtak. 
Április  közepén  Angelini-nek,  a  nagy  Opera  művé- 
szének estjén  hallotta  őket  a  párisi  közönség  a 
Salle  Herz-ben.  Április  20-án  rendezték  második 
önálló  koncertjüket  a  Salle  Pleyel-ben,  ismét  Phi- 
lippine  Lévy-nek,  az  Opera  Comique  művésznőjé- 
nek közreműködésével.  Ekkor  került  bemutatóra 
Parisban  Goldmark  Hegedű-Suite-je,  mely  buja 
ekzotikus  színeivel  fölvillanyozta  a  hallgató- 
ságot. Műsoron  volt  még  Vieaxtemps  a-moll 
hegedűversenye  és  Huber  Károly  két  műve.  Agg- 
házy Liszt-  és  C/wp/n-darabokat  adott  elő.  A  kri- 

tika  ismét  igen  elismerően  emlékezett  meg  e  hang- 
versenyről. Dicsérték  fiubay  bravúros  teknikáját, 
hajlékony,  lágy  kantilénáját  és  erővel  teljes  voná- 
sát (il  tire  un  son  d'une  puissance  étonnante,  írja  a 
L'art  musical).  Az  anyagi  siker  is  kielégítette  vára- 
kozásukat: ezerötszáz  frank  tiszta  jövedelem  volt. 
A  szabadkőmivesek  ünnepi  ülésén  is  föllépett  Hu- 
bay  Vieuxtemps  kérésére,  kiben  egyik  páholy 
főmesterét  tisztelte.  így  a  La  Prévoyance  és  a  Les 
admirateurs  de  Vunivers  páholyok  közönsége  több 
ízben  gyönyörködött  a  fiatal  magyar  művész  já- 
tékában. 

Hubay  roppant  elfoglaltsága  közepette  a  kom- 
ponálásról sem  feledkezett  meg.  Befejezte  a  Petőfi 
dal-ciklust.  Megírta  az  első  Csárda  jelenetet,  két 
férfinégyesét  (Búcsú  és  isten  segíts)  zenekarkisé^ 
réttel.  Munkácsy  műtermében  keletkezett  a  Fan- 
taisie  Tziganesqae.  Munkácsyéknál  ugyanis  gyak- 
ran improvizált  —  rendesen  magyar  témákra. 
Egyik  ilyen  improvizáció  annyira  megtetszett  Mun- 
kácsynak,  hogy  Hubay  papírra  vetette.  így  szüle- 
tett meg  a  Munkácsynénak  ajánlott  Fantaisie  Tzi- 
ganesque.  A  zongorarészt  Aggházy  Károly  írta. 
Ezt  a  kompozíciót,  úgyszintén  a  még  Pesten  ké- 
szült Carmen-fantáziát  a  Choudens-cég  adta  ki 
1879-ben.  Hubay  egy  centimet  sem  kapott  értük,  pe- 
dig Choudensék  ezreket  kerestek  az  utóbbi  művel, 
mely  az  egész  világon  nagy  népszerűségnek  örvend. 

A  folytonos  hangversenyzés,  a  társaságbeli 
élet  a  maga  örökös  nyugtalan  mozgalmasságával 
végre  is  kifárasztotta  művészünket,  a  honvágy  is 
föltámadt  szívében.  Ezért  elhatározta  Aggházyval, 
hogy  hazautaznak  és  otthon  maradnak  néhány 
hónapig. 

Május  végén  hagyták  el  Parist.  Ütjük  Qlei- 
chenbergen  vezetett  keresztül,  hol  hangversenyt 
adtak  anyagi  és  erkölcsi  sikerrel.  A  díszes  közön- 
ség soraiban  magyarok  is,  mint  Csengery  Antal, 

Beöthy  Zsolt,  Péchy  Manó  gróf  és  mások  voltak 
jelen.  A  Repülj  fecském  kezdetű  népdalból  szőtt 
ábrándot  egymásután  háromszor  kellett  elját- 
szaniuk. 

Végre  hazaérkeztek  és  kipihenhették  fáradal- 
maikat. De  nem  sokáig  lehetett  nyugodalmuk.  Mi- 
helyt híre  ment,  hogy  megjött  a  két  fiatal  művész, 
ki  annyi  dicsőséget  szerzett  a  magyar  névnek,  el- 
halmozták őket  meghívással,  hangversenyajánlat- 
tal, így  aztán  nekivágtak  az  országnak  és  július- 
tól novemberig  vándoroltak  városról-városra,  va- 
lóságos diadalúton.  A  legtöbb  helyen  négyesfoga- 
ton vitték  be  őket  a  városba.  Tiszteletükre  szere- 
nádot  adtak,  lakomát  és  bált  rendeztek.  Hangver- 
senyükre az  egész  megye  intelligenciája  összese- 
reglett s  viharos  erővel  kitörő  lelkesedésében  a 
program  majd  mindegyik  számát  megismételtette. 
Koncertet  rendeztek  Székesfehérváron,  Csurgón, 
Szolnokon,  Szegszárdon  kétizben,  Apatinban,  Szen- 
tesen, Pécsen,  Vácon,  Karcagon,  Balassagyar- 
maton, Ungváron,  Egerben,  Miskolcon,  Maros- 
vásárhelyen, Székely  udvarhelyen,  Kolozsváron, 
Lúgoson,  Temesváron,  lomborban,  Aradon,  Nagy- 
váradon, Jászberényben  és  még  számos  más  ki- 
sebb-nagyobb városban.  A  vidéki  sajtó  természe- 
tesen csak  úgy  áradozott  a  magasztalástól  és  bá- 
mulattól. 

E  nagyszerű  vidéki  körutat,  mely  úttörő  volt 
a  magyar  zenekultúrában,  augusztusban  megsza- 
kították művészeink  és  a  fővárosba  jöttek,  hogy 
résztvegyenek  az  úgynevezett  Arrogante-ürmepen, 
melyet  a  Margitszigeten  rendeztek  a  nemrég  föl- 
robbant Arrogante  nevű  francia  páncéloshajón  el- 
sülyedt  tengerészek  özvegyeinek  és  árváinak  ja- 
vára. Ez  az  impozáns  arányokban  tervezett  ün- 
nepség viszonzása  volt  annak  a  kápráztató  fényű 
csodálatos  estnek,  melyet  a  franciák  júniusban  a 
nagy  Operában  Szeged  javára  rendeztek.  Az  opera 

építője,  Charles  Garnier  —  engedve  a  sok  kérés- 
nek (ez  volt  az  első  ily  fajta  est  a  nagy  Operában) 
—  elragadó  szépségű  tündérkertté  varázsolta  a 
nézőteret  és  a  színpadot,  hol  Paris  legszebb  höl- 
gyei adóztatták  meg  a  közönséget  a  rombadőlt 
magyar  város  fölsegítésére.  A  rokonérzésnek 
ilyen  nagyszerű  megnyilvánulása  még  a  pari- 
siak  előtt  is  ismeretlen  volt  addig.  A  magyarok  ki- 
tüntető francia  szimpátiáját,  mely  a  70 — 71-iki  fran- 
cia-német háború  alatt  oly  lovagias  módon  nyilvá- 
nult meg,  akarták  ekkor  meghálálni.  Valóban  ezen 
az  estén  a  király-  és  császár-párti  arisztokráciától 
a  szociáldemokráciáig  minden  politikai  párt  képvi- 
selve volt.  A  hangversenyen  Franciaország  első 
művészei  és  művésznői  (Gounod,  Saint-Saéns,  Deli- 
bes,  Massenet)  értékesítették  tehetségük  legjavát. 
A  magyarok  égtek  a  vágytól,  hogy  a  franciák  ne- 
mes áldozatkészségét  viszonozhassák.  így  jött 
létre  az  Arrogante  ünnepe,  mely  méreteiben  fölül- 
múlt minden  hasonlót.  Erre  az  alkalomra  öt- 
tagú küldöttség  érkezett  Parisból:  Laurens  kép- 
viselő, Armand  Gouzien,  inspecteur  des  théátres  et 
des  beaux  árts,  nemzetünk  egyik  legönzetlenebb 
barátja,  ki  később  a  magyar  zene  érdekében  hazá- 
jában sokat  fáradozott,  Félicien  Rops,  a  híres  raj- 
zoló és  festő,  Victor  Jonciéres  zeneköltő  (a  Nem- 
zeti Színházban  színrekerült  Dimitri  című  opera 
szerzője).  Magyarországra  jött  azonkívül  Türr 
István  tábornok  és  Munkácsy  Mihály.  A  Margit- 
szigetet pazarul  földíszítették  magyar  és  francia 
színekkel.  Szent  István  napján  volt  az  ünnep,  mint- 
egy harmincezer  néző  jelenlétében.  Bevezetőül  a 
helyőrség  zenekarai  monstre-hangversenyt  ren- 
deztek francia  komponisták  műveiből.  (Többek 
közt  előadásra  került  Szabadi  Ignác  híres  török  in- 
dulója Massenet  hangszerelésében,  mely  a  párisi 
szegedi  koncerten  annyira  lázba  ejtette  a  franciá- 
kat.) Alkonyatkor  azután  az  ezeregyéj  csodái  ele- 

venedtek  meg  a  fényárban  úszó  szigeten,  hol  há- 
romszáz katonazenész  fújta  a  takarodót  és  százöt- 
ven cigány  húzta  a  magyar  nótát.  Az  alsó  vendéglő 
nagytermében  pedig  ezalatt  megkezdődött  a  hang- 
verseny, melyet  Káldy  Gyula  rendezett.  A  sze- 
replő művészek  (Márkus  Emilia,  Odry,  Helvey 
Laura,  Bognár  Vilma  stb.)  majdnem  mind  francia 
darabot  mutattak  be.  Hubay  és  Aggházy  önálló  szá- 
mokban Magyar  Nóták-at  adtak  elő.  Az  egykorú 
kritikák  szerint  e  két  művész  játékára  oly  frene- 
tikus tetszésvihar  tört  ki,  mely  vetekedett  a  Sza- 
badi-Massenet  induló  hatásával.  A  francia  küldött- 
ség tagjain,  kik  Hubayt  már  Parisból  ismerték, 
épp  úgy  erőt  vett  a  lelkesedés,  mint  a  tomboló  ma- 
gyar közönségen.  A  sok  külföldi  győzelem  után  ez 
volt  az  első  nagy  győzelem  itthon.  A  francia  la- 
pok kimerítő  tudósítást  közöltek  az  Arrogante- 
ünnepről  s  mindannyian  Hubayról  és  Aggházyról 
írtak  a  legnagyobb  elragadtatás  hangján,  mint 
akiknek  művészetét  már  jól  ismerik  és  sokszor 
méltatták. 

A  vidéki  körút  befejezése  után,  novemberben 
Hubay  és  Aggházy  Budapesten  a  Zenekedvelők  ter- 
mében önálló  hangversenyt  rendeztek,  Maleczky- 
nénák,  a  Nemzeti  Színház  tagjának  közreműködé- 
sével. Hubay  Goldmark  Suite-iét  és  hegedűverse- 
nyét, Vieaxtemps  egy  művét  és  saját  szerzeményű 
Nocturne-\ét  s  atyja  Magyar  Ábránd-Iát  adta  elő. 
Maleczkyné  Hubay-dalokat  énekelt.  A  terem  zsúfo- 
lásig megtelt  előkelő  közönséggel.  Ott  volt  Hubay 
két  leglelkesebb  tisztelője,  Haynald  biboros  és 
Wahrmann  Mór  is.  Az  est  ovációk  szakadatlan  so- 
rozata volt.  Másnap  a  kritika  is  dicsérettel  halmozta 
el  Hubay  Jenő  játékát,  „melyben  technikai  készség, 
elmélyedés  és  érzés  a  legszerencsésebb  harmóniá- 
ban olvad  össze".  Legjobban  tetszett  a  Goldmark 
versenymű.  Erről  szólva,  megjegyzik,  hogy  ha- 
sonlíthatatlanul tökéletesebben   érvényesült,   mint 

Lauterbach,  a  híres  drezdai  hegedűművész  előadá- 
sában, ki  e  munkát  az  előző  évben  mutatta  be 
Budapesten. 

Az  idő  eközben  már  november  vége  felé  járt 
s  így  Hubay  és  Aggházy  készültek  visszatérni 
Parisba.  Hubay  éppen  elindulás  előtt  megkapta  a 
névmagyarosítási  engedélyt  s  tüstént  bejelenti  a 
lapokban,  hogy  nevét  hivatalosan  is  Hubay r a  vál- 
toztatta, mert  mint  magyar  művész,  magyar  nevet 
akar  a  világban  ismeretessé  tenni,  bármennyire  fáj 
is  családi  nevét  elhagynia.  Bátyja,  Károly  is  Hu- 
bayra  magyarosította  nevét,  sőt  édesatyja  is  így 
írta  nevét  utolsó  művein. 

Parisba  érve,  Hubayt  tüdőhurutja  gátolta  kis 
ideig  a  nyilvános  föllépésben.  Ezalatt  szorgalma- 
san komponált  és  revideálta  a  már  teljesen  kész 
Petőfi  dal-ciklust. 

Nemsokára  helyreállott  egészsége  s  így  részt- 
vehetett a  párisi  Magyar  Egyesület  szilveszter-esti 
hangversenyén.  A  Palais  Royál  egyik  termében,  a 
Dowx-szalonban  folyt  le  a  koncert,  melyet  nagy  és 
előkelő  közönség  hallgatott  és  viharosan  ünne- 
pelte Hubayt,  ki  ismét  Aggházyval  együtt  szere- 
pelt. Néhány  nap  múlva  egy  magyar  eredetű,  de 
olasz  nevű  francia  énekesnőnek,  Ida  Negrini  de 
Fekete-nek  dalestéjén  léptek  föl  Coquelin  ainével 
és  Moimet-Sullyvel,  a  Théátre  Francais  két  híres 
művészével  együtt. 

1880  január  29-én  rendezte  Hubay  Jenő  har- 
madik önálló  hangversenyét  a  Salle  Pleyel-btn, 
Aggházy  Károllyal.  Hubay  Schubert  Rondó  Bril- 
lant-ját, Vieuxtemps  d-moll  versenyét  és  a  Fan- 
taisie  Tziganesque-et  játszotta  és  végül  három  je- 
les párisi  kamarazenész  (Herwegh,  Waffelghem  és 
Mariotti)  közreműködésével  előadta  Huber  Károly 
Változatok  a  Szózat  témájára  című  vonósnégyesét. 
A  két  magyar  művész  párisi  törzsközönsége  tel- 
jes számban  megjelent   és   ezúttal   sem  fukarko- 

dott  elismerésével.  De  Paris  zenei  kitűnőségei  közül 
is  többen  meghallgatták  Hubayt,  így  Godard,  a  nép- 
szerű zeneszerző,  Raoul  Pugno,  a  híres  zongora- 
művész és  Saint-Saéns. 

Csakhamar  ismét  ostromolni  kezdték  mind- 
kettőjüket meghívásokkal,  mint  az  elmúlt  évben. 
A  régi  soiréek  mellett  egész  sereg  új  fogadóestén  is 
megjelentek.  így  gyakran  játszottak  Camille  Flam- 
marion-mk,  az  ismert  csillagásznak  szalonjában. 
(Egyik  ilyen  alkalommal  a  Voltaire  című  tekinté- 
lyes újság  a  következő  furcsaságot  írja:  Sous  son 
archet  vigoureux,  le  violoniste  Hubay  fait  chanter 
gaiement  et  se  lamenter  tour  a  tour  la  pénétrante 
poésie  des  pays  slaves.)  Flammarion  és  Hubay  kö- 
zött rövidesen  bizalmas  baráti  viszony  jött  létre, 
mely  még  ma  is  fönnáll.  Szintúgy  Fauvel  orvos 
és  Türr  tábornok  estéin.  Hubay  Jenő  párisi  tartóz- 
kodásának legkimagaslóbb  mozzanata  volt  a  Mun- 
kácsy ék  bálja  február  18-án.  Talán  sohasem  volt 
Munkácsyéknál  ilyen  fényes  társaság,  mint  ekkor. 
Az  estét  hangverseny  vezette  be,  melynek  legérde- 
kesebb számát  Hubay  és  Munkácsyné  duója  al- 
kotta. Gounod  Méditationját  adták  elő.  Majd  Hu- 
bay a  Fantaisie  Tziganesquet  játszotta  Aggházy 
kíséretével.  Ez  a  mű,  mely  csupa  érzés  és  tűz,  már 
legkedvesebb  zenedarabja  lett  a  párisi  előkelő  kö- 
röknek. Hubay  egész  este  középpontja  volt  az  ér- 
deklődésnek. Majd  a  diplomaták  egyenruhás  és 
rendjeles  csoportja  fogja  közre  Beust  gróffal  élén, 
majd  hírlapírók  —  Albert  Wolff  a  Figaro,  Arséne 
Houssaye  a  Journal  des  Débats  munkatársai,  Ar- 
thur  Meyer  a  Qaulois,  Besson  az  Evenement  szer- 
kesztői —  ostromolják  százféle  kérdéssel,  később 
az  arisztokraták  —  Decazes  herceg,  Hohenlohe 
herceg,  Dittes  gróf,  Uzés  hercegnő  —  alkotnak 
kört  körülötte.  Alig  hogy  elszabadul  tőlük,  már 
jön  feléje  Cissey  tábornok,  Paris  katonai  kormány- 
zója, egy  csomó  magasrangú  katonatiszttel.  Másutt 

meg  a  festők,  Nanteuil,  Clairni,  Glaize,  Dubuf,  De- 
taille,  Bastien-Lepage  stb.  beszélgetnek  vele,  míg- 
nem Freycinet  miniszterelnök  karonfogva  elviszi 
magával. 

A  francia  zenészek  is  igen  hamar  megszeret- 
ték Hubay  Jenőt,  közülök  nem  egy  baráti  viszony- 
ban volt  vele.  Charles  Widor,  Edouard  Lalo,  Ben- 
jámin Godard  házánál  sokat  muzsikált,  haló- 
nál és  Godardnál  minden  héten  audition  musi- 
cale volt,  melyen  többnyire  Hubay  is  részt  vett.  A 
tragikus  sorsú  Godard  Vieuxtempsnál  tanult  s 
nála  ismerkedett  meg  Hubayval.  Roppant  érzé- 
keny, betegesen  túlfinomult  lélek  volt,  kinek  mű- 
vei nem  érték  el  a  megérdemelt  sikert  s  emiatt 
meghasonlott  önmagával.  Végtelenül  boldog  lett 
azután,  mikor  látta,  hogy  Hubay  érti  és  szereti  az 
ő  művészetét  és  mindent  elkövet  darabjainak  ter- 
jesztésére. 

Később,  midőn  Pasdeloup  halála  után  a  Con- 
certs  Populaires-t  Godard  vezette  Concerts  Moder- 
nes elnevezéssel,  gyakran  szerepelt  együtt  kettő- 
jük neve  a  színlapon.  Hubay  évek  múlva,  mikor 
elkerült  Parisból,  sem  szűnt  meg  Godard  zenéjét 
kultiválni.  Második  hegedűversenyét  ő  honosította 
meg  a  német  hangversenytermekben.  Edouard 
Lalonak  is  gyakran  volt  vendége  Hubay  Gounod- 
val,  Gábriel  Fauré-va\,  André  Messager-ve\  (a  nagy 
Opera  mostani  igazgatójával),  Widor-ra.1  és  Saint- 
Saéns-szal  együtt.  Egyik  ilyen  kamaraestén  került 
bemutatóra  Lalo  zongorahármasa,  Louis  Diémer- 
nek,  Joseph  Marsick-nek  és  Jules  Delsart-nak,  a 
párisi  konzervatórium  Európaszerte  ismert  kitűnő 
művészeinek  előadásában.  A  darab  befejezése  után 
Gounod  —  mint  Hubay  írja  Visszaemlékezéseiben 
—  így  szólt  a  komponistához:  Mon  cher  Lalo,  c'est 
superbe,  mais  l'unité  y  manque  s  ezzel  valóban 
eltalálta  a  mű  legfőbb  gyöngéjét.  Hubay  többször 
föllépett   a   francia   zeneszerzők   társaságában   a 

1.  ANDANTE  et  SCHERZO 

Tonr  Oreliesire. 

2.  CONCERTO 

(l'°  auditioü) 

M.  HUBÁT. 

3.  CONCERTO  en  mi  béraol. 

Pour  Piano,  avec  Ordicsire. 

M.  AGGHÁZY. 

4.  FANTAISIE  CARMEN 

M.  BUBÁT. 

5.  FANTAISIE  TZIGANESQUE      AGGHAZY-IIUBAY. 

Pour  Piano  el  \ "iolou. 

MM.  AGGHÁZTjaUBAT. 

LISZT, 


BIZET-HUBAY. 


Hubay  Jenő  és  Ag-gházy  Károly 
együttes  hangversenye  Parisban 
a  Colonne-zenekarral. 


Société  Nationale  de  Musique-ban.  Ez  az  egyesület 
volt  a  francia  zenekultúrában  az  abszolút  zene,  a 
musique  pure,  legfontosabb  szerve.  A  francia  zene- 
szerzők Caesar  Franck-től  Claude  Debussy-xg  itt 
mutatták  be  először  műveiket.  Ezért  a  Société  Na- 
tionale de  musique  hangversenyeire  idegennek  be- 
jutni ugyancsak  nehéz  föladat  volt.  Először  1880 
április  havában  hallották  Hubayt  e  társaságban.  A 
francia  muzsika  egyik  legjelesebb  lirai  tehetségé- 
nek, Paul  Lacombe-nak  ábrándját  adta  elő  Agg- 
házyval.  Ugyanezen  az  estén  játszottak  még  Vin- 
cent  D'Indy,  a  Franck-iskola  feje,  a  modern  fran- 
cia zene  egyik  vezéralakja,  Diémer  és  Messager. 
Hubay  ekkori  hangversenyei  közül  legfonto- 
sabb a  Salle  Pleyel-ben  Aggházy  Károllyal  és 
Edouard  Colonne-a\,  a  jeles  karmesterrel  adott 
koncertje.  Utóbbi  a  kísérő  zenekart  vezette.  Hubay 
Goldmark  hegedűversenyét  és  saját  szerzeményű 
Carmen-fantáziá-ját  adta  elő  zenekarral  és  Agg- 
házyval  a  Fantaisie  Tziganesquet.  Goldmark  mű- 
vét ekkor  hallották  először  a  párisiak.  A  gyönyörű, 
melodikus  munka  nagy  hatást  tett  Hubay  szines  és 
érzéssel  teljes  interpretálásában.  A  Carmen-fan- 
tázia forró,  tüzes  dallamaival  és  nyaktörő  nehézsé- 
geivel szintén  lázba  ejtette  a  hallgatóságot. 
Orkesztrális  szépségei  pompásan  érvényesül- 
tek a  Colonne-zenekar  játékában.  Végül  —  mint  a 
Hubay-estéken  rendesen  —  a  Fantaisie  Tziga- 
nesque  gyújtotta  lángra  magyarok  és  franciák  szí- 
vét egyaránt.  A  Pesti  Hírlap  levelezője,  Huszár  Imre 
írja  lapjában,  hogy  e  szám  után  Munkácsy  Mihály 
így  szólt:  Szép  az  a  klasszikus  muzsika,  de  azért 
én  mégsem  adok  érte  egy  jó  magyar  nótát.  Mun- 
kácsy igazát  senki  sem  tagadhatja,  ha  hallott  már 
magyar  nótát  magyar  művésztől  idegenben.  A 
hangversenyen  a  francia  művészeti  notabilitások 
mellett  megjelent  az  egész  magyar  kolónia,  Beust 
gróf  vezetésével. 

Beust  gróf  —  mint  a  főkonzul,  Walcher-Molt- 
heim  —  a  lehető  legmelegebben  pártfogolta  Hubayt 
párisi  tartózkodása  alatt.  Május  elsején  nagy  fo- 
gadóestét adott,  melyen  megjelent  a  kormány,  a 
diplomáciai  kar,  a  tábornoki  kar.  A  nagykövet  Hu- 
bayt kérte  föl  az  est  zenei  részének  rendezésére. 
Hubay  igen  vonzó  műsort  állított  össze,  de  a  piéce 
de  résistance  ismét  az  ő  produkciója  volt. 

Hubay  darabjainak  —  kivált  a  magyarosaknak 
—  népszerűsége  egyre  növekedett  Parisban.  Már 
több,  mint  harminc  műve  látott  napvilágot  első- 
rangú külföldi  kiadóknál.  Még  a  télen  történt,  hogy 
Csiky  Gergely  fölkérte  Hubayt  és  Aggházyt,  hogy 
írjanak  zenét  Almási  Tihamér  Borzáné  Mar  csaj  a 
című  népszínművéhez.  A  megbízást  elfogadták  s 
így  a  népszínmű  muzsikája  csakhamar  készen  lett. 
A  Borzáné  Marcsájának  dalai,  kórusai  mind  népies 
stílusban  írt  műzene.  Népdalmotivumok  földolgo- 
zása —  mint  a  szerzők  a  Pesti  Hírlapban  1880  má- 
jus 5-éről  kelt  levelükben  mondják  —  nem  pedig 
dallamhalmazat.  Magyaros  a  hangszerelés  is,  ki- 
vált a  cimbalomnak  van  nagy  szerepe.  Május  7-ére 
esett  a  darab  bemutatója  a  Népszínházban,  de  sem 
a  szöveg,  sem  a  zene  nem  nyerte  el  a  megérdemelt 
sikert.  A  közönség  nem  értette  meg  a  muzsika  ma- 
gyaros szellemét;  legjobban  egy  franciás  kupié 
tetszett.  Különben,  mint  az  egykorú  kritika  meg- 
jegyzi: „kis  híja  múlt,  hogy  a  tehetséges  zeneszer- 
zők sikerült  műveit  a  zenekar  hiányai  el  nem  ron- 
tották.'4 A  második  előadástól  kezdve  már  Erkel 
Elek  sebtiben  írott  zenéjével  adták  a  darabot. 

Hubay  és  Aggházy  nem  mentek  el  darabjuk 
premiére-jére,  mert  Angliába  készültek.  Parisban 
akkortájt  a  saison  d'été  még  lanyha  volt,  míg  Lon- 
donban a  nyári  évad  reménnyel  biztatott.  így  hát 
május  végén  művészeink  át  is  keltek  a  csatornán, 
hogy  a  magyar  névnek  a  Themze  partján  is  dicső- 
séget szerezzenek. 

V. 
Londontól  Algíron  át  Brüsszelig. 

1880—1882. 

Angol  zenei  viszonyok.  —  Sir  Július  Benedict.  — 
Hangverseny  a  St.  James  Hall-ban.  —  Koncertek  a 
Lancaster  Gate-ban,  Steinway  Hall-ban.  —  A  svedish 
vocal-sextetí.  —  A  Cromwell-House.  —  Paget  lord 
soirée-ia.  —  Augusztusban  elhagyják  Londont,  — 
Hangverseny-ciklus  a  brüsszeli  Palais  du  Midi-ben. 

—  Kolpack.  —  Lahore  király.  —  Massenet.  —  Első  föl- 
lépése a  Cirque  d'hiverben.  (1880  dec.  19.).  —  A  diadal. 

—  A  magyar  kolónia  üdvözlése.  —  A  párisi  sajtó.  — 
Hangversenyek  Parisban,  Franciaországban  és  Bel- 
giumban. —  A  Hubay -Hegy esi- Aggházy  trió.  —  Egyéb 
föllépések.  —  Algírba  megy.  —  A  Landowski-íéle 
station  sanitaire  Mustapha  Supérieurban  és  vendégei. 

—  Két  hangverseny  a  Salle  de  la  Société  des  beaux 
arts-ban.  —  Zeneesték  Vieuxtempsnál.  —  Vieuxtemps 
halála  és  temetése.  —  Hubay  rendezi  a  hagyatékot, 

—  Viharos  tengeri  út.  —  Hazafelé.  —  Otthon.  — 
Cikkei  Vieuxtempsról  a  Musik  Welt-ben  és  a  Renais- 
sance  Musicale-ban.  —  Novemberben  visszatér  Pa- 
risba. —  Brüsszel.  —  Vieuxtemps  utolsó  üzenete.  — 
Bemutatkozó-hangverseny  a  Cercle  artistique  et  Hité- 

/we-ban,  a  Salle  de  la  Grandé  ftarmonle-^zn,  majd 
az  Alhambrában.  —  Közönség  és  kritika.  —  Jelölik  a 
konzervatóriumi  tanári  állásra.  —  Ellenáramlat:  Jean 
Becker.  —  Belga  állampolgárság.  —  Rollin-Jacquemins, 
van  Hál  és  Chotek  gróf.  —  Déjeuner  Tardieuéknél. 

A  művelődés  élén  haladó  angol  nép  zenekultú- 
rája meglepően  hátramaradott.  Az  angol  nemzeti 
zeneművészet  csak  napjainkban  kezd  lassan  kiala- 
kulni, de  zenei  életük  még  mindig  nem  tudott 
fölszabadulni  a  reá  nehezedő  idegen  befolyástól. 
Anglia  mindenkor  kedvelt  zsákmánya  volt  idegen 
zenészeknek  és  virtuózoknak,  akik  közül  egyik-má- 
sik később  esetleg  akklimatizálódott.  Handel  óta 
egészen  a  legújabb  időkig  valóságos  német  invázió 
indul  a  brit  szigetek  felé.  Joachim  megtanult  an- 
golul s  évenkint  két  hónapot  töltött  ott.  Richter  Já- 
nos —  bár  hatalma  már  meggyöngült  —  még  min- 
dig számottevő  zenei  tényező  a  szigetországban. 
De  az  olasz  és  francia  staggionek  is  nagy  szerepet 
játszanak  kivált  Londonban,  hol  még  ma  sincs  nem- 
zeti opera  s  egységes  angol  nyelvű  operaelőadás. 
Anglia  egész  zenekultúrája,  bár  évszázadok  álla- 
nak mögötte,  mégis  —  éles  ellentétben  tradiciókon 
alapuló  szellemi  fejlődése  egyéb  ágaival  —  kozmo- 
polita és  parvenü  jellegű.  Az  idegen  muzsikusok 
ezt  jól  tudják  s  le  is  nézik  érte  Albion  nemzetét,  de 
azért  annál  nagyobb  rajokban  kelnek  át  a  csator- 
nán, hogy  arannyal  megrakodva  térjenek  vissza. 

A  nyolcvanas  években  Sir  Július  Benedict  volt 
London  legfőbb  zenei  hatalmassága.  Ö  sem  szüle- 
tett angolnak:  német  földről  származott.  Mielőtt 
Angliában  letelepedett,  bejárta  egész  Európát  és 
Amerikát.  A  His  Majesty,  majd  a  Drury  Lane-szín- 
ház  karmestere  lett  s  közben  maga  is  komponált. 
Végül  a  Covent  Garden  operaestéit  s  a  liverpooli 
filharmonikusok  hangversenyeit  vezette. 

Hubay  és  Aggházy  Londonba  érkezve,  azon- 

nal  fölkeresték  Benedictet,  ki  éppen  akkor  nősült 
meg,  feleségül  véve  aggkora  ellenére  egy  húszéves 
viruló  szépséget.  Benedict  meghallgatta  játékukat 
és  rögtön  szerződtette  őket  egy  nagy  hangver- 
senyre, melyet  a  St.  James  Hall-ban  rende- 
zett. A  harminckét  számból  álló  program  nagyon 
fényes  és  változatos  volt.  Közreműködtek  a  Buda- 
pesten is  járt  Sembrich  Marcella  és  Albani  Mária 
énekesnők,  Sarah  Bernhardt,  egy  sereg  nagyhírű 
művész  s  Hubay  és  Aggházy,  kik  Hungárián  Natio- 
nal Melodies-t  adtak  elő.  A  hatalmas  csarnok 
színültig  megtelt  London  legelegánsabb  közönségé- 
vel. Igen  sokan  koncert  közben  eladták  jegyüket  a 
kint  várakozóknak.  Az  udvartól  is  többen  eljöttek, 
így  a  walesi,  connaughti,  edinburghi  hercegek  csa- 
ládjaikkal, a  mecklenburg-strelitzi  nagyhercegnő 
és  mások.  A  hideg  angolokat  lázba  ejtette  a  ma- 
gyarok vérpezsdítő  játéka  és  számos  ráadást  köve- 
teltek tőlük.  Másnap  a  londoni  sajtó  is  megdicsérte 
őket,  hangsúlyozva,  hogy  the  feature  of  the  evening 
was  the  performance  of  the  Hungárián  musicians. 
A  bemutatkozás  nagy  sikerét  Londonban  is 
nyomon  követték  az  impreszáriók  ajánlatai.  Leg- 
először a  Lancaster  Gate-ban  a  //.yd£-parkban  lép- 
tek föl  egy  matinéén.  Benedict  Sonate  Concertante- 
ját,  Vieuxtemps  pár  művét,  Hubay  Suitejét  és  a 
Fantaisie  Tziganesque-t  játszották.  Ugyanaznap 
megelőzően  lady  Jenkinson  jótékonycélu  hangver- 
senyén szerepeltek  a  Steinway -hallban.  Mindkét 
helyen  igen  nagy  sikert  arattak.  Majd  Madame 
Liebhart-tal,  egy  jeles  bécsi  énekesnővel  rendeztek 
együtt  a  Steinway -hallban  hangversenyt,  mely  fé- 
nyes anyagi  és  erkölcsi  eredménnyel  járt.  Az  angol 
főváros  legkedveltebb  művésze  volt  ekkor  az  a  hat 
upsalai  egyetemi  hallgató,  akik  The  swedish  vocal- 
sextett  néven  énekeltek  skandináv  népdalokat  és 
műdalokat.  A  svédek  látva  a  két  magyar  művész 
rohamosan  növekvő  népszerűségét,  ajánlatot   tet- 

tek  nekik,  hogy  rendezzenek  közös  hangversenyeket 
s  így  vagy  öt  izben  együtt  szerepeltek.  Nevezetes 
koncertjeik  voltak  még  a  Cromwell  House-ban,  a 
szépségéről  és  gazdagságáról  híres  Mrs.  Freake- 
nak  a  palotájában.  (Freake-nak  egyik  estéjére  ír- 
ták az  Echos  de  la  Puszta  című  hegedűre  és  zongo- 
rára szerzett  darabot,  melyet  azután  a  mainzi 
Schott-cég  vett  meg  ötszáz  márkáért.)  Magyaros 
darabjaikkal  és  művészetükkel  hamar  meghódítot- 
ták a  londoni  előkelő  társaságot,  mely  csakhamar 
épp  úgy  megnyitotta  előttük  szalonjait,  mint  a 
Faubourg  St.  Germain.  A  sok  soirée  közül  —  hol 
művészeink  megjelentek  —  csak  egyről  emléke- 
zünk meg:  az  angol  uralkodóház  egyik  közeli  roko- 
nának, lord  Pagetnek  fogadóestéjéről,  melyet  az 
akkor  Londonban  időző  görög  királyi  pár  tiszteletére 
adott.  Csak  a  főnemességet  hívták  meg  és  a  hang- 
versenyen közreműködő  három  művészt:  Hubayt, 
Aggházyt  és  a  Covent  Qarden  első  tenoristáját. 
Megnyitóul  Goldmark  Suitejét  adták  elő.  A  walesi 
herceg,  a  későbbi  VII.  Eduárd,  a  szépséges  Dudley 
ladyvel  a  zongarára  támaszkodva  hallgatta  a  dara- 
bot. Kivált  a  magyar  művek  nyerték  meg  tetszését, 
úgy,  hogy  ezeket  meg  kellett  ismételni.  A  koncert 
végén  a  walesi  hercegné  megkérte  Hubayt  és  Agg- 
házyt, hogy  játszák  el  a  Donau-Walzert,  mert  azt 
bizonyára  senki  sem  tudná  oly  szépen  előadni,  mint 
a  magyar  művészek.  Zavartan  néztek  össze,  mert 
soha  sem  játszottak  még  keringőt,  de  a  követ- 
kező pillanatban  merészen  neki  kezdtek  és  egy 
pompás  keringő-parafrázist  rögtönöztek.  Ekkor  tört 
ki  csak  igazán  a  lelkesedés  a  magas  körben  szo- 
katlan erővel.  Végül  a  társaság  a  buffetbe  vonult, 
hol  a  walesi  herceg  koccintott  Hubayval  s  így  szólt 
hozzá  magyarul:  Éljen  a  szép  Magyarország! 

Augusztus  elején  művészeink  elhagyták  Lon- 
dont, számítva  reá,  hogy  az  elért  sikereket  a  jövő 
szezonban  fogják  értékesíteni.   Ám  másképp  tör- 

MASSENET  arcképe, 

a  mester  sajátkezű  ajánlásával 


tént.  Hubay  Jenő  csak  évtizedek  múlva  látta  vi- 
szont az  angol  fővárost. 

Ütjük  Brüsszelbe  vezetett,  ahol  a  művészeti 
és  kereskedelmi  kiállítás  igazgatósága  szerződtette 
őket  aug.  18-tól  24-ig  hét  délutáni  hangversenyre 
az  ú.  n.  Palais  du  Midi-ben.  Rendeztek  egy  magyar 
koncertet,  melynek  műsorát  magyar  darabjaikból 
állították  össze,  egy  Vieuxtemps -koncertet,  egy 
Liszt -koncertet,  melyen  Hubay  előadta  a  Benedic- 
tus  hegedűszólóját  a  Koronázási  miséből  és  egy 
francia  hangversenyt.  Ennek  programján  Hubay 
Faúré  Berceuse-ével,  Godard  Canzonettá-jával  és 
Gounod  Méditation-jával  szerepelt. 

Innen  Munkácsyék  meghívására  Kolpackba 
mentek,  Luxemburgba.  Majdnem  két  hónapot  töl- 
töttek Munkácsy  kastélyában.  Itt  zavartalanul  — 
mindössze  egy  hangversenyt  adtak  Luxemburg- 
ban —  pihenhették  ki  az  elmúlt  mozgalmas  esz- 
tendő fáradalmait.  Hubay  —  bár  két  világvárost 
hódított  meg  művészetének  —  nem  volt  megelé- 
gedve sikereivel.  Nagyon  lehangolta,  hogy  még 
nem  léphetett  föl  valamelyik  zenekari  hangverse- 
nyen. Ez  lett  volna  a  legbiztosabb  módja  művészi 
hírneve  meghiteltetésének. 

De  erre  sem  késett  sokáig  az  alkalom. 

Hubay  egy  izben  Munkácsyné  szalonjában  a 
kották  halmaza  között  ráakadt  Massenet  Lahore 
király  című  dalművére.  A  Lahore  király  az  1878-iki 
világkiállításon  került  bemutatóra  oly  nagy  siker- 
rel, hogy  a  közvélemény  Massenetben  a  francia 
zene  reformátorát  üdvözölte.  Hubay  nem  látta  a 
darabot  színpadon,  de  a  zongorakivonatból  is  meg- 
ragadta figyelmét  a  mű  üde,  friss  dallamossága  és 
új,  merész  harmonizálása.  Nyomban  hozzáfogott, 
hogy  hegedű-suitet  írjon  a  Lahore  király  legked- 
veltebb melódiáiból.  A  suite  még  Kolpackban  el  is 
készült. 

Parisba  érve,  Hubay  fölkérte  levélben  Masse- 

net-\,  jelöljön  ki  egy  időpontot,  mikor  a  La- 
hore-suitet  bemutathatná  neki.  Néhány  nap  múlva 
megjött  a  zeneköltő  válasza  s  így  egy  vasárnap 
délelőtt  megtörtént  a  bemutatkozás.  Massenet,  kit 
akkor  már  nagy  fiatalsága  mellett  is  az  Institut  is 
tagjai  közé  választott,  a  legnagyobb  népszerűség- 
nek örvendett  az  élő  francia  zeneszerzők  között. 
Neve  egyre  sűrűbben  jelent  meg  a  francia  színhá- 
zak színlapjain.  Szíves  előzékenységgel  fogadta 
Hubayt  s  átvéve  a  Suite  kéziratát,  azonnal  zongo- 
rához ült  s  roppant  könnyedséggel  olvasta  le  a  kéz- 
írásos hangjegyeket.  Alig  jutott  a  harmadik  ol- 
dalra, ő  is,  mint  Vieuxtemps,  fölugrott  s  kiment  e 
szavakkal:  ezt  feleségemnek  is  hallania  kell!  Mikor 
befejezték  a  darabot,  Massenet  elragadtatással 
szorongatta  Hubay  kezét  s  biztosította,  hogy  a 
Suite  föltétlenül  előadásra  fog  kerülni  Pasdeloup- 
nál.  Egyúttal  kijelentette,  hogy  a  kíséretet  ő  maga 
fogja  hangszerelni  és  kérte,  hogy  másnap  jöjjön 
el  kiadójához,  Hartmannhoz. 

A  mondott  időben  Hubay  el  is  ment  Hartmann- 
hoz. Pasdeloup  —  kit  időközben  Massenet  értesí- 
tett —  már  ott  volt  és  azonnal  szerződtette  egy 
Concert  Populaire-re  december  19-re.  Addig  Masse- 
net naponta  fölkereste  Hubayt  és  elhozta  a  már 
kész  partitura-lapokat,  hogy  írja  be  a  hegedűszóla- 
mot. Massenet  barátai  körében  oda  nyilatkozott, 
hogy  Liszt  parafrázisai  óta  nem  hallott  ilyen  zse- 
niális munkát.  így  a  zenészek  körében  feszült  érdek- 
lődéssel várták  Hubay  darabját  és  játékát,  ö  ez- 
alatt otthon  szorgalmasan  gyakorolt. 

Végre  elérkezett  a  nagy  nap,  mely  elhatározó 
befolyással  volt  Hubay  pályájára  és  életére. 

Mint  említettük,  a  Concert  Populaire-ket  a 
Cirque  d'hiver-ben  tartották,  melynek  akusztikája 
majdnem  oly  rossz,  mint  a  budapesti  Vigadónak. 
Paris  népe  rajongott  ezekért  a  hangversenyekért. 
Tudták,  hogy  vezetőjük   nem   valami  kiváló  kar- 

mester  (szállóige  volt  Parisban:  L'orchestre  sera 
dirigé  par  M.  Pasdeloup  et  M.  Pasdeloup  sera  dirigé 
par  l'orchestre),  de  a  zenekar  elsőrangú,  a  műsor 
érdekes  volt  és  mindig  szóhoz  juttatott  egy-egy 
fiatal  francia  komponistát.  Azután  idejük  (vasár- 
nap délután)  és  helyáraik  olcsósága  is  nem  cse- 
kély mértékben  vonzotta  a  közönséget.  Négy-öt- 
ezer ember  hallgatta  rendesen  a  koncerteket,  áhí- 
tattal vagy  zajongva,  aszerint,  amint  francia  mun- 
kát vagy  Wagner-zenét  játszottak.  A  december 
19-iki  hangversenyen  Saint-Saéns  is  közreműkö- 
dött. Beethoven  VIL  szimfóniája  után  következett 
a  Lahore-suite.  Már  az  első  tételben  a  kis  fugátot 
követő  kantiléna  után  hatalmas  bravó-kiáltás  sza- 
kította félbe  Hubay  játékát,  az  utolsó  rész  után  pe- 
dig az  egész  közönség  fölállva  tapsolt  és  bravózott. 
A  diadal  most  már  teljes  volt.  A  fiatal  művész 
legmerészebb  álma  is  megvalósult. 

A  koncert  végén  a  jelen  volt  magyar  kolónia, 
élén  Munkácsy  Mihállyal,  üdvözölte  a  győztest. 
Munkácsy  az  utcán  könnyezve  megölelte  és  meg- 
csókolta Hubayt  s  az  egész  társaságot  meghívta 
magához  ebédre.  Hubay  közben  hazaszaladt  átöl- 
tözni. Háza  kapujában  várta  már  Massenet.  Saját 
bevallása  szerint  annyira  izgatott  volt,  hogy  nem 
ment  el  a  hangversenyre.  (Operáinak  premiérején 
sem  jelent  meg  soha.)  Ahogy  azonban  értesült  a 
szenzációs  sikerről,  sietett  üdvözölni  Hubayt,  kit  ő 
is  megölelt  és  megcsókolt.  Fönt  a  lakásban  újabb 
kedves  meglepetés  érte.  A  párisi  Magyar  Egy- 
let küldöttsége  tisztelgett  nála.  Eleinte  kissé 
meghökkent,  mikor  a  küldöttség  vezérében  Rontó 
Pál  nevű  szabóját  ismerte  föl,  kinél  nem  csekély 
számlája  volt,  de  csakhamar  megnyugodott,  mikor 
a  derék  Rontó  mester  átnyújtva  egy  nagy  nemzeti 
szín  szalagos  babérkoszorút,  belekezdett  az  üd- 
vözlő beszédbe  .  .  . 

Este  Munkácsy  dinerjéről  hazajövet,  otthon 

találta  Pasdeloup  névjegyét  és  levelét.  Pasdeloup, 
ki  néhány  hónap  előtt  még  fogadni  sem  akarta, 
személyesen  kereste  föl,  s  kérte,  hogy  a  jövő 
vasárnapi  hangversenyen  is  lépjen  föl.  Hubay 
ekkor  Vieuxtemps  ötödik  versenyét  játszotta.  Saj- 
nos, az  öreg  mester  egyik  koncerten  sem  lehetett 
jelen,  mert  rnár  1879  tavaszán  Algirba  távozott, 
hol  veje,  Landowski  dr.  Mustapha-Supérieur -ben 
üdülőtelepet  (station  sanitaire-t)  alapított. 

A  nagy  nyilvánosság  és  a  zenei  világ  számára 
Hubayt  tulajdonképpen  a  Cirque  d'hiverben  való 
szereplése  fedezte  föl.  Itt  nem  egy  előkelő  társaság 
vagy  a  meghivottak,  avagy  néhány  befolyásos  új- 
ságíró, hanem  a  megvesztegethetetlen  nagykö- 
zönség, a  zenei  közvélemény  mondta  ki  Hubay  te- 
hetségéről és  tudásáról  döntő  ítéletét,  melyet  a  kö- 
zel jövő  szentesített.  Hubay  ettőlfogva  korlátlan 
úr  lett  a  hangversenyteremben  s  maga  szabta  meg 
föltételeit. 

A  párisi  sajtó  egyforma  lelkesedéssel  köszön- 
tötte. A  legelső  zenekritikusok:  Qustave  Reyer  a 
Journal  des  Débats-ban,  Victor  Wilder  a  Parle- 
ment-ban,  Magnus  a  Gil  Blas-ban,  Jacques 
tiermann  a  Constitutionnel-ben,  Heldeher  a  Ga- 
zette Musicale-ban  nem  győzik  eléggé  dicsérni 
Jenő  (!)  Hubayt. 

íme  néhány  szemelvény  a  kritikákból: 

A  Gil  Blas:  Egyszerre  hirtelenül  és  váratlanul 
új  Paganini  tűnt  föl.  Hubay  Jenő  úr.  Nem  ismerem 
nemzetiségét,  de  megjelenése  egészen  magyarra 
vall.  Hubay  Lahore-suiteje  művészileg  van  meg- 
írva. Hangszerének  széles,  nagy  és  szép  a  hangja* 
mely  átható  hévvel  énekel.  A  roppant  technikai  ne- 
hézségeket bámulatos  könnyedséggel  játsza.  E 
művész  tegnap  még  jóformán  ismeretlen  volt,  ma 
egész  Paris  visszhangozza  sikerét. 

A  Le  Constitutionnel:  Tegnap  egy  fiatal  ma- 
gyar művész,  Hubay  Jenő  mutatkozott  be  Pasde- 

101  CONCERT  POPULAIRE 

DE  MÜSIQUE  CLASSIQUE. 

TUOfSI^HES  bEUXiÉIIlíS  TRÍBUWES  PARQUET  PRBMIÉRBS 

PROGRAMME 
Symphdoieen^ , «...    Bhetbovhi. 

Allegro.  —  Aliegreua-Scbenaodo.  —  Mer.uec.  —  Finale. 

Ijuite  poar  viclon  sur  l-e  Roi  de  Lahore % Jbko  Hubay, 

Kxécutée  par  K.  IENO  HUBAY 

Le  Tassé,  danse  des  bohémiens B.  Godard- 

Troisiérue  acte  de  la  Walkyrie  {['"  audition) R.  Wag&br. 

I«s  ftdieus  de  Watan  a  BninhiM*.  lnc*nution  da  fen. 

Chanté  par  M.  LA.BÍS. 

Voir  au  eerss. 

Fontatok  pour  piano  (orchestrée  par  Lisrr) 4*.  ScHUősat. 

Exécutée  par  M.  SA.INT-SAÉNS. 
Finale  de  la  39*  SymphoDÍe Hatos. 

LOrchestre  sera  diridé  par  H.  J,  PA&DEX4HJI*. 

m 
Satnedi  IS  Décembre,  a  9  heures du maiin 

RÉPÉTITION  GÉNÉRALE.  —  Entrée,  3  fr. 

•  PRIX  DES  PLACES 
Ek  locatío* :  .Paraaet,  6  fr.;  Premieres,  4  fr.;  Deoxiéme*.  1  fr.  25; 
Troisiémes,  75  e. 
Ao  buk«au  :  Parqaet,  5  fr.;  Premieres,  3  fr.;  Tribunes,  3  fr.;  Deusiéines,  i  fr.  f& 

Troistémes,  75  c. 

Les  2**  et  3**pris«aá  i'avance  doanent  le  droit  d'eatref  a  a  quart  d'heare  arját 

Voorerlure  des  Bareaai. 

Püur  luljcation,  s:adresse>- .  >iu  siége  des  Concerts  popuiaires,  rue  BasM-du- 
ÍUtHfurt,  Ti,  au  Cirque  d'Hicr,  ei  chez  les  éditeurt  de  musique. 

Bimtnchc     3«*     cifeembre     f  8ÍW>.    »     Z     henree, 

I  V  CQXCERT  DE  LA  le  SÉBIE. 

Le  Dimanclie  2  Janvier  I881 .  RCLA.CHE.  —  Le  i2e  Concert  d«  te 
!*•  íérie  aura  lieu  le  Dimanche  9  Janvier  188I. 

Hubay  Jenő  első  fellépése 
a  párisi  Concert  Populaire~en 
1880  december  19-én. 

loupnál  a  Lahore  király  dallamaiból  szőtt  suitejében. 
Vonója  oly  szenvedelemmel  reszketteti  hangsze- 
rét, hogy  az  kezében  életre  kel,  sóhajt,  zokog,  majd 
kacag  a  Lahore  király  melódiáiban.  Virtuozitását 
szinte  fantasztikusnak  érezzük.  Megbűvöl,  elfeled- 
teti a  technikai  nehézségeket  és  magával  ragad. 

A  Le  Partement:  Másik  eseménye  a  tegnapi 
hangversenynek  egy  fiatal  magyar  hegedűművész, 
Hubay  Jenő  megjelenése  a  párisi  közönség  előtt. 
Tehetsége  teljesen  eredeti.  Hegedűjének  hangja 
rendkívül  szívhez  szóló,  frazirozása  egészen 
egyéni.  E  tulajdonságokhoz,  melyek  önmagukban 
is  elegendők  a  sikerre,  bámulatos  technika  járul. 
Ujjai  alatt  játékká  válnak  az  egymásra  halmozott 
nehézségek.  A  fiatal  művészt  nagyon  melegen  fo- 
gadták. 

Akadtak  olyan  hangok  is,  amelyek  Hubay  ma- 
gyarságát szerették  volna  elvitatni.  így  az  egyik 
kritikus  azt  mondja  róla:  c'est  un  Tchéque  pursang. 
Mint  mulatságos  csodabogarat  közöljük  az  alábbi 
sorokat  a  Menestrel  névtelen  kritikájából: 

M.  Jenő  Hubay  violoniste  hongrois  a  joué  une 
suite  sur  le  Roi  de  Lahore.  Cet  artiste  est  un  vrai 
tzigane:  du  tzigane  il  a  l'allure  étrange,  ce  grand 
gargon  maigre,  aux  cheveux  blonds  hérissés  et  aux 
grands  yeux  étonnés.  Du  tzygane  il  a  aussi  le  jeu 
plein  de  verve  et  d'imprévu.  Le  succés  a  été 
immense  et  l'enthousiasme  du  public  n'a  plus  connu 
de  borne  aprés  le  final  échevelé  qui  terminait  ce 
morceau  bizarre. 

Nem  kevésbbé  nagy  sikert  aratott  Hubay 
Vieuxtemps  egyik  versenyművé  vei  a  következő 
koncerten.  Ez  a  föllépése  is  valóságos  esemény- 
számba ment.  Közönség  és  kritika  mint  kedves  is- 
merősét üdvözölte  a  magyar  művészt,  kinek  nevé- 
vel ezentúl  gyakran  találkoztak  a  párisiak  a  Con- 
certs  Populaires  hirdetésein. 

Ettől  fogva  az  ügynökök,  hangversenyrende- 

zők,  impreszáriók  százféle  ajánlattal  csábítgatták 
Hubayt.  A  leghíresebbek  egyike,  Ullmann  világkör- 
útra  hívta.  De  ő  még  élvezni  akarta  diada- 
lát s  korainak  vélte  elhagyni  Parist.  Egyelőre 
Franciaország  nagyobb  városaiban  (Angers,  Nan- 
tes, Lille  stb.)  adott  hangversenyt  zenekarral,  min- 
denütt a  Lahore  király  suitet  mutatva  be  óriási  si- 
kerrel. Közben  Luxemburgba  és  Liégebe  is  át- 
rándult. 

Parisban  Hubay  megismerkedett  Hegyesi  Vil- 
mos kitűnő  magyar  gordonkaművésszel,  ki  azelőtt 
a  flórenci  vonósnégyesnek  volt  tagja  és  ké- 
sőbb a  kölni  konzervatóriumnak  lett  tanára.  Agg- 
házyval  szövetkezve,  trio-társaságot  alakítottak, 
mely  februártól  áprilisig  kilenc  kamara-estét  ren- 
dezett. Sok  francia  zeneköltő  műve  került  ott  elő- 
adásra: Lalo,  Franck,  Godard  és  mások  zongora- 
hármasai. A  párisi  sajtó  dicsérően  emlékezett  a 
társaság  művészi  jelentőségéről,  a  közönség  pe- 
dig örömmel  látogatta  a  koncerteket,  melyeket  a 
rue  Clichyn  egy  nagy  műteremben  tartottak.  A 
műtermet  egy  Parisban  élő  gazdag,  szép,  amerikai 
asszony,  Mrs.  Cartwright  bocsátotta  Hubay  és  tár- 
sai rendelkezésére.  A  próbák  az  ő  szalonjában  foly- 
tak előkelő  közönség  jelenlétében. 

Márciusban  Hubay  a  trio-estéken  kívül  még 
más  alkalmakkor  is  föllépett.  így  egy  jótékony- 
célu  hangversenyen,  amiért  Paris  városától  kö- 
szönő iratot  és  érmet  kapott.  Azután  Mme  Van 
Deul  Escudier  zongoraművésznő  koncertjén. 

Kora  tavasszal  engedve  Vieuxtemps  meghívá- 
sának, Hubay  és  Aggházy  tengerre  szálltak,  hogy 
meglátogassák  az  Algírban  üdülő  mestert.  Ott 
ekkor  francia  nemzeti  kiállítás  és  nemzetközi 
anthropologiai  kongresszus  volt,  melyen  több  ma- 
gyar tudós  is  részt  vett. 

Vieuxtemps,  mint  említettük,  vejének,  Lan- 
dowsky   orvosnak    üdülőtelepén    lakott.    Roppant 

megörvendett  két  magyar  barátja  érkezésének* 
kik  természetesen  az  ő  vendégei  voltak.  Esténkint 
rendesen  hangversenyt  rögtönöztek,  melyen  a  sza- 
natórium vendégei  közül  többen  megjelentek.  így 
Kensington  lord,  Anglia  leggazdagabb  mágnásai- 
nak egyike,  Lister,  a  híres  sebész,  Szabó  József 
budapesti  és  Török  Aurél  kolozsvári  egyetemi  ta- 
nárok. Duókat,  triókat  és  quartetteket  játszottak 
Van  der  Heyden  belga  gordonkaművész  és  egy 
hegedűs  közreműködésével. 

Hubay  és  Aggházy  május  elején  a  Salle  de  la 
Société  des  Beaux  Arts-ban  nyilvánosan  fölléptek. 
Műsorukat  túlnyomó  részben  Vieuxtemps  művei- 
ből állították  össze.  A  terem  zsúfolásig  megtelt* 
sőt  igen  sokan  kunt  rekedtek.  Az  algiri  közönség 
csakúgy  lelkesedett  a  magyar  művészekért,  mint 
a  párisi.  Vieuxtemps  szintén  megjelent  s  a  hallga- 
tóság őt  is  lelkes  ovációban  részesítette.  Az  est 
sikere  oly  nagy  volt,  hogy  közkívánatra  második 
hangversenyt  is  rendeztek. 

Sajnos,  Vieuxtemps  állapota  eközben  egyre 
rosszabbodott.  Több  izben  kisebb  szélütés  érte,  úgy 
hogy  hozzátartozói  már  el  voltak  készülve  a  leg- 
rosszabbra. Szívós  szervezetébe  a  tropikus  klima 
ugyan  néha  mintha  erőt  öntött  volna.  Ilyenkor  az 
volt  legnagyobb  gyönyörűsége,  ha  Hubay  elját- 
szotta neki  legutolsó,  Algírban  írt  darabjait,  melye- 
ket még  nem  hallott.  Arca  egészen  átszellemült  az 
örömtől  ...  De  az  ilyen  ideig-óráig  tartó  javu- 
lás után  csak  annál  nagyobb  volt  a  visszaesés.  Jú- 
nius első  napjaiban  Hubay  és  Aggházy  Landowsky 
dr.-ral  kirándultak  Cherchellebe.  Két  nap  múlva 
jött  Vieuxtemps  leányának  sürgönye,  hogy  atyja 
halálán  van.  Rögtön  indultak,  még  életben  talál- 
ták: kihűlő  kezét  még  nagy  erőfeszítéssel  odanyúj- 
totta Hubaynak.  Azután  vége  volt.  Minden  idők 
egyik  legnagyobb  hegedűművésze  és  legnemesebb 
férfia  befejezte  pályafutását. 

Végtisztessége  egyszerű  és  komor  volt.  Bár 
fojtó  hőség  nehezedett  a  városra  és  izzó  lehelletü 
sirokkó  fujt,  mégis  mindenki  eljött  a  temetésre.  A 
menet  élén  egy  szakasz  zuáv  jelezte,  hogy  Vieux- 
temps  a  becsületrend  tisztje  volt.  Az  algiri  sír- 
kertben helyezték  ideiglenesen  nyugalomra.  Ké- 
sőbb hamvait  átszállították  szülővárosába,  Ver- 
viersbe. 

A  mélyen  lesújtott  család  kérésére  Hubay 
még  Algírban  maradt,  hogy  rendezze  a  hagyaté- 
kot. Igen  sok  kompozíció  maradt  hátra  Vieuxtemps 
után.  Többi  közt  két  hegedűverseny.  A  hatodik 
g-dur  versenyt  Godard  hangszerelte,  a  hetediket, 
az  a-moll  versenyt,  melyet  Vieuxtemps  neki  aján- 
lott, Hubay  instrumentálta.  A  párisi  konzervató- 
riumnak ajánlott  harminchat  hegedügyakorlatot  is 
Hubay  látta  el  ujjrakással,  húzásnemekkel  és  jegy- 
zetekkel. Mindeme  müvek  Brandus  párisi  kiadónál 
jelentek  meg. 

Algiri  tartózkodása  alatt  írta  még  Hubay 
Plaintes  Arabes  és  Chant  Polonais  című  müveit 
(op.  6.  Schott,  Mainz). 

Eközben  az  időjárás  egyre  tűrhetetlenebbé  vált. 
Hozzájárult  még  a  család  nyomott  hangulata  s  Hu- 
baynak  szeretett  mestere  és  pártfogója  elvesztésén 
érzett  fájdalma.  így  azután  megváltásnak  tűnt  föl, 
mikor  júniusban  elhagyták  Afrika  forró  partjait. 
Hatalmas  francia  gőzösön  indultak  útnak  Marseille 
felé.  Alig  futott  ki  a  hajó  a  kikötőből,  irtózatos  vi- 
har tört  ki.  Sokan  az  utasok  közül  a  veszedelemtől 
való  félelmükben  visszatértek  csónakon  Algírba. 
Hubay  a  hajón  maradt  és  átszenvedte  a  borzasztó 
utazást,  mely  harminc  órával  tovább  tartott  a  ren- 
des időnél.  Ütközben  megfogadta,  hogy  soha  többé 
nem  száll  tengerre.  Ez  utazásának  emléke  volt  fő- 
oka,  hogy  később  évtizedekig  vonakodott  Ameri- 
kába menni,  visszautasítva  az  impreszáriók  fényes 
ajánlatait. 

Marseilleből  Olaszországon  át  Hubay  és  Agg- 
házy  hazautaztak.  Hubay  Harasztiba  ment,  hol 
atyjának  nyaralója  volt:  itt  villát  bérelt  két  festő 
barátjával,  Deák  Ébner  Lajossal  és  Flesch  Feledi 
Tivadarral.  Itt  nyugodta  ki  a  munkás  esztendő  fára- 
dalmait és  hangszerelte  Vieuxtemps  hetedik  ver- 
senyművét, továbbá  saját  szerzeményű  Suite-jét. 
Augusztusban  a  Musikwelt  című  német  folyóirat- 
ban cikket  írt  Vieuxtemps  hátrahagyott  munkáiról. 
Szeptemberben  egy  francia  zenelapban,  a  La  Re- 
naissance  musicale-ban  a  néhai  mester  hozzáírott 
leveleit  tette  közzé.  Sok  érdekes  dolog  van  ezekben 
a  levelekben.  Például  innen  tudjuk,  hogy  Vieux- 
temps elkezdett  egy  nyolcadik  hegedűversenyt  h- 
mollban,  de  csak  az  első  tétellel,  az  allegro-val 
készült  el.  Valamennyi  megható,  szeretettel  teljes, 
gyöngéd  hangon  Íródott.  Mennyire  érdeklődik 
kedvelt  barátjának  minden  föllépése  iránt!  Hogy 
örül  sikereinek,  milyen  gondos  tanácsokat  ad  a 
jövőre!  A  kor  zenei  viszonyaira  is  sok  találó,  elmés 
megjegyzést  olvashatunk  bennük. 

Őszkor  Hubay  visszatért  Parisba,  de  egyedül: 
Aggházy  Budapesten  maradt  menyasszonyánál  s 
így  elvált  barátjától,  annyi  diadalának  méltó  osz- 
tályosától. Parisban  most  csak  keveset  időzött  Hu- 
bay —  a  Théátre  des  Nations-ban  lépett  föl  egy  jó- 
tékonycélú hangversenyen,  híresebb  párisi  művé- 
szekkel, —  azután  sietett  Brüsszelbe  hangverse- 
nyezni. 

Itt  nagy  érdeklődéssel  fogadták,  mert  köz- 
tudomású lett  Vieuxtemps  izenete  Gevaertnak,  a 
brüsszeli  konzervatórium  igazgatójának,  hogy  a 
Henri  Wieniawsky  halálával  megüresedett  tanári 
állásra  Hubay  Jenőt  nevezzék  ki.  Vieuxtemps  ez 
utolsó  kívánságát  öreg  barátja,  Van  der  Heyden 
gordonkaművész  tolmácsolta  Brüsszelben  s  a  mű- 
vészek legnagyobb  tisztelettel  fogadták. 

December  14-én  tartotta  Hubay  tulajdonkép- 

peni  bemutatkozó  hangversenyét  a  Cercle  Artis- 
tique-ban.  Vieuxtemps  Suite-jét,  azután  a  Voix 
intimes,  Souvenir  de  Beauchamps  című  műveit, 
két  posthumus  darabját:  Réve,  Sérénade  és  egyik 
saját  szerzeményét,  a  Variations  sur  un  théme 
hongroist  játszotta.  Azonnal  meghódította  a  kö- 
zönséget; a  siker  csak  fokozódott  második  hang- 
versenyén, melyet  egy  hét  múlva  rendezett  a  Salle 
de  la  Grandé  Harmonie-ban.  De  a  lelkesedés  csak 
akkor  tört  ki  igazán,  mikor  az  Alhambrában  ren- 
dezett Concert  Populaire-en  Joseph  Dupont  vezeté- 
sével előadta  Vieuxtemps  neki  ajánlott  hegedűver- 
senyét (ez  volt  egyszersmind  a  bemutató  előadás 
is),  meg  Goldmark  versenyéből  az  Andantét  és  a 
Lahore  király  suitet.  A  sajtó  legtekintélyesebb  or- 
gánumai a  dicséretben  a  párisi  lapokon  is  túltettek. 
Az  Indépendance  Belge  terjedelmes  cikkben  mél- 
tatta Hubay  művészetét.  Többek  közt  a  következő- 
ket mondja: 

Ugy  játszik  a  hegedűn,  ahogy  a  mai  művé- 
szek közül  nagyon  kevesen.  Tónusa  lágy,  behí- 
zelgő, amellett  zengő,  olyan  egyenletes  és  tiszta 
staccatokat,  mint  az  övé,  ritkán  hallottam.  De 
művészetének  legfőbb  bája  és  eredetisége:  átérzett 
előadása  és  pompás  ritmikája.  Játékában  Vieux- 
temps iskolájának  legjelesebb  tulajdonságai  páro- 
sulnak a  magyar  faj  tüzes  temperamentumá- 
val stb. 

Ettől  fogva  Hubay  a  közönség  és  a  sajtó  je- 
löltje lett  nyíltan  is.  A  művészek  nagy  része  is 
mellette  foglalt  állást.  Egy  csekély  töredék  Jean 
Beckert,  a  flórenci  vonósnégyes  híres  első  hege- 
dűsét akarta  megnyerni  a  konzervatóriumnak. 
Becker  be  is  mutatkozott  egy  hangversenyen  mint 
szólista,  de  föllépését  nem  koronázta  jelentős  siker 
s  így  teljesen  átengedte  a  teret  fiubaynak. 

Gevaert  igazgató  ezalatt  meg  is  beszélte  a 
föltételeket  vele  és  kijelentette,  hogy  őt  fogja  a  ki- 

nevezésre  fölterjeszteni  a  kormánynak.  Sőt  Hubay 
egyik  hangversenyére  Rollin-Jacquemins  belügy- 
minisztert is  elvitte.  (Belgiumban  a  belügyminisz- 
tériumba tartozott  a  zeneművészet.)  Előadás 
végén  bemutatta  a  miniszternek,  ki  melegen  gra- 
tulált a  sikerhez  s  udvariasan  kijelentette,  hogy 
boldog  lesz,  ha  Hubayt  ajánlhatja  a  királynak  a 
kinevezésre,  de  ehhez  szükséges,  hogy  megsze- 
rezze a  belga  állampolgárságot.  A  nagy  örömmá- 
morban ez  váratlan  csapás  volt.  Hubay  semmi 
áron  sem  akarta  megtagadni  hazáját:  ezért  kö- 
szönettel visszautasította  a  nagyszerű  ajánlatot. 
Szerencsére  az  ügy  tudomására  jutott  a  belga  he- 
gedűművészek lelkes  mecénásának,  Francois 
van  //a/-nak,  kinek  liberális  gondolkozását  bán- 
totta Hubay  esete.  Azonnal  elment  Chotek  gróf 
brüsszeli  osztrák  -  magyar  követhez,  ki  szin- 
tén ismerte  Hubayt,  és  fölkérte,  járjon  közbe  a 
belügyminiszternél,  hogy  tekintsen  el  a  naturali- 
záció  követelésétől.  A  közbenjárásnak  eredménye 
lett:   Rollin-Jacquemins  elállott  a  föltételtől. 

1881  február  8-án  Hubay  Tardieuhöz,  az  Indé- 
pendance  Belge  főszerkesztőjéhez  volt  hivatalos 
déjeunerre.  Amint  asztalhoz  ülve,  fölveszi  szalvé- 
táját, alatta  találja  a  Le  Moniteur  Belge  —  a  hiva- 
talos lap  —  aznapi  számát  és  benne  kinevezését. 

így  jutott  Hubay  Jenő,  a  magyar  művész,  hu- 
szonhárom éves  korában  a  brüsszeli  konzervató- 
riumnak, a  párisi  mellett  Európa  legelső  zenei  fő- 
iskolájának katedrájára,  Henri  Vieuxtemps  és 
Henri  Wieniawsky  örökébe. 

VI. 

Brüsszel. 

1882—1886. 

Belgium  politikai  és  művészi  viszonyai.  —  Flamand 
és  wallon  törekvések  az  irodalomban  és  zenében.  — 
Francia  és  német  kultúra.  —  A  belga  zenekonzerva- 
tóriumok. —  Gevaert  és  Benőit.  —  A  Hubay,  Colyns, 
Stywoort  és  Servais  quartett.  —  A  Cercle  Artistique 
et  littéraire.  —  Société  de  la  Grandé  Harmonie.  — 
Concerts  Populaires.  —  Concerts  du  Conservatoire 
Gevaert  és  a  Guide  Musical.  — -  Hangversenykörut 
Franciaországban,  Belgiumban,  Hollandiában.  -- 
Vieuxtemps  hátrahagyott  műveinek  bemutatása  Pa- 
risban. —  Liszt  Brüsszelben.  —  Kirándulás  Hal-ba. 
A  Szent  Erzsébet  legendája.  —  Est  Bérardiéknál.  — 
Liszt  látogatása  a  konzervatóriumban.  —  Antwerpen: 
a  Société  de  Musique  ünnepe.  —  A  Lyne/z-palota.  — 
Zarembsky  és  a  Marche  Funébre.  —  A  brüsszeli 
konzervatórium  szervezete.  —  Szonáta-esték  Joseph 
Wieniawsky-va\.  —  Föllép  Parisban  a  Concerts  Popii- 
lairesen  és  a  Concerts  Modernes-en.  —  Godebsky  és 
Daudet.  —  A  walesi  herceg  Brüsszelben.  —  A  Ru- 
binstein-concevt  Antwerpenben.  —  A  Godard- hang- 
verseny. —  Atyja  halála.  —  A  Concerto  dramatique 
bemutatása.  —  A  Hubay — Wieniawsky — Jacobs-trio.  — 

Hangversenyek.  —  Az  Országos  Dalosszövetség  kar- 
nagyának választja.  —  A  Concerto  dramatique  Bu- 
dapesten. —  A  Budapesti  Hírlap  és  a  sajtó  ítélete.  — 
önálló  hangverseny.  —  Haza  hívják.  —  A  brüsszeli  tár- 
saság: Chimay  herceg,  Charles  Tschaggeny,  Edmond 
Picard,  Octave  Maus,  Paul  De  Vigne  szalonja.  —  Aján- 
dékok. —  A  Globe-vendéglő.  —  A  Bois  de  la  Cambre. 
—  Művészi  benyomások  és  kompozíciók.  —  A  va- 
kációk. —  Bayreuth.  —  Stradivarius  és  Amati  hege- 
dűje. —  Utolsó  találkozása  Liszttel.  —  Gevaert  ma- 
rasztalja. —  Az  utolsó  díjkiosztás.  —  Tanítványai.  — 
Kitüntetése  és  elbúcsúzása. 

Mióta  Belgium  I.  Lipót  alatt  kiküzdötte  füg- 
getlenségét, az  egész  belga  nemzet,  széttagoltsága 
mellett  is  —  a  flamandok  germán,  a  wallonok  fran- 
cia eredetűek  s  előbbiek  a  hollandihoz  hasonló  fla- 
mand, utóbbiak  a  francia  nyelvet  beszélik  —  bámu- 
latos energiával  munkálkodott  az  ország  politikai, 
gazdasági  és  kulturális  föllendülésén.  A  haladás 
a  francia  kultúra  jegyében  történt.  Jelentősebb 
íróik  Maeterlincktől  Rodenbachon  át  Verhaerenig 
flamand  származásuk  ellenére  francia  nyelven  ír- 
nak. Képzőművészeik  Gallé,  Vauters,  Stevens, 
Meunier,  De  Vigne  és  társai  Parisban  tanultak  és 
francia  földön  keresik  a  dicsőséget.  Zenészeik  — 
nagyobb  részük  szintén  flamand  —  mint  Gevaert, 
Tinel,  Blockx  a  francia  művészet  tanítványai.  Az 
ország  hivatalos  nyelve  francia:  tehát  iskoláik, 
színházaik  mind  franciák  voltak. 

A  nyolcvanas  években  azután  föiszínre  került 
a  flamand-kérdés.  A  flamandok  mind  hangosab- 
ban  kezdték  követelni  jogaikat.  Az  országgyűlés 
végre  engedett  kérésüknek.  Iskolákat  kaptak,  hol 
kizáróan  flamand  nyelven  tanítanak,  művészeti  in- 
tézeteket és  színházakat.  Péter  Benőit  zeneszerző, 
a  flamand  törekvések  leglelkesebb  harcosa  Antwer- 
penben, pártjának  főfészkében   flamand  zeneisko- 

lát  alapított,  melyet  később  a  kormány  államosí- 
tott, megőrizve  különleges  jellegét.  Ez  a  Koninklijk 
vlaamsch  Conservatorium;  ugyancsak  Antwerpen- 
ben van  a  flamand  operaház.  A  két  párt  között  ké- 
sőbb sok  súrlódás  támadt,  mert  a  flamandok  mű- 
velődésében kezdett  észrevehetővé  válni  a  germán 
szellem  hatása. 

Belgiumban  ekkor  négy  zenekonzervatórium 
volt:  a  Hegei  (ez  a  legrégibb,  1826-ban  alapíttatott), 
a  brüsszeli  (1832),  a  grand-\  (1879)  és  az  antwer- 
peni flamand  (1867).  A  legnagyobb  közülök  termé- 
szetesen a  brüsszeli.  Igazgatója:  F.  A.  Gevaert, 
a  nemzetközi  zenevilágban  is  a  legnagyobb  tekin- 
télynek örvendett  és  Belgiumnak  valóságos  zenei 
diktátora  volt.  Mint  komponista  is  jelentős  mun- 
kásságot fejtett  ki,  de  zenetörténeti  kutatásai  — 
kivált  a  görög  zene  körébe  vágók  —  még  ma  is 
kiváló  értékűek.  Univerzális  nagy  tudását  és  ha- 
talmát mindenkivel  éreztette.  Egyetlen  egy  ze- 
nész mert  vele  szembeszállni  az  egész  ország- 
ban: Péter  Benőit.  Gevaert  a  brüsszeli  konzerva- 
tóriumot, mely  elődje,  a  híres  zenetudós  Francois 
Fétis  alatt  kissé  megmerevedett,  újjá  szervezte, 
nagyrészt  párisi  mintára.  Ebben  a  törekvésében 
derekasan  támogatta  a  szinte  kizáróan  fiatal  erők- 
ből álló  tanári  kar.  Hubay  mellett,  ki  a  hegedű- 
kiművelési  osztályokat  vezette,  a  két  legnevesebb 
fiatal  professzor  volt:  Joseph  Servais  gordonka- 
művész, a  világhírű  Francois  Servais  celloművész- 
nek  fia  és  Jules  de  Zarembsky,  Liszt  lengyel  szár- 
mazású kitűnő  tanítványa  a  weimari  iskolából,  ki 
néhány  év  múlva  tüdőbajban  halt  meg. 

Gevaert  buzdítására  Hubay  még  kinevezése 
esztendejében  vonósnégyest  szervezett.  Tagjai  vol- 
tak Colyns,  Servais,  van  Stywoort  és  Hubay.  Mint- 
hogy Colyns  már  az  ötvenes  évekbe  járt  s  Wie- 
niawsky  és  Vieuxtemps  idejében  is  önállóan  veze- 
tett  egy   hegedűosztályt,   elhatározták,   hogy   az 

első  hegedűn  váltakozva  fognak  játszani.  Ha  Co- 
lyns  volt  a  primárius,  Hubay  játszott  a  brácsán 
és  viszont.  1882  őszén  történt  a  bemutatkozás. 
Beethoven  két  utolsó  nagy  quartettjét  adták  elő. 
Qevaert-et  annyira  lebilincselte  a  quartett  művé- 
szete, hogy  azonnal  állami  segítséget  kért  a  társa- 
ságnak, hogy  bemutathassa  Beethoven  összes  quar- 
tettjeit  s  így  a  brüsszeli  közönség  ismerje  meg  a 
nagy  zeneköltő  vonósnégyeseit,  melyek  egy  részét 
még  nyilvánosan  nem  játszották.  A  minisztérium 
megadta  a  szubvenciót,  csak  azt  kötötte  ki,  hogy 
mindegyik  művet  kétszer  kell  eljátszaniok.  Négy- 
ezer frankot  kaptak  négy  estére  s  a  Conservatoire 
hatalmas,  ezernégyszáz  embert  befogadó  nagyter- 
mét. E  hangversenyek  általános  feltűnést  keltettek  s 
a  kamarazene  hívei  körében  csakhamar  nagy  nép- 
szerűségre tettek  szert.  Épp  úgy  a  sajtóban. 
Ugyanekkor  egy  másik  konzervatóriumi  tanár, 
Cornelius  is  rendezett  quartett-estéket  a  konzer- 
vatórium kistermében.  A  közönség  és  a  sajtó  meg- 
különböztetésül Hubay  társaságát  le  grand  qua- 
tuor-nak,  Corneliusét  pedig  le  petit  quatuor-nak 
nevezte.  A  Hubay-quartettet  gyakran  hívták  ma- 
gánosok és  klubok  estéikre.  így  évente  rendesen 
adtak  néhány  koncertet  a  Cercle  artistique  et  lit- 
téraire-ben. 

A  Cercle  artistique  et  littéraire  egyike  Brüsz- 
szel  legelőkelőbb  társasköreinek.  Díszes  palotája 
van  a  királyi  kastély  előtt  elterülő  nyilvános  park- 
ban. Kivált  ebben  az  időben  nagy  szerepet  játszott, 
mert  a  Brüsszelbe  jövő  hírneves  külföldi  művé- 
szek rendesen  itt  tartották  hangversenyüket  elő- 
kelő és  nagy  közönség  jelenlétében.  Holott  ha  ma- 
guk rendeztek  hangversenyt  saját  költségükön:  a 
terem  többnyire  üres  maradt.  Még  ma  is  —  mikor 
az  érdeklődés  Brüsszelben  oly  nagy  mértéket  öl- 
tött a  világot  járó  virtuózok  iránt  —  gyakran  reá- 
fizetnek  a   művészek   vendégszereplésükre.    Oka 

GEWAERT, 

a  brüsszeli  zenekonzervatorium 

igazgatója. 


A  brüsszeli  zenekonzervatorium. 


ennek  a  város  eleven  nagyvilági  élete,  mely  diner- 
jeivel, soirée-jaival  és  más  mondáin  összejövete- 
leivel a  közönséget  a  szezon  alatt  teljesen  lefog- 
lalja. Egy  másik  társaság,  hol  külföldi  művészek 
léptek  föl:  a  Société  de  la  Grandé  Harmonie.  (Itt 
játszott  először  Hubay  önálló  hangversenyen  Brüsz- 
szelben.)  Műkedvelő  tagjaiból  zenekart  alakított, 
mely  évenkint  öt  hangversenyt  adott  idegen  szólis- 
ták közreműködésével.  Fontos  szerepet  játszott  a 
négy  filharmonikus  hangverseny  is  (Concerts  Popu- 
laires),  melyet  az  Opera  (La  Monnaie)  zenekara 
rendezett  a  színházban  az  első  karnagy,  Joseph  Du- 
pont  vezetésével.  (Ezek  egyikén  mutatkozott  be 
Hubay  a  nagyközönségnek.)  A  brüsszeli  zenei  élet 
legnagyobb  eseményeit  kétségkívül  a  konzervató- 
rium négy  koncertje  alkotta,  melyekre,  valamint 
a  nyilvános  főpróbákra  az  összes  jegyek  elkeltek 
bérletben  s  így  idegen  csak  a  legritkább  esetben 
hallhatta.  A  zenekarban  a  tanárok  és  a  legkiválóbb 
növendékek  ültek.  A  karmester  természetesen  Ge- 
vaert  volt.  Egy-egy  hangversenyhez  húsz  részle- 
tes próbát  tartott  külön  a  vonósokkal  és  külön  a 
fúvókkal.  A  műsort  csak  már  nem  élő  —  túlnyomó 
részben  klasszikus  —  zeneszerzők  műveiből  állítot- 
ták össze.  Néha  oratóriumokat  vagy  Gluck-operá- 
kat  is  adtak.  Vieaxtemps  elmésen  mondogatta:  Ah 
mon  cher,  a  l'heure  qu'il  est,  on  ne  joue,  que  les 
crevés.  Szólistának  csak  a  legelismertebb  művészt 
kérték  föl.  Hubay  nem  sokkal  kinevezése  után  szin- 
tén föllépett  egy  ilyen  Concert  du  Conservatoire-on, 
Vieaxtemps  ötödik  versenyművét  és  Bach  Cha- 
conne-ját  adva  elő.  Ekkor  szerepelt  Vieaxtemps 
neve  először  a  konzervatóriumi  hangversenyek  mű- 
során. Ugyanezen  estén  eljátszották  még  Beethoven 
Symphonie  Pastorale-ját.  Ez  az  előadás  rendkívül 
érdekes  következményekkel  járt. 

Maurice  Kufferath,  sl  Gaide  Musical  zenekriti- 
kusa —  később  ismert  zeneíró  és  a  La  Monnaie 

színház  igazgatója  —  azt  írta  lapjában  Gevaert- 
ról,  hogy  lagymatag,  lélek  nélkül  való  dirigálása 
még  Beethoven  legtökéletesebb  remekművét  is 
unalmassá  tette.  Qevaert  roppant  megharagudott 
és  bosszút  esküdött  a  Guide  Musical  kiadója,  a 
Schott-cég  ellen.  Fölkérte  az  összes  tanárokat, 
szakítsanak  meg  Schottal  minden  érintkezést, 
a  növendékeknek  pedig  egyenesen  megparan- 
csolta, hogy  másutt  szerezzék  be  kottáikat.  De  ez- 
zel még  nem  elégedett  meg,  hanem  Brüsszelbe 
telepítette  a  Lemoine  párisi  valamint  a  Breitkopf 
és  Hartel  lipcsei  kiadócéget.  Ez  utóbbi  óriási  szol- 
gálatot tett  a  belga  zeneirodalomnak,  mert  minden 
értékesebb  munkát  kiadott  és  a  világpiacra  dobott. 
Hubaynak  is  több  műve  jelent  meg  Breitkopf  és 
Hartel  kiadásában. 

Hubay  ezalatt  számtalan  hangversenyt  adott 
Belgiumban,  Franciaországban,  Hollandiában.  Alig 
hogy  kinevezték,  körútra  indult.  Mindenütt  zene- 
karral játszott.  Járt  Bordeauxban  (Cercle  Philhar- 
monique),  Antwerpenben  (Société  Royale  d'Harmo- 
nie),  Mansban  (Société  Philharmonique),  Liégeben 
(Association  des  éléves  des  écoles),  Hágában 
(Maatschappij :  De  Tomkonst),  Luxemburgban 
(Cercle  Faber).  Áprilisban  Parisba  ment  és  a  Salle 
Henri  Herzben  bemutatta  Vieuxtemps  posthumus 
műveit.  A  párisi  közönség  ekkor  hallotta  először  a 
Réve,  Sérénade  című  darabokat,  a  Théme  et  va- 
riations-t  a  Voix  du  Coeur  kötetből  és  a  Grave 
meg  Cantilena  című  etűdöket.  Haussmann  kisasz- 
szony  a  Venise,  La  Tömbe  et  La  Rose  című  hátra- 
hagyott dalokat  énekelte. 

Május  havában  (1882)  találkozott  Hubay  Liszt 
Ferenccel.  Brüsszel  és  Antwerpen  nagy  zeneün- 
nepet rendeztek  Liszt  tiszteletére.  Ekkor  adták  elő 
francia  nyelven  először  a  Szent  Erzsébet  legendá- 
ját. Az  akkori  viszonyok  között  egy  Wagner-  vagy 
egy  Liszt-munka  előadása  sok  nehézséggel  járt. 

Liszt  személyesen  elment  a  próbákra,  de  minthogy 
a  kórus  és  a  zenekar  egyformán  gyönge  volt,  kö- 
zömbösen viselkedett.  A  jelenlevők  persze  azt  hit- 
ték, hogy  Liszt  öregsége  miatt  már  nem  törődik 
semmivel.  Az  utolsó  részben  előforduló  kolduskar 
botrányosan  rossz  éneke  azonban  fölrázta  nyugal- 
mából. Fölugrott  s  a  pódiumra  lépett.  Rögtön  halá- 
los csönd  lett.  Liszt  csak  ennyit  mondott  az  elő- 
adás nyerseségére  célozva:  Mesdames  et  Mes- 
sieurs,  —  trop  de  bifteck!  Azzal  visszaült  helyére 
és  tovább  szundikált. 

Lisztet  Brüsszelben  is  valósággal  körülrajong- 
ták. A  Szent  Erzsébet  legendájának  előadását  kö- 
vető napon  Liszt  kirándult  Hubayval  és  néhány 
zenésszel  //a/-ba,  hol  a  S^rva/s-családnak  volt 
pompás  nyári  villája.  Itt  tiszteletére  hangversenyt 
rögtönöztek.  Kufferath  Antónia,  a  későbbi  híres 
koncerténekesnő,  dalokat  adott  elő.  Hubay  kilenc 
brüsszeli  növendéke  pedig  a  mester  La  source 
című  művét  mutatta  be,  Singer  Ödön  átírásában. 
Lisztet  a  produkció  nagyon  megörvendeztette, 
mert  ezt  a  darabját  még  sohasem  hallotta.  Más- 
nap Bérardi,  az  Indépendance  Belge  főszerkesz- 
tője rendezett  fényes  soiréet  Liszt  tiszteletére,  ki- 
ben elsősorban  a  magyar  művészt  ünnepelte.  (Bé- 
rardi különben  egyike  volt  a  leglelkesebb  magyar 
barátoknak.  Újságja,  ez  a  nagy  világlap,  szabad- 
ságharcunk szomorú  katasztrófája  után  1867-ig 
törhetetlen  kitartással  küzdött  a  magyarság  jo- 
gaiért. Hálából  —  mint  Hubaynak  elbeszélte  — 
nagyon  sokszor  kapott  Magyarországból  tokaji 
bort.)  A  vendégek  között  ott  volt  az  egész 
diplomáciai  kar  s  a  művészvilág  számos  kitűnő- 
sége, így  Fétis,  Servais,  Becket,  Dupont,  Za- 
rembsky,  Hubay  stb.  Parisból  eljött  Saint-Saéns, 
Massenet  és  Francois  Planté,  a  hírneves  zongora- 
művész. Rövid  társalgás  után  Planté  és  Zarembsky 
csakhamar  zongorához  ültek  s  eljátszották  Liszt 

második  versenyét  két  zongorán.  Liszt  a  zongo- 
rára támaszkodva  hallgatta  a  produkciót  s  annak 
végeztével  megcsókolta  a  két  művészt.  Ezután  ő 
adott  elő  egy  Chopin-dalt  saját  átiratában.  Majd 
Saint-Saensszal  együtt  négykézre  eljátszotta  a  má- 
sodik Meíisztó-keringőt  és  Zarembskyvel  az  Arbre 
de  Noel  ciklust.  Liszt  művészete  annyira  elbűvölte 
az  egész  társaságot,  hogy  egy  darab  ideig  senki 
sem  merte  megtörni  a  varázst.  Végre  ismét  Za- 
rembsky  ült  le  a  zongorához  és  bemutatta  Liszt  La 
source  című  kompozícióját.  Majd  Saint-Saéns 
Bach-darabokat  játszott.  Végül  a  Hubay-quartett 
Liszt  egy  új,  kéziratban  levő  munkáját,  az  Angelus 
vonósnégyest  mutatta  be.  A  hangversenyt  vacsora 
követte,  mely  után  Liszt  jókedve  nem  ismert  ha- 
tárt: az  egész  társaságot  mulattatta  ékeivel.  Egy- 
szerre csak  fölugrott,  karonfogta  a  Massenet-vel  be- 
szédbe elegyedett  Hubayt  s  a  zongora  elé  vezette. 
„Ma  ön  sem  szabadul,  kedves  barátom;  tudja  mit, 
koronázzuk  meg  a  mai  estét  s  játszunk  együtt  va- 
lamit az  én  koronázási  misémből"  —  monda  neki. 
Ekkor  előadták  a  Koronázó  Mise  Benedictus-ából 
a  hegedűszólót.  A  vendégsereg  templomi  áhítattal 
hallgatta  a  magasztos  zenét.  A  nagyszerű  soirée 
csak  éjfél  után  ért  véget. 

Másnap  reggel  Liszt  meglátogatta  Saint- 
Saéns  kíséretében  a  konzervatóriumot.  Itt  Gevaert 
távollétében,  kinek  sürgős  ügyben  Parisba  kellett 
utaznia,  Hubay  fogadta  és  körülvezette  az  intézet- 
ben. Az  osztályok  megtekintése  után  a  zenekari  nö- 
vendékek előadták  Zarembsky  Lengyel  Táncait 
Hubay  vezetésével.  Azután  az  összes  tanárok  Liszt 
lakására  mentek  villásreggelire. 

Liszt  Brüsszelből  Rubens  városába,  Antwer- 
penbe rándult  tisztelőinek  nagyszámú  seregével. 
Mint  rendesen,  ezúttal  is  Lynen  Viktornak,  egy 
előkelő  flamand  patríciusnak  házéba,  szállt.  Este 
Lynen  termeiben  összegyűlt  Antwerpen  egész  szel- 

lemi  előkelősége.  Következő  este  a  Société  Royale 
d'Harmonie  ötezer  embert  befogadó  termében  a 
Société  de  Musique  nagy  ünnepséget  rendezett 
Liszt  tiszteletére.  A  műsor  élén  ott  állott  nagy  be- 
tűkkel: Hommage  á  Francois  Liszt,  A  hatalmas 
zenekart  Péter  Benőit,  az  antwerpeni  konzerva- 
tórium igazgatója  vezette,  a  programon  kizáróan 
az  ő  művei  szerepeltek,  hogy  tanúskodjanak  a  fla- 
mand művészetről.  Az  óriási  terem  már  zsúfolásig 
megtelt,  mikor  fényes  suite-jével  megérkezett 
Liszt,  kit  a  közönség  fölállva,  tomboló  lelkesedés- 
sel, a  zenekar  pedig  tussal  fogadott.  A  mester  feje- 
delmi méltósággal  viszonozta  az  üdvözlést.  Meg- 
nyitóul a  Charlotte  Corday  című  művet  játszották, 
melynek  ouverturejét  Budapesten  is  előadták.  A 
megrázó  drámai  erővel  írt  munka,  mely  a  Mar- 
seillaiset  is  nagyszerűen  földolgozza,  rendkívül  tet- 
szett a  mesternek.  Ezután  nyolcszáz  tagú  gyermek- 
kórus és  a  zenekar  Benőit  Gyermek-oratóriumát 
adta  elő,  bámulatbaejtő  biztossággal,  kotta  nélkül. 
A  darabot  Liszt  kívánságára  elejétől  végig  megis- 
mételték. Végül  a  gyermekkarból  négy  leányka  a 
mester  elé  járult  és  üdvözlő  szavak  kíséretében  vi- 
rágkosarat nyújtott  át.  A  következő  nap  vasár- 
napra esett  s  így  Liszt  templomba  ment,  hol 
egy  tizenhatodik  századbeli  vokális  misét  ad- 
tak elő.  Istentisztelet  után  az  egész  társaság 
hajóra  szállt,  ott  töltötte  a  napot,  gyönyörködve 
a  l'Escaut  folyó  panorámájában.  Hajókázás  köz- 
ben Liszt  többször  mondta  Hubaynak:  Lássa,  ez 
a  folyó  nagyon  szép,  de  mennyivel  nagyobbszerü 
a  mi  Dunánk!  Este  az  ünnepség  befejezésével 
Lynen  búcsúlakomát  rendezett,  melyen  négyszáz- 
nál többen  vettek  részt.  Vacsora  után  természete- 
sen hangverseny  következett.  Először  Liszt  és 
Zarembsky  játszotta  el  Schubert  indulóját  a  mester 
négykezes  átiratában.  Utána  Zarembsky  és  neje 
mutatták  be  Saint-Saénsnak  Beethoven  egyik  té- 

májára  írott  változatait  két  zongorán.  Majd  Hubay 
Jenő  Liszt  kíséretével  a  Benedictus  hegedűszóló- 
ját adta  elő  a  Koronázási  miséből  Kufferath  Antó- 
nia Liszt-dalokat  énekelt.  Végre  Liszt  ült  le  a  zon- 
gorához s  egy  etűdöt,  majd  egy  Chopin-darabot  ját- 
szott. A  szűnni  nem  akaró  tapsviharra  eljátszotta 
Húbayval  cis-moll  rapszódiáját.  A  tüzes  darab 
magyarossága  leírhatatlan  hatást  tett.  A  jelenvolt 
hölgyek  körülvették  mindkettőjüket  és  ölelték  — 
csókolták  elragadtatásukban  .  .  . 

Távozáskor  Liszt  megölelte  Hubayt  és  sze- 
rencsekivánatait  fejezte  ki,  hogy  ilyen  díszes  állás- 
ban láthatja  honfitársát.  Ugyanezen  év  júliusá- 
ban Hubay  Ostendében  és  Svájcban  hangver- 
senyzett. 

1883  júniusában  ismét  találkoztak  Antwerpen- 
ben, hová  a  mester  férfikarra  írott  miséjének  be- 
mutatására jött  el.  A  Lynen-család  újból  nagy  es- 
téket rendezett  tiszteletére.  Liszt  ekkor  már  na- 
gyon fáradtnak  és  törődöttnek  látszott.  Fiatalos 
heve,  vidám  jókedve  eltűnt.  Nyoma  sem  volt  régi 
rugalmasságának  és  energiájának.  Egyik  este  a 
kissé  nyomott  hangulatban  lévő  társaság  kérlelni 
kezdte  Lisztet,  hogy  játszék  valamit,  de  ő  kime- 
rültségére hivatkozva  Zarembskyt    szólította    föl. 

Zarembsky  zongorához  ült  és  eloltotta  a  lám- 
pákat. Az  ablakon  besütő  hold  kisértetiesen  vilá- 
gította meg  a  tragikus  sorsú  lengyel  művész  szen- 
vedő alakját.  Pillanat  múlva  felbúgott  Chopin 
megrázó  Gyászindulója.  Az  utolsó  akkordok  el- 
hangzása után  komor  csend  maradt,  a  jelenlévők 
arcán  könnyek  peregtek.  Zarembsky  látva  játéka 
szomorú  hatását,  így  szólt  Hubayhoz:  —  Nem  tu- 
dom, kedves  barátom,  vájjon  nem  magamnak  ját- 
szottam-e a  gyászindulót?  . . .  Akárhányszor  ját- 
szottam, mindig  meghalt  valaki  a  jelenlévők  közül. 
Ezúttal  valószínűen  én  leszek  a  kiválasztott  .  .  . 
Csakugyan,     a     jeles    művészt     néhány     hónap- 

múlva  megölte  a  szervezetét  romboló  kór.  Halál- 
sejtelmei valóra  váltak. 

A  brüsszeli  konzervatórium  a  párisi  mellett 
Európa  legelső  zenei  főiskolája.  Szervezete  telje- 
sen a  párisit  utánozza.  Minden  növendék  a  főtan- 
szak mellett  köteles  egy  melléktanszakot  is  láto- 
gatni. Húsvét  után  tartják  az  osztályvizsgákat  és 
ekkor  dől  el,  hogy  kit  bocsátanak  nyilvános  pá- 
lyázatra. Az  első  díj,  a  premier  prix  nyertese  egész 
életre  kiható  ajánlólevelet  nyer.  Igen  sokan  hir- 
detik magukat  így:  Ancien  premier  prix  du  Con- 
servatoire  de  Bruxelles.  A  hegedű  kiművelési 
osztályt,  hol  Hubay  tanított,  évről-évre  nagyobb 
számban  keresték  föl  nemcsak  a  brüsszeliek,  ha- 
nem franciák  és  magyarok  is. 

Hubay  1883-ban  Joseph  Wieniawsky  zon- 
goraművésszel, Henri  fivérével,  szonáta-estéket 
rendezett  a  Palais  des  Beaux  Artsban.  Ebben  az 
évben  Gand-ban  is  föllépett  az  ottani  színházban 
a  konzervatórium  zenekarával.  A  következő  esz- 
tendőben Parisba  ellátogatott  kétszer:  március- 
ban és  decemberben.  Márciusban  Pasdeloupnál  lé- 
pett föl  Vieuxtemps  Fisz-moll  versenyével.  Ekkor 
játszott  utoljára  az  öreg  úr  vezetésével,  mert  de- 
cemberben már  Godard  vette  át  a  zenekart  és 
Concerts  Modernes  lett  e  vállalat  neve.  Hubay 
ezúttal  Bazzini  egyik  versenyművét  és  egy  csárda- 
jelenetét adta  elő. 

Párisi  tartózkodása  alkalmával  Cyprien  Go- 
debski,  a  hírneves  szobrász,  kinek  fiát  Brüsszel- 
ben tanította,  tiszteletére  nagy  soiréet  adott.  Itt 
ismerkedett  meg  Hubay  Edmond  Haraucourt-ta\, 
a  jeles  költővel,  ki  később  Alienor  című  operájának 
szövegét  írta,  továbbá  Alphonse  Daudet-vsd,  a  nagy 
regényíróval.  Daudet-val  meg  is  egyeztek,  hogy 
a  Lettres  de  mon  moulin  című  kötetének  egyik 
novellájából  librettót  csinál  számára,  de  a  terv 
a    költő    halála    miatt    nem    valósult    meg.    Go- 

debski  ekkor  megajándékozta  vendégét  Vieux- 
temps  szobrának  terracotta  modelljével.  (A  bronz- 
szobor Verviersben  van.)  Hubay  később  Qodebski 
alkotását  a  budapesti  Zeneakadémiának  adomá- 
nyozta. 

Ugyanebben  az  évben  a  walesi  herceg  meg- 
látogatta Brüsszelt.  A  konzervatórium  ünnepi 
hangversenyt  rendezett  a  vendég  tiszteletére,  me- 
lyen //.  Lipót  király  is  megjelent.  A  Hubay-quar- 
tett  ez  alkalommal  Mendelssohn  és  Mozart  egy- 
egy  művét  adta  elő.  A  fejedelmi  személyek  elra- 
gadtatással hallgatták  a  társaságot,  melynek  tag- 
jait azután  Gevaert  bemutatta  nekik.  //.  Lipót 
király  ekkor  hallotta  először  Hubayt  és  a  walesi 
herceggel  együtt  melegen  gratulált  a  művésznek. 

Az  1884  év  zenei  eseményei  közül  kimagaslik 
a  december  havában  Antwerpenben  rendezett  Ru- 
binstein-hangverseny,  melyen  Hubay,  egyik  tanít- 
ványa Bram  Eldering,  Falk  Mehlig  asszony,  Liszt 
tanítványa,  az  ismert  zongoraművésznő,  Rensburg 
gordonkaművész,  Kufferath  Antónia  dalénekesnő  és 
Rubinstein  Antal,  (ki  Nero  című  operájának  bemu- 
tatása miatt  volt  Antwerpenben),  működtek  közre. 
Hubay  a  Románcot  adta  elő  és  azután  részt- 
vett a  G-moll  vonósnégyesben.  A  koncert  napján 
volt  a  főpróba  Falk  Mehlig  asszony  lakásán.  A 
quartett  harmadik  tétele  után  Rubinstein  fölugrott 
és  zokogva  kiment  a  szobából.  Falk  Mehlig  asszony 
utána  sietett  és  visszahozta  a  fölizgatott  zene- 
költőt. Rubinstein  elmondta,  soha  ilyen  szép 
interpretálásban  nem  hallotta  még  művét  s  ez 
annyira  meghatotta,  hogy  lelkében  fölújultak 
sokat  hányatott  életének  összes  szenvedései  .  .  . 
Este  a  darab  roppant  hatást  tett  a  közönségre.  Ru- 
binsteint  lelkesen  ünnepelték. 

Az  1885.  év  hangversenyei  közül  megemlítjük  a 
Godard-  és  Zarembsky-estéket  Áprilisban  a  Cercle 
Artistique  művészestét  rendezett  Godard  tisztele- 

téré,  amelyen  a  zeneköltő  maga  is  résztvett.  Hubay 
Godard-ral  előadta  a  negyedik  hegedű-szonátát. 
Godard  annyira  föllelkesült  Hubay  játékán,  hogy 
másnap  levelet  küldött  neki,  melyben  ezt  írja  töb- 
bek közt :  Vous  avez  interprété  mes  oeuvres  comme 
je  Vai  révé.  Vous  étes  un  grandé  artiste . . . 

Áprilisban  Zarembski  mutatta  be  műveit 
feleségével,  aki  szintén  jeles  zongoraművésznő 
volt,  és  a  Hubay-quartett  közreműködésével.  Hu- 
bayék  Zarembskivel  a  kiadatlan,  invencióban  és 
fölépítésben  egyformán  értékes  zongora-ötöst  ad- 
ták elő.  Az  érdekes  alkotás,  sajnos,  azóta  sem  je- 
lent meg.  Ugyanabban  az  évben  adta  elő  a  Concerts 
Modernes  Hubay  négytételes  Suite-jét  Godard  ve- 
zetésével. A  mű  nagy  sikert  aratott.  Melódiáinak 
finom  szövése  kivált  Reyert,  a  híres  komponistát,  a 
Journal  des  Débats  zenekritikusát  késztette  elis- 
merésre. 

December  20-án  a  quartett-társaság  éppen 
próbát  tartott  Hubay  lakásán,  mikor  bátyjától 
sürgöny  érkezett,  mely  atyja  rosszullétét  jelen- 
tette. Alig  egy  óra  múlva  jött  a  másik  távirat,  ez 
már  a  halálhírt  hozta.  Hubay  azonnal  haza  utazott 
a  temetésre.  De  ez  alkalommal  csak  néhány  napot 
töltött  Budapesten,  sietett  vissza  Brüsszelbe. 

Az  1886.  év  Hubay  életében  ugyancsak  gaz- 
dag volt  messzire  kiható  fontosságú  esemé- 
nyekben. 

Január  10-én  a  La  Monnaie  színházban  a 
Concert  Populaire-n  Hubay  bemutatja  első  he- 
gedűversenyét, a  Concerto  Dramatique-oi  Joseph 
Dupont  vezetésével.  A  drámai  erőt  és  üde  poézist 
sugárzó  alkotás  ellenállhatatlan  hatást  tett  a 
közönségre.  A  brüsszeli  sajtó  újból  valóságos 
dicséneket  zeng  róla.  A  La  Flandre  libérale  pél- 
dául a  következőket  írja: 

„L'incomparable  virtuosité  dönt  a  fait  preuve 
dans  son  concerto  (morceau  intéressant  au  point 

de  vue  technique  de  l'instrument,  harmonisé  et  or- 
chestré  avec  gout)  place  M.  Hubay  au  premier 
rang  des  violonistes.  Nous  n'avons  vraiement  qu'á 
nous  féliciter  de  posséder  a  Bruxelles  un  artiste 
ayant  cetté  valeur." 

Az  érdekes  estéről  a  Budapesti  Hirlap  1886 
január  16-iki  számában  színes  leírást  közöl  Far- 
kasházy  Jenő  tollából.  A  hangversenyen  megjelen- 
tek a  kormány,  az  arisztokrácia  élén  Caraman  Chi- 
may  herceggel,  Belgium  zenei  kiválóságai,  közöt- 
tük: Gevaert,  Henri  Litolff,  továbbá  Borodin,  Rim- 
sky,  Korsakoff  és  Caesar  CuL  A  három  híres  orosz 
zeneköltő  egy-egy  művel  szerepelt  a  programon.  Az 
udvar  gyásza  miatt  nem  jöhetett  el.  Az  est  közép- 
pontja Hubay  volt.  Rendkívül  tetszett  darabja  és 
előadása.  Vége-hossza  nem  volt  a  sok  kihívásnak. 
A  szűnni  nem  akaró  tombolásra  kénytelen  volt 
ráadásul  eljátszani  Svendsen  Románcát,  Wie- 
niawski  Valse  Caprice-ét  és  egyik  saját  csárda- 
jelenetét. 

Ez  időtáj t  Hubay  Wieniawsky-va\  és  Ja- 
cobs-sal  trió-társaságot  alapított,  mely  úgy  Brüsz- 
szelben,  mint  a  nagyobb  belga  városokban  szá- 
mos hangversenyt  adott.  A  quartett  pedig  kon- 
zervatóriumi tanárok  közreműködésével  a  kamara- 
zeneirodalom néhány  érdekes  alkotását  (például 
Beethoven  Septuorját)  ismertette  meg  a  közön- 
séggel. Mint  szólista  is  sokat  szerepelt  ekkor  Hubay 
zenekari  hangversenyen.  így  Hágában,  Rotter- 
damban, Brüsszelben  és  másutt. 

Magyarországról  most  nagy  megtiszteltetés 
éri:  az  Országos  Magyar  Dalosszövetség  orszá- 
gos karnagyának  választja  meg  édesatyja  helyébe, 
„fényes  művészi  tehetségei  miatt."  A  határozatot 
Bartay  Ede  elnök  és  Ábrányi  Kornél  titkár  hivata- 
losan tudatták  Hubayval. 

1886  márciusban  hazajött  Budapestre  és  föl- 
lépett a  filharmonikusok  hangversenyén  március 

17-én.  A  közönség,  mely  mindig  jóleső  büszkeség- 
gel olvasott  az  idegenbe  szakadt  honfitárs  diadalai- 
ról, az  utolsó  helyig  megtöltötte  a  Vigadó  termeit. 
Ez  tulajdonképpen  bemutatkozás  is  volt,  mert 
1879  ősze  óta  Hubay  nem  játszott  Budapesten. 
A  koncertnek  már  külső  képe  is  megragadó 
volt.  Zenekar  és  közönség  a  lelkesedés  lázában 
ünnepelték  a  világhírű  művészt,  mint  az  est  hősét. 
Hubay  a  Concerto  dramatique-ot  adta  elő  s  így 
a  közönség  a  hegedűművésszel  és  a  zeneköltővel 
egyszerre  megismerkedhetett.  A  Budapesti  Hír- 
lap kitűnő  zenekritikusának,  a  rettegett  tollú  Tóth 
Bélának  (E.)  tárcájából  közöljük  az  alábbi  részt, 
mely  találó  jellemzése  Hubay  Jenőnek  és  művének: 

„A  filharmonikusok  böjti  első  hangversenye 
ma  este  érdekes  viszontlátást,  jobban  mondva 
bemutatást  hozott  magával.  Hubay  Jenőt,  a 
brüsszeli  zeneakadémia  tanárát  hallhattuk  végre 
mint  zeneszerzőt  és  hegedűművészt,  miután 
annyi  külföldi  sikerének  híre  hatolt  el  hoz- 
zánk. Oly  rég,  csak  mint  tehetséges  kezdőt 
láttuk  őt,  hogy  mai  föllépése  már  alig  tekint- 
hető viszontlátásnak.  Egészen  új  ismeretséget 
kötöttünk,  még  pedig  olyat,  amelyet  szeret- 
nénk állandóan  megtartani  a  magyar  művészet 
számára.  Nagy  meglepetés,  sőt  csodálkozás, 
őszinte  öröm  és  ünnepléssel  határos  tetszés  —  e 
faktorokból  volt  összetéve  a  mai  est  hangulata. 
Hubay  Jenőt  mostantól  fogva  a  jelenkor  egyik 
legkiválóbb  hegedüjátszójának  kell  tartanunk  a 
mellett,  hogy  becsüljük  benne  a  rokonszenves 
poétái  adománnyal  bíró  zeneszerzőt.  Örvendek, 
hogy  ezt  írhatom,  a  közönség  egyhangú  Ítélete  és 
a  magam  legjobb  meggyőződése  szerint." 

„A  külföldi  sajtó  csakis  a  legjogosabbat  adta 
meg  Hubaynak,  sőt  némi  tekintetben  még  rideg 
is  volt  iránta.  Ennek  a  fiatal  művésznek  a  keze 
keveset   kophatott   a   kézszorításokban.   Egészen 

másban  fárad  az  a  kéz:  becsületes,  komoly  és  lel- 
kes munkájában  a  művészetnek.  Ily  ifjú  embernek 
fölküzdeni  magát  a  virtuózság  ma  hallott  legma- 
gasabb színvonalára,  ahhoz  a  legőszintébb  oda- 
adás és  egyszersmind  a  zseni  adománya  kell.  Is- 
métlem: Hubay  Jenő  a  legkiválóbb  hegedűsök 
egyike,  akiket  manapság  találhatunk.  Iskolája 
bevégzett  tökéletesség.  Egyenkint  eldicsérni  ská- 
lája egyöntetű  biztosságát,  ujjrakása  gyöngysze- 
men pergő  kerekdedségét,  vonókezelése  brilliáns 
határozottságát,  a  csengő  tisztaságú  passage-okat, 
az  arpeggio  harangszerűségét,  az  E-húr  magas 
hangjait  és  a  mélynek  gordonka  timbre-ü  édes 
kantilénáját,  ezt  mind  méltatni,  nem  volna  elég  ez 
az  egész  cikk.  E  ragyogó  iskolán  ott  a  Joachim 
és  Vieuxtemps  kezének  nyoma.  A  művészet  még 
ma  is  olyan,  mint  a  középkori  mágia  volt:  a  mes- 
terek csodáik  titkát  legkedvesebb  tanítványaikra 
hagyták  és  azok  nincsenek  megírva  könyvben, 
nem  hangzanak  katedráról.  És  a  virtuózság  titkai 
mellett  öröklött  ez  a  fiatal  művész  tanítómesterei 
lánglelkéből  is.  Vieuxtemps  ragyogó  fölfogása, 
Wieniawsky  szenvedélyes  bensősége  látszik  az  ő 
játékán  és  még  jobban  fog  látszani,  mikor  érni  fog 
művészete." 

„De  izmos  és  érett  az  már  ma  is  s  ezt  legjob- 
ban bebizonyította  saját  Concerto  dramatique-jával. 
Ez  a  nagy  alapokra  fektetett  hegedűverseny  talán 
túlzott  igényű  is  ily  fiatal  szerzőtől,  mondhatnák 
sokan.  Az  igény  és  a  képesség  azonban  elejétől  vé- 
gig egyensúlyban  vannak  a  mű  mindhárom  tételén 
át.  Az  allegro  appassionato  lendületes  gondolat, 
pompásan  kidolgozva,  az  andante  ma  non  tanto, 
melyben  a  kiséret  között  a  hárfa  dominál,  üdén 
poétikus  dallammal  teli  rész,  míg  a  befejező  allegro 
con  brio  káprázatos  technikai  nehézségeivel 
egyike  a  legnehezebb  föladatoknak,  mely  hegedűs 
elé  adható.  A  zenekarkiséret  kitűnő  instrumentáló 

tehetségre  vall,  mely  a  francia  iskolában  tanult,  te- 
hát a  legjobb  helyen.  Szeretnők  még  egyszer  hal- 
lani e  művet,  hogy  szépségeivel  annál  jobban  meg- 
ismerkedhessünk. A  közönség  minden  tétel  után 
egyhangú  tetszéssel  fejezte  ki  elismerését  a  szer- 
zőnek és  előadó  művésznek  egyaránt." 

„Hubaytól  még  egy  művet  hallottunk,  a  Szent- 
irmay  Elemér  Plevna-nótájának  átiratát,  amely 
nem  egyéb,  mint  a  legnagyobb  nehézségek  össze- 
keresése, anélkül  azonban,  hogy  az  —  mint  az  úgy- 
nevezett parádés  darabokkal  rendesen  történni 
szokott  —  „csikart  remek"  volna.  Nem  látszott 
legalább  a  Hubay  előadásában,  mely  játszó  köny- 
nyüséggel  siklik  át  a  négyes  futamok,  szédítő  fiori- 
turák  minden  nehézségén.  És  e  ragyogó  technika 
épp  úgy  hatott,  mint  a  Q  húr  egyszerű,  de  meleg- 
séggel és  bensőséggel  teli  éneke.  A  zenekar  e  mű- 
vet is  kitűnően  ismerte.  A  tapsnak  annyira  nem 
akart  vége-hossza  lenni,  hogy  a  művész,  ki  előbb 
már  eljátszotta  Svendsen-románcát,  még  két  rá- 
adással szolgált  a  lelkes  közönségnek.  Wieniawsky 
és  Sarasate  egy-egy  rövid  Suite-jét  adta  elő  kisé- 
ret nélkül,  csak  a  Wieniawskyről  rámaradt  hegedű 
gyönyörű  hangját  hallatva  ragyogó  bravúrral. 
Taps  annyi  volt,  hogy  —  ha  úgy  lehetne  vele 
bánni,  mint  a  bibliai  hallal  és  árpakenyérrel  — 
legalább  is  kilenc  kosarat  szedhettünk  volna  tele 
belőle,  eltenni  más  hangversenyre." 

„Mint  minden  estének,  amelynek  hőse  van, 
úgy  a  mainak  is  meg  volt  az  a  baja,  hogy  a  többi 
szám  háttérbe  szorult.  Tizedfélre  járt  az  óra,  mi- 
kor a  közönség  belefáradt  Hubay  tapsolásába  és 
elkezdhették  Fuchs  Róbert  szimfóniáját." 

Ha  a  Budapesti  Hirlap  szigorúságáról  híres 
Effendije  ilyen  magasztalóan  ír,  képzelhetjük  a 
többi  lap  kritikáját.  Hubay  egy  csapásra  az  érdek- 
lődés gócpontjába  került.  Az  újságok  egyöntetűen 
hangoztatják,  minő  végtelen  nagy  nyereség  lenne 

egész  nemzeti  művelődésünkre,  ha  ezt  a  fiatal  ma- 
gyar művészt,  „ki  megjelenésével  Petőfi  arcképére 
emlékeztet",  sikerülne  állandóan  fővárosunkhoz 
kötni  .  .  . 

Két  hét  múlva  önálló  hangversenyen  lépett 
Hubay  a  fővárosi  közönség  elé  a  VI.  és  VII.  kerü- 
leti kör  Andrássy-úti  termében.  Változatos  műsora 
alkalmat  nyújtott,  hogy  bebizonyítsa  művészete 
sokoldalúságát.  Előadta  Rubinstein  érdekes,  nyug- 
talan hegedűszonátáját,  Bach  klasszikus  második 
szonátáját  magánhegedűre,  a  modern  hegedűiroda- 
lom két  bájos  apróságát,  Reber  Berceuse-et  és 
Massenet  Crépuscule-jét,  azután  Wieniawsky  bo- 
szorkányos Valse  Caprice-ét  és  sajátos  szláv  rit- 
musú Kuyaviak-ját,  végül  egyik  művét,  a  Magyar 
Ábrándot.  Zongora-kisérője  Deutsch  Wili  volt. 
Riadó  taps  jutalmazott  minden  egyes  számot;  a 
hallgatóság  nem  tudta,  hogy  a  művész  mélyre  ha- 
toló fölfogását,  vagy  csodálatos  technikai  virtuozi- 
tását bámulja  jobban. 

A  nagy  siker  folytán  Zichy  Géza  gróf 
figyelmeztető  szavára,  Trefort  Ágoston,  a  kul- 
tuszminiszter utasította  ifjabb  Verebi  -  Végh 
János  törvényszéki  bírót,  a  Zeneakadémia 
akkori  alelnökét,  hogy  tárgyaljon  Hubayval,  minő 
föltételek  alatt  volna  hajlandó  elfoglalni  a  Zeneaka- 
démiánál a  hegedűtanári  katedrát,  mely  édesatyja 
halála  óta  üresedésben  volt.  Hubay  gondolkozási 
időt  kért:  a  végleges  megállapodás  nemsokára 
létrejött. 

Hubayt  Brüsszelben  mindenütt  nagyon  ked- 
velték. Az  összes  szalonok  megnyíltak  előtte. 
Egyik  legnagyobb  jóakarója  volt  Caraman  Chi- 
may  herceg,  ki  később,  a  liberális  párt  bu- 
kása után,  a  klerikális  kormány  külügyminisz- 
tere lett.  A  herceg  igen  szerette  a  zenét,  ki- 
vált a  hegedűt.  (Ö  vette  meg  Bériot  Maggini- 
féle   hegedűjét    a    művész   halála   után.)    Gyak- 

ran  eljött  két  leányával  Hubay  Chaussée 
d'Ixellesi  lakására,  ahol  a  quartett-póbákat  tar- 
tották. A  próbáknak  szintén  rendes  vendége 
volt  Charles  Tschaggeny,  a  híres  lófestő,  egész 
családjával,  kinek  házában  Hubay  sok  estét  töl- 
tött. A  leány  zongorázott,  Frédéric,  az  időseb- 
bik  fiu  (az  ismert  portrait-  és  genre-festő)  gordon- 
kázott,  a  fiatalabbik,  Ernest  hegedült  s  így  a  ka- 
marazene sok  érdekes  darabját  előadták.  Frédéric 
Hubayt  le  is  festette.  (E  festmény  Hubay  birtoká- 
ban van;  egy  ízben  a  Műcsarnokban  ki  is  volt  ál- 
lítva.) Sokszor  látta  vendégül  Hubayt  Edmond  Pi- 
card-mk,  Brüsszel  legelső  és  leggazdagabb  ügyvéd- 
jének szalonja,  hol  Félicien  Rops  és  Fernand  Knopp 
festőművészekkel  barátkozott  össze.  Bejáratos  volt 
Octav  Malisnak,  a  Gazette  Artistique  szerkesztő- 
jének házába  is,  hol  a  modernista  költők  és  művé- 
szek szoktak  találkozni.  Meghitt  gyöngéd  kötelék 
fűzte  Paul  de  Vigne  szobrász  családjához,  Paul 
unokahúga,  Jeanne  de  Vigne  énekesnő,  kinek  Hu- 
bay Ressemblance  című  dalát  ajánlotta,  többször 
nyilvánosan  is  énekelte  Hubay  Victor  Hugo-dalait. 
A  fiatalabbik,  Alice,  nagyon  megszerette  Hubayt, 
(ez  hozzá  írta  a  Ne  le  crois  pas  kezdetű  dalt)  és 
még  Brüsszelből  való  eltávozása  után  is  sokáig 
levelezett  vele. 

Tisztelői  valósággal  elhalmozták  ajándékkal, 
így  egy  ízben,  mikor  1886-ban  Budapestről  vissza- 
jött, a  hölgyek  fölvirágozták  szobáját  és  egy  re- 
mekművű bronz  tintatartóval  lepték  meg.  A  belga 
királyné  brilliántos  gyűrűt  küldött  neki  levél  kísé- 
retében. Caraman  Chimay  hercegtől  nagyértékü 
gránát-gombokat  kapott.  Az  utolsó  esztendőben 
tisztelői  egy  drága  Tourte-vonóval  s  egy  solitaire 
gyémánt  gyűrűvel  ajándékozták  meg. 

Hubay  Brüsszelben  az  elképzelhető  leg- 
artisztikusabb  miliőben  élt.  Asztaltársaságának 
a    Globe   restaurantban    Maeterlinck,   De    Vigne, 

Rodenbach,  Verhaeren  és  Servais  voltak  neve- 
sebb tagjai.  Alig  múlt  el  nap,  hogy  színházban, 
hangversenyen,  vagy  soiréen  ne  kötött  volna  va- 
lami érdekes  ismeretséget,  vagy  ne  szerzett  volna 
új  művészi  benyomásokat.  Itt  hallotta  először 
Brahms  szimfóniáit,  majd  Wagner  trilógiáját  a 
Neumann  Angelo  társulatától,  a  magyar  eredetű 
Seidl  Antal  vezetésével,  azután  a  La  Monnaie 
színházban  a  Mesterdalosokat.  Bár  az  előadás 
nem  volt  elsőrangú,  az  opera  Hubayra  olyan  mély 
benyomást  tett,  hogy  ma  is  Wagnernek  ezt  a 
művét  szereti  legjobban. 

Szabad  idejében  —  mert  csak  hat  órát  taní- 
tott hetenkint  a  konzervatóriumban  —  sokat  kom- 
ponált. Kora  reggel  künn  volt  a  gyönyörű  Bois  de 
la  Cambre-ban  és  ott  dolgozott.  Munkájában  csak 
Brüsszel  polgármestere  és  újjáteremtője,  Buls  za- 
varta meg,  ki  soká  elbeszélgetett  vele  s  elváláskor 
rendesen  így  szólt:  Vous  ne  voulez  pasétredérangé. 
Brüsszelben  írta  a  Concerto  dramatique~ot  (op. 
21.),  Gevaert  fölszólítására  pályázati  munkának  a 
brácsa-versenymüvet  (op.  20.),  melyet  később 
Popper  Dávid  gordonkára  írt  át,  a  Sonate  Román- 
tique-oi  hegedűre  és  zongorára  (op.  22.),  a  máso- 
dik és  harmadik  Csárda  jelenetet  (op.  13.  és  18.),  az 
Elegiát,  Larghettot  és  Contemplationt  (op.  14.)  he- 
gedűre zongorakísérettel,  azután  a  Conte  és  a  Mag- 
giolata  című  apróságokat  hegedűre  vagy  brácsára 
(op.  15.),  a  Románcot  hegedűre  (op.  25.)  és  az 
első  szimfóniát  nagy  zenekarra  (op.  26.).  Vokális 
művei  közül  ebből  az  időből  való  a  Victor  Hugó 
dalciklus  (op.  12.),  négy  férfinégyes  (op.  16.),  a 
Lucien  Paté  és  Sully  Prudhomme  dalciklus  (op. 
17.),  a  két  magyar  dal  (Petőfi  és  Zichy  szövegére, 
op.  19.),  Quatre  Mélodies  (Vacarescu  Helén  dalai, 
op.  23.),  Négy  férfikar  (op.  24.).  Ugyancsak  Brüsz- 
szelben  kezdte  el  Merlin  Venchanteur  című  operá- 
ját, melynek  szövegét  Haraucourt  Edmond  írta.  A 

VIEUXTEMPS  mellszobra. 

Cyprien  Godebski  francia  szobrász 
alkotása,  melynek  modelljét  a  művész 
Hubaynak  ajándékozta.  E  modell 
után  készült  a  verviersi  Vieuxtemps 
szobor. 


■ 


Qevaertnak  ajánlott  munkát  Budapesten  fejezte 
be  s  címét  Alienorra  változtatta,  mert  mások  is  ír- 
tak (Goldmark,  Rüfer,  stb.)  oly  címmel  operát. 

A  szünidőt  rendesen  otthon  töltötte  Magyar- 
országon. Közben  kétszer  járt  Bayreuthban:  mind- 
két alkalommal  hallotta  a  Parsifalt,  melynek  misz- 
tikus varázsa  és  transcendentális  tisztasága  el  nem 
múló  hatást  tett  reá. 

fiubay  Brüsszelben  a  már  említett  milliomos- 
nak, Van  Halnak  egy  gyönyörű  Stradivarius-hege- 
dűjén  játszott  két  éven  át,  míg  meg  nem  vette  Henri 
Wieniawsky  özvegyétől  az  elhunyt  művész  híres 
Amati  hegedűjét,  mely  szakértők  szerint  Petrus 
Quarnerius  egyik  remekműve. 

1886  kora  tavaszán  Hubay  és  a  magyar  köz- 
oktatásügyi minisztérium  között  megtörtént  a 
megegyezés  s  így  ő  bejelentette  lemondását  az 
igazgatónak.  Gevaert  megilletődéssel  hallgatta 
Hubay  szándékát  és  így  szólt  hozzá:  —  Én  ter- 
mészetesen azt  hittem,  hogy  ön  egészen  a  miénk 
fog  maradni.  De  belátom,  hogy  önre  hazájában 
nagy  szükség  van  és  mindenki  odahaza  értékesíti 
legörömestebb  tehetségét.  Azonban  egyre  mégis 
figyelmeztetem:  Magyarország  a  civilizáció  hatá- 
rán fekszik,  az  ön  kiváló  tehetsége  és  finom  izlése 
nehezen  fog  boldogulni  az  ottani  viszonyok  kö- 
zött, sőt  talán  nagy  küzdelmek  elé  fog  kerülni. 
Mindenesetre  szívem  mélyéből  fájlalom  távozását 
és  jegyezze  meg  jól,  hogy  ha  bármikor  kedve 
volna  ismét  visszajönni  hozzánk,  tárt  karokkal 
fogadjuk.  —  Hubay  természetesen  megmaradt  el- 
határozása mellett. 

Április  végén  Liszt  Londonból  visszajövet 
pár  napra  megpihent  Antwerpenben  Lynenéknél. 
Hubay  is  átrándult  Brüsszelből,  hogy  megláto- 
gassa a  mestert,  ki  ekkor  már  roskatag  aggas- 
tyán volt,  csak  szemében  lángolt  a  régi  tűz.  El- 

mondta  neki,  hogy  tárgyal  a  magyar  kormánnyal 
hazajövetele  ügyében.  Liszt  iparkodott  Hubayt  le- 
beszélni tervéről:  „A  Lajtán  túl  ne  menjen,  ked- 
ves Jenő,  magának  jó  dolga  van  itt,  fogadja  meg 
tanácsomat,  maradjon  Brüsszelben.  Nagyon  sze- 
retem hazámat  és  Magyarországra  mérhetet- 
len nyereség  lenne  az  ön  művészete,  de  nem  hi- 
szem, hogy  boldogulna  az  otthoni  viszonyok  kö- 
zött." Hubay  azonban  kijelentette,  hogy  szándéka 
megmásíthatatlan,  elhatározását  csak  megerősíti 
az  a  tudat,  hogy  közel  lesz  hozzá.  Igen  melegen 
búcsúztak  el  a  közeli  viszontlátás  reményében 
Budapesten.  Ekkor  találkoztak  utoljára.  Július 
31-én  Bayreuthból  Liszt  halálának  hírét  röpítette 
szét  a  távíró. 

Júniusban  vezette  utolszor  osztályát  a  nyil- 
vános vizsgálatra.  Tanítványai  közül  a  követke- 
zők nyertek  első  díjat:  Bram  Eldering,  Qeorges 
Laoureax,  Henriette  Schmidt,  Eugéne  Sauveur, 
Henri  Darmaros,  Pettykó  Imre  és  Rigó  Gyula. 
Bram  Eldering  azonkívül  művészi  oklevelet  (dip- 
lőme  de  capacité)  is  kapott,  ami  a  legritkább  ki- 
tüntetésszámba megy.  Beethoven  hegedűversenyé- 
nek előadásával  érdemelte  ki;  a  kísérő  zenekart 
természetesen  Hubay  vezette.  Eldering  később  kö- 
vette mesterét  Budapestre,  hol  említésre  méltó  sze- 
repet játszott  zenei  életünkben.  Jelenleg  Kölnben 
tanít.  Laoureux  Brüsszelben  telepedett  le,  mint 
Eugéne  Sauveur  is,  ki  egy  előkelő  belga  zeneiskola 
hegedűtanára.  Pettykó  Imre  losonci  gentry-csa- 
ládból  származott  és  mielőtt  Brüsszelbe  került, 
1883-ban  Huber  Károlynál  tanult  Budapesten. 
Jeles  tehetség  volt:  átérzett,  bensőséges  játé- 
kának sok  bámulója  akadt.  A  végtelenül  ked- 
ves bohém  fiút  hamar  megszerették  Brüsszelben, 
jól  sikerült  mókáin  és  ötletein  nem  egyszer  ka- 
cagtak. Idehaza  többször  föllépett  a  hangver- 
senyteremben és  szereplését   mindig   méltánylás- 

sal  fogadták.  Sajnos,  nem  sokkal  azután  végzetes 
betegség  vett  rajta  erőt,  a  Schwartzer-szanató- 
riumban  fejezte  be  életét.  Rigó  Gyula,  Hubay  má- 
sik magyar  tanítványa  azelőtt  szintén  Hubay  édes- 
atyjánál tanult.  Cigány  eredetű  és  rendkívül  ka- 
landos természetű  volt,  úgy  hogy  vele  jóformán 
megismétlődött  Liszt  Ferenc  Józsi  cigányának 
esete,  kiből  hiába  akartak  a  legelső  intézetekben 
művészt  faragni,  megmaradt  egész  életén  át 
cigánynak.  Rigó  Gyula  elvégezte  a  brüsszeli  kon- 
zervatóriumot és  mestere  segítségével  a  La  Mon- 
naie-színházhoz  bejutott  második  hangverseny- 
mesternek. De  nyugtalan  vére  nem  hagyta  békén, 
hajlott  bátyja  hívó  szavára  s  elment  Parisba,  a 
Grand  Café  cigányzenekarába  —  kontrásnak.  Itt 
találkozott  vele  Hubay:  engedve  panaszának  és 
könyörgésének,  szerzett  neki  új  állást,  a  genfi  kon- 
zervatórium egvik  hegedütanári  tanszékét.  De  egy 
év  múlva  innen  is  tovább  vándorolt.  Azóta  Hubay 
semmit  nem  hallott  róla. 

Az  ünnepi  díjkiosztás  befejezése  után  Gevaert 
az  intézet  növendékei,  tanári  kara  és  a  közönség 
jelenlétében  meleghangú  beszédet  intézett  a  távo- 
zóhoz, méltatva  nagy  érdemeit  és  sajnálkozva  az 
elváláson.  Gevaert  szavai  oly  megindító  hatással 
voltak  mindenkire,  hogy  Hubayt  a  legspontánabb 
ovációval  vették  körül.  Egyaránt  sajnálták  benne 
a  szeretett,  kitűnő  pedagógust,  a  jeles  művészt  és 
zeneszerzőt,  az  elragadó  kedvességű  kollégát. 
Azután  Gevaert  szobájába  kérette,  ott  tudomá- 
sára hozta,  hogy  szolgálatai  és  érdemei  elismeréséül 
a  kormány  a  Lipót-rend  lovagkeresztjével  kívánja 
kitüntetni.  Majd  e  szavakkal  fordult  hozzá: 
„Mondja,  kedves  barátom,  meggondolta  a  dolgot? 
Én  carte  blanche-t  adok  önnek,  írja  reá  föltételeit.4' 
Hubay  meghatva  köszönte  meg  a  jóindulatnak  ezt 
a  páratlan  megnyilvánulását,  de  szándéka  már 
megváltozhatatlan  volt. 

Hubay  Jenő  élete  történetében  Brüsszel  a 
legragyogóbb  fejezet.  Itt  bontakozott  ki  sokoldalú 
tehetsége,  itt  izmosodott  meg  művészete,  itt  vált 
neve  világhíressé  és  itt  edződött  meg  ereje  a  buda- 
pesti nehéz  küzdelmekre.  Felejthetetlen,  harmoni- 
kus emlék,  mely  pályáján  biztatón,  erőt  adva 
kíséri  tovább. 

VIÍ. 
Budapest. 

1886—1894. 

Német  világ  a  magyar  zenében.  —  Az  új  korszak.  — 
A  Zeneakadémia  és  a  Nemzeti  Zenede.  —  Popper  Dávid 
—Hubay  Károly — Mihalovich  Ödön.  —  Pécsi  dalosver- 
seny (1886).  —  A  Hubay — Popper  quartett  estéi.  — 
Brahms  Budapesten.  —  Hangverseny  Billrothnál.  — 
Kalbeck  és  a  magyarok.  —  1887.  Festival  Hongrois 
Angersben.  —  Stocker  d-moll  versenye.  —  1888.  A 
filharmonikusok  magyar  estéje.  —  Hangverseny  Bécs- 
ben. —  Körút  Zichy  Géza  gróffal  Ausztriában  és  Itá- 
liában. —  Hangverseny  Parisban.  —  Fogadóest  a 
Aíi/j?&űcs.y-palotában.  —  Látogatása  Sinaiában  a  ro- 
mán királynénál.  —  1889.  Joachim  Budapesten.  — 
Hangverseny  Parisban.  —  Egy  Boulanger-zbéd.  — 
Dalosünnep  Szegeden.  —  Az  Ungvári  és  Budai  Da- 
lárda jubileuma.  —  Huber-ünnep  Varjason.  —  Körút 
Popper  Dáviddal  és  Thomán  Istvánnal  Felső-Magyar- 
országon. —  önálló  hangverseny  Budapesten.  — 
1890.  Hangversenykörút  Keleten.  —  Frankfurt — Büsz- 
szel — Paris.  —  A  Virágrege-ciklus.  —  Munkácsy 
Budapesten.  —  Körút  Orosz-  és  Finnországban.  — 
Zichy  Mihály,  —  Rubinstein  Antal.  —  A  Mübarátok 
Köre.  —  Cebrián  László  gróf  és  leánya.  —  1891.  A 

Pesti  Jótékony  Nőegylet  hangversenye.  —  A  Hubay — 
Popper-quartett  Prágában.  —  Alienor  bemutatója.  — 
Kamarazene  és  vonósnégyes  a  Zeneakadémián.  — 
1892.  Joachim  Budapesten.  —  Berlin — Hamburg.  — 
A  berlini  sajtó.  —  Körút  Magyarországon.  — 
Moszkva — Tátrafüred.  —  Körút  Belgiumban.  —  1893. 
Németországban,  Franciaországban.  —  Est  a  Wenck- 
/íe/m-palotában.  —  önálló  hangverseny.  —  Pawlowsk. 
—  Mária  Pawlowna  nagyhercegnő  estéje.  —  Brixen. 
—  1894.  Bécs — Boroszló — Prága.  —  Házassága. 

1886  nyarán  új  korszak  kezdődött  Hubay 
Jenő  életében.  Eseményekben,  fordulatokban,  di- 
csőségben épp  oly  gazdag,  mint  az  előzők,  de 
Hubay  törhetetlen  energiája,  alkotóereje  és 
munkakedve  a  magyar  zenekultúrára  döntő  fon- 
tosságúvá avatta.  Zenei  művelődésünk,  legalább 
a  külső  nyilvánulási  formában,  szinte  kizáróan 
német  volt.  A  tengődő  Nemzeti  Zenede  és  a  még 
gyermekkorát  élő  Zeneakadémia  egymagukban 
nem  tudtak  a  rohamosan  terjedő  német  zenének 
gátat  vetni.  Roppant  sok  német  művész  —  na- 
gyobb része  jelentéktelen  —  kereste  föl  ekkor  fő- 
városunkat, hol  természetesen  a  német  muzsikát 
terjesztették  s  a  magyar  közönséget  még  arra  sem 
érdemesítették,  hogy  magyar  nyelvű  programot 
adjanak  kezébe.  A  két  nyilvános  zeneintézetnek 
alig  volt  néhány  növendéke.  A  közönség  rendsze- 
rint magánúton  taníttatta  gyermekeit  német  ze- 
nészeknél. Filharmonikusaink  mindenféle  darabot 
szívesebben  adtak  elő,  mint  magyart.  A  nemrég 
megnyílt  Operaházban  vajmi  keserves  sorsa  volt 
a  magyar  szerzőnek,  ha  ugyan  sikerült  oda  be- 
jutnia. 

Ezen  a  szomorú  állapoton,  mely  időközben 
Liszt  halálával  még  súlyosabbá  lett,  akart  Hubay 
változtatni,  mikor  arra  gondolt,  hogy  elfoglalja 
atyja  örökét  úgy  a  Zeneakadémián,  mint  a  Nem- 

zeti  Zenedében.  Mindjárt  kezdetben  két  kitűnő 
szövetségese  akadt:  Popper  Dávid,  a  bécsi  Opera 
volt  világhírű  hangversenymestere,  ki  Prágából 
jött  közibénk,  a  Zeneakadémiára,  egyidőben 
Hubayval  és  ennek  csakhamar  benső  barátja 
lett,  azután  tulajdon  bátyja,  Hubay  Károly  dr. 
ügyvéd,  ki  mint  az  1881-ben  alakult  Harmónia  rész- 
vénytársaság igazgatója  lelkesen  támogatta  ma- 
gyarosító törekvéseit:  kiadott  magyar  műveket, 
hangversenyeket  rendezett,  mindenütt  magyar 
hirdetéseket  és  műsorokat  használt,  általában 
zenei  életünk  minden  ágából  lehetőén  kiküszö- 
bölni törekedett  a  német  nyelvet.  Munkájukat 
nem  csekély  mértékben  megkönnyítette  az  új 
igazgató,  Mihalovich  Ödön.  Mihalovich  személyé- 
ben európai  látókörű,  a  nemzetközi  zenészvilág- 
ban is  számottevő  tényező  került  a  Zeneakadémia 
élére,  ki  alatt  az  intézet  oly  jeles  zenei  főiskolává 
fejlődött,  mely  bátran  kiállja  a  versenyt  a  külföldi 
zenekonzervatóriumokkal. 

Hubay  hazájába  visszajötte  után  Pécsett  sze- 
repelt első  izben.  Itt  rendezte  tizenkettedik  dal- 
ünnepét az  Országos  Dalosszövetség,  mely  még 
a  télen  országos  karnagyának  választotta. 
Augusztus  11— 16-ig  tartott  az  ünnepség,  mintegy 
ezer  dalos  részvételével.  A  szövetség  hivatalos 
krónikása,  Ábrányi  Kornél  följegyzi,  hogy  soha 
dalosverseny  még  ily  tökéletesen  nem  sikerült, 
mint  a  pécsi.  A  Majláth-téren  épült  óriás  dal- 
csarnokban rendezték  a  hangversenyeket.  Magá- 
tól értődik,  hogy  a  jurybe  Hubayt  is  beválasztot- 
ták. Augusztus  12-én  volt  a  kötött  verseny  napja, 
mikor  a  dalegyesületek  Hubay  Magyarok  Istene 
című  férfikarával  küzdöttek  a  díjért,  augusztus 
13-án,  a  szabadon  választott  darabokkal;  másnap 
folyt  le  az  összes  karok  versenye.  Utóbbin  elő- 
adásra került  a  Hymnus  és  Szózat  mellett  Liszt 
Királydala,   Zimay  Honfidala,   Huber  Károly  Rá- 

kóczija,  Hubay  Sóhajtása,  Mihalovích  Völgy 
és  bérce,  Erkel  Takarodó  ja,  Szentirmay  Ma- 
gyar Dalfüzére  és  Zichy  Géza  gróf  Búcsű-sze- 
renádja.  Valamennyi  művet  Hubay  tanította  be 
és  dirigálta,  kivéve  Zichy  gróf  művét,  ki  azt  sze- 
mélyesen vezette.  A  kórusokat  a  városi  zenekar 
kísérte,  melyet  az  Operaház  húsz  tagjával  erősí- 
tettek meg.  Mindegyik  szám  nagyszerűen  érvé- 
nyesült, ami  elsősorban  a  vezénylő  karnagy  ki- 
tűnő fegyelmező  és  áttekintő  képességének  kö- 
szönhető. Hubayt  kivált  Sóhajtás  című  poétikus 
dalának  bemutatása  után  ünnepelték  lelkesen.  A 
Sóhajtás  tenorszólóját  a  híres  pécsi  tenorista, 
Hoffer  Károly,  a  baritonszólót  pedig  az  Operaház 
már  akkor  neves  művésze,  Szenárői  Lajos  éne- 
kelte. Augusztus  15-én  a  pécsi  dalárda  rendezett 
hangversenyt  a  dalcsarnokban  Huber  Károly  sír- 
emléke javára. 

A  közönség  érdeklődése  akkora  volt,  hogy 
már  napokkal  azelőtt  elkelt  valamennyi  hely  a 
háromezer  nézőre  berendezett  dalcsarnokban.  De 
a  műsor  meg  is  érdemelte  a  díszes  nagy  hallgató- 
ságot. Megnyitóul  Ábrányi  Emil  szavalta  el  ün- 
nepi prológját.  Szendrői  Lajos  és  Ábrányiné  Wein 
Margit  opera-áriákat  énekeltek,  Hoffer  Károly 
Hubay,  Zichy  és  Vieaxtemps  dalait  adta  elő,  a 
pécsi  dalárda  férfikarokat  mutatott  be.  A  legna- 
gyobb hatást  azonban  Hubay  és  Zichy  játéka  kel- 
tette, kik  együtt  eljátszották  Zichy  Magyar  Áb- 
rándját is.  A  fölhangzó  tapsorkánra  még  több  rá- 
adást kellett  adniok.  A  pompás  hangverseny  je- 
lentős összeget  jövedelmezett  a  kegyeletes  célnak. 

Hubay  még  1886  őszén  nagyfontosságú  mű- 
vészi vállalkozásba  fogott.  Popper  Dáviddal 
együtt  elhatározta,  hogy  vonósnégyes-társulatot 
alakít  s  így  fokozza  a  közönség  érdeklődését  a 
kamarazene  iránt.  A  fővárosnak  addig  csak  egy 
quartettje  volt,  a  Krancsevics  Dragomir  operaházi 

hangversenymesteré,  de  ez  nem  vonzotta  eléggé 
a  zenekedvelőket.  Hubay  az  első  hegedűn  játszott, 
Popper  a  gordonkán.  Hogy  legyen  megfelelő  má- 
sodik hegedűsük,  meghívták  Bécsből  az  ottani 
konzervatórium  egyik  végzett  kitűnő  növendékét, 
Herzfeld  Viktor  lovagot,  ki  nálunk  idővel  zeneaka- 
démiai tanár  lett  s  ma  az  intézet  egyik  legerősebb 
oszlopa.  Brácsásnak  pedig  szerződtették  Bram 
Elderinget,  Hubay  jeles  brüsszeli  tanítványát.  A 
quartett  1903-ig  működött  nyilvánosan:  nemcsak 
itthon,  de  Európaszerte  a  legelső  vonósnégyesek 
közé  sorozták.  Hubay  és  Popper  volt  a  két  legfőbb 
erőssége,  a  többi  tag  az  idők  folyamán  változott, 
így  1888-ban  Grünfeld  Vilmos  operaházi  hangver- 
senymester, 1889-ben  Bloch  József,  későbbi  zene- 
akadémiai tanár  és  jeles  pedagógus  vette  át  a  má- 
sodik hegedűt.  1893-ban  Waldbauer  József  játszik  a 
brácsán,  1894-ben  Farkas  János  (Hubay-növendék) 
a  második  hegedűn.  A  következő  évben  szintén 
egyik  Hubay-növendék,  Kemény  Rezső,  későbbi 
zeneakadémiai  tanár,  a  kitűnő  hegedűművész,  lesz 
második  hegedűs,  1898-ban  pedig  Szeretni  Gusztáv 
(ma  szintén  tanár  a  Zeneakadémián)  lesz  brácsás. 
Legutoljára  ebben  az  utóbbi  összeállításban  léptek  a 
nyilvánosság  elé. 

A  Hubay-Popper  vonósnégyes  a  képzelhető 
legtökéletesebb  művészi  előadásban  mutatta  be  a 
kamarazeneirodalom  nagy  remekeit  és  számos  új 
alkotását  a  budapesti  közönségnek,  de  egyúttal 
kettős  kulturális  missziót  is  végzett.  Fölvette  mű- 
sorába a  fiatal  magyar  zeneszerzők  műveit  s  így 
teljesítette  leghőbb  vágyukat:  a  közönség  megis- 
merkedhetett velük.  Hubay  quartettje  volt  az  or- 
szágban az  egyetlen,  amely  állandóan  játszott  ma- 
gyar kompozíciókat.  Itt  került  bemutatóra  —  hogy 
csak  egynéhány  munkát  említsünk  —  Beliczay 
Gyula,  Aggházy  Károly,  Major  Gyula,  Jámbor 
Jenő,  Farkas  Ödön,  Szendy  Árpád,    Végh   János 

vonósnégyese,  az  idegenbe  szakadt  Moor  Manó, 
Major  Gyula  és    Végh    János    hegedűszonátája* 
Bátor  Szidor,  fierzfeld  Viktor,  Aggházy  Károly 
és  Dohnányi  Ernő  quintettje,  Koesler  János  sex- 
tettje  és  még  sok  más  magyar  munka.  Az  idegen 
zeneköltők  közül  elsősorban  a  klasszikusok,  azután 
a  modernek,  Dvorak,  Grieg,  D' Albert,  Brüll,  Franck, 
Saint-Saéns,  Kahn,  mindenekfölött  pedig  Brahms 
szerepelt  a  társulat  estéin.  Nem  kevésbbé  fontos 
esemény    volt,    hogy    a    quartett    hanversenyein 
állandóan  fölléptek  elsőrangú    idegen    művészek, 
kik    ígv    rendszeresen     ideszoktak     Budapestre. 
Addig  csak  ötletszerűen  kereste  föl  egy-egy  mű- 
vész fővárosunkat.  Hubayék  révén  azután  Buda- 
pest mint  rendes  állomás    kapcsolódott    bele    az 
utazó  művészek  utirendjébe.  A  zongoraművészek 
közül  közreműködtek  Hubayék  estéin:   Dy  Albert, 
Sauer,  Leschetitzky  és  felesége,    Esipoff   Anetté, 
de  Serres  Carolin,  Basch-Mahler  asszony,  Car- 
reno  Teréz,  Paderewsky,  Rosenthal,  Friedmann, 
Stavenhagen   stb.;    magyarok:    Deutsch   Vilmos, 
Goldstein  Vilma,  Aggházy  Károly,  Szendy  Árpád, 
Thomán  István,  Dohnányi  Ernő,  Juhász  Aladár, 
hogy  csak  éppen  a  legnevesebbeket   soroljuk   föl. 
Énekesnők:  Spies  Hermin,    Papier  Róza,   Náday 
Katalin,  Brandt  Mária,   Nikisch  Arthurné,    Lindh 
Marcella,  Koenen  Tilly,  Gmeiner  Lula.   1889-ben 
a  Hubay-Popper  quartett    egyik   koncertjén    tűnt 
föl  egy  gyönyörű  hangú,  ragyogó  szépségű  fiatal 
trieszti  énekesnő,  ki  annyira  megtetszett  Mahler 
Gusztáv  akkori  operaigazgatónak,    hogy    rögtön 
szerződtette.    A    trieszti    énekesnő    —    azóta    az 
Operaház  legünnepeltebb  művésznője  —  Vasquez 
grófné  volt. 

1886  október  24-én  rendezték  első  hangverse- 
nyüket a  fővárosi  Vigadó  kis  termében,  mely  ez  al- 
kalomra szorongásig  megtelt  előkelő  közönséggel. 
Haydn  f-dur,  Volkmann  e-moll  és  Beethoven  c-dur 

A  Hubay-Popper  quartett  és  az  ő  két  mecénása : 


Wahrmann  Mór  és  Haynald  bíboros. 
Jankó  János  karikatúrái  a  Borsszem  Jankóban. 


vonósnégyese  volt  műsoron.  A  hallgatóság  alig 
tudott  betelni  a  társaság  utolérhetetlen  játékával. 
A  sajtó  is  egyhangúan  a  legnagyobb  elragadtatás- 
sal írt  az  estről.  Egyik  előkelő  napilapban  például  a 
következőket  olvassuk:  „Hubay  és  Popper  nagy- 
szerűen alá  tudják  rendelni  énjüket  a  kamarazene- 
stílusnak. Volkmann  művének  előadásában  el- 
enyésztek a  hangszerek,  csak  a  szellem  és  a  poézis 
maradt  meg.  A  nagy  mester  gondolatait  ily  mél- 
tóan kifejezve  még  nem  hallottuk.  A  közönség  min- 
den tétel  után,  minden  szám  után  megújuló  lelkes 
tetszése  kifejezte  azt  a  nagy  nyereséget,  melynek 
zenei  életünk  ma  este  örvendett.  Osztatlan  érdek- 
lődéssel várjuk  a  második  estét." 

Valóban  a  társaság  többi  három  hangversenye 
is  épp  oly  nagy  hatást  tett  s  egész  zenei  esemény- 
számba ment.  Hírneve  csakhamar  elterjedt  az  or- 
szágban, úgy  hogy  sokfelé  kaptak  meghívást.  No- 
vemberben útra  is  keltek.  Pécsen,  Kassán,  Mis- 
kolcon, Debrecenben,  Aradon,  Temesváron,  Lúgo- 
son, Kolozsváron  és  Nagyváradon  játszottak.  A 
rendezést  zenebarátok  vállalták.  Mindenütt  a  leg- 
fényesebb anyagi  és  erkölcsi  siker  kisérte  a  tár- 
saságot. 

Hubaynak  mindjárt  az  első  budapesti  siker 
után  életrevaló  ideája  támadt.  Elhatározta,  hogy 
megnyeri  quaríett-estéire  a  kamarazene  legna- 
gyobb élő  német  mesterét:  Brahms-ot  A  terv  meg- 
valósítása azonban  nehéznek  látszott,  mert  a 
nyolcvanas  évek  vége  felé  a  mester  már  nem  igen 
szokott  nyilvánosan  föllépni.  Joachim  közt  és 
közte  az  érintkezés  megszakadt  s  ezért  munkáit 
nem  vitte  többé  bemutatóra  Berlinbe,  Bécsben 
pedig  nem  volt  olyan  vonósnégyes,  mely  Ízlésé- 
nek megfelelt  volna.  Hubay  fölküldte  Bécsbe 
bátyját  —  a  quartett-estéket  a  Harmónia  rendezte 
—  ki  előterjesztette  a  társaság  kérelmét.  Brahms, 
mindannyiuk    nagy    meglepetésére,   kedvező    vá- 

laszt  adott  s  kijelentette,  hogy  már  régóta  kí- 
váncsi megismerni  a  Hubay-Popper  vonós- 
négyest. Erre  Hubay  nyomban  Bécsbe  utazott. 
Brahms  igen  szívesen  fogadta  s  közösen  megálla- 
podtak, hogy  még  karácsony  előtt  eljön  a  mester 
Budapestre.  1886  december  23-án  rendezték  az 
első  Brahms-estét.  A  c-moll  triót,  a  gordonka-szo- 
nátát és  a  zongora-sextettet  adták  elő  Brahmssal 
együtt.  Az  utóbbi  darabban  Waldmann  János  és 
Wilmouth  Bódog  operaházi  tagok  is  részt  vettek. 

WAr,U~~    Ms,-.*   T^AvtIA   cmcAraM   Rr a Vime_H dlnVa t     Mind- 


Brahms  egyik  Hubayhoz  írott  levelezőlapja. 

vei  és  az  ataoigozon,  gyönyörű  n-uur  uiv.  i\ 
hangversenyen  jelen  volt  a  mester  leglelkesebb 
bécsi  híve,  Hanslick  Eduárd  egyetemi  tanár,  a 
nagyhírű  zeneíró  és  tudós.  Koncert  után  a  fővá- 
rosi zenészek  és  írók  a  két  bécsi  kiválóság  tisz- 
teletére lakomát  rendeztek,  melyen  számos  toast 
hangzott  el.  Ápponyi  Albert  gróf  köszöntötte  föl 

vonósnégyese  volt  műsoron.  A  hallgatóság  alig 
tudott  betelni  a  társaság  utolérhetetlen  játékával. 
A  sajtó  is  egyhangúan  a  legnagyobb  elragadtatás- 
sal írt  az  estről.  Egyik  előkelő  napilapban  például  a 
következőket  olvassuk:  „Hubay  és  Popper  nagy- 
szerűen alá  tudják  rendelni  énjüket  a  kamarazene- 
stílusnak. Volkmann  művének  előadásában  el- 
enyésztek a  hangszerek,  csak  a  szellem  és  a  poézis 
maradt  meg.  A  nagy  mester  gondolatait  ily  mél- 
tóan kifejezve  még  nem  hallottuk.  A  közönség  min- 
den tétel  után,  minden  szám  után  megújuló  lelkes 
tetszése  kifejezte  azt  a  nagy  nyereséget,  melynek 


pedig  nem  volt  olyan  vonósnégyes,  mely  Ízlésé- 
nek megfelelt  volna.  Hubay  fölküldte  Bécsbe 
bátyját  —  a  quartett-estéket  a  Harmónia  rendezte 
—  ki  előterjesztette  a  társaság  kérelmét.  Brahms, 
mindannyiuk    nagy   meglepetésére,    kedvező    vá- 

laszt  adott  s  kijelentette,  hogy  már  régóta  kí- 
váncsi megismerni  a  Hubay-Popper  vonós- 
négyest. Erre  Hubay  nyomban  Bécsbe  utazott. 
Brahms  igen  szívesen  fogadta  s  közösen  megálla- 
podtak, hogy  még  karácsony  előtt  eljön  a  mester 
Budapestre.  1886  december  23-án  rendezték  az 
első  Brahms- estét.  A  c-moll  triót,  a  gordonka-szo- 
nátát és  a  zongora-sextettet  adták  elő  Brahmssal 
együtt.  Az  utóbbi  darabban  Waldmann  János  és 
Wilmouth  Bódog  operaházi  tagok  is  részt  vettek. 
Közben  Ney  Dávid  énekelt  Brahms-dalokat.  Mind- 
három munka  újdonság  volt,  mely  ekkor  került 
bemutatóra.  A  közönség,  kivált  a  c-moll  triót,  me- 
lyet kéziratból  játszottak,  végtelen  gyönyörűség- 
gel hallgatta.  A  poétikus  alkotás  egyetlen  árnya- 
latbeli  finomsága  sem  veszett  el  az  ideális  össz- 
játékban. Az  andante  gracioso  dallamossága,  a 
Presto  non  assai  szilaj  lendülete  —  mint  egyik 
kritikus  írja  —  a  tetszés  egész  zivatarát  keltette. 
Mindegyik  mű  után  lelkesen  éljenezték  „^z  öreg 
pápaszemes  zenedoktort",  kinek  szcmmeilát- 
hatóan  jól  esett  a  meleg  ováció,  ami  küzdelmek- 
kel teljes,  komor  életében  ritkán  jutott  osztály- 
részéül. 

Ettől  fogva  Brahms  rendesen  átrándult  Buda- 
pestre karácsony  hetében.  1887  december  21-én 
volt  a  második  Brahmst-est.  Az  érdekes  műsor  is- 
mét bemutatóval  kedveskedett  a  magyar  közön- 
ségnek. Előadásra  került  a  második  hegedű-szo- 
náta (op.  100.,  Hubay  és  Brahms),  azután  a  vonós- 
ötös (op.  88.)  Grünfeld  Vilmos  közreműködésé- 
vel és  az  átdolgozott,  gyönyörű  h-dur  trió.  A 
hangversenyen  jelen  volt  a  mester  leglelkesebb 
bécsi  híve,  Hanslick  Eduárd  egyetemi  tanár,  a 
nagyhírű  zeneíró  és  tudós.  Koncert  után  a  fővá- 
rosi zenészek  és  írók  a  két  bécsi  kiválóság  tisz- 
teletére lakomát  rendeztek,  melyen  számos  toast 
hangzott  el.  Apponyi  Albert  gróf  köszöntötte  föl 

Brahmsot,  ki  válaszul  szép  beszédben  méltatta 
a  Hubay-Popper  vonósnégyes  művészetét  és  em- 
lékül remekművű  ezüst  babérkoszorút  nyújtott  át 
ajánlással.  Hanslick  Eduárd  is  felköszöntötte  a 
quartettet. 

1888  decemberének  elején  Hubay  Bécsben 
hangversenyzett.  Ez  alkalomból  meglátogatta 
Brahms-ot,  ki  fölkérte,  hogy  akkor  készült  harma- 
dik hegedüszonátáját  játsza  el  vele  Billroth  sza- 
lonjában. Megelőzően  naponta  reggeltől  délig 
többször  átjátszották  a  munkát,  melyen  ekkor 
Brahms  sokat  változtatott.  A  bécsi  egyetemnek 
zeneszeretetéről  is  híres  sebésze  épp  oly  rajon- 
gója volt  Brahmsnak,  mint  Hanslick;  a  jó 
bécsiek  azt  rebesgették  róla,  hogy  operáció  köz- 
ben is  Brahms-melódiákat  dúdol.  Másnap  délelőtt 
tizenegy  órakor  megjelent  Brahms  és  Hubay  Bill- 
roth lakásán.  Eljött  Hanslick  és  Kalbeck  is,  csak  a 
házigazda  hiányzott.  Billroth  leánya  mentegette 
édesatyját,  hogy  alighanem  valami  sürgős  műtét 
miatt  késik.  Végre  jó  félóra  múlva  Brahms  meg- 
unta a  várást  és  rosszkedvűen  monda:  Kezdjük! 
Hanslick  a  szoba  egyik  sarkába  vonult,  Kalbeck 
pedig  lapozott.  Az  első  tétel  után  a  mellékszobából 
belépett  Billroth  s  üdvözlés  helyett  megjegyezte, 
hogy  kívülről  mindent  hallott.  Azután  ismét  vissza- 
vonult. Mindegyik  tétel  után  bejött,  de  csak  ennyit 
mondott,  fejét  vakarva:  Ezt  mégegyszer  kell  hal- 
lanom! A  szonáta  befejezése  után  mindenki  hall- 
gatagon maradt.  Kis  vártatva  Brahms  Hubayhoz 
fordult,  a  következő  szavakat  mormolva  szakál- 
lába: „Lássa,  mindig  ilyen  az  én  sikerem!  Az  első 
szonátám,  melyet  Joachimmal  játszottam  először, 
éppen  így  tetszett  ezeknek."  A  villásreggelinél 
azután  fölmelegedett  a  hangulat  és  kezdték  ma- 
gasztalni az  újdonságot,  mely  pár  héttel  később 
Budapesten  nagy  sikert  aratott.  Majd  Brahms  la- 
kásába   mentek,   hol    a   mester   megajándékozta 

Hubayt  arcképével.  Emlékül  szonátája  első  taktu- 
sait s  a  következőket  írta  reá:  „Freundliches  Ge- 
denken  an  frühe  Morgenstanden.  In  dankbarer 
Erinnerung.  Johannes  Brahms'4 

1888  december  22-én  ismét  eljött  közénk  a 
nagy  bécsi  mester.  Ekkor  a  g-dur  vonóshatost 
(Léncz  Rezső  brácsás  és  Adler  Mihály  dr.  gor- 
donkaművész közreműködésével)  és  mint  újdon- 
ságot az  említett  harmadik  hegedűszonátát  hal- 
lottuk. Közben  Walter  Gusztáv,  a  híres  bécsi 
énekes  Brahms-dalokat  adott  elő.  Az  est  jegyeit 
már  előre  szétkapkodták  úgy,  hogy  igen  sokan 
hely  nélkül  maradtak.  így  terjedt  a  fővárosban 
egyre  szélesebb  rétegekben  az  abszolút  zene  nemes 
kultusza. 

1890  január  10-én  újból  Brahms-estét  rendez- 
tek. Ekkor  került  bemutatóra  a  b-dur  vonósnégyes. 
A  h-dur  trió  és  a  b-dur  vonóshatos  volt  még  mű- 
soron, utóbbi  Waldbauer  József  és  Schultz  János 
közreműködésével.  Utoljára  1891  január  20-án  járt 
Budapesten  Brahms.  Ezúttal  az  f-dur  vonósötöst 
ismerte  meg  a  közönség.  Előadták  még  az  op.  67. 
quartettet  és  az  esz-dur  triót.  Utóbbit  Drescher 
Raimund  operaházi  kürtös  közreműködésével. 

Hubay  Visszaemlékezéseiben  sok  érdekeset 
mond  el  Brahmssal  való  ismeretségéről.  Csodála- 
tos egyszerűség  jellemezte  —  úgymond  —  az  egész 
embert.  Azok,  akik  nem  ismerték,  keménynek,  da- 
cosnak, gőgösnek  tartották,  pedig  az  érdes,  rideg 
külső  lágy,  érzékeny  szívet  rejtett.  Olyan  volt  az 
egyénisége  is,  mint  a  zenéje.  Komor  erővel  üti  meg 
a  főtémát,  de  a  mellékgondolatban  már  ellágyul  s 
a  kidolgozásban  azután  a  borongós  hangulat  nap- 
sugaras verőfénybe  olvad  át.  A  quartett  utolsó 
próbáin  mindig  részt  vett  és  gyakran  tett  megjegy- 
zést, így  a  g-dur  ötös  első  tétele  után  kérte  a  társa- 
ságot, hogy  ismételjék  meg  a  darabot  gyorsabban. 
Mikor  kiváltsága  teljesült,  ezt  mondta:  „Már  ha- 

boztam,  nem  jobb-e  az  önök  tempója,  mert  művem 
oly  szépen  hangzott  az  önök  előadásában,  de  most 
úgy  látom,  mégis  nekem  van  igazam.  Tagadhatat- 
lan, hogy  a  zeneszerző  sokszor  tévedhet  a  tempó 
megadásában'4.  Mikor  a  c-moll  triót  először  kéz- 
iratból átjátszották,  Hubayt  és  Poppert  annyira 
föllelkesítette  a  mű  szépsége,  hogy  meg  akarták 
ölelni  az  ősz  mestert.  Ám  ő  egy  tekintetével  lehű- 
tötte az  érzelmi  kitöréseket.  Nem  volt  barátja 
semmiféle  elérzékenyülésnek. 

Ha  a  zenetörténetírás  Brahms  értékelésében 
ma  még  nem  is  vall  egységes  nézetet  —  némelyek 
Beethovenként  istenítik,  míg  mások  csak  matema- 
tikát látnak  írásaiban  —  annyi  mégis  kétségtelen, 
hogy  néhány  kamarazene-műve  a  zeneirodalom 
örökéletű  alkotása.  És  éppen  ezek  a  legmaradan- 
dóbb munkái  innen,  Budapestről  indultak  világot 
hódító  körútjukra.  Ezért  a  Hubay-Popper  quartett 
Brahms-estéi  a  zenetörténelem  jelentős  dátumaivá 
lettek.  Fontos  és  szükséges  erre  reámutatnunk 
akkor,  mikor  Brahms  bőbeszédű  bécsi  életrajzírója, 
Max  Kalbeck,  a  Neues  Wiener  Tagblatt  volt  ér- 
demes kritikusa  alighanem  szándékosan  megfe- 
ledkezik a  magyar  vonósnégyes  szerepéről  a  nagy 
költő  életében,  bár  erről  annakidején  saját  lapjá- 
ban nem  egyszer  olvashatott.  Egyetlen  egy  ízben 
kockáztatja  meg  a  következő  apróbetűs  jegyzetet: 
Kurz  vorher  wurde  dieses  Stück  von  Herren  Hubay 
und  Popper  in  Budapest  aufgeführt.  Holott  azt  is 
tudnia  kellene,  hogy  Brahms  Húbayval  és  Popper- 
it akarta  előadatni  a  bécsi  filharmonikusoknál 
Kettős  versenyművét  hegedűre  és  gordonkára, 
csak  Richter  János  érthetetlen  vonakodása  miatt 
mutatták  be  a  munkát  bécsi  művészek:  Rosé  és 
Hűmmel. 

1887  februárjában  Hubay  a  magyar  muzsika 
terjedésére  messze  kiható  jelentőségű  cselekedetet 
vitt    véghez.   Franciaország   egyik   legműveltebb 

vidéki  városában,   a   Loire  menti,    festői  fekvésű 
Angers-ben  Festival  HongroisA  rendezett.  Ez  volt 
az  első  ilynemű  művészi  vállalkozás,  mely  hang- 
verseny    keretében     a     magyar     zenének     kül- 
földön   való    népszerűsítését    tűzte    ki    célul.    A 
technikai  részt  az  Association  Artistique  d'Angers 
nevű  előkelő  művészi  egyesület  vállalta,  hatható- 
san támogatva   a   többször   Magyarországon  járt 
Armand    Gouzien,    directeur  des    beaux    arts-tól, 
nemzetünk  lelkes  barátjától,  kit  tréfásan  hongrois 
honoraire-nak  neveztek.   A   zenekart   az   említett 
egyesület  orkesztere  szolgáltatta,  Gustave  Lelong 
vezetésével.  Hubay  Jenő  állította  össze  a  műsort, 
mely    magyarázattal     ellátva    az    Angers-Revue 
című    hetilapban    is    megjelent.    Előadásra    ke- 
rültek   a    következő    művek:    Hubay:    Concerto 
dramatique  hegedűre,  előadta  a  szerző,  Mihalovich: 
L'Ondine   (A  sellő)   szimfonikus  ballada,  Bertha 
Sándor  (Parisban  élő  hazánkfia):  Mélodies  Popu- 
laires  Magyares,  énekelte  Jeanette  Horovitz.  (A 
kisasszony  Albert  Wolf  unokahuga,  Marchesi  asz- 
szonynak,  az  akkori  legelső  párisi  énekmesternő- 
nek tanítványa  volt.)  Hubay:  Plevna-nóta  hege- 
dűre, előadta  a  szerző,  Goldmark:  Scherzo,  Zichy 
Géza  gróf:  Liszt-induló  és  Liszt:  Rapszódia.  Mind- 
három munka  zenekarra.  Az  angersi  hangverseny 
nagy  diadalt  és  sok  hívőt  szerzett  a  magyar  muzsi- 
kának. A  hatalmas  cirkusz,  hol  a  koncert  lefolyt,  az 
utolsó  helyig  megtelt  előkelő,  lelkes  közönséggel, 
mely  minden  egyes  számot  fáradhatatlanul  meg- 
tapsolt, Hubayt  pedig  egész  este  viharosan  ünne- 
pelte. 

A  francia  sajtó  is  szokatlan  melegséggel  írt 
az  első  Festival  Hongroisról,  melyre  a  nagy  lapok 
külön  tudósítót  küldtek.  A  Figaro  bámulatosan  fej- 
lettnek találja  a  magyar  zeneművészetet.  Dicséri 
Mihalovich  drámai  erejét,  színdús  orchesz- 
terét,    Goldmurk    elmés    ötleteit,    Zichy    hatal- 

mas  indulóját,  mindenekfölött  pedig  Hubay  inven- 
ciózus  hegedűversenyét  és  csodálatos  játékát. 

Áprilisban  a  filharmonikusok  hangversenyén 
az  Operaházban  lépett  föl  Hubay.  Stocker  István 
magyar  származású  bécsi  komponista  d-moll  he- 
gedűversenyét adta  elő.  Az  érdekes,  dallamos 
munka  a  kitűnő  előadásban  jelentős  hatást  tett. 
A  következő  évben  (1888)  a  filharmonikusok  is 
nagynehezen  reászánták  magukat,  hogy  egyik 
hangversenyükön  csupa  magyar  munkát  mutas- 
sanak be.  Ekkor  előadták  Hubay  Jenő  szimfóniá- 
ját. A  munka  világos  és  áttekinthető  tematikus 
kidolgozásával,  magyaros  Scherzojával  és  öt- 
letes hangszerelésével  nagyon  tetszett. 

Hubay  ezután  Bécsbe  ment  és  a  Gesellschaft 
der  Musikfreunde  hangversenyén  bemutatkozott 
a  császárváros  közönségének,  Brahms  g-dur  he- 
gedűszonátáját adta  elő  Grünfeld  Alfréddal,  azon- 
kívül egyik  Magyar  Fantáziá-iát  és  Goldmark 
hegedűversenyének  második  tételét,  nemcsak  a 
közönséget,  de  a  szigorú  és  a  magyarok  iránt  ke- 
véssé jóindulatú  osztrák  sajtót  is  meghódítva. 

Márciusban  Zichy  Géza  gróffal  hangverseny- 
kőrútra  indult  Ausztriába  és  Olaszországba.  Meg- 
fordultak Laibachban,  Görzben,  Velencében,  Flo- 
rencben  és  Rómában.  A  közönség  mindenhol  lel- 
kes fogadásban  részesítette  a  két  magyar  mű- 
vészt, kik  a  bevételt  osztrák,  illetve  olasz  vagy 
magyar  jótékonycélra  adták.  A  Teatro  Costanzi- 
ban  rendezett  hangversenyükön  megjelent  az  egész 
római  társaság,  élén  Margit  királynővel  és  a  génuai 
hercegnővel.  Margit  királynő  —  mint  az  egykori 
lapok  írják  —  így  jellemezte  Hubay  játékát:  „Hu- 
bayban  a  művészi  érzés  és  a  technikai  virtuózság 
tiszta  harmóniában  egyesül;  a  hangok,  melyeket 
hegedűjéből  kicsal,  szívhez  szólnak". 

Áprilisban  már  Parisban  találjuk.  A  Salle 
Erard-ban  rendezett  hangversenyt  Sarolta  kisasz- 

CARMEN  SYLVA  román  királyné 
arcképe  sajátkezű  aláírásával. 


szonynak  —  a  párisi  nagy  Opera  magyar  szárma- 
zású énekesnőjének  —  és  Foerster  zongoramű- 
vésznek közreműködésével.  Hubay  Rust  szoná- 
táját, Bach,  Vieuxtemps,  Wieniawsky  és  saját 
darabjait  adta  elő  nagy  és  előkelő  francia  és  ma- 
gyar közönség  jelenlétében. 

Hangverseny  után  Munkácsy  palotájában  nagy- 
szerű fogadóest  volt,  hol,  mint  rendesen,  ezúttal 
is  muzsikáltak.  Hubay  magyar  darabjai  közül  adott 
elő  néhányat,  viharos  tetszés  közepette,  Sarolta 
kisasszony  pedig  Hubaynak  Vacarescu  Helén 
román  költőnő  francia  verseire  szerzett  dalait 
énekelte  nem  kisebb  sikerrel. 

Szeptemberben  a  román  királyné  meghívására 
Sinaiá-ba.  utazott.  Carmen  Sylva  rendkívül  kegye- 
sen fogadta.  Mellette  volt  udvarhölgye,  Vacarescu 
Helén,  a  föntebb  említett  írónő.  A  királyné  felszó- 
lítására Hubay  bemutatta  néhány,  Carmen  Sylva 
versére  írt  dalát  zongorán  s  közben  énekelt  is 
—  már  amennyire  tőle  tellett.  A  rögtönzött  hang- 
versenyt egyszerre  energikus  hang  szakítja  félbe 
a  függöny  mögül:  Ne  muzsikáljanak,  miniszter- 
tanács van!  Nyomban  reá  megjelent  egy  tábor- 
noki egyenruhát  viselő  vézna  férfi,  a  tipikus  Ho- 
henzollern  arcéllel:  Károly  király.  A  felséges  úr 
nem  tudta,  hogy  a  királynőnek  vendége  van  s  ezért 
kért  csendet.  Ekkor  a  palota  távolabbi  részében 
fekvő  zeneterembe  mentek,  hol  Hubay  a  felséges 
asszony  kedvelt  zeneköltőjének,  Bachnak  néhány 
darabját  játszotta  el.  Ezután  déjeuner  követ- 
kezett, melyre  a  kormány  tagjai  is  hivatalosak 
voltak.  Ez  alkalommal  Majorescu  kultuszminisz- 
ter sokáig  elbeszélgetett  Hubayval  Magyar- 
országról, meglepő  jártasságot  tanúsítva  politikai, 
irodalmi  és  művészeti  viszonyaink  ismeretében. 
Déjeuner  után  a  királynő  fölolvasta  egyik  drámá- 
jának vázlatát  s  egyúttal  kijelentette,  hogy  örö- 
mest átengedi  Hubaynak  operaszövegül.  Másnap, 

mikor  Hubay  belépett  a  királynő  termébe,  Carmen 
Sylva  átnyújtotta  összes  költeményeit  sajátkezű 
ajánlásával.  Azután  Bach-szonátákat  játszott  a 
királynő  orgonakíséretével.  Ily  kellemesen  telt  el 
még  két  nap.  Eljövetelekor  arcképet  kapott,  alatta 
Carmen  Sylva  Die  Geige  című,  hozzá  írott  kiadat- 
lan versével.  Pár  év  múlva  a  királyné  Hubaynek 
egy  pergamentre  festett  naptárt  küldött,  mely 
tizenöt  oldalból  áll.  Az  első  három  oldalt  az 
An  Jenő  Hubay  című  költemény  foglalja  el. 
A  többi  lapra  a  hónapok  nevei  vannak  festve, 
gyönyörűen  kidolgozott  virágdísszel.  Carmen 
Sylva  később  is  éreztette  jóindulatát  kedvelt  ma- 
gyar művészével:  nem  egyszer  küldött  neki  ér- 
tékes ajándékot,  s  mikor  évek  múlva  Budapesten 
járt,  magához  kérette. 

Decemberben  Hubay  Montigny-Remaury  asz- 
szonnyal,  de  Serresnek,  az  osztrák  államvasút  igaz- 
gatójának feleségével,  ki  jeles  zongoraművésznő 
volt,  hangversenyt  adott  Bécsben  a  Bösendorfer-te- 
remben.  Együtt  eljátszották  a  Kreutzer -szonátát, 
azután  Hubay  előadott  egy  csomó  Bach-munkát  és 
egy-egy  művet  Vieuxtempstól  és  WieniawskytóL 
A  bécsieknek  kivált  a  Kreutzer-szonáta  tetszett, 
melyet  ritkán  hallottak  ennyi  tűzzel  előadva,  mint  a 
magyar  művész  és  a  francia  művésznő  játékában. 

1889  február  havában  Budapestre  jött  Joachim 
József,  ki  éppen  kerek  tíz  esztendővel  azelőtt  járt 
nálunk.  Joachim  három  hangversenyen  lépett  föl: 
egy  zenekarin,  egy  kamaraestén  s  egy  önálló  kon- 
certen. A  kamaraestén  február  8-án  a  Hubay-Pop- 
per  quartettel  jelent  meg  a  pódiumon:  olyan  kitün- 
tetés, mely  a  kamarazene  mesterei  közül  is  csak 
keveseknek  adatott  meg.  Joachim  játszott  az  első 
hegedűn,  Hubay  a  brácsán.  Műsoron  volt  Haydn 
d-moll  négyese,  az  u.  n.  quint-quartett  (így  neve- 
zik az  első  tételbeli  éles  quintek  miatt), Brahmsí-dur 
ötöse  (itt  a  második  brácsát  Grünfeld  Vilmos  ját- 

szotta)  s  Beethoven  e-moll  Razumowszki  vonós- 
négyese. A  felejthetetlen  estén  a  Vigadó  összes  ter- 
mei zsúfolásig  megteltek.    Szintúgy    a   harmadik 
hangversenyen,  február  12-én.  Ennek  legfőbb  érde- 
kessége Spohr  két  hegedűre    irott    versenyműve 
volt,  melyet  Joachim  Hubayval  adott  elő.  A  nagy- 
szerű   produkció    benyomásairól    Tóth    Béla    a 
következőkben    számol    be    olvasóinak:    „Spohr 
műve  a  szó  teljes  értelmében  hangverseny:  a  két 
egyenlő  szerepű  hegedűnek  valóságos  vetélkedése, 
egymást  gyakran  ismétlő  dialógusokban.  Joachim 
nagy  individualitása:    a   német   klasszicizmus  itt 
domborodott  ki  erősen,  ellentétben  Hubay  francia 
romantikusságával.  Mily  különbözőképpen  mondta 
el  a  két  művész  ugyanazt!  Az  öreg  művész  hang- 
szeréből filozófiai  mélység  szólt,  csupa  erő,  csupa 
puritán  egyszerűség,  szinte  hideg  világosság;  az 
ifjú  művész  hegedűje  pedig  tele  a  gondolaton  gyak- 
ran uralkodó  érzelemmel,  hévséggel.  Két  annyira 
ellentétes  iskola  összehasonlítására  ritkán  nyílik 
oly  kedvező  alkalom,  aminő  ez  volt,    mert    Joa- 
chimnak  alig  akad  egyhamar  ily  méltó  társa    a 
másik  táborból."  A  közönség  a  darab  végén  túl- 
áradó lelkesedéssel  tüntetett  az  öreg  mester  és 
egykori  tanítványa  mellett.  A  koncert  után  Hubay 
Károly  dr.  és  neje  lakásukon    soiréet    rendeztek 
Joachim  tiszteletére.  Igen  sok  szellemi  kiválósá- 
gunk jött  el  Hubayékhoz  köszönteni  az  idegenbe 
szakadt  nagy  magyar  művészt:  Apponyi  Alber; 
gróf,  Mihalovich  Ödön,  Léderer  Rudolf,  Vadnay 
Károly,  Mahler  Gusztáv,  Csiky  Gergely,  Lánczy 
Leó,  Alexander  Bernát,  Váradi  Antal,  Wahrmann 
Mór,  Szentirmay    Elemér    és    mások.    Társalgás 
közben  Joachim  sok  érdekes  emléket    újított    föl 
régi  budapesti  tartózkodásából.  Elmondta,  hogy 
nyolc  éves  korában  játszott  először  fővárosunk- 
ban s  így  e  mostani  hangversenye  egyúttal  fél- 
százados jubileuma  is  volt.  Jól  emlékezett  arra  az 

időre  is,  mikor  az  ötvenes  évek  vége  felé  föllépett  a 
filharmonikusoknál  a  Nemzeti  Múzeum  dísztermé- 
ben: ekkor  írta  és  mutatta  be  magyar  hegedű- 
versenyét. Megemlítette  a  hatvanas  években  adott 
hangversenyét,  melyen  Brahms  is  közreműkö- 
dött, kit  ő  hozott  először  Budapestre.  Búcsúzás- 
kor fényképét  nyujtá  át  Hubay  Jenőnek  meleg 
ajánlással. 

Május  elején  a  Salle  Pleyel-btn  lépett  ismét 
Hubay  a  párisi  közönség  elé.  Bach,  Vieuxtemps  és 
saját  műveit  adta  elő,  majd  de  Serres  Caroline-nal 
Brahms  harmadik  hegedűszonátáját,  ami  Parisban 
újdonság  volt,  végül  Jules  Delsarttal,   a   Conser- 
vatoire  nagyhírű  gordonka-tanárával  együtt  Schu- 
mann   d-moll    zongorahármasát.    A    díszes    kö- 
zönség soraiban  ott  ültek  Bibesco,  Gorcsakow  és 
Brankova  hercegnők,  St.    Paul    marquise,    Uzés 
hercegnő,     Camille     Flammarion     és     családja, 
Diemer  és   Paderewsky   zongoraművészek,    Go- 
debsky  a  szobrász,  Commettant,  Mercadier  zene- 
kritikusok   és    sokan    még    az    előkelő    világból. 
Megható  volt,  —  mint  az  egykorú  lapok  írják,  — 
mikor  a  hangverseny  végén    Munkácsy    Mihály 
e  szavakkal:  Jer  Jenőkém,  hadd  csókoljalak  meg! 
Hubay  nyakába  borult.    Ebben    az   időben   állott 
Boulanger  hatalma  tetőpontján.  Már  úgy  látszott, 
hogy  a  ravasz  és  ügyes  kalandor  generális  mester- 
kedései  Franciaországot  ismét  államcsínybe  sodor- 
ják. A  gyászos  emlékű  coup  d'  état  ismét  kisérteni 
kezdett.  A  mozgalom  egyre  jobban  terjedt  ugy  a 
nép  rétegeiben,  mint  a  legfelsőbb  körökben.  A  feu- 
dális francia  arisztokrácia  lélekben  mindig  roya- 
lista vagy  bonapartista  maradt.    Sohasem  tudott 
kibékülni    a    radikális    demokráciával  s  folyvást 
cselszövényeket  bogozott  titkos    és  nyilvános  al- 
kalmakkor egyaránt.  A  főnemességben  Boulanger 
leghatalmasabb  pártfogója  D'Uzés  hercegnő  volt, 
(a  gaminek  Veuve    CliQUot-mk    csúfolták,    mert 

az  ő  tulajdona  a  híres  pezsgőgyár)  ki  Boulanger- 
nek  három  millió  frankot  bocsátott  rendelkezésére, 
hogy  a  trón  örököséhez  méltó  háztartást  rendez- 
zen be  magának.  D'Uzés  hercegnő  éppen  Hubay 
párisi  időzése  alatt  diner-t  adott,  amelyre  őt  is 
meghívta,  mint  régóta  kedvelt  művészét.  Az  ebé- 
den a  következők  vettek  részt :  de  Brou  és  St.  Paul 
marquise-ok,  Charles  Widor  —  a  zeneszerző,  — 
Arthur  Meyer,  a  Gaulois  hírhedt  szerkesztője  és 
Hubay.  Asztalbontás  után  Meyer  —  ki  Boulanger 
legfáradhatatlanabb  ügynöke  volt  —  elmesélte,  ho- 
gyan tervezik  a  puccsot  s  a  pezsgőtől  mámoros 
vendégek  máris  az  ancien  régime-be  képzelték 
magukat  ...  A  kormány  gyors  és  határozott  föl- 
lépése Boulanger-val  szemben,  melyet  a  rövidesen 
bekövetkező  választás  igazolt,  azután  szétfosz- 
latta reményeiket  .  .  . 

Augusztusban  a  magyar  dalosok  ismét  össze- 
gyűltek, ezúttal  Szegeden,  hogy  —  híven  a  hagyo- 
mányhoz —  verseny  keretében  mutassák  be  fejlő- 
désüket. Az  összes  dalosegyesületek  együttes  ver- 
senye augusztus  18-án  folyt  le  a  színházban  Hubay 
Jenő  vezetésével.  Műsoron  volt  a  Himnusz  és  a 
Szózat,  Zichy  Géza  Búcsúszerenádja,  Mihalovich 
Völgy  és  Bérc  című  kórusa,  Zimay  Honfidala, 
Ábrányi  Kornél  Dalárszózata,  Hubay  két  új  férfi- 
kara: Szabadság  és  Dicsőség  és  Zengjen  a  dal, 
Huber  Károly  Magyar  király-indulója,  Erkel: 
Honvéd  takarodója,  Szentirmay  Elemér  és 
Simonfy  Kálmán  Magyar  nótafüzére.  A  dalosok 
és  a  közönség  a  hangverseny  folyamán  számtalan- 
szor tüntettek  Hubay  Jenő  mellett.  Másnap  este 
ünnepi  koncert  volt  a  színházban  fővárosi  művé- 
szek részvételével.  Ez  alkalommal  Hubay  régi  ba- 
rátja, Aggházy  Károly  kíséretével  magyaros  da- 
rabjaiból adott  elő  néhányat. 

Hubay  Jenő  ekkor  szerepelt  utoljára  országos 
karnagyi  minőségben  a  dalos    szövetség    verse- 

nyein.  A  másnapi  közgyűlésen  kitört  a  dalosok 
között  régóta  lappangó  elégületlenség,  mire  az 
egész  tisztikar,  élén  az  egy  nappal  előbb  dísz- 
elnöknek megválasztott  Zichy  Gézával  és  Hubay- 
val,  lemondott.  Hubay  ekkor  végleg  megvált  az 
Országos  Magyar  Dalosszövetségtől. 

Ha  hivatalosan  nem  is  szerepelt  többet  dalos- 
versenyeken, a  magyar  dal  lelkes  katonái  később 
is  sokszor  adták  iránta  való  szeretetüknek  tanú- 
jelét. Majdnem  az  összes  dalárdák  dísztagnak  vá- 
lasztották. Mindjárt  szeptemberben  meghívta  az 
Ungvári  Dalárda  fönnállásának  huszonötödik  év- 
fordulója alkalmából  rendezett  jubiláris  ünnep- 
ségre. A  három  napig  tartó  ünnepségen  —  melyen 
a  nyíregyházai,  miskolci,  munkácsi  és  szatmári 
dalárdák  is  résztvettek  —  a  dalosok  valósággal 
elhalmozták  a  volt  országos  karnagyot  ragaszko- 
dásuk kitüntető  jeleivel.  A  jubileum  első  napján 
este  díszhangverseny  volt  a  dalcsarnokban  Hubay 
Jenő,  Aggházy  Károly  és  két  dalegyesület  közre- 
működésével. Hubay  Bach-  és  Wieniawsky -dar za- 
bokat, majd  magyar  dalokat  adott  elő.  Utána 
Kusnyiry  Gyula,  az  ungvári  dalárda  széphangú 
tagja  Hubay  Kis  furulyám  című  dalát  énekelte 
óriás  hatással.  Második  nap  az  ungvári  dalárda 
a  vendégdalárdákkal  együtt  Hubay  Zengjen  a  dal 
kezdetű  férfikarát  adta  elő.  A  kitörő  tapsra  a 
szerzőnek  sokszor  meg  kellett  jelennie  a  dobogón 
a  közönség  és  a  dalosok  szűnni  nem  akaró  ová- 
ciója közepette.  Emlékül  babérkoszorút  kapott  a 
város  polgáraitól. 

Október  elején  a  Budai  Dalárda  ünnepelte 
fönnállásának  negyedszázados  évfordulóját.  A 
jubiláris  hangverseny  műsorán  a  legnevesebb  zene- 
költők között  ott  találjuk  Hubay t  is  Sóhajtás 
című  dalával. 

Nem  sokkal  ezután  kegyeletes  tartozást  rótt 
le  Varjas  község  iránt.  Varjas  jeles  szülöttének, 

Huber  Károlynak  szülőházát  emléktáblával  jelölte 
meg.  Viszonzásul  az  ünnepelt  fia  jótékonycélra 
hangversenyt  rendezett  a  Schnur-féle  kávé- 
házban. 

Az  őszi  hónapokban  Popper  Dáviddal  és 
Thomán  Istvánnal,  Liszt  tanítványával  együtt 
néhány  hangversenyt  adott  Felső-Magyarorszá- 
gon. {Miskolc,  Kassa,  Eperjes  stb.) 

A  budapesti  közönség  gyakran  hallhatta 
Hubay  Jenőt  zenekari  koncerten,  kamara-estén 
vagy  jótékonycélú  hangversenyen,  —  mert  ő  min- 
dig örömest  szolgált  művészetével  bármily  igaz  és 
nemes  ügyet,  —  de  önálló  hangversenyen  még 
nem.  Novemberben  rendezte  Budapesten  való  meg- 
telepedése óta  első  önálló  szólóestéjét.  A  klasszi- 
kusokat Bach  Air-je  és  Rust  hegedűszonátája,  a 
moderneket  Faúré  és  mások  képviselték.  Ekkor 
mutatta  be  Hubay  Danse  diabolique  című  művét  és 
a  Virágrege  ciklust,  mely  Zichy  Géza  gróf  költe- 
ményei nyomán  készült.  Utóbbi  oly  nagy  hatást 
keltett,  hogy  a  Zephyr  című  ötödik  részt  meg  kel- 
lett ismételnie.  Tisztelői  elhalmozták  virággal, 
pálmaággal,  zeneakadémiai  és  zenedei  tanítvá- 
nyai és  kartársai  pedig  babérkoszorúkkal  lep- 
ték meg  szeretett  mesterüket. 

1890  februárjában  nagyobb  keleti  körútra  in- 
dult Hubay.  Nagyváradon,  Kolozsváron,  Nagy- 
szebenen  és  Brassón  át  Szófiát  és  Konstantiná- 
polyt látogatta  meg.  Mindkét  helyen  nagy  sikert 
aratott.  Szófiában  Djuvara  román  követ,  a  ké- 
sőbbi külügyminiszter,  fényes  soiréet  adott  tisz- 
teletére, melyen  számos  bolgár  előkelőség  is  meg- 
jelent. 

Hazatérve,  nem  sokáig  pihent,  hanem  csak- 
hamar Frankfurton  keresztül  —  hol  a  Múzeum- 
Egyesület  hangversenyén  eljátszotta  Vieuxtemps 
negyedik  versenyét  —  Brüsszelbe  ment  ismerő- 
seit meglátogatni.   Régi  barátja,   Van  Hal  palotá- 

jában  fogadóestét  adott  tiszteletére,  melyen  Brüsz- 
szel  egész  művészvilága  megjelent.  A  vacsorát 
követő  hangversenyen  Hubay  két  régi  brüsszeli 
tanítványa:  Schmidt  Helén,  Ágnes  és  Jacobs  elő- 
adták Beethoven  nagy  a-moll  vonósnégyesét. 
Heléne  Brohez  Hubaynak  Sully  Prudhomme,  Vic- 
tor  Hugó  és  Vacarescu  dalaiból  énekelt,  Hu- 
bay, Tonnelier  zongoraművész  és  Jacobs  Brahms 
e-moll  zongorahármasát  játszották.  Végül  Hubay 
bemutatta  Brüsszelben  írt  romantikus  szonátáját 
és  a  Virágrege  ciklust,  mely  itt  is  szűnni  nem 
akaró  tetszést  keltett. 

Brüsszelből  Parisba  ment  Hubay,  hol  Fran- 
cois Coppéeval,  a  neves  költővel  tágyalt  opera- 
szöveg dolgában.  Már  régebben  megtetszett 
neki  Coppée  Le  luthier  de  Crémone  című  dramo- 
lettje,  melyet  a  költő  azután  a  legnagyobb  öröm- 
mel átengedett  megzenésítésre. 

Itthon  néhány  ujabb  vidéki  hangversenyt 
adott  (Pozsony,  Kolozsvár  stb.),  majd  őszkor 
Mária  Terézia  királyi  hercegasszony  meghívására 
Reichenauba  utazott  Bodó  Alajos  zongoraművész- 
szel. Átnyújtotta  a  hercegasszonynak  a  neki  aján- 
lott Virágrege  ciklust,  melyet  eljátszott  az  udvari 
társaság  előtt.  A  ciklusnak  Virágíakadás,  Lepke 
és  Mámor  című  darabjai,  Szabó  Xavér  Ferenc  át- 
írásában nagy  zenekarra,  a  filharmonikusok  no- 
vemberi hangversenyén  kerültek  előadásra.  A  ra- 
gyogó hangszerelés  pazar  színpompájú  köntösé- 
ben a  közönség  épp  oly  szívesen  fogadta  e  műve- 
ket, mint  mikor  Hubay  hegedűjén  szólaltak  meg. 

Októberben  hazajött  Parisból  Munkácsy  Mi- 
hály az  Ecce  Homo  kiállítására.  A  nagy  művészt 
természetesen  szakadatlanul  ünnepelték.  Tiszte- 
letére hangversenyt  rendeztek,  melyen  Hubay 
Jenő  Grünfeld  Alfréddal  és  Popper  Dáviddal 
Schubert  egyik  zongorahármasát,  majd  a  Virág- 
regét és  az  egyik  Csárdajelenetet  adta  elő.  Hubay 

és  Munkácsy  néhány  órát  töltöttek  együtt,  föl- 
újítva párisi  emlékeiket  és  tervezgetve  Munkácsy 
itthon  való  letelepedését.  A  sors  azonban  másképp 
határozott.  Mielőtt  még  kettejük  és  —  rajtuk  kívül 
annyiuk  —  közös  ábrándja  megvalósulhatott 
volna,  a  nagy  magyar  festő  elméjére  ráborult  az 
örök  homály. 

Novemberben  fiubay  egy  hónapig  tartó  kör- 
útra indult  Orosz-  és  Finnországba.  Hangverseny- 
zett Péterváron,  Moszkvában,  Dorpatban,  Mitau- 
ban,    Rigában,     Tulában,     Nisni    Nowgorodban, 
Kievben,     Odesszában,     Kisenevben,     Pskowban, 
Révaiban,  Rjasanban,  Tambowban,  Saratokban, 
Koslowban,   Helsingforsban,    Wiborgban   és   más 
orosz,  illetve  finn  városokban.  Péterváron  a  csá- 
szári   zenetársaság    filharmóniai     hangversenyén 
lépett  föl,  a  Vieuxtemps  ötödik  versenyét  adta  elő, 
Auer  Lipót  a  magyar  születésű  hegedűművész  és 
karmester  vezetésével.  Az  est  hallgatósága  a  péter- 
vári közönség  elitjéből  telt  ki,  mely  rendkívül  me- 
legen fogadta   a   magyar  művészt.    Hangverseny 
után  a  zenetársaság  elnöke,  Rubinstein  Antal  —  kiy 
mint  tudjuk,  már  több  alkalommal  találkozott  Hu- 
bayval,  —  a  vendég  tiszteletére  lakomát  rende- 
zett, melyen  sok  neves  orosz  zeneköltő  is  megjelent. 
Rubinstein  felköszöntötte  Hubayt  és  szerencsés- 
nek mondotta  Magyarországot,  mely  oly  sok  ki- 
váló hegedűst  adott  már  a  világnak.  Másnap  Ru- 
binstein ebédre  hívta  Hubayt  és  sokáig  elbeszél- 
getett vele  a  zenéről,  főképp  Wagner  Richárdnak 
szerinte  káros  és  veszedelmes  térfoglalásáról.  Ez 
alkalommal  Hubay    Zichy    Mihályt    is    megláto- 
gatta.    Helsingforsban     az     egyetem     aulájában 
játszott    Bodó    Alajos    zongorakíséretével.    Szü- 
net    közben     két     finn     egyetemi     tanár:     Arl- 
berg    és    Satala  kifogástalan  magyar    beszédben 
üdvözölték.  Itt  oly  nagy  tetszést    aratott,    hogy 
még  két  hangversenyt  kellett  adnia.  A  legnagyobb 

sikert  Moszkvában  aratta  a  filharmonikusok  hang- 
versenyén. Az  arisztokraták  klubjának  díszterme 
—  itt  rendezték  a  filharmóniai  hangversenyeket  — 
zsúfolásig  megtelt  mintegy  négyezer  főnyi  közön- 
séggel. 

Hubay  Jenőt  a  budapesti  társaság  hamar 
megkedvelte  nemcsak  művészetéért,  hanem  ked- 
ves modoráért  és  lebilincselő  egyéniségeért.  Min- 
denütt —  a  magasabb  körökben  is  —  szivesen  látott 
vendég  volt.  Épp  úgy  gyönyörködtek  hegedűié- 
nek édes  szavában,  mint  kellemes  és  elmés  tár- 
salgásában. A  főúri  szalonok  közül  leggyakrabban 
Cebrián  László  gróf  házát  kereste  föl,  hol  a 
gróf  bájos  és  szellemes  leánya,  Róza  grófkisasz- 
szony  mindig  örömest  hallgatta  terveit  és 
ábrándjait.  A  grófnő  maga  is  művészi  hajlamokkal 
volt  megáldva  és  átértette  és  átérezte  Hubay 
minden  vágyát  és  törekvését.  A  meleg  rokonérzés 
csakhamar  szerelemmé  változott  s  Róza  grófnő 
kezét  Hubay  Jenőnek  nyújtotta.  Ám  az  apa,  Ceb- 
rián László  gróf,  becsülte  és  kedvelte  Hubayt,  de 
nem  akarta  vejéül  fogadni.  Tiszteletreméltó  aggo- 
dalmában nem  látta  biztosítva  lánya  sorsát  egy 
művész  kezében.  Az  atyai  vétó  azonban  nem  vá- 
lasztotta szét  az  ifjú  párt.  A  fenkölt  lelkű  és  erős 
akaratú  grófnő  nem  riadt  vissza  semmi  akadály- 
tól: elhatározta,  hogy  bevárja  néhány  év  múlva 
elkövetkező  nagykorúságát  s  akkor  tartják  meg 
az  esküvőt. 

1891  márciusában  Széchenyi  Béla  gróf  a 
Pesti  Jótékony  Nőegyesület  javára  hangversenyt 
rendezett,  melynek  legfőbb  érdekessége  Cebrián 
Róza  grófnő  és  Hubay  Jenő  együttes  szereplése 
volt.  Hubay  Swendsen  Románcát  adta  elő  meny- 
asszonya zongorakíséretével,  a  grófkisasszony  pe- 
dig Bach — Gounod  Ave  Máriáját  énekelte  vőle- 
génye hegedű-  és  Cebrián  Mária  grófnő  zongora- 
kíséretével. A  nagy  és  díszes  közönség   már    is- 

#    C0NCERT-D1RECTI0N  HERMANN  WOLFF,  BERLIN.    # 


Montag  den  29.  Február  1892,  Abends  Tjt  Uhr  sehr  prácise. 

Vili.  Philharmonisches  Concert 

Dirigent:  Dr.  HaHS  VOH  BülöW. 

Solist:  Jenő  Hubay  (Vwlme). 

'  "  >5p£  írt1  *  l  ~***" 

PROGRAMM. 

f.  Ouvérture  t.  Oper  „Beatrice  und  Benedict* 

(z.   i.  Mai)    .     » Berlioz. 

2.  Concert  für  dieVioline,  op.  2 1 ,  A  moll  (z.  i  .Mai)     Hubay. 

3.  „Macbeth",  Tondichtung  f.  grosses  Orchester 

op.  23  (z.   1.  Mai) jB.  Strauss. 

(unter  Leitung  des  Componisten). 

4.  Violinsoli: 

a)  Romanze Svendsen. 

b)  „Zéfir"   aus  „Blutnenleben",  op.  30.     .     Hubay. 

Mit  Begleitung  des  Orchesters. 

5.  Sínfonie  No.  2,  Ddur  (1877; J.  Brahms. 

AHegTO  non  troppo.  —  Adagio  non  troppo.  —  Allé- 
gretto  grazioco,  quasi  Andantino.  —  Presto  ma  aoo 
assai.  —  AllegTo  con  spirito. 

6.  Grosse  Ouvérture  zu  „Leonore".  No.  3,  Cdur     Beethoven. 

^*g& 

IX.  Philharmon.  Concert,  Montag  den  14.  Marz  1892: 

Cherubini:   Ouvérture   zu   „Ali  Baba".    —   Liszt:   Klavier-Concert   A-dvr.  ~ 

a)  Meyerbecr:  Arioso  aus  dem  „Prophet"  —  b)  líassenet:  Arié  aus  „Hero- 

diád".  —  Klaviersoli.  —  Lieder.  —    Berlioz:  Harold-Sinfonie. 

i  Jettka   Finkenstein,  Grossh.  Hess.  Kammen. 
Solisten:  <  Bernhard  Stavenhagen  (Klavitr). 
(  Professor  Emánuel  H'iríA  (Viola). 

Da«  7ertaesen  des  Saales  aach  Begian  des  CL  Theilea  d«*  Concert*  kun  —  un 

ítonmgan  wahrend  der  Sínfonie  etc.  m  vermeiden  —  nor  dnreh  die  rtiekvSrtípe 

Thűr  (bei  den  Stehplátzen}  bewertotelligt  verdes. 

Die  Foyers  in  der  oberen  Etage  sind  dem  geehrten  Publikum  geOtoet. 
Wáhrend  der  Musik  bleiben  die  Saalthüren  geschlossen. 

/.vlMtaen  No.  4  uml  5  PfttiSe  von  10  Hlnntt-n. 

A  berlini  filharmóniai  zenekar  egyik 
hangversenyének  műsora,  melyen 
Hubay  Jenő  is  közreműködött. 

merte  regényüket  és  mindkettőjüket  szeretettel 
ünnepelte. 

Ennek  az  esztendőnek  legkimagaslóbb  ese- 
ménye a  Hubay — Po/wr-quartettnak  külföldön, 
Prágában  való  bemutatkozása  mellett  Hubay 
Alienor  című  operájának  premierje  decemberben 
a  magyar  királyi  Operaházban.  Az  operát  — 
melynek  szövegét,  mint  említettük,  Haraucourt 
Edmond  írta  —  még  Brüsszelben  kezdte  el  és 
Budapesten  fejezte  be.  A  szereposztás  a  követ- 
kező volt:  Alienor  —  Bianchi  Bianca,  Orlin  — 
Broulik,  Merlin  —  Ney,  Typhaine  —  Hilgermann 
Laura,  Budik  király  —  Szendrői,  Hoél  fia  — 
Takács.  Karnagy:  Rebicsek.  A  közönség  és  sajtó 
az  újdonságot  nagy  érdeklődéssel  fogadta  s  az 
Alienor  bemutatója  sok  forró  Hubay-estének  volt 
biztató  előjele  az  Operaházban.  A  külföldi  lapok 
is  behatóan  foglalkoztak  az  új  zenedrámával. 

A  Zeneakadémia  az  1890791.  tanévben  tan- 
rendjébe illeszti  kötelező  tárgynak  a  kamarazenét 
és  vonósnégyest  Hubay  Jenő  vezetésével. 

1892.  január  havában  Joachim  József  ismét 
Budapestre  jött  s  hangversenyt  adott.  Ez  alkalom- 
mal eljátszotta  Spohr  adagióját  Hubay  zongora- 
kíséretével. 

Februárban  Hubay  viszont  Németországba 
megy  s  Hamburgban  és  Berlinben  bemutatja  a 
Concerto  dramatiaue-ot  a  filharmonikusok  hang- 
versenyén. Mindkét  helyen  a  kísérő  zenekart  a 
híres  Hans  von  Bülow  vezette,  kinek  kifejezett  kí- 
vánságára játszotta  Hubay  saját  versenyművét. 
A  német  kritika  egvhangu  dicsérettel  fogadta  a 
művészt  és  darabját.  íme  néhány  idézet  a  berlini 
lapokból : 

Berliner  Tagblatt:  Der  Solist  des  Abends  war 
Jenő  Hubay.  Er  ist  ein  ganz  vortrefflicher  und 
eigentümlicher  Virtuose,  sein  Ton  ist  ungemein 
voll,  weich  und  warm,  seine  Technik  kann  sich  in 

nnfehlbarer  Reinheit  und  Sicherheit  mit  dem  der 
grössten  Virtuosen  messen,  der  Vortrag  ist  feurig, 
geschmackvoll  und  gesund. 

Berliner  Börsen-Courir:  Als  zweite  Neuheit 
folgte  ein  Violinconcert  von  Jenő  Hubay.  Das  drei- 
sátzige  Concert  ist  eine  interessante  Bereicherung 
der  Violinlitteratur.  Die  Solovioline  findet  viel  Qe- 
legenheit  sich  in  ausgiebiger  Cantilene  zur  ergehen 
und  durchwegs  ist  der  Ernst  mit  dem  die  Compo- 
sition  der  Spháre  eines  blossen  Virtuosenstücksen- 
truckt  ist.  Vor  kühnen  Harmonie-Verbindungen 
schreckt  der  Autor  nicht  zurück  und  im  zweiten 
Satze  einer  Andante  sind  in  der  Begleitung  durch 
Hinzuname  der  Harfe  eine  Ketté  von  Klangwirkun- 
gen  geschaffen,  die  in  einem  derartigen  Werke 
ebenso  erfreulich  als  selten  sind.  Als  Spieler  zeigte 
sich  Herr  Hubay  von  hoher  Bedeutsamkeit.  Ein 
grosser,  schöner,  in  allén  und  selbst  den  höchsten 
Lagen  mühelos  ausprechender  Ton,  eine  wunder- 
bar  vollendete  Technik  und  ein  trefflicher  musika- 
lischer  Qeschmack  stellen  Herrn  Hubay  in  die 
erste  Reihe  der  heutigen  Qeigervirtuosen. 

Berliner  Lokál- Anzeiger:  Als  weitere  grosse 
Neuheit  trat  der  ungarische  Violinvirtuose  Hubay 
mit  einem  eigenen  Violinkonzert  auf,  mit  welchem 
er  sich  als  ein  Geiger  allerersten  Ranges  einführte. 
Seine  Technik  ist  ebenso  kolossal,  wie  uníehlbar, 
sein  Ton  prachtvoll  und  die  Sauberkeit  seines 
Spiels  bis  ins  kleinste  hinein  makellos.  Ungeheuerer 
Beifall  belohnte  seine  Leistung. 

Hazajőve,  Bodó  Alajossal  megint  vidéki 
hangversenykörútra  indult.  Járt  Ungváron,  Szat- 
máron,  Egerben,  Marosvásárhelyen,  Fogarason, 
Nagyváradon,  Szolnokon,  Balassagyarmaton, 
Nyíregyházán,  Szegszárdon,  Fiúméban.  Tavasszal 
ismét  ellátogatott  Oroszországba.  Ütja  alkalmá- 
val veszedelmes  helyzetbe  kerül.  A  határon  egy 
szotnya  kozák  kémnek  vélte   és    le   akarta    lőni. 

(ezt    az    arcképet  legutolsó  budapesti 
szereplése  alkalmával  adta  Hubaynak). 


Csak  lélekjelenléte  és  —  rubeljei  mentették  meg 
a  biztos  haláltól.  Ez  alkalommal  a  moszkvai  filhar- 
monikusoknál két  estén  eljátszotta  Vieuxtemps  és 
Godard  versenyműveit.  A  nyarat  Alsótátrafüreden 
töltötte  Zichy  Géza  gróf  villájában.  Egy  délután 
Klotild  királyi  hercegasszony  és  családja  tisztele- 
tére pompás  kis  hangversenyt  rendeztek.  A  fensé- 
geken kívül  jelen  voltak  az  Odescalchi,  Zichy,  Sztá- 
ray,  Mighazzi,  Teleki,  Széchényi,  Erdődi,  Ka- 
rátsonyi  családok.  Zichy  Géza  gróf  előadta  saját 
szerzeményű  Don  Juan-fantáziáját  az  ő  páratlan 
művészetével.  Két  leánya,  Ilma  és  Margit  atyjuk 
darabjait  mutatták  be  négykézre.  Aggházy  Ká- 
roly Mária  Dorottya  királyi  hercegnő  Klotild 
Gavotteját  játszotta.  Gyújtó  hatást  tett  Zichy  gróf 
Magyar  Ábrándja,  melyet  Hubay  Jenő  adott  elő 
a  szerzővel  együtt.  Hubay  ráadásul  a  Virágrege 
ciklust  interpretálta  és  az  egyes  darabok  előtt  a 
programul  szolgáló  költeményeket  elszavalta. 

Télen  második  hazáját,  Belgiumot  kereste 
föl.  Két  hangversenyt  adott  Brüsszelben,  hol  me- 
legen üdvözölték  a  rég  nem  látott  kedves  isme- 
rőst. A  Salle  de  la  Grandé  Harmonie  termében 
lépett  föl  Silotival,  sl  moszkvai  konzervatórium 
világhírű  zongoraművészével.  Az  estén  megjelent 
Isaye  is,  Hubay  utódja  Brüsszelben,  aki  magá- 
val hozta  tanítványait,  hogy  hallgassák  meg  Hu- 
bay művészetét.  Hubay  és  Siloti  Grieg  f-dur  szoná- 
táját játszották  együtt,  azután  Hubay  Vieuxtemps, 
Rust  és  saját  műveit  adta  elő.  Közkívánatra  a 
Cercle  artistique  et  litt ér air e-ben  is  rendezett  egy 
koncertet,  mikor  is  a  Kreutzer -szonátából,  Bach  ős 
saját  műveiből  állította  össze  programját.  Majd  két 
volt  tanítványával,  Heléne  Schmidttel  és  Auguste 
Ágnessel,  meg  Jacobs  gordonkaművésszel  vonós- 
négyest szervezett  és  Gand-ban,  Liége-ben,  An- 
vers-ben  és  Ostendé-ben  kamaraestét  adott. 

Belgiumból  Németországba  ment,  hol  Frank- 

furtban,  Mainzban,  Kölnben,  Wiesbadenben,  majd 
Genfben  hangversenyzett,  mindenütt  zenekarral.  Ez- 
úttal Godard  új  g-moll  versenyét  játszotta,  melynek 
Németországban  és  Svájcban  ez  volt  a  bemutatóelő- 
adása.  Azonkívül  a  Csárdajelenetekből  is  műso- 
rán szerepelt  néhány.  A  genfiekre  oly  maradandó 
hatást  tett  Hubay  egyénisége  és  művészete,  hogy 
nyomban  fölajánlották  a  városi  konzervató- 
riumnak éppen  akkor  megüresedett  igazgatói 
székét.  Genfből  Lyonba  ment,  hol  oly  nagy  sikert 
aratott,  hogy  még  egy  hangversenyt  kellett  ren- 
deznie. Az  első  estén  Albert  Friedenthal  zongora- 
művész, a  másodikon  Louise  Riquier  zongoramű- 
vésznő és  Ugo  Bedetti  gordonkás  működtek 
közre.  Lyonból  Parison  keresztül  Rouenba  uta- 
zott. A  gyönyörű  normandiai  városban  lakott 
egyik  tisztelője,  d'Avranche  dúsgazdag  állam- 
ügyész, ki  fölkérte,  hogy  játszék  soirée-ján,  me- 
lyen Paul  Plancon,  a  párisi  nagy  opera  baritonis- 
tája, Jules  Delsart,  a  Conservatoire  tanára  és  A. 
de  Greef,  a  brüsszeli  konzervatórium  tanára  is 
részt  vett. 

Márciusban  a  Múbardtok  Köre  szenzáció 
számba  menő  estét  rendezett  Wenckheim  Frigyes 
gróf  Baross-utcai  palotájában  Hubay  Jenő  közre- 
működésével. Áprilisban  önálló  hangversenyt 
adott,  melynek  ezúttal  két  bemutató  kölcsönzött 
különös  érdekességet.  Ekkor  hallotta  először  a 
közönség  a  Devant  son  image  című  Q  húrra  irott 
mü\et  és  a  Sous  sa  fenéire  című  szerenádot.  Mind- 
két darab  azonnal  népszerű  lett  és  úgy  a  közön- 
ség, mint  a  hegedűsök  körében  közkedveltségnek 
örvend.  Ugyanakkor  bemutatta  a  Sonate  Roman- 
tique-ot. 

Júliust  Pawlowsk-bzm,  Pétervár  közelében  töl- 
tötte. Pawlowsk  az  orosz  főváros  közönségének 
kellemes  kirándulóhelye,  nagyszerű  kastéllyal, 
remek  parkkal  és  tizezer  ember  befogadására  al- 

kalmas  hangversenyteremmel,  melyben  naponta 
száztagú  zenekar  rendez  koncertet.  Tagjai  mind 
elsőrangú  művészek.  Ekkortájt  Burmester  Villy 
volt  a  hangversenymester  és  Jacobs,  a  brüsszeli 
konzervatórium  tanára  az  első  gordonkás,  a  kar- 
mester pedig  Galkin  pétervári  dirigens  volt.  Majd- 
nem mindegyik  hangversenyen  vendégszerepelt  va- 
lamelyik világhírű  virtuóz  vagy  énekes.  A  közönsé- 
get különvonatok  szállították  ki.  A  fontosabb  kon- 
certeken az  összes  pétervári  zenekritikusok  is  meg- 
jelentek. Hubayt  kilenc  fellépésre  szerződtették, 
így  a  hegedűirodalom  kimagaslóbb  alkotásait  majd 
mind  bemutatta.  Az  egyik  hangversenyen  előadták 
szimfóniáját  is  személyes  vezetésével.  A  darabot 
az  egész  sajtó,  kivált  Ivanoff,  a  Nowoje  Wremja 
kritikusa  behatóan  méltatta.  Utolsó  föllépése  alkal- 
mával meleg  ovációban  részesült;  a  közönség  el- 
halmozta mindenféle  emléktárggyal:  mikor  a 
dobogóra  lépett,  virágesővel  fogadták. 

Mielőtt  elhagyta  volna  Oroszországot,  nagy 
kitüntetés  érte:  a  cár  sógornője,  Mária  Pawlowna 
nagyhercegnő  meghívta  kastélyába,  hol  nagyher- 
cegekből és  nagyhercegnőkből  álló  társaság  gyö- 
nyörködött művészetében.  Ugyanakkor  Wolken- 
stein  gróf  pétervári  magyar-osztrák  nagykövet 
tiszteletére  fogadóestét  rendezett. 

Pawlowskból  Brixenbe  utazott,  hol  Wohl 
Janka  társaságában  egy  hónapot  töltött.  Itt  írta 
Ataír  című  zenei  regényét  hegedűre. 

Bár  a  tanítás  rendkívül  elfoglalta:  a  Zeneaka- 
démián tizenkét  hegedű-  és  két  zenekari  órája  volt, 
a  Zenedében  pedig  nyolc  leckéje  hetenkint,  azon- 
kívül magánórák,  quartett-próbák,  komponálás 
vette  igénybe  idejét,  mégis  már  a  következő  (1894) 
esztendő  kezdetén  ismét  elhagyja  Budapestet,  hogy 
idegenben  szerezzen  dicsőséget.  Februárban  Bécs- 
ben lépett  föl  kétszer  a  Kleiner  Musikverein  Saal- 
ban,    Brüll   Ignác,   a    Horák-féle   konzervatórium 

igazgatójának,  a  jeles  zeneszerzőnek  és  Basch- 
Mahler  Fanny  zongoraművésznőnek  közreműkö- 
désével. Majd  Boroszlóban  és  Prágában  az  Or- 
chester  Vérein  és  a  Konzervatórium  koncertjein 
szerepelt.  Áprilisban  Budapesten  hallhatta  a  kö- 
zönség önálló  est  keretében. 

Ebben  az  évben  töltötte  be  Cebrián  Róza  gróf- 
kisasszony huszonnegyedik  életévét  s  így  mi  sem 
állt  útjában  szándékának.  Mikor  azután  atyja  látta 
leányának  megingathatatlan  elhatározását,  saját- 
kezűén írt  levéllel  hívta  meg  Hubay  Jenőt  szalatnai 
kastélyába  az  eljegyzésre,  melyet  tavasszal  tartot- 
tak meg.  Nemsokára  utána  júliusban  Losoncon  tör- 
tént az  esküvő.  Hubay  Jenő  és  neje  azóta  az  esz- 
tendőt fölváltva  Budapesten  és  Szalatnán  töltik. 
Mindkét  helyen  az  arisztokrácia,  az  író-  és  művész- 
világ sokszor  és  örömmel  keresi  föl  a  Hubay-párt, 
kinek  boldogságát  később  gyermekek  tették  tel- 
jessé. 

HUBAY  JENONE 
CEBRIÁN  RÓZA  grófnő 
(László  Fülöp   festménye) 


HUBAY  Andor  és  Tibor. 

MIHALOVICH  ÖDÖN 

az  Országos  Magyar  Királyi  Zeneakadémia 

igazgatója. 


Az  Országos  Magyar  Királyi  Zeneakadémia. 


VIII. 

Budapest. 

1894—1912. 

A  magyar  zenekultúra  föllendülése.  —  A  Cremonai 
hegedűs  bemutatója.  —  Hazai  és  külföldi  pályafutása. 

—  1895.     Az     udvar     és     a     Cremonai     hegedűs. 

—  Körút  Németországban.  —  A  filharmoniku- 
sok Goldmark-ünnepe.  —  Önálló  hangverseny 
Budapesten.  —  Ostende.  —  1896.  Hangversenyek. 
Németországban.  —  A  Falu  rossza  bemutatója.  — 
Bátyja  halála.  —  A  Zeneakadémia  a  millenáris  ki- 
állításon. —  Betegsége.  —  A  Falu  rossza  Bécsben. 

1897.  —  Kamarazene-egyesület.  —  Hangversenyek 
vidéken.  —  Brahms  halála.  —  Mária  Terézia-emlék 
Pozsonyban.  —  A   Cremonai  hegedűs  Newyorkban. 

1898.  —  Bréma— Paris.  —  Király-díj.  —  1899.  Van- 
Hal  és  hegedűje.  —  1900.  Leipzig.  —  St.-Gallen — 
Basel — Paris — Magdeburg.  —  Geyer  Stefi.  —  1901. 
A  Nemzeti  Zenede  igazgatósága.  —  1902.  Brünn — 
Frankfurt.  —  A  Cremonai  hegedűs  Brüsszelben.  — 
A  Falu  rossza  Berlinben.  —  Vecsey  Ferenc.  —  1903. 
A  Moharózsa  bemutatója.  —  Lipcse.  —  Nikisch 
ajánlata.  —  Drezda — Róma.  —  A  Hubay — Popper - 
quartett  Parisban.  —  Kitüntetése.  —  1904.  A  filhar- 
monikusok  jubileuma.   —   1904.   Royal   Academy   of 

Music.  —  1905.  A  //.  hegedűverseny  Budapesten.  — 
A  quartett  zártkörű  estéi.  —  1906.  Lavotta  szerelme 
bemutatója.  —  Vecsey  és  Hubay.  —  Trió-esték.  — 
1907.  A  Zeneakadémia  új  palotájának  fölavatása.  — 
Nemessége.  —  1908.  A  Zeneakadémiai  zenekar.  — 
Hubay  és  Vecsey  Londonban.  —  1910.  Magyar  zene- 
ünnep Rómá-ban.  —  Hubay -dalest.  —  1911.  Liszt- 
jubileum.  —  Magyar  hangverseny  Ostendében  és 
Schewening énben.  —  A  chicagói  Musical  College.  — 
A   művészképző.  —  Festival  Hongrois   Ostendében. 

A  Zeneakadémia  három  vezető  szellemének: 
Mihalovich  Ödön  igazgatónak  és  társainak,  Hubay 
Jenőnek  és  Koessler  Jánosnak  legfőbb  törekvése 
volt  a  zenei  oktatást  Magyarországon  is  a  nyugati 
zenekultúra  magaslatára  emelni.  Szervezik  az  elő- 
készítő osztályokat,  a  tantervbe  beillesztik  kötelező 
tárgyakul  a  zeneelméletet,  összhangzattant,  zene- 
történetet: szóval  általában  a  zenetudományt.  A 
tanári  kart  kiegészítik  egy  csomó  tehetséges  fiatal 
magyar  művésszel.  Mihalovichnak  és  társainak  eb- 
ben a  nehéz  munkában  bölcs  és  lelkes  társa  volt  az 
intézet  agilis  titkára,  Harrach  József  dr.,  kinek  ne- 
véhez fűződik  sok  dologban  a  kezdeményezés  di- 
csősége. Fáradozásuk  nemsokára  nagyszerű  ered- 
ményeket produkált.  A  Zeneakadémiát,  melynek  a 
nyolcvanas  évek  derekán  alig  volt  harminc-negy- 
ven növendéke,  csakhamar  egyre  nagyobb  töme- 
gekben keresi  föl  a  tanulni  vágyó  fiatalság  s  a  vég- 
zett növendékek  között  majd  nem  egy  akad,  kinek 
neve  hazája  határain  túl  is  ismertté  válik.  így 
alakul  ki  egy  fiatal  magyar  művész  generáció, 
mely  lassan  már  majdnem  teljesen  kiszorította  az 
országból  az  élősködő  és  germanizáló  német  mu- 
zsikus hadat.  A  filharmonikusok,  az  Operaház 
megnyitották  kapuikat  a  magyar  művészet  előtt.  A 
közönség  érdeklődése  is  fokozódik  a  magyar  zene 
és  művelői  iránt.  Szóval,  a  Zeneakadémia  nagy- 

arányú  fejlődése,  vezetőinek  messzelátó  művészi 
politikája  odáig  segített,  hogy  végre  megszűnt  a 
magyar  zenekultúra  minden  vonatkozásában 
erőtlen  árnyéka  lenni  a  német  zenei  viszonyoknak. 

1894  novemberében  került  bemutatóra  új  ope- 
rája, a  Cremonai  hegedűs,  melynek  szövegét,  mint 
említettük,  Henri  Beauclair  írta  Coppée  hasonló 
című  dramolettjéből.  A  darab  Nikisek  Artúr  veze- 
tésével példátlan  sikert  aratott,  amilyen  azóta  sem 
jutott  osztályrészül  magyar  zeneszerzőnek.  Gian- 
ninát  Ábrányim,  Ferrarit  Ney  Dávid,  Sandrot 
Arányi,  Philippot  Takács  énekelte.  Az  első  nyolc 
előadás  táblás  ház  volt,  a  híres  hegedűszólót  a 
szerző  maga  játszotta.  A  premiére-re  külföldről  is 
sokan  eljöttek,  így  Hanslick  Eduárd  is;  a  külföldi 
sajtó  részletesen  ismertette  az  operát.  Ez  alkalom- 
ból a  Budapesti  Zeneművészkör  Hubay  tiszteletére 
lakomát  rendezett,  melyen  Apponyi  Albert  gróf  él- 
tette a  győztes  zeneköltőt.  Hubay  operája  nem- 
sokára megérte  ötvenedik  előadását  a  szerző  sze- 
mélyes vezetésével,  bemutatóra  került  majdnem 
mindegyik  nagyobb  vidéki  városban  és  csakhamar 
megkezdte  diadalmas  külföldi  pályafutását.  Csak 
Németországban,  Svájcban  és  Ausztriában  a  kö- 
vetkező városokban  adták:  Leipzig,  Düsseldorf, 
Nürnberg,  Königsberg,  Strassburg,  Stuttgart, 
Frankfurt,  Graz,  Olmütz,  Salzburg,  Prag,  Basel, 
Fürth,  Hannover,  Kiél,  Elberfeld,  Magdeburg,  Ham- 
burg, Köln,  Linz,  Bern,  stb.  Előadták  azonkívül 
Brüsszelben,  New  -  Yorkban;  a  hegedűszólót 
mindenütt  játszák,  San  Franciskában  éppúgy, 
mint  Yokohamában. 

1895  január  14-én  királyunk,  lánya,  Mária  Va- 
léria hercegasszony  és  veje,  Ferenc  Salvátor  ki- 
rályi herceg  társaságában  meghallgatta  a  Cremo- 
nai hegedűst.  Ugyanakkor  megjelent  a  színházban 
Klotild  királyi  hercegasszony  leányával,  Mária 
Dorottya    hercegnővel,    valamint    a    Budapesten 

Jankó  János  karikatúrái  a  Borsszem  Jankóban  és  a  Bolond 
Istókban  a  Cremonai  hegedűs  bemutatója  alkalmával. 

időző  arisztokrácia  csaknem  teljes  számban.  A 
hegedűszólót  Hubay  Jenő  játszotta  a  Felség  egye- 
nes kívánságára.  A  király  és  családja  nagy 
figyelemmel  és  érdeklődéssel  kísérte  az  elő- 
adást. Mikor  az  opera  véget  ért,  az  udvar,  nem 
várva  be  a  Sylvia  balletet,  eltávozott.  A  király 
oda  lépett  az  előcsarnokban  hajlongó  Nopcsa 
Elek  báró  intendánshoz  és  így  szólt: 

—  Nagyon  szép  a  Hubay  operája,  örülök,  hogy 
hallottam.  Első  operája  ez? 

—  Nem  Felség,  a  második. 

—  Igazán  szép  és  az  előadás  is  nagyon  jó 
volt. 

Hubay  az  Operaházból  a  legközelebbi  vonat- 
tal Németországba  utazott,  hová  hangversenyzési 
kötelezettségei  szólították.  Föllépett  Münchenben, 
(Kaim  Konzert),  Augsburgban  (a  Kaim-zenekarraí). 
Kölnben  (Qürzenich  Konzert),  Lipcsében  (Qe- 
wandhaus),  Düsseldorfban  (Stádt.  Musikverein), 
Nürnbergben  (Privát  Musikverein)  és  Stuttgartban 
(Liederkranz).  Ez  alkalommal  Saint-Saéns  egyté- 
teles A-dur  versenyét  játszotta  zenekarral  és  Zephir 
című  művét.  Közben  februárban  hazajött  és  részt- 
vett a  Filharmóniai  Társulat  Goldmark-hang ver- 
senyén a  hegedűverseny  előadásával.  Hubay  kora 
fiatalsága  óta  Qoldmark  leglelkesebb  hívei  közé 
tartozott.  Franciaországban,  Angliában,  Belgium- 
ban ő  ismertette  meg  a  költő  hegedűversenyét, 
melynek  nincs  nála  méltóbb  interpretátora.  Ez  is- 
mét beigazolódott  a  Qoldmark-est  alkalmából,  mi- 
kor a  közönség  az  ősz  poétát  érzésének  mesteri 
megszólaltatójával  együtt  ünnepelte.  Goldmark 
Hubay  nyakába  borult  könnyezve  s  csak  ennyit 
mondott:  „So  schön  hab  ich  selbst  es  mir  nicht 
gedacht!"  .  .  . 

Befejezvén  német  körútját,  március  végén 
Budapesten  rendezett  önálló  hangversenyt.  A  fő- 
városi közönség  ekkor  hallotta  először  Saint-Saéns 

A-dur  versenyét  zenekarkísérettel.  Saját  művei 
közül  is  kedveskedett  újdonsággal:  bemutatva  az 
Alföldi  hangulatok  című  ciklus  Alkonyatkor  és 
A  fonóban  című  képeit.  Zongorakísérője  egy  nagy- 
szerű jövőre  jogosító  fiatal  magyar  művész  volt, 
kinek  azóta  nevét  Európaszerte  hordozza  a  hír: 
Dohnányi  Ernő.  Tavasszal  megtisztelő  kitüntetés 
éri:  a  Magyar  Zeneszerzők  Társasága  elnökének 
választja  meg. 

Augusztusban  Ostendében  találjuk,  hol  a  hatal- 
mas Kursaal  százhatvan  tagú  zenekarának  kísé- 
retével előadja  Saint-Saens  a-dur  versenyét,  Spohr 
adagióját  és  a  Zephyr-t  Ettől  fogva  csaknem  min- 
den nyáron  fölkeresi  a  világhírű  belga  tengeri 
fürdőt,  hol  mint  komponista  vagy  hegedűművész, 
vagy  karmester  szerepel.  Une  nouvelle  trinité 
musicale  —  írja  az  egyik  odavaló  újság  —  un 
compositeur,  un  chef  d'orchestre  et  un  violiniste, 
tous  les  trois  remarquables. 

1896  januárjában  a  fáradhatatlan  művész  is- 
mét kezébe  veszi  a  vándorbotot.  Bernben  (B.  Mu- 
sikgesellschaft),  Baden-Badenben  (Kurkomité), 
Nürnbergben  (Philharmonischer  Vérein),  Frank- 
furtban  (Muzeumskonzert),  Stuttgartban  (König- 
liche  Hofkapelle)  lépett  föl  Vieuxtemps,  Saint- 
Saens  és  saját  műveivel. 

Márciusban  az  Operaház  bemutatta  a  Falu 
rossza  című  operáját.  Ez  volt  az  első  minden  izé- 
ben népies  magyar  dalmű,  mely  faji  eredetiségé- 
vel messzi  perspektívát  mutatott:  a  magyar  dal- 
mű jövőjét.  A  főbb  szerepeket  a  következők  énekel- 
ték: Bárdossy  Ilona  (Finum  Rózsi),  Ábrányiné 
(Boriska),  Kaczér  Margit  (Bátki  Tercsi),  Arányi 
Dezső  (Göndör  Sándor),  Ney  Dávid  (Feledi  Gás- 
pár), Beck  Vilmos  (Feledi  Lajos),  Hegedűs  Ferenc 
(Gonosz  Pista).  Sikere  nagy  volt  és  őszinte,  bár 
Operaházunk  művészei  a  Falu  rossza  légkörét  me- 
rőben idegennek  érezték. 

136 


.aálson  1898  9ö     CIRQUE  DES  CHAMPS-ÉLYSÉE8        is-  Année. 


ASSOCIATIOíí 

DSB 


CONCERTS  LAMOUREÜX 

l'Orcksíre  andirigé  pw  M.  Camille  CHEVILLARD 
DIMANCHE  prochain  5  MARS  1899,  á  2  h.  1/2 

(Ouoerlure  des  Porion  ;i  /  h.  3/4) 

Violoniste 

—    PROGRAMME   — 
QüVERWRE  de  ía  "  Grotte  de  Fingat "...    MENDELSSOHN 
CONCERTO  en  la  (n°  íi)  pour  Violou MOZART 

I.  Aftegro  aperto   —  Adagio.  —  Alícgro  aperto.  —  II.  Adagio. 
III.  Tempó  di  Mcniiello.  —  Allegro.  —  Tempó  di  Menuetto. 

M.  Jenő  HUBAY.. 

SCHEHERAZADE RIMSKY  KORSAKOW 

Suite  symphonique  on  quatre  parües,  d'aprés  les  Millc  ct  une  Nuits. 
[Premiere  Audilion) 

COHCERTO-en  mi  bémol ,  .  .    LISZT 

M.  Eugéh.  p'aLBERT. 

Ia.  ADAGIO  tiré  du  sixiéme  Concerto.  .      .  SPOHR 

b.  LE  ZÉPHIR  (op.  '-m .  .  HUBAY 

M.  Jenő  HUBAY. 

a.  BARCAROLLE  (h»  5) RUBINSTEíN 

b.  ÉTU&E  (op.  2ö) CHOPIN 

M.  Eugen  D  ALBERT. 

CHEVAUCHEE  OES  VALKYRIES WAGNER 

Le  Baxeau  de  Locatiou  sera  puíert,  au  CIRQUE  DES  CHAMPS-ÉLYSÉES,  toa* 
les  jours ,  de  midi  á  5  h.  du  aoir,  et  le  jour  du  Coacert,  de  10  h,  á  midi. 

ií-99  ti.  —  Paris,  -Tjp.  Moksis  Prre  et  Fils,  ruc  Anielo!,  6-í. 


A  párisi  Lamoureux-zenekar  egyik 
hang-versenyének  műsora,  melyen 
Hubay  Jenő  is  közreműködött. 

Az  öröm  azonban  nemsokára  gyászra  vál- 
tozott: bátyja,  Károly  május  29-ikén  meg- 
halt. Benne  nemcsak  melegen  szerető  test- 
vért, hanem  finomlelkü,  művészetért  rajongó  s 
együttérző  barátot  veszített.  Hubay  Károty  érde- 
meire már  több  izben  utaltunk,  most  csak  azt 
hangsúlyozzuk,  hogy  nemzeti  zenekultúránknak 
egyik  legbuzgóbb  harcosa  volt,  kiben  az  európai 
gondolkozás  erős  nemzeti  érzéssel  párosult. 

Tavaszkor  a  millenniumi  kiállításon  az  ünnepi 
csarnokban  a  Zeneakadémia  két  hangversenyt 
rendezett  klasszikus  és  magyar  zeneszerzők  mü- 
veiből. A  zenekari  számokat  Hubay  Jenő  dirigálta 
s  ettől  fogva  a  zenekari  gyakorlatokat  ő  ve- 
zette. 

Az  elmúlt  évek  szakadatlan  munkája  amúgy 
is  aláásta  Hubay  Jenő  szervezetét.  Az  új  csapás, 
melyet  még  fokozott  László  fiának  halála,  ágyba 
döntötte,  majd  kényszerítette,  hogy  délvidékre 
utazzék.  Hosszú  ideig  őrizte  ekkor  a  betegszobát, 
még  a  Falu  rossza  bécsi  bemutatójára  sem  me- 
hetett el  (Der  Dorflump,  Theater  an  der  Wien, 
okt.  29.).  A  bécsi  kritika  a  magyar  tárgyú  és  ze- 
néjü  operát  jóindulattal  fogadta,  a  közönség  is 
sokszor  megtöltötte  a  színházat. 

A  következő  esztendőben  megalakult  a  Ka- 
marazene-egyesület, melynek  estéin  gyakran  sze- 
repelt a  Hubay -Popper  quartett. 

Néhány  vidéki  koncert  után  (Debrecen,  Mis- 
kolc stb.)  márciusban  megtartotta  szokásos  évi 
önálló  hangversenyét,  mely  mindig  az  évadnak 
egyik  legkimagaslóbb  momentuma  volt. 

Az  1897  esztendő  elején  nagyon  kedvezőtlen 
hírek  keringtek  Brahms  egészségéről.  Ezért  Hu- 
bay elhatározta,  hogy  meglátogatja  a  mestert,  kit 
különben  mindig  föl  szokott  keresni,  ha  dolga 
akadt  Bécsben.  Néhány  esztendő  óta  Brahms 
még  komorabb  és  zárkózottabb  lett  s  teljesen  föl- 

hagyott  a  nyilvános  szerepléssel.  Már  nem  is. 
komponált,  régebbi  műveit  revideálta  és  látta  el 
jegyzetekkel.  Ismerősei  közül  is  csak  kevéssel 
érintkezett,  fiubay  jövetelének  mindig  megörült 
s  ilyenkor  sokáig  elbeszélgetett  vele.  Brahms  a 
Karlsgasse  4.  számú  házában  lakott  a  harmadik 
emeleten,  egy  öreg  asszonynál,  kinek  három  szo- 
báját bérelte.  Lakása  szinte  szegényesen  egyszerű 
volt.  Mindegyik  bútordarabja  kottáktól  roskado- 
zott. No  meg  likőrös  és  boros  palack  is  szép  szám- 
ban sorakozott  a  földön,  mert  a  mester  nem  volt 
ellensége  a  finom  alkoholnak.  Egyik  reggel,  mikor 
ismét  nála  volt  Hubay,  örömmel  mutatta  neki  a 
Carmen  partitúráját,  mellyel  kiadója  lepte  meg 
(a  partitura  megszerzése  akkor  még  rendkívüli 
nehézséggel  járt)  s  a  lelkesedés  lázával  magasz- 
talta Bizet  zenedrámájának  csodálatos  szépségeit. 

Április  3-án  érkezett  Hubay  Bécsbe.  Az  újsá- 
gok válságosnak  jelezték  az  agg  költő  állapotát. 
Még  délelőtt  találkozott  Breuer  dr.-ral,  Brahms 
háziorvosával.  Kérdésére,  hogyan  van  a  beteg,  ki- 
térő választ  kapott.  Nyomban  a  Karlsgasséba  sie- 
tett. A  lépcsőházban  szembejött  vele  Sóidat  Mária 
hegedüművésznő,  aki  sírva  mondta,  hogy  Brahms 
utolsó  perceit  éli  .  .  . 

Májusban  leplezték  le  a  pozsonyi  Mária  Terézia 
emléket  a  király,  a  királyné,  az  uralkodóház,  s  az 
osztrák  és  magyar  főnemesség  számos  tagjának 
jelenlétében.  Este  a  városi  színházban  díszhang- 
versenyt rendeztek,  melyen  Hubay  is  részt  vett. 

December  nagyszerű  meglepetést  hozott 
számára:  New-Yorkban  az  Astoria-klub  előadta 
saját  színpadán  a  The  Violin  Maker  of  Cremona-X 
kitűnő  szereposztásban.  Qianninát  a  párisi  Opera 
Comique  híres  csillaga,  Alice  Verlet  énekelte.  Az 
amerikai  sajtót  és  közönséget  egy  csapásra  meg- 
hódította Hubay  operája,  mely  az  első  magyar  da- 
rab volt  az  újvilágban. 

Poem  by  FRANQOIS  COPPÉE  and  HENRI   BEAUCLAIR 

A  CREMONAI  HEGEDŰS 
new-yorki  bemutatójának  szinlapja. 


. .  .  CHARACTERS 

TADDEO  FERRARI,  Violin  Maker.         .  .  MR.  HEINRICH  MEYN- 

PHILIPPO  i  ..    ___,•,_  jMR.  MAURICE    DE  VRIÉS 

SANDRO    fmsPuPus'  -j      MR.  EDWIN  WAREHAM 

PODESTAT MR.  ERNEST  GAMBLE 

AND 

GIANNINA,  Ferraris  Daughter.  .        .        MLLE.  ALICE  VERLET 

Conductor,  .  SlGNOR  BEVIGNANI 

Stage  Manager,  MR.  MAX  FREEMAS' 

Violin  Solo,        .        .  MR.  NAHON  FRANKO 


The   violins  and   other  musical   instruments  used  on  the  stage  are  kindly 
loaned  by  Mr.  Victor  S.  Flechter,  23  Union  Square. 


. .  .  ARGUMENT  . . 

ACT  I. 


Monday,  December  27th 

MADAME  SEMBRICH 
in 
-THE  BARBER  OF  SEVILLE. 

Workshop  of  Ferrari  the  greatest  violin  maker  of  Cremona  .g 

The  burgomeister,  to  preserve   the   fame   of  Cremona  as  the  )- 

home  of  the  greatest  violin  makers  offers  a  jewelled  chain  for  the  * 

best  instrument  made  by  a  pupil.  *~ 

Ferrari,  anxious  that  one  of  his  workmen  should  win  the  prize,  )\y 
offers,  as  an  inducement,  to  gi ve  his  daughter  Giannina  in  marriage 

and   his.  entire   fortune  to  the  successful  competitor.     Giannina,  6. 
who  loves  Sandro,  realizes  that  Philippo,  a  hunchback,  the  most 

expert  of  all  the  workmen,  will  be  the  winner.     When  Philippo  tC 

has   finished   his   violin,  she   asks   him  to  play  it  for  her;   upon  ^ 
hearing  the  beautiful  tones  of  the  instrument  she  weeps.     Philippo 

thinks  her  tears  are  a  tribute  to  his  wonderful  art,  but  she  reveals  C- 
to  him  that  she  loves  Sandro  and  can  marry  no  other.     Philippo, 
who  loves  Giannina  too  well  to   interfere  with   her  happiness^ 

generously  decides   to  give   her   to   his  rival.     Unperceived,  he  „ 
changes  the  violins,  putting   his   matchless   instrument  intő  the 

,case  that  held  Sandro's.  1- 

Sandro,  knowing  that  his  suit  is  hopeless,  becomes  desperate  a 
with  grief,  and  determines  to  win  his  lőve  at  all  hazards.    He,  too, 

changes  the  violins.     His  better  self  triumphs,  however,  and  re-  5_ 
penting   his   act   he   confesses  to   Philippo    what   he   has    done. 

Philippo,    forced   to    explain    his    noble    sacrifice    and    desiring  1" 

Giannina's  happiness   above  all    things,  hastens  with  Sandro  to  ^ 
the  Piazza,  hoping  there  is  yet  time  to  replace  the  instruments. 

ÍS 

ACT  II. — Piazza   in   Cremona  ^ 

The  podestat  awards  the  prize-  to  Philippo,   who  arrived  too  ir 

iate  to  accomplish  his  unselfish  purpose.     He   generously  gives#  a 
the  prize  to  Giannina,  and  renounces  all  claim  to  her  hand. 

1- 

Ugyanebben  a  hónapban  a  filharmonikusok 
hangversenyén  Richter  János  vezetésével  előadta 
Koessler  János  zeneakadémiai  tanárnak,  egyik 
legkedvesebb  barátjának  versenyművét,  melyet  a 
szerző  neki  ajánlott.  Az  érdekes  és  értékes  alkotás 
igen  tetszett. 

Még  ebben  az  évben  elkészítette  a  kultusz- 
minisztérium fölszólítására  az  1900-ra  tervezett 
párisi  világkiállítás  magyar  csoportja  zenei  tárla- 
tára vonatkozó  előadói  javaslatot.  Hubay  terve- 
zete szerint  —  mely  sajnos,  nem  valósulhatott  meg 
—  hangszeriparunk,  zeneműkiadóink,  zeneisko- 
láink szövetkeztek  volna  retrospektív  kiállí- 
tásra, hogy  a  magyar  zeneirodalmat  a  legrégibb 
időtől  napjainkig,  hangversenyeken  mutassák  be. 

A  következő  év  (1898)  január  havában  érte 
meg  ötvenedik  előadását  a  Cremonai  hegedűs. 
Azóta,  sem  veszített  vonzóerejéből  és  gyors  léptek- 
kel halad  a  százas  jubileum  felé. 

Koessler  hegedűversenyét  Hubay  februárban 
bemutatta  Németországban,  a  brémai  filharmoni- 
kusoknál Weingartner  Félix  és  Lipcsében  a  Ge- 
wandhausban  Nikisek  Arthur  vezetésével.  Né- 
hány hét  múlva  a  párisi  Lamour  eux-zeneka.r  mű- 
sorai hirdetik  Hubay  Jenő  szereplését  a  Cirque 
d'été-ben.  Ezúttal  Saint-Saéns  A-dur  versenyét  és 
második  csárdajelenetét  játszotta.  A  Cirque  d'été 
közönsége  épp  oly  lelkesen  ünnepelte  a  magyar 
művészt,  mint  évekkel  azelőtt,  a  Cirque  d'hiver-é. 

1899-ben  a  Liszt  Ferenc  Zeneművészkör  a  mil- 
lenáris Király-díj  pályázatán  nyertes  műveket 
díszhangverseny  keretében  mutatta  be.  Hubay  há- 
rom kitüntetett  dalát  (Eldobtad  a  szívem,  Nef elejts, 
Elmondanám  .  .  .)  Ábrányiné  Wein  Margit  éne- 
kelte. 

Kevéssel  ezután  Camille  Chevillard,  a 
Lamoureux-zenekar    karnagya     ismét     meghívta 

Hubayt,  ki  most  Mozart  A-dur  versenyét  adta  elő. 
Ez  alkalommal  régi  barátnője,  de  Brou  marquise 
soiréet  rendezett  tiszteletére.  Mint  rendesen,  a 
születési  és  szellemi  arisztokrácia  sok  neves  kép- 
viselője jelent  meg  az  estén,  melyen  egyéb  zene- 
számok között  Hubay  is  játszott  Saint-Paul  mar- 
quise zongorakíséretével.  Ugyanakkor  Ostvalt, 
Paris  egyik  leghíresebb  szemorvosa  is  fényes 
route-on  látta  vendégül  Hubayt. 

Néhány  hónap  múlva  meghalt  Van  Hál,  Hu- 
bay brüsszeli  barátja.  Említettük,  hogy  Hubay  az 
ő  Stradivariusán  játszott,  míg  meg  nem  vásárolta 
Wieniawsky  híres  Amati-iát.  Akkor  a  remek  hang- 
szer visszakerült  tulajdonosához.  Van  Hal  végren- 
deletében a  hegedű  eladásából  befolyó  összeget  a 
brüsszeli  konzervatóriumnak  hagyományozta  az- 
zal a  kikötéssel,  hogy  a  kamatot  prix  Van  Hal  né- 
ven minden  esztendőben  a  legkiválóbb  hegedűs 
kapja  meg.  A  csodás  hangú  hegedűt,  —  melyről 
részletesen  megemlékezik  minden  szakmonográfia 
—  Hubay  vette  meg  huszonötezer  koronáért.  Az 
Amati-hegedűt  tanítványának,  Studer  Oszkárnak, 
a  st.-galleni  konzervatórium  volt  tanárának 
adta  el. 

1899-ben  ismerte  meg  a  budapesti  közön- 
ség Hubay  egyik  csodagyermek  tanítványát, 
a  bájos  Qeyer  Stefit,  kinek  játéka  már  akkor  a 
legnagyobb  feltűnést  keltette:  a  közel  jövő  azután 
fényesen  igazolta  a  hozzá  fűzött  reményeket. 

1900-ban  ismét  útra  kél  és  Lipcsében  (Qe- 
wandhaus),  Zürichben  (Neue  Tonhalle  Gesell- 
schaft),  St.  Gallenben  (Konzert vérein),  Baselben 
(Allgemeine  Musikgesellschaft)  eljátsza  Mozart  A- 
dur  versenyét.  Majd  ismét  föllép  a  Lamoureux- 
zenekar  hangversenyén:  ezúttal  Corelli  La  Fólia 
című  művét  interpretálva.  Ugyancsak  Mozart  mű- 
vét mutatja  be  őszkor  Magdeburgban  a  városi  ze- 
nekar   szimfonikus    estéjén.    Baselban    azonkívül 

Antonius  Stradivarius  mesterműve 
1726-ból.  Előbb  Van  Hal  brüsszeli 
mecénás  tulajdona,  kinek  halála  után 
a  hegedűt  Hubay  Jenő  vette  meg. 


Hegner  Ottó  zongoraművésszel  önálló  hangver- 
senyt is  rendezett. 

Időközben  meghalt  Bartay  Ede,  a  Nemzeti 
Zenede  igazgatója.  Az  előkelő  és  fontos  állásra 
az  intézet  választmánya  Zichy  Géza  gróf  elnök 
ajánlására  meghívta  Hubay  Jenőt.  Az  igazgató- 
választó gyűlés  azonban  csak  módosítással  volt 
hajlandó  elfogadni  Hubay  föltételeit.  Erre  Hubay 
visszalépett  a  jelöltségtől,  Zichy  Géza  gróf  pedig 
lemondott  állásáról  s  csak  később,  engedve  a  min- 
denfelől fölhangzó  kérésnek,  foglalta  el  ismét. 
Hubay  ellenben  örökre  megvált  a  Nemzeti  Zenedé- 
től. Az  igazgatói  állást  azóta  sem  töltötték  be.  A 
Nemzeti  Zenede  ügyeit  ma  négytagú  tanács  (di- 
rektórium) intézi. 

1902-ben  elfogadta  a  Brünner  Musikv erein  és 
a  Frankfurter  Museum-Gesellschaft  meghívását. 
Előbbi  helyen  Vieuxtemps  fis-moll  versenyét,  utóbbi 
városban  Mozart  A-dur  versenyét  adta  elő. 

Április  végén  Brüsszelben  előadták  a  Salle  de 
la  Grandé  Harmonie-ban  a  La  Monnaie-színház 
tagjai  a  Cremonai  hegedűst.  Gianninát  Alice  Ver- 
tet énekelte,  ki  —  mint  említettük,  —  e  szerepet 
New-Yorkban  is  kreálta.  A  zenekart  Van  Dam  kon- 
zervatóriumi tanár  vezette.  Az  előadáson  megje- 
lent a  belga  udvar  és  arisztokrácia,  valamint 
az  író-  és  művészvilág.  A  közönség  egyre 
fokozódó  érdeklődéssel  hallgatta  a  darabot.  Az 
egyes  számokat  sűrűen  megismételtették  s  a  he- 
gedűszólót, melyet  a  szerző  maga  játszott,  oly 
viharos  tapssal  fogadták,  hogy  szintén  meg  kel- 
lett ismételni.  Az  est  sikeréhez  először  a  Flandriai 
grófnő  gratulált  Hubaynak  s  abbeli  reményének 
adott  kifejezést,  hogy  a  jövő  évadban  a  darabot 
a  La  Monnaie-színház  is  bemutatja.  A  brüssze- 
liek és  az  ott  levő  magyarok  egyaránt  lelkesen 
ünnepelték.  Másnap  Sousberghe  grófné  déjeunerre, 
d'Oultremont  grófnő  pedig  dinerre  hívta  meg.  A 

sajtó  éppen  oly  dicsérettel  írt  a  zeneszerző 
Hubayról,  mint  annak  idején  a  hegedűművészről 
és  sürgette,  hogy  a  La  Monnaie -színház  mielőbb 
vegye  föl  műsorába  a  Cremonai  hegedűst. 

Ugyanebben  az  évben  Hubay  egy  másik  dal- 
műve, a  Falu  rossza  is  bemutatóra  került  a  külföl- 
dön. A  berlini  Theater  des  Westens  adta  elő.  Bár 

—  mint  Bécsben  —  a  darab  nemzeti  és  faji  jellege 
szokatlan  volt  a  közönségnek,  mégis  szivesen  hall- 
gatták. 

Novemberben  szenzációval  lepte  meg  Hubay 
a  zenevilágot:  a  Lipótvárosi  Kaszinó  hangverse- 
nyén bemutatott  egy  alig  tíz  éves  fiúcskát,  Vecsey 
Ferencet,  ki  hegedűjén  nemcsak  a  legnagyobb  ne- 
hézségeket győzte  le  játszi  könnyedséggel,  de  érett, 
sőt  mély  fölfogásával  a  hallgatóságot  a  legnagyobb 
bámulatba  ejtette.  Majd  az  egész  világot  bejárva, 
mindenütt  diadalt  szerzett  magának  és  mesteré- 
nek. Őt  követte  azután  egész  sereg  kivételes  mű- 
vészi tehetség.  Mindannyian  Hubay  Jenő  mester- 
iskolájának neveltjei. 

Hubay  sokféle  érdemeit  már  legmagasabb  he- 
lyen is  méltányolják:  ő  felsége  a  Ferenc  József- 
rend lovagkeresztjével  tünteti  ki. 

1903  február  havában  a  budapesti  Operaház 
bemutatja  negyedik  operáját,  a  Moharózsát,  mely- 
nek szövegét  Ouida  Two  little  wooden  schoes  című 
bájos  novellájából  Ruttkay  György  avatott  tolla 
dramatizálta.  A  szereposztás  a  következő  volt: 
Bébe  —  Szoyer  Ilonka,  Fiamén  —  Bohnicsek, 
Jeannot  —  Beck,  Lisette  —  Payer  Margit,  Róbert 

—  Dalnoki.  Kisebb  szerepekben  Flattné  és  Valent 
Vilma  működtek  közre.  Ez  a  darab  is  újabb  bizo- 
nyítékát nyújtotta  szerzője  színpadi  talentumának. 

Ugyanekkor  került  első  előadásra  második 
hegedűversenye  Lipcsében,  a  Gewandhausban 
Nikisch  vezetésével.  Hubay  Jenő    annyira    elbű- 

völte  ekkor  a  rideg  és  szigorú  német  muzsikuso- 
kat, hogy  Nikisch  fölszólította,  maradjon  Lipcsé- 
ben, számára  a  Qewandhausban  egészen  különle- 
ges állást  szerveznek  bárminő  föltételekkel. 

Majd  átrándult  Drezdába,  hol  a  Harmonie  Ge- 
sellschaft  zenekarával  adta  elő  Mozart  A-dur  ver- 
senyét. Innen  Rómába  megy  a  Regia  Accademia 
di  Santa  Cecília  meghívására  s  két  hangversenyen 
ragadja  magával  az  örök  város  közönségét. 

Decemberben  pedig  a  Hubay — Popper  quartett 
indul  útnak.  Két  hangversenyt  rendeznek.  Az  egyi- 
ket Parisban  a  Nouvelle  Société  Philharmonique 
termében,  a  másikat  St.  Gallenben.  E  társulat 
ebben  az  évadban  egymásután  meghívta  a  leg- 
híresebb francia  és  idegen  vonósnégyeseket. 
Hubayék  Mendelssohn  és  Csajkovszki  egy-egy 
művét  játszották.  Közben  Hubay  és  Popper  ma- 
gándarabokat adtak  elő.  A  közönség  és  a  sajtó 
annyi  kitűnő  kamarazene-társulat  után  is  újszerű- 
nek és  tökéletesnek  találta  a  magyar  quartett  já- 
tékát. 

Májusban  ünnepelte  meg  a  Filharmóniai  Tár- 
saság fennállásának  félszázados  évfordulóját.  Hu- 
bayt,  mint  zenei  életünk  egyik  díszét,  szintén  föl- 
kérték a  jubiláris  hangversenyen  való  közreműkö- 
désre. A  Gavotte-ot  és  az  Idyll-t  játszotta  Sülte- 
iéből zenekarkisérettel. 

1904-ben  Sir  Alexandre  Mackenzie,  az  angol 
zenevilág  doyenje,  a  londoni  Royal  Academy  of 
Music  igazgatója  fölajánlja  Hubaynak  az  intézet 
hegedűkiművelési  osztályának  vezetését.  Öt  hó- 
napot kellene  Londonban  töltenie  évenkint,  húsz- 
ezer shilling  fizetéssel.  Hubay  azonban  a  Zene- 
akadémiánál elfoglalt  pozícióját  semmiféle  mű- 
vészi és  anyagi  javakért  nem  volt  hajlandó  föl- 
áldozni ezúttal  sem. 

1905   márciusában  bemutatta  a  filharmoniku- 

soknál  nemrég  Németországban  nagy  tetszés  kö- 
zepette előadott  második  hegedűversenyét. 

A  Hubay-Popper  quartett  már  az  elmúlt  esz- 
tendőben fölhagyott  a  nyilvános  szerepléssel.  A 
művészeket  annyira  elfoglalta  a  tanítás,  komponá- 
lás, szóló-esték  rendezése,  hogy  nem  maradt  ide- 
jük a  kamarazenére.  De  a  zenekedvelő  közönség 
nem  tudott  abba  belenyugodni,  hogy  ily  módon 
egyik  legfőbb  élvezetétői  fosszák  meg.  Apponyi  Al- 
bertné  grófné  kezdeményezésére  néhány  lelkes 
zenebarát  elhatározta,  fölkérik  a  quartetett,  hogy 
folytassák  továbbra  is  hangversenyeiket  zártkörű 
társaság  előtt.  Hubayék  engedtek  a  kérésnek  és  né- 
hány éven  át  a  Zeneakadémia  kistermében  ka- 
maraestéket adtak.  A  rendezés  fáradságos  és  kö- 
rültekintő munkáját  a  zeneművészet  önzetlen,  lel- 
kes és  áldozatkész  híve  és  Hubay  gyermekkori 
barátja,  Léderer  Rudolf  vállalta. 

1906-ban  mutatta  be  az  Operaház  Lavotta 
szerelme  című  zenedrámáját,  mely  poétikus  szöve- 
gével, szimfonikus,  de  magyaros  zenéjével,  pompás 
énekbeszédével  szintén  fejezetet  jelent  a  nem- 
zeti dalmű  történetében.  A  szereplők  az  alábbiak 
voltak:  Ilona  —  Krammer  Teréz,  Lavotta  —  Ta- 
káts,  Francia  nevelőnő  —  Válent  Vilma,  Cigány- 
asszony —  Berts  Mimi,  Aradi  Zoltán  gróf  —  Ará- 
nyi, Fóthy  —  Gábor,  őrszem  —  Déry,  Szentgyör- 
gyi —  Kornai.  Karmester  Kerner  István. 

Vecsey  Ferenc  ezalatt  már  számtalan  idegen 
országban  megfordult,  őszkor  hazajött.  Egy  jó- 
tékonycélú hangversenyen  mesterévei  együtt  elő- 
adta Bach  kettős  koncertjét  a  filharmonikusok  kí- 
sérete mellett.  A  főváros  közönsége  örömmel  ra- 
gadta meg  az  alkalmat,  hogy  ismét  bizonyságot  te- 
gyen Hubay  Jenő  iránt  érzett  bámulatáról  és  sze- 
retetéről. 

Majd  Hubay  Popperrel  és  híres  külföldi  és  ma- 
gyar művészekkel    szövetkezik  trió-estékre.    így 

D 'Albert  Jenő,  Backhaus  Vilmos,  Godovsky  Lipót,. 
Dohnányi  Ernő,  Juon  Pál,  Lamond  Frigyes  és 
más  zongoraművészek  szerepeltek  ezeken  az  es- 
téken, mikor  a  kamarazene-irodalom  legszebb  re- 
mekeit hallhattuk. 

1907-ben  végre  a  Zeneakadémia  méltó  otthont 
kapott.  Ekkor  avatták  föl  új  palotáját.  Az  ünnep- 
ség alkalmából  öt  hangversenyt  rendeztek,  me- 
lyeken gyakran  találkozhattunk  Hubay  nevével, 
így  az  első  koncerten  Hubay  előadta  Qgy 
magyar  témára  irott  változatait,  a  másodikon  a 
Hubay-Popper  quartett  szerepelt,  a  harmadikon 
Vecsey  Ferenc  bemutatta  mestere  III.  hegedű- 
versenyét, melyet  még  abban  az  évben  a  berlini 
filharmonikusoknál  is  előadott.  A  negyedik  —  zene- 
kari —  hangversenyt  Hubay  vezette. 

Ugyanekkor  sokoldalú  érdemeit  magyar  ne- 
mességgel jutalmazták. 

A  következő  esztendőben  alakult  meg  a  Zene- 
akadémiai tanárok  zenekari  társasága  Mihalo- 
vich  Ödön  elnöksége  alatt.  Hubay  Jenő  és  Popper 
Dávid  voltak  karnagyai  az  életképes  új  intézmény- 
nek, mely  zenei  életünk  nagy  veszteségére,  ta- 
valy megszűnt.  Évente  négy  hangversenyt  rendez- 
tek, ugyanannyi  nyilvános  főpróbával.  Hubay 
egész  sereg  újdonságot  mutatott  be  orkeszterével 
Bachtól,  Mozarttól,  Griegtől,  halótól,  Bartóktól, 
D'lndytől,  Juontól,  Gilsontól,  Debussytól,  Faúré- 
tól és  a  modern  muzsika  számos  kiválóságától. 
Itt  játszotta  először  1908-ban  Geyer  Stefi,  meste- 
rének Concerto  AlV  Antica  című  hegedűversenyét. 

1908-ban  a  londoni  Philharmonic  Society  kar- 
mesterének, Henri  Woodnak  meghívására  elláto- 
gat Vecsey  Ferenccel  Londonba,  harminc  év  előtti 
diadalainak  színhelyére.  A  fogadtatás  s  az  ünnep- 
lés épp  oly  lelkes  volt,  mint  egykor.  Vecsey  mes- 
tere III.  hegedűversenyét  játszotta  Hubay  veze- 

tésével,  majd  együtt  előadták  Bach  két  hegedűre 
írt  versenyét.  Nemcsak  a  publikum  halmozta  el  tet- 
szésének jeleivel,  hanem  a  sajtó  is  valósággal  ma- 
gasztalta mindkettőjüket. 

1910-ben  a  Petőfi-ház  javára  Hubay  dalaiból 
hangversenyt  rendeztek,  mikor  Steiner  Ferenc, 
Marschalkó  Rózsi  és  Sas  Zoltán  legújabb  kompo- 
zícióit mutatták  be.  Ugyanekkor  a  Petőfi-Társaság 
tagjai  sorába  választotta.  Júliusban  Ostendében 
dirigált  magvar  zeneszerzők  műveiből  összeállí- 
tott hangversenyt,  augusztusban  Scheweningen- 
ben.  Utóbbi  helyen  a  berlini  filharmonikusok  zene- 
karát vezette.  Mindkét  hangversenyen  előadásra 
került  A  falu  rossza  (Le  Rődeur  du  village)  hatá- 
sos ouverture-je.  Scheweningenben  azonkívül  ki- 
tűnő tanítványa,  Szigeti  József  bemutatta  mes- 
tere második  hegedűversenyét.  Ebben  az  évben 
a  Színpadi  Szerzők  Egyesülete  elnökének  vá- 
lasztja. 

1911-ben  ülték  meg  nagy  fénnyel  és  pompá- 
val a  Liszt-centennarium-ot  Ez  alkalomból  a  buda- 
vári Mátyás-templomban  előadták  a  Koronázó 
misét.  A  Benedictus  hegedűszólóját  Hubay  ját- 
szotta. 

Tavaszkor  a  római  nemzetközi  kiállításon 
négy  hangversenyből  álló  Festival  Unghereset 
rendeztek  Hubay  vezetésével.  Előadásra  került 
Herzfeld,  Liszt,  Hubay,  Bartók,  Dohnányi,  Rékai, 
Mihalovich,  Aggházy,  Vándor,  Liszt,  Zichy,  Szendy, 
Buttykai  és  a  magyar  zene  néhány  más  jelesének 
műve.  A  hangversenyek  keretében  Hubay  elját- 
szotta a  szólót  a  Cremonai  hegedűs-böl,  Wieniaw- 
sky  két  mazurkáját,  míg  Vecsey  mestere  harmadik 
hegedűversenyét  és  a  Zephyr-t,  együttesen  pedig 
Bach  kettős  koncertjét.  A  hatalmas  Augusteo 
mindegyik  délután  zsúfolásig  megtelt  s  Hubay- 
nak  folyvást  szűnni  nem  akaró  ovációkban  volt 
része. 

Ugyanebben  az  évben  Ziegfeld  dr.,  a  chi- 
cagói Musical  College  elnöke  meghívja  az  intézet 
hegedűosztályainak  vezetésére,  évi  huszonötezer 
dollár  fizetéssel!  A  válasz  ismét  ugyanaz,  mint  az 
előző  ily  fajta  ajánlatokra. 

1911-ben  állították  föl  a  Zeneakadémián  a  mű- 
vészképzőt, melyen  Hubay  Jenő,  Popper  Dávid  és 
Szendy  Árpád  tanítanak. 

Az  utóbbi  években  sajnos,  egyre  ritkábban 
szerepel  nyilvánosan  Hubay  Jenő.  Legutóbb  e  nyá- 
ron az  ostendei  Kursaal-ban  dirigált  egy  magyar 
koncertet.  De  annál  többet  foglalkozik  tanítványai- 
val és  a  komponálással.  Hisszük  és  reméljük,  hogy 
a  java  férfikorát  élő  sokoldalú  művész  zenekultú- 
ránknak még  sokszor  fog  múltjához  méltó  dicső- 
séget szerezni. 

IX. 
Hubay  reproduktív  művészete. 

Hubay  Jenő  előadó  művészetét  az  előző  feje- 
zetek során  sokszor  jellemeztük  a  régi  és  modern 
zenekritika  mestereinek  tollával.  Ezúttal  csak 
egyéniségének  analizálását  kisértjük  meg. 

Hubay  atyjától  nemcsak  nagy  zenei  tehetsé- 
get örökölt,  hanem  ritka  hajlandóságot  a  hegedű- 
höz. Már  kora  gyermekségében  fölényes  ura  hang- 
szerének. Első  irányítását  atyjától  nyerte,  kinek 
játékában  félreismerhetetlenül  és  határozottan  szó- 
lalt meg  a  magyar  lélek.  Szilaj  tüz,  belső  hév  és 
energikus  vonóvezetés,  megannyi  faji  sajátság 
fiuber  Károly  reproduktiv  művészetében.  Hubay 
Jenőnél  azután  fokozottan  érvényesül  a  lelki  át- 
öröklés elve.  Atyja  előadásának  sajátosságai 
nála  hatványozva  jelentkeznek.  Mint  gyermek- 
ifjú Berlinbe  kerül  a  hegedű  legideálisabb  mesteré- 
hez, Joachimhoz.  Itt  megtanulja  a  klasszicizmus 
tiszteletét,  megérzi  a  zene  metafizikai  mélységeit. 
Látja,  hogy  a  virtuozitás  nem  cél,  csak  eszköz 
magasabb  célok  elérésére,  mert  a  befejezett  tekni- 
kai  tökéletesség  fokán  a  művészet  teljes  anyag- 
szerűtlenségében  szólal  meg  a  hangszeren.  A 
Hochschulé-n  eltöltött  évek    adták    meg    Hubay 

Jenő  játékának  a  szilárd,  biztos  alapot  s  az  er- 
kölcsi tartalmat,  mely  nem  csillogó  külsőségben, 
hanem  az  elmélyedésben  keresi  és  találja  az  igazi 
művészetet. 

Joachim  után  egy  másik  nagy  hegedűsnek, 
Henri  Vieuxtempsnak  környezetébe  kerül  Hubay. 
Vieuxtemps  fölfogása  és  játéka  merő  ellentéte  Joa- 
chim művészetének.  Széles,  hatalmas  tónus  mellett 
virtuóz,  elegáns  könnyedség  és  színdús  frazirozás, 
a  hangszer  legraffináltabb  hatásainak  abszolút  is- 
merete avatták  Vieuxtemps-t  a  belga  iskola  leg- 
nagyobb mesterévé.  Ezek  a  kvalitások  a  német 
klasszikusok  reprodukálásában  nem  érvényesül- 
hettek, mert  a  bennük  rejlő  szellem  másféle  inter- 
pretálást —  a  Joachimét  —  követeli.  Vieuxtemps 
inkább  a  más  fajsúlyú  francia  muzsika,  az  esprit 
gaulois  megszólaltatója.  És  mert  a  francia  zene 
nem  elég  gazdag  hegedűkompoziciókban,  meg- 
teremtett egy  új  hegedű-litteraturát:  a  Vieux- 
temps-irodalmat,  melynek  külső  és  belső  értéke 
talán  nincs  összhangban,  de  telve  van  üde,  friss 
poézissel  s  a  hegedűsnek  a  leghálásabb  föladat. 
Hubay,  bár  nem  volt  szószerinti  tanítványa 
Vieuxtempsnak,  mégis  több,  mint  egy  esztendőn 
át  napot  nap  után  vele  töltött  s  így  elleste  művésze- 
tének legrejtettebb  titkait.  A  belga  hegedűs  az  ő 
meleg  tónusával,  közvetetlen  előadásmódjával  kö- 
zelebb férkőzött  az  érzésben  vele  rokon  magyar 
művészhez,  mint  a  német  hegedűs  filozofikus  nyu- 
galma, sokszor  hidegnek  látszó  józansága,  melyen 
keresztül  néha  alig  lehet  megérezni  a  költő  föllob- 
banásait.  így  Hubay  elsajátította  Vieuxtemps  isko- 
lájának összes  jelességeit  s  később  nem  egyszer  — 
mint  említettük  —  a  belga  iskola  reprezentatív 
művészeként  szerepel  Joachimmal  szemben. 

De  Joachimnak  és  Vieuxtempsnak  —  a  hegedű, 
Paganini  óta,  e  két  legnagyobb  mesterének  — 
művészete  nem  ejtette   annyira   hatalmába,  hogy 

az  önálló  egyéniséget  kiölte  volna  belőle.  Csak 
mint  elektromos  ütés  hatott  reá:  izgatóan  és  heví- 
tően.  Az  idegen  hatásokat  teljesen  átformálta  az  ő 
magyar  lelke.  Játékának  szenvedelmes  ereje  és 
epedő  lágysága,  csapongó  fantáziájú  előadása, 
nagyszerű  ritmikája,  mind  Hubay  legegyénibb 
tulajdonságai,  melyekkel  sem  Joachim,  sem  Vieux- 
temps  nem  rendelkezett.  Hubay  mint  hegedű- 
művész is  ideálisan  sokoldalú.  Átérti  és  átérzi  a 
német  szellem  legmélyebb  megnyilvánulásait  — 
Bachot  és  Beethovent,  —  a  francia  klasszicizmus 
derűs  világát  és  csodálatos  formaművészetét  — 
Saint-Saenst  és  Franckot,  —  de  épp  oly  ottho- 
nos a  technika  nyaktörő  bravúrjaiban  vagy  a  mo- 
dern muzsika  —  Godard  és  Goldmark  —  édes 
avagy  buja  színekben  tobzódó  és  forró  erotikáju 
levegőjében.  Van  még  egy  zárt,  különálló  világ, 
hová  Hubayt  egy  művésztársa  sem  tudja  követni: 
a  magyar  muzsika.  Az  elkövetkezőkben  szólani 
fogunk  róla,  hogyan  alkotott  ő  is  Vieuxtemps  pél- 
dájára magyar  hegedű  -  irodalmat,  melyben  a 
kollektiv  magyar  fajilélek  érzései  jutnak  kifeje- 
zésre. De  itt  a  helye,  hogy  reámutassunk:  a 
magyar  néplélek  édes-bús  hangulatának  igazibb 
tolmácsa  nem  volt,  mint  Hubay  Jenő.  Semmi  külső 
dísz  és  sallang,  cigányos  cifrázás  vagy  a  virtuóz 
hatásvadászó  dekoratív  cicomája:  csupa  szív  és 
érzés,  néhol  megrázó  erő,  hévvel  és  tűzzel  teljes 
temperamentum. 

így  egyesíti  Hubay  művészete  a  nagy  hegedű- 
sök egyéniségeit  Joachimtól  Vieuxtempson  át  Sa- 
rasaiéig. És  ez  a  művészet  annál  értékesebb,  mert 
színmagyar. 

Nem  kevésbbé  jelentős  mint  kamaraművész. 
Itt  érvényesül  csak  igazán  stílusérzéke  és 
a  művek  mélyére  hatoló  fölfogása.  Joachim  tanít- 
ványa egyéniségének  teljes  önmegtagadásával 
illeszkedik   bele   a   kamarazene   komoly,  szigora 

szellemébe,  anélkül,  hogy  elveszne  játékának 
egyéni  karaktere.  A  fiubay-Popper  vonósnégyes 
négy  különböző  egyéniség  ritka  tökéletességű 
összehangolása  volt,  mely  így  érvényre  juttatta  a 
költő  legtitkosabb  intencióit,  lelke  legrejtettebb  ér- 
zéseit. Mint  a  kamarazene  tanára,  növendékeit  is 
ebben  az  irányban  nevelte. 

Hubay  harminc  éves  tanári  működése  alatt 
egész  hegedűművész-generációt  nevelt  föl,  ékes 
bizonyságául  nagyszerű  pedagógiai  tehetségének 
és  oktatómódjának.  Brüsszeli  tanítványairól  már 
szólottunk.  Magyarország  minden  nevesebb  hege- 
dűse az  ő  iskolájából  került  ki,  mely  így  a  kasseli, 
bécsi,  párisi,  prágai  és  berlini  iskolák  hírnevét  is 
elhomályosítja  eredményével.  Megtanulják  nála 
nemcsak  a  hangszeren  való  uralkodást,  hanem 
—  amit  különben  ritkán  lehet  elsajátítani  —  ho- 
gyan kell  szívet  és  lelket  önteni  játékba.  Min- 
denütt jól  tudják,  hogy  sehol  a  tanuló  hegedűs 
nem  tesz  szert  oly  széles,  meleg  kantilenára,  erő- 
vel teljes  zengő  hangra,  mint  Hubay  iskolájában. 
A  távol  idegenből  keresik  föl  állandóan  nemcsak 
európaiak,  de  amerikaiak  is,  hogy  kiképzésük  és 
művészetük  tökéletesítését  tőle  nyerjék. 

Tanítványai  közül  világszerte  ismeretes  Geyer 
Stefi,  Vecsey  Ferenc  és  Szigeti  József.  Mindhárom 
egymástól  elütő  művész.  Geyer  Stefi  előadásának 
lányos  gyöngédsége,  Szigeti  tónusának  eszményi 
tisztasága  —  minő  talán  csak  az  akusztikusok  kép- 
zeletében él  —  és  Vecsey  korát  meghaladó  fölfo- 
gása és  nagyszerű  technikai  készsége  ragad  meg. 
Mindegyikük  rendes  vendége  évente  Európa  és 
Amerika  hangversenytermeinek.  Idegen  növen- 
dékei közül  máris  hírneves  az  amerikai  Sol  Cohen, 
kiről  az  újvilág  lapjai  a  legnagyobb  elragadtatás 
hangján  írnak,  a  szintén  amerikai  Brown  Eddy,  kit 
nemrég  Londonban  ünnepeltek,  az  orosz  Kogán,  a 
svájci  Studer  Oszkár,  a  magyarok  körül  Kemény 

Rezső,  Mambriny  Gyula,  Szerémi  Gusztáv  zene- 
akadémiai tanárok,  Szigeti  Dezső,  tíz  éven  át  a  pá- 
risi Colonne  zenekar,  most  a  Népopera  hangver- 
senymestere, Zsolt  Nándor,  a  londoni  Wood-zene- 
kar  első  hegedűse,  Gyárfás  Ibolyka,  Telmányi 
Emil,  Popiel  Mici,  Weltmann  Feri  és  Rózsi,  Rév 
Kálmán  és  mások.  Hubay  mesteriskolájának  így 
csakhamar  oly  hitele  és  neve  lett  külföldön,  hogy  a 
Hubay  név  a  legjobb  ajánlólevél  bárhol  egy  fiatal 
hegedűsnek. 

Hubay  reproduktiv  működésében  jelentős  sze- 
repet játszik  karmesteri  tevékenysége.  Már  gyer- 
mekkorában atyja  oldalán  megismerte  a  legbonyo- 
lultabb hangszernek,  a  zenekarnak  minden  csinját- 
binját.  Parisban  szorgalmas  látogatója  a  zenekari 
hangversenyeknek  és  próbáknak,  ami  megbecsül- 
hetetlen iskola  a  fiatal  karmesternek.  Brüsszelben 
dirigált  először,  a  konzervatórium  zenekarát  ve- 
zette. Itthon  három  éven  át  országos  karnagya  volt 
az  Országos  Dalosszövetségnek.  Ez  a  rendkívül  ne- 
héz és  kényes  állás  volt  tűzpróbája  karmesteri  ké- 
pességeinek. Egy-két  próbával  a  mindenfelől  ösz- 
szegyült  dalosokat  fegyelmezni  és  gondos,  fino- 
man kidolgozott  előadást  produkálni,  biztos  kezű 
és  biztos  fejű  dirigenst  kivan.  Majd  a  Zeneakadé- 
mián vezeti  a  zenekari  gyakorlatokat.  Kevés  or- 
keszterben  szólnak  oly  gyönyörű  meleg  hangon  a 
vonósok,  mint  Hubay  növendékzenekarában.  A 
keze  alól  kikerült  zenészek  mindenütt  beváltak 
mint  fegyelmezett,  kifogástalan  zenekari  játéko- 
sok. A  Zeneakadémiai  Tanárok  Zenekara  alkal- 
mat nyújtott,  hogy  modern  kompozíciók  bemuta- 
tásával az  orkeszterművészet  virtuóz  és  ragyogó 
fogásait  érvényesítse.  Hubay  Jenő  az  egyetlen  ma- 
gyar karmester,  ki  állandóan  dirigál  külföldi  zene- 
karokat, így  vezette  a  londoni,  berlini,  pawlowszki, 
scheweningeni,  ostendei  filharmonikusokat. 

X. 

Hubay  produktív  művészete. 

Hubay  Jenő  lírikus  tehetség.  Alkotóereje  úgy  a 
szimfonikus  stílusban,  mint  a  színpadi  zenében  vagy 
a  kisebb  dalformában,  avagy  hegedűdarabjaiban 
ugyanazokat  a  sajátosságokat  mutatja.  Invenciója 
szinte  kiapadhatatlan.  Melódiái  a  legnagyobb  köny- 
nyedséggel  ömlenek,  továbbszövésük  szimfonikus, 
fejlődésük  széles  és  lendületes.  Csupa  világos,  de- 
rűs érzés,  csupa  gyöngéd  finomság,  szelid,  lágy 
hajlású  dallamokban.  Nem  vívódik  metafizikai 
problémákkal.  Igazi  lírai  zene  a  maga  bájos  köz- 
vetetlenségében.  Az  éles  drámai  akcentus,  a  tragi- 
kai  feszültség  megrázó  ereje  nincs  meg  Hubay  ze- 
néjében. Szintúgy  hiányzik  belőle  a  szív  eksztati- 
kus hevületének  visszhangja.  Ha  a  lélek  hul- 
lámzásának és  viharának  szegődik  tolmácsává, 
zenéje  szenvedelemtől,  néha  forró  hévtől  sugár- 
zik, de  megmarad  lírának,  felfokozott  lírának, 
melyet  így  mindig  kifejezőnek  és  őszintének  ér- 
zünk. Amellett  formában,  érzésben  előkelő.  Ki- 
dolgozása elegáns  és  finom,  sehol  semmi  elnagyo- 
lás.  Másik  jellemvonása  Hubaynak  a  magyaros- 
ságra törekvés.  Sőt  ennél  több,  a  magyar  műzene 
megteremtése. 

A  XIX.  század  közepén  alakulnak  ki  a  nemzeti 
műzenék,  mikor  a  népzene  elemeit  műzenévé  fej- 
lesztik oly  erős  egyéniségek,  kik  egyszersmind 
nagy  tehetségek.  így  alkotja  meg  Glinka  az  orosz, 
Pácius  a  finn,  Smetana  a  cseh,  Grieg  a  norvég  mű- 
zenét.  Hubay  előtt  is  ez  a  cél  lebegett:  fokozatosan 
impregnálni  a  zenei  formát  faji  elemmel,  hajlítva  a 
kemény  magyar  frázist  és  könnyeddé  téve  a  techni- 
kát. Szándéka  tudatos  és  belső  meggyőződés  ered- 
ménye, de  megnyilvánulása  csakhamar  ösztönsze- 
rűvé és  öntudatlanná  válik.  így  idővel  faji  frazeoló- 
giát, magyar  műzenei  nyelvet  teremt.  Magyar 
gondolatai  a  szimfonikus  formában  épp  oly  ottho- 
nosan érzik  magukat,  mint  az  operában.  De  csinál 
magának  faji  műformákat  is,  mint  például  a 
csárdajelenetek.  Hubay  magyarosságát  zenéjének 
dallambeli  ritmikai  és  harmóniai  sajátosságai  ad- 
ják. Később  részletesen  vizsgálódás  tárgyává  tesz- 
szük  ezeket. 

A  nemzetiesség  mellett  idegen  hatások  is  van- 
nak Hubay  reproduktív  művészetében,  épp  úgy, 
mint  előadóművészetében.  Az  Alienor  ködös  vilá- 
gát bayreuthi  árnyak  népesítik  be.  A  Cremonai  he- 
gedűsben a  Thomas-Gounod-Massenet  harmonikus 
szépsége,  lírikus  dallamossága  ragad  meg.  A  ma- 
gyar verőfényben  bontakozik  ki  először  Hubay 
magyarságtól  izzó  lelkének  egész  gazdagsága:  A 
falu  rossza-ban.  De  őt  is  utóiéri  az  úttörők  rendes 
sorsa,  a  meg  nem  értés,  a  félreismerés.  Magyar  pa- 
rasztok kimondhatatlan  nevű  ruhadarabokban  az 
Operaház  színpadán.  A  germán  istenektől  az  olasz 
paraszton  át  az  alvilág  és  felvilág  minden  rendű 
és  rangú  halandójának  és  halhatatlanjának  van  ott 
helye:  csak  a  magyar  nép  fiának  nincs.  A  főváros 
kozmopolita  izlésü  közönsége  nem  látta  meg  az 
első  ízig-vérig  népies  magyar  operát  Hubay  művé- 
ben. Kissé  csalódva,  ismét  idegenben  reméli  a  dia- 
dalt: megzenésíti  a  Moharózsát,  Ouida  bájos  no- 

velláját.  A  Tauchnitz-poézis  gyöngéd  szentimen- 
tálizmusa  a  német  romantika  s  a  francia  atelier- 
költészet  levegőjét  árasztotta  maga  körül.  Később 
egyre  számosabban  sorakoztak  a  magyar  zene  hí- 
veinek táborába.  Újból  megpróbálkozik  a  magyar 
operával,  ezúttal  nem  népies,  hanem  történeti  szö- 
vegűvel. Megírja  a  Lavotta  szerelmét  s  azon  az 
utón  haladva,  melyet  Mihalovich  Ödön  kezdett  meg 
a  Toldi-ban,  megpróbálkozik  a  magyar  zenedráma 
frazeológiájával.  Épp  így  dalaiban  és  hegedüdarab- 
jaiban  a  franciás  és  németes  irányúak  váltakoz- 
nak a  magyaros  jellemüekkel.  Faúré  és  Godard 
parfümös  levegője  amott,  a  német  Lied  és  a 
francia  Mélodie  hangulatai  emitt,  mintha  csak 
szerzőjük  fitogtatni  akarná,  hogy  mily  könnyen 
tudja  utánozni  az  idegen  stílust. 

Ám  csakhamar  nyilvánvaló,  hogy  az  idegen 
hatások  azonnal  beleolvadnak  Hubay  költői  egyé- 
niségébe s  egyáltalán  nem  veszélyeztetik  eredeti- 
ségét. Dologbeli  készséget,  külső  effektust  tanul 
belőlük,  de  az  az  érzés  és  gondolatvilág,  a  fölépí- 
tés egyéni  és  eredeti.  Amellett  mindegyik  művén 
érezhetők  a  magyaros  vonások  a  színekben  és  a 
ritmikában. 

XI. 

Hegedü=darabok. 

Hubay  zeneszerzői  munkásságában  kétségkí- 
vül hegedűre  írt  művei  a  legjelentősebbek.  Tarta- 
lom és  forma  szempontjából  kamarazene,  program- 
zene, úgynevezett  előadóművészi  és  magyaros  tár- 
gyuakra  oszlanak.  Valamennyinek  közös  jellem- 
vonása a  hangszer  bámulatos  ismerete. 

Két  opera-parafrázissal  aratja  első  két  nagy  si- 
kerét: a  Lahore-süite-te\  (op.  3.)  és  a  Carmen  fantai- 
sie-ve\  (op.  3.  No.  3.).  Mindkettő  az  operák  legszebb 
melódiáit  dolgozza  föl.  Meglepő  könnyedséggel  és 
bravúrral  hajlítja  Massenet  és  Bizet  muzsikáját  a 
koncertáló  hegedű-szólamához.  A  szerkezet  egy- 
szerű, de  hatásos.  A  kisérő  orkeszter  mindig  pom- 
pásan simul  a  magánhangszerhez. 

Előadási  darabjai  rendkívül  változatosak  és 
sokfélék.  Van  közöttük  egy  csomó  finoman  érzel- 
gős munka  —  megannyi  szomorú  vagy  vi- 
dám hangulatváltozat  —  (Contemplation  op.  14., 
Conte  op.  15.  No.  1.,  Maggiolata  op.  15.  No.  2.,  De- 
vant  son  image  op.  38.,  Nachíigallen-Gesang  op. 
38.,  Nocturne  op.  42.,  Pensée  Triste  op.  74.,  Fan- 
taisie  Élégiaque,  Morceaux  caractéristiques  című 
füzetek  stb.),  néhány  a  technikai  készség  csillog- 

tatására  készült  mű  (Danse  diabolique  op.  10.  No. 
2.,  Valse  Caprice  op.  10.  No.  3.,  Deux  Mazurkas 
concertantes,  Capriccio  de  Concert  op.  86.  No  1., 
Moto  perpetuo  op.  88.  stb.). 

Kimagasló  programzenei  alkotása  három 
van.  Időrendben  első  a  Virágrege-ciklus,  melyet 
Zichy  Géza  gróf  költeményei  inspiráltak.  For- 
mája hat  részből  álló  suite:  Virágfakadás,  Bimbó 
és  virág,  A  lepke,  Mámor,  Zephyr,  Elhagyatva. 
Csupa  finom  Maeterlinck-szerü  szimbolizmus, 
lágyan  zsongó,  majd  kecsesen  szökellő  meló- 
diákban, modern,  néhol  pikáns  harmóniákban 
és  halavány,  elmosódó  színekben.  Legnagyobb 
sikert  aratott  a  Zephyr  című  tétel,  mely  aethe- 
rikus  finomságaival,  harmonikus  felhangjaival 
a  legtökéletesebb  flageolet  -  technikát  követeli. 
Az  Atair-í  a.  szerző  román  musicale-nak  nevezi, 
először  használva  ezt  az  elnevezést,  melyet  majd 
Qustave  Charpentier  fog  divatba  hozni  (Louise). 
Az  Atair  tulajdonképpen  suite,  zenei  portrait  alak- 
jában. Egy  szép  asszony  portraitja  ötféle  hangu- 
latban, amint  kedve  vagy  szeszélye  változik:  Cap- 
rice de  femme,  Invocation.  Feax  follets.  Epanche- 
ment.  Grisé  d'Amour.  Az  alaptónus  ismét  gyön- 
géd líra. 

Elmés,  kedves  muzsika  a  Scénes  d'enfant  című 
suite  is.  A  gyermekszoba  annyi  jeles  poétája,  Schu- 
mann, Bizet,  Mussorgsky,  Conus,  Debussy,  Ravel 
és  társai  után  fiubaynak  még  mindig  van  eredeti 
mondanivalója  a  gyermek  lelkivilágáról.  Tíz  bájos 
képben  varázsolja  elénk  a  gyermek  vidám,  gond- 
talan életét  reggeltől  estélig.  A  fiúcska  pajkosan 
kergetődzik  kint  a  pázsiton  (Sur  la  pelouse),  mi- 
alatt elveszíti  egyik  játékszerét  (Premier  chagrin), 
majd  a  pillangót  űzve  (Chasse  aux  papillons)  elté- 
ved az  erdőben  (Égaré  dans  la  fórét).  Azután  bú- 
jócskát és  katonásdit  játszik  (Jouons  a  cache-cache, 
\e  serai  sóidat).  Kifáradva   a   szaladgálásban,  le- 

telepszik  a  nagymama  széke  mellé  s  úgy  hallgatja 
meséit  ( Ce  que  grand'  mére  raconte).  Közben  szap- 
panbuborékot fúj  (Bulles  de  savon).  Végre  eljő  az 
este,  imádkozik  (Priére  du  soir)  s  elszenderül  (En- 
dormi),  Naivul  bájos,  egyszerű  muzsika,  mely 
finom  pszichológiával  festi  a  gyermek  érzéseit. 

Kötött  formájú  művei  között  legrégibb  a  Suite 
hegedűre,  zenekar  kísérettel.  Uralkodó  hangneme 
g-dur.  Az  első  és  utolsó  tétel  közös  formái  szerves 
összefüggést  és  ciklikus  jelleget  adnak  a  műnek.  Az 
első  tétel  Gavotte,  a  XVIII.  század  nagy  mesterei- 
nek stílusában,  de  raffinált  modern  harmóniákkal 
és  színekkel.  A  zenekar  bevezetése  után  —  melyet 
az  utolsó  tételben  fogunk  mint  főtémát  ismét  hal- 
lani, —  energikus  akkordokban  hangzik  föl  a  ma- 
gánhegedűn a  gavotte  témája.  Érdekesen  harmo- 
nizált átmenet  után  ugyanezen  témával,  kisérve  a 
zenekar  dallamos  ellenpontjával,  záródik  az  első 
rész.  A  trió,  mint  az  Bachnál  is  gyakran  előfordul, 
musette  szintén  g-dur  témával,  mellyel  az  ismét- 
lésben variálva  találkozunk.  Ezután  erővel  teljes 
magyaros  gondolat  szólal  meg,  hogy  kettős  fogá- 
sokban átvezessen  a  negyedik  a-moll  témára,  mely 
g-durba  modulálva  végződik.  Most  rendesen  is- 
métlődik az  egész  gavotte  a  nyolc  taktusos  beve- 
zetés nélkül.  A  szabályos  zárlat  után  a  musette  kö- 
vetkezik h-mollban.  Az  oboák  játszák  a  témát,  me- 
lyet a  magánhegedű  kontrapunktáló  figurákkal 
diszít.  Különböző  modulációk  után  eljutunk  a  fő- 
téma  zárórészéhez.  Ezzel  végződik  az  első  téteí. 
A  második  tétel  az  Idyll,  kevésbbé  eleven  ritmusú, 
mint  az  első.  Finoman  ívelt,  nyugodt  hatnyolcados 
témát  hallunk  c-durban,  egyszerű  kísérettel.  Kü- 
lönböző harmóniai  elváltozásuk  után  következik  a 
kissé  gyorsabban  lüktető  középső  rész  c-mollban. 
Csakhamar  visszajutunk  az  első  témához  s  az 
ebből  szólt  coda  légies  elhaló  hangjával  ér  wégtt 
az  Idyll.  A  harmadik  tétel  az  Intermezzo,  a  leg- 

hosszabb.  Azonnal  az  a-dur  főtéma  szólal  meg  a 
magánhegedűn,  majd  egész  sereg  melléktéma  után 
halljuk  a  főtéma  ismétlését  zenekaron,  míg  a  he- 
gedű ugyanazt  variálja.  A  középső  rész  f-dur  té- 
májának harmóniai  és  ritmikai  elváltozásai  után, 
melyekhez  dallamos  ellentémákat  játszik  a  zene- 
kar, következik  a  szabályszerű  ismétlés  záradék- 
kal. A  Finale-ban  a  Gavotte  főtémáját  halljuk 
számtalan  variációban.  A  középső  részben  érzel- 
mes, de  férfias  gondolat  szólal  meg. 

Hegedűversenyt  négyet  írt  Hubay.  Az  első  a 
Joachimnak  ajánlott  a-moll  Concerto  dramatique. 
Az  Allegro  Apassionato  szenvedelmes  témával 
kezdődik,  melyet  a  zenekar  játszik.  A  bevezetés 
után  a  magánhegedű  recitativja  csakhamar  átol- 
vad a  lágy  főtémába.  A  szólóhangszer  trillái  alatt 
szólal  meg  a  fafuvókon  a  g-dur  melléktéma,  melyet 
azután  rögtön  átvesz  a  hegedű,  majd  ragyogó 
passage-okban  variálja  a  bevezető  témát.  Ezután 
ismét  a  főtéma  hangzik  föl  diadalmasan,  majd  a 
recitativ  ismétlése  és  cadentia-szerü  futamok  után 
föllép  a  szelid  melléktéma,  végül  folyvást  fokozódó 
tempóval  és  dinamikával  befejeződik  a  tétel  a-moll- 
ban.  A  második  tételben,  az  Andante  ma  non  tanto- 
ban  (d-dur),  a  fafuvók  és  a  hárfa  hangulatos  beve- 
zető taktusai  után  halljuk  a  lágy  főtémát,  majd  a 
zenekar  átvezet  a  téma  a-durban  való  megfordítá- 
sára. Ezután  következik  a  megkapó  érdekességü 
tematikus  kidolgozás.  Elhaló  pianissimoban  vég- 
ződik a  tétel.  Az  Allegro  con  brio  a  zene- 
kar szenvedelmes  akcentusaival  kezdődik.  Heves 
lüktetésű  téma  hangzik  föl  a  hegedűn  a-mollban, 
majd  d-mollba  modulálva  fűződik  tovább.  Ugyan- 
csak d-mollban  van  a  melléktéma,  melyet  a  klari- 
nét sző  tovább.  Ezt  széles,  meleg  cantiléna  követi. 
A  tematikus  kidolgozásban  a  főtéma  az  előző  tétel 
főtémájával  keverve  jelenik  meg.  Lendületes  a-dur 
codaval  végződik  a  verseny.  Külön  dicséretet  ér- 

demel  a  mű  elmés  ritmikája  és  szines  fuvó-techni- 
kája,  mely  Hubayt  mint  bevégzett  orkeszter-mű- 
vészt  állítja  elénk. 

Második  versenyművében,  melyet  tanítvá- 
nyának, Studer  Oszkárnak  ajánlt,  már  magyar  gon- 
dolatokat dolgoz  föl.  A  hangszer  technikai  kihasz- 
nálásában nem  oly  hálás  és  csillogó,  mint  az  első, 
—  cadentia  sincs  benne  —  inkább  az  abszolút  mu- 
zsika szelleméhez  mért  komoly  és  előkelő  alkotás. 
Az  első  tétel,  Allegro  con  fuoco  (e-dur),  a  rendes 
szonátaforma,  erővel  teljes  főtémával  és  puha, 
lágy  melléktémával.  Utóbbit  több  instrumentális 
változatban  halljuk.  Rövid  —  modulációkban  gaz- 
dag —  coda  közbeékelése  után  megkezdődik  d- 
mollban  a  kidolgozás,  melyben  a  magánhegedűn 
pompás  magyaros  ritmusú  téma  lép  föl.  Az  expo- 
zíció ismétlését  követő  codaban  érvényesítheti 
azután  a  művész  technikai  készségét.  A  második 
tételt,  Larghetto  (c-dur),  a  zenekar  kezdi,  melyre 
a  magánhangszer  felel  választémával.  Majd  a 
magyaros  zamatu  melléktémát  halljuk  g-durban. 
Ezután  a  Piu  mosso  quasi  allegretto  című  közép- 
rész következik  új  témával,  melyet  a  választéma 
követ  variált  formákban,  majd  a  melléktéma.  A 
poétikus  tételt  hangulatos  coda  fejezi  be.  A  har- 
madik tétel,  Rondó,  Allegro  non  troppo  (e-dur), 
csupa  vidám  derű.  A  zenekar  rövid  előjátéka  után 
csakhamar  megszólal  a  hegedűn  a  főtéma,  melyet 
úgy  a  magánhangszer,  mint  a  zenekar  számtalan 
alakban  variál.  Ezután  jön  az  első  középtétel  a  fő- 
téma  ismétlésével.  Különböző  modulációk  után 
halljuk  a  magyaros  második  középtételt  (h-moll), 
melyet  a  fafuvók,  majd  a  vonósok  vesznek  át,  míg 
a  magánhegedű  a  téma  tizenhatodokra  bontott 
változatait  játsza.  A  többi  rész  a  rondo-forma  tör- 
vényeinek megfelelően  alakul  s  a  főtémából  alakí- 
tott hatásos  codaban  nyer  befejezést. 

A  harmadik,  Vecsey  Ferencnek  ajánlott  g-moll 

verseny  első  tétele  Moderato.  Az  energikus  főtéma 
először  a  zenekaron,  később  a  magánhangszeren 
szólal  meg  egy  második  témával  kibővítve.  Majd  a 
zenekar  ismétli  variációkban  a  főtémát,  míg  a  he- 
gedű arpeggiokkal  kontrapunktál.  Ezután  követ- 
kezik a  nyugodtabb  melléktéma,  melyet  csakhamar 
gyors  lüktetésű  triolák  váltanak  föl,  míg  a  fuvola 
és  az  oboa  az  első  témát  ismétlik.  Számtalan  hang- 
nemkitérés és  ritmikai  változás  után  megkezdődik 
a  kidolgozás,  melynek  végeztével  a  teljes  zenekar 
attaca  átvezet  a  Scherzo-ra.  (e-moll).  A  zenekar 
hosszabb  bevezetése  után  lép  föl  a  magánhangszer 
a  diabolikus  főtémával  (allegro  vivő).  Rendkívül 
elmés  az  orkeszter  kísérete,  mely  a  lefelé  haladó 
kromatikus  skálán  épül  föl.  Ezután  következik  a 
trió,  melynek  témája  a  főtémából  készült,  azután  a 
kidolgozás  e-durban.  Codaval  végződik  a  tétel.  A 
következő  tétel  Adagio  (cis-mollban).  Az  orkeszter 
bevezető  ütemei  után  két  főtéma  szólal  meg:  a 
magánhangszeren  és  a  zenekarban,  ezután  pedig 
a  melléktéma.  A  kidolgozás  után  jön  az  ismétlés 
a  g-húron.  Az  utolsó  tétel  Allegro  con  fuoco.  A 
főtémát  fugátonak  dolgozza  föl  a  zenekaron,  me- 
lyet a  hegedű  is  átvesz.  Ezután  a  klarinét  meleg 
kantilénaszerü  melléktémát  játszik,  melyhez  a 
hegedű  kontrapunktáló  főtémája  fonódik  s  amely 
téma  majd  a  hegedűn  szólal  meg.  Majd  követ- 
kezik a  főtéma  megismétlése,  majd  a  kadencia, 
ebben  föllépnek  az  egész  versenymű  összes  fő- 
témái.  Újból  a  főtémát  halljuk  a  zenekaron, 
majd  a  magánhangszer  játsza  az  előbbi  kantiléna- 
témát g-durban  s  a  zenekar  hegedű  kontrapunk- 
táló témáját.  Hatalmas  coda  rekeszti  be  a  formá- 
ban és  tartalomban  egyaránt  érdekes  és  hatásos 
munkát. 

A  Geyer  Stefinek  ajánlott  Concerto  alV  Antica 
a  XVIII.  századbeli  mesterek  stílusában  kompo- 
nált alkotás,  archaisztikus  formákkal  és  harmó- 

niákkal.  Az  első  tétel,  az  a-moll  Prélude,  szabad 
formában  van  írva.  A  második  a  Corrente  és  Mu- 
sette.  A  Corrente  gyorsan  pergő,  finoman  cizellált 
munka.  Szintúgy  a  Musette,  mely  triónak  van  be- 
állítva a  tételbe.  A  kedves,  szelid  dallammal  egy- 
időben  folyvást  hangzik  a  mély  g,  amint  a  dudán  is 
szólt  a  basszus  quint.  A  harmadik  tétel  e-dur 
Larghetto  szonáta-formában.  Az  utolsó  tétel  ragyo- 
góan kidolgozott  Finale. 

Itt  említjük  meg  a  Sonate  Romantique-ot, 
mely  bár  Victor  Hugó  egyik  versét  vallja  pro- 
gramul, a  kamarazene-stílus  és  a  szonáta-forma 
törvényei  szerint  van  fölépítve. 

Hubay  volt  az  első,  ki  a  népies  magyar  témát 
bevitte  a  hegedűdarabokba.  A  szimfonikus  szer- 
kesztés egyáltalán  nem  feszélyezte.  Nagy  techni- 
kai tudásával  és  erős  faji  érzésével  bámulatos 
könnyen  és  biztosan  dolgozza  a  népies  gondolato- 
kat. Egész  új  hegedűirodalmat  teremtett  így  meg. 
Uj  zenei  formákat  is  alkotott,  mint  például  a  Csárda- 
jeleneteket.  Mindegyik  népdalból  van  fölépítve 
(Hejre  Kati,  Hullámzó  Balaton,  Sárga  cserebogár, 
Kossuth-nóta,  Azt  mondják,  Cinka  Panna,  Pici 
tubicám  stb.).  ízig-vérig  magyar  muzsika,  mely  az 
előadó  művésznek  is  rendkívül  hálás,  anélkül,  hogy 
a  technikai  nehézségek  szándékos  halmozásával 
veszítene  népies  jellegéből.  Hubay  Csárdajelenetei 
polgárjogot  nyertek  a  nagyvilág  hangversenyter- 
meiben, hol  a  hegedű  legelső  mesterei:  Heermann, 
Sarasate,  Kubelik,  Sauret  és  mások  szólaltatták 
meg.  Magyaros  tárgyú  darabjai  közül  nevezetesek 
a  Plevna-nóta  (op.  1.,  Szentirmay  Elemér  dalának 
átírása),  a  három  Fantaisies  Tziganesques  (op.  4. 
és  55.),  népies  zamatjával  és  tüzével  a  Six  poémes 
hongrois  (op.  27.),  Six  Nouveaux  Poémes  Hongrois 
(op.  76.).  Igen  érdekesek  Impressions  de  la  Puszta 
(op.  44.),  Eine  Pusztenfahrt  (op.  37.),  Alföldi  han- 
gulatok című  darabjai.  Ezekben  találjuk  először  a 

magyar  föld,  a  magyar  milieu  érzésének  és  hangu- 
latának zenei  kifejezését  a  maga  hamisítatlan  né- 
piességében, eredeti  közvetetlenségében,  mint  Grieg 
népies  levegőjű  műveiben  a  norvégek  érzéseit 
ílubay  magyaros  szimfonikus  művészetének  leg- 
ragyogóbb példája  Variations  sur  un  théme  hon- 
grois  című  műve  (op.  72.,  Bram  Elderingnek 
ajánlva).  Mindjárt  a  gyönyörű  magyaros  lejtésű 
témát  halljuk  a  zenekaron,  melyre  a  hegedű  hat 
ütemes  kadenciaszerü  résszel  felel.  Ennek  ismét- 
lődése után  a  magánhegedűn  lép  föl  a  főtéma,  mely 
négy  periódusból  álló  magyar  dal.  A  periódu- 
sokat a  fafuvók  menetei  kötik  össze.  Az  első  vál- 
tozatban a  klarinét  és  a  fagott  hozza  a  témát, 
melyet  a  magánhangszer  figurációja  díszít.  A 
második  változatban  a  mély  vonósok  interpre- 
tálják a  témát,  a  hegedű  kettős  fogásu  triolákban 
kontrapunktál;  a  harmadik  változatban  a  négy- 
nyolcados  témát  hatnyolcados  ritmusban  halljuk.  A 
negyedik  változatban  a  fuvolán  szólal  meg  a  téma, 
melyhez  a  magánhegedű  tremoloból  és  üveghan- 
gokból sző  kíséretet.  Az  ötödik  változat  a  témát 
csaknem  teljesen  deformálja.  A  hatodik  változat- 
ban a  fafuvókon  hangzik  föl  b-mollban  az  előbbi 
deformált  téma,  melyet  a  magánhangszer  futamai 
átfonnak.  A  hetedik  változatban  rövid  kadencia 
után  ismét  d-mollban  vagyunk  és  futamokra  tör- 
delve halljuk  a  témát.  A  nyolcadik  változatban  a 
brácsa  játsza  a  témát,  melyet  a  magánhegedű  figu- 
rákkal diszít.  A  kilencedik  változatban  az  első  he- 
gedűk komplikált  ritmusú  tizenhatod  spiccato  figu- 
rát játszanak;  a  magánhegedű  a  témát  hármas  fo- 
gásokra tördeli.  Az  utolsó  változatban  kétnegye- 
des  ütemben  a  magánhangszer  a  fafuvók  kíséreté- 
vel a  témát  tizenhatodokra  bontja.  Több  moduláció 
után  elkezdődik  a  záradék  a  témával,  melyet  előbb 
a  magánhegedű,  majd  a  zenekar  hoz,  mialatt  az 
előbbi  oktávugrásos  triolákat  játszik.  Ezután  kö- 

vetkezik  a  kadencia.  Erőteljes  d-dur  akkorddal 
végződik  a  mű.  Hubaynak  ez  a  munkája  az  elkép- 
zelhető legváltozatosabb  mintázásban  mutatja  be  a 
földolgozott  témát,  amellett  ritka  hálás  darab  a 
virtuóznak. 

Hubay  Jenő  egyetlen  művet  írt  az  abszolút 
muzsikában:  egy  szimfóniát  (b-dur).  Vidám  ma- 
gyaros a  levegője  az  egész  műnek.  Elmés  szer- 
kezete, átlátszó  világos  polifoniája,  finoman  csi- 
szolt formái,  pompásan  hangzó  orkesztere  a  ma- 
gyar szimfonikus  zene  egyik  legkimagaslóbb  al- 
kotásává avatják.  Az  első  rész  allegro  (b-dur)  a 
melléktémával  végződik  a  codában.  Ez  majd  meg- 
ismétlődik az  utolsó  tételben,  ennek  főtémájával 
összeszőve.  A  második  részből,  az  Andantéból 
(a-dur)  idilli  hangulat  árad.  A  harmadik  tétel  a 
Scherzo  erősen  magyaros  jellegű.  Triója  a  coda 
előtt  megismétlődik  g-durban.  Az  utolsó  tétel 
Allegro,  ismét  b-dur.  Melléktémája  a  Scherzo  trió- 
jából van  szőve  s  erősen  magyaros.  így  a  szim- 
fónia fölépítésében  a  Franck-iskola  ciklikus  mód- 
szerét követi. 

Teljesség  kedvéért  említsük  meg  Hubay  két 
kötetre  terjedő  hegedűgyakorlatait  (Etades),  me- 
lyek sokoldalú  alaposságukkal  a  zenepedagógiai 
irodalom  igen  értékes  alkotásai. 

XII. 
Dalok. 

Hubay  Jenő  alkotóművészetében  nem  ke- 
vésbbé  fontosak  dalai.  Petőfi  dalaival  ő  teremtette 
meg  a  magyar  nemzeti  műdalt.  Elmondtuk,  minő 
szándék  vezette  Hubayt,  mikor  Petőfi  költeményeit 
zenésítette  meg.  A  szabályos  dalformában  minde- 
nütt magyaros  gondolat.  A  ritmus  folyvást  magyar, 
a  melódia  tökéletesen  simul  a  vers  prosodiájához,  a 
harmóniákban  semmi  idegenszerűség,  azok  épp 
cly  magyarosak,  mint  a  dallamfűzés.  Petőfi  tizen- 
nyolc versét  találjuk  a  kötetben.  A  nagy  poéta 
lírájának  gyöngéd  és  szenvedelmes  érzései,  ma- 
gyaros szilajságának  kitörései  megkapóan  jutnak 
kifejezésre  Hubay  dalaiban.  Csak  néhány  példát 
idézünk.  A  Zárjátok  be  már  azt  a  koporsót  drámai 
tagolódású  dallama  zokogó  kétségbeesés,  mely  vé- 
gül megrázóan  komor  akcentusokkal  fejeződik  be. 
A  Gyere  lovam  csupa  tűz  és  hév,  pompás  festése  a 
betyár  féktelen  temperamentumának.  A  Hozzám 
jössz  finom  művészettel  szőtt  dialógus,  elmés  har- 
móniai fordulattal  a  d-moll  hangnem  versszakon- 
kint  átmegy  háromszor  a  kemény  d-akkordba. 
Gazdag  és  széles  érzelemskála  szól  felénk  mind- 
egyikből. Hubaynak  a  csöndes  epedéstől  a  féke- 

vesztett  fájdalom  viharzásáig  minden  effektusra, 
minden  árnyalatra  van  hangja.  Amellett  Petöü 
csodálatos  természeti  képeit  is  elibénk  varázsolja 
a  zeneköltő  színdús  fantáziája.  Az  ősz  hervadását, 
a  holdfényben  fürdő  tájt,  a  temető  szomorú  han- 
gulatát épp  úgy  megérzékíti,  mint  az  Alföld  költő- 
jének népies  génre  jeleneteit,  a  betyárt,  a  juhászt... 
Hubay  Petőfi-dalai  a  lezajlott  harminc  év  alatt  sem 
fakultak  meg.  A  belőlük  kiáradó  poézis  ma  is  üde, 
friss  és  őszinte.  A  kötetet,  mely  Táborszky  és 
Parschnál  jelent  meg,  legnevesebb  festőink  művei 
díszítik,  kik  siettek  ily  módon  kimutatni  rokonérzé- 
süket a  fiatal  dalköltővel  szemben.  Megemlítjük 
Zichy  Mihály  három  szép  rajzát,  Munkácsy 
Mihály  gyönyörű  temetői  képét,  Jankó  és  Lotz 
genreképeit,  Ebner  borongós  őszi  tájképét.  Magyar 
zenemű  még  nem  lépett  ily  pompázó  köntösben  a 
közönség  elé. 

Magánénekre  irott  dalai  között  íigvelmet  ér- 
demel az  Egy  rózsa  (Cebrián  Róza  grófnő)  című 
ciklus  meleg,  gyöngéd  hangjával.  Farkas  Imre  ver- 
seiből is  többet  megzenésített.  Kivált  az  Ugy-e 
Jani  kezdetű  érdekes,  merész  harmóniával  és 
drámai  deklamálásával  ragadja  meg  a  hallgatót. 

Idegen  költők  is  megihletik.  Victor  Hugó  (op. 
12.)  és  Sully  Prudhomme  (op.  17.)  verseire  irott 
dalai  vetekednek  a  francia  mélodie  legjelesebb 
mestereinek,  Reynaldo  Hahnnak,  Ernest  Chausson- 
nak,  Henri  Duparcnak  műveivel.  Ugyanaz  a  ke- 
csesség és  grácia  a  formában,  ugyanaz  a  lágy, 
puha  kolorit  és  fojtott  érzés  a  tartalomban.  Harmo- 
nizálásuk elegáns  és  választékos.  Brahms  hatása 
érzik  a  Carmen  Sy/va-dalokon  (op.  29.).  Ismét 
francia  levegője  van  a  Vacarescu  Helén-dalok- 
nak  (op.  23.). 

A  capella  kórusaiban  atyja  nyomdokain  halad: 
a  szólamvezetés  éppen  oly  bravúros  és  hatásos, 
mint  Huber  Károly  műveiben.  Meglátszik,  hogy  a 

szerző  sokáig  volt  a  dalosszövetség  karnagya  és 
alaposan  ismeri  a  dalének  minden  titkát.  Magyaros 
irányúak  a  Szabadságdal,  Zengjen  a  dal  (Ábrányi 
Emil),  Nem  nézek  én  (Petőfi),  Kuruc-nóták  című 
férfinégyesei.  Zenekari  kisérettel  van  írva  a  Talpra 
magyar,  A  hajós  imája,  az  Ébresztő.  Hatásosak 
vegyes  karai  is.  így  a  Legenda,  Alvó  tábor,  Mi  do- 
bog, mi  zokog,  Odafenn  csillagos  és  a  Rákóczi 
himnusz  (Endrődi  Sándor  szövegére)  nagy  zene- 
karral. 

XIII. 

Operák. 

Alienor  Hubay  első  színpadi  műve.  Négy  föl- 
vonásos  zenedráma;  szövegét  Haraucourt  Ed- 
mond francia  költő  írta.  A  darab  Merlin  kelta 
bárd  történetének  utolsó  fejezete.  Az  Artusz-mon- 
dának  ez  a  hőse  már  a  tizennyolcadik  században 
nyugtalanítja  a  zeneköltők  képzeletét.  Gaillard 
(Merlins  Care),  Amiconi  (La  grotta  del  mago  Mer- 
line),  Gazzaniga  (La  tromba  di  Merlino),  Dalayrae 
(Wigande  et  Merlin),  az  újabb  komponisták  közül 
Goldmark  (Merlin),  Rüfer  (Merlin)  és  mások  ze- 
nésítették meg  Merlin  történetét. 

Haraucourt  hőse  nem  java  férfikorában  lép 
elénk,  mint  Qoldmark  Merlinje,  hanem  deres  fő- 
vel. Az  ő  utolsó  drámájának  vagyunk  tanúi. 

Az  arvorok  királyát,  Budikét  egyszer  meg- 
támadták a  frankok  saját  országában.  Kastélyát 
is  elpusztították  s  kis  leányát,  Alienort  csak  Mer- 
lin, ki  atyjától  bűvös  hatalmat  örökölt,  tudta  meg- 
menteni a  vad  ellenség  elől.  Merlin  Typhaine  pász- 
tornőhöz vitte  a  gyermeket.  Alienor  itt  nevelődött. 
A  bárd  nemesszívű  cselekedete  úgy  az  atya,  mint 
a  gyermek  előtt  rejtve  maradt.  Ezek  a  darab  előz- 
ményei. Az  első  fölvonásban  Hoel,  Budik  fia,  rá- 

173 


talál  Alienorra.  Azonnal  beleszeret  a  gyönyörű 
hajadonba,  de  Alienor  már  Orlin  pásztornak,  ne- 
velőanyja, Typhaine  fiának  ígérte  kezét.  A  két 
ifjú  között  csakhamar  viadalra  kerül  a  sor,  mi- 
kor megjelenik  Merlin  és  megengedi  Typhaine- 
nek,  hogy  Alienor  előtt  fölfedje  sorsát.  Hoel  bol- 
dogan öleli  szívére  elveszettnek  hitt  nővérét.  Mind- 
ketten haza  indulnak  az  arvorok  földjére.  Merlin 
ezalatt  eltűnik. 

A  második  fölvonás  Budik  palotájában  törté- 
nik. Az  egész  ország  örömmámorban  ég:  végre 
megtalálták  a  szépséges  királyleányt.  Budik  elha- 
tározza, hogy  leköti  Merlint  udvarához.  Akinek 
sikerül  magával  hoznia  az  ősz  varázslót,  az 
Alienort  kapja  jutalmul.  Az  időközben  odaérkezett 
Orlin  vállalkozik  a  kalandra.  El  fogja  rabolni  a 
bárd  hárfáját.  így  Merlin  majd  elindul  keresni 
drága  hangszerét. 

A  harmadik  fölvonás  ősrégi  kelta  vidékre  ve- 
zet: Merlin  búvóhelyére.  A  bárd  éppen  nyugovóra 
tér.  Álmában  élőképek  tárják  elébe  sorsát.  Látja 
magát,  amint  a  géniusz  átnyújtja  a  hárfát,  mely- 
nek bűbájos  hangját  mindenütt  áhítattal  hallgat- 
ják. Megjelenik  előtte  Artusz  király  a  kerek  asztal 
lovagjaival.  Majd  föltűnik  előtte  szerelmének, 
Viviane-nak  alakja.  Végül  látja  szomorú  végét: 
amint  a  nép  halálra  kövezi. 

Ezalatt  Orlin,  bár  Merlin  egykor  életét  men- 
tette meg,  elrabolja  a  hárfát.  A  bárd  fölébredve, 
kétségbeesve  veszi  észre,  hogy  megfosztották  leg- 
féltettebb kincsétől.  Bánatában  reményevesztet- 
ten rogy  a  földre. 

A  negyedik  fölvonásban  az  arvorok  hábo- 
rúba indulnak  a  frankok  ellen.  Merlin  eljött  hárfá- 
jáért  és  megjósolja  Budik  királynak  a  győzelmet, 
de  egyszersmind  a  halált  is.  Orlin  elnyeri  Alienor 
kezét.  Az  ősz  bárd  áldásával  vonul  az  ifjú  pár  a 
templomba. 

Az  utójáték  Merlin  halálát  mondja  el.  A  csata 
hirtelen  kedvezőtlen  fordulatot  vett.  Budik  és  Hoel 
az  ellenség  fegyverétől  találva  holtan  esnek  össze. 
Az  arvorok  dühtikben  agyonkövezik  Merlint.  Ez- 
alatt Orlin  diadalt  aratott,  de  már  későn  érkezik, 
hogy  megmentse  az  aggastyánt. 

Haraucourt  szövegkönyvének  gyöngesége 
azonnal  szembeötlik.  Nem  eléggé  drámai  érdekű 
cselekvénye,  fordulatai  lélektanilag  valószínűtle- 
nek még  a  regevilág  misztikus  romantikájában  is. 
Viszont  a  fogyatkozásért  kárpótol  a  librettó  nem 
egy  ragyogó  jelenete:  néhány  grandiózus  wagneri 
kép  és  mindenekfölött  a  hangulatfestésre  kiválóan 
alkalmas  lírai  helyzetek.  A  szöveg  hiányai  a  muzsi- 
kában is  érezhetők.  Hubayt  ekkor  bayreuthi  ideá- 
lok hevítették.  Az  Alienor  genealógiája  Lohen- 
grin  és  Parsifal  családjába  nyúlik.  A  Musikdrama 
komor  világa,  az  unendliche  Melodie  folyamatos- 
sága, a  motivisztikus  dolgozásmód  jellemző  saját- 
ságai az  Alienornak.  De  ez  a  német  levegő  idegen 
volt  Hubaynak,  az  ő  tehetsége  sokkal  eredetibb, 
semhogy  ne  rázta  volna  le  a  wagneri  bilincse- 
ket. Ilyenkor  villanik  ki  egyéniségének  újszerű 
volta  és  gazdagsága.  Fantáziája  szinte  túlárad  a 
költészettől.  Az  Alienor  zenéjében  két  pregnáns 
motívumot  hallunk:  Alienor  idilli,  lágy  jellem- 
zését és  Merlin  hatalmas  erejű  motívumát.  Mind- 
kettővel már  az  ouvertureben  megismerkedünk. 
A  darab  legszebb  részei  az  első  fölvonás  megnyitó 
kórusa,  Orlin  szerelmi  vallomása,  a  második  föl- 
vonásban a  harcosok  himnusza,  mely  eredeti  bre- 
ton témán  épül  föl,  Alienor  és  Orlin  lendületes  sze- 
relmi kettőse  és  a  megkapó  finale,  a  harmadikban 
Merlin  monológja  és  himnusza  a  holdhoz  és  a  bal- 
lett-zene. Ezekben  a  számokban  fíubay  meleg  lí- 
ráját élvezzük  a  maga  közvetetlenségében. 

Az  Alienor  már  mint  a  színpadi  hatások  biz- 
toskezű ismerőjét  mutatja  Hubayt.    Az    énekszó- 

lam  és  a  recitativ  mindig  drámai,  zenekari  hatásai 
figyelemreméltók.  Polifoniája  könnyed,  világos.  A 
bevégzett  tökéletességű  orkeszter-technika  külön- 
ben mindig  egyik  legerősebb  oldala  Hubay  művé- 
szetének. A  színpompás  aláfestés,  a  nagyszerű  öko- 
nómia a  fölvonások  fölépítésében,  már  csakúgy 
megvan  Hubay  első  operájában,  mint  a  későb- 
biekben. 

Ezalatt  a  muzsika  Európaszerte  kezdett  föl- 
szabadulni Wagner  nyomasztó  uralma  alól.  A 
bayreuthi  varázs  megtört,  a  zeneköltők  rátaláltak 
önmagukra.  Az  opera,  a  zenedráma  lassankint  le- 
vetkőzte német  jellegét.  Technikájában  fölhasz- 
nálta Wagner  eredményeit,  de  nem  utánozta  többé 
nyelvezetét,  kolorisztikáját.  így  Hubay  is  új  da- 
rabjában, a  Cremonai  hegedűs-ben  meglelte  az 
egyéniségének  megfelelő  levegőt.  Búcsút  mondott 
a  Musikdrama  tragikus  pátoszának,  leveti  a  ko- 
turnusokat  s  a  francia  mesterek,  Thomas,  Mas- 
senet,  Delibes,  derűs,  harmonikus  világában  ke- 
resi sikerét.  Fiatalságának  legszebb  éveit  francia 
földön  töltötte  s  az  esprit  gaulois  zenei  frazeo- 
lógiáját és  formaművészetét  annál  könnyebben 
elsajátította,  mert  lirikus  egyéniségében  határo- 
zottan van  valami  franciás.  Coppée  Francois  Le 
Luthier  de  Crémone  című  dramolettje  igénytelen 
egyszerű  kis  történet.  Azután  meséjét  már  húsz 
év  előtt  megírta  Wagner  a  Mesterdalosokban. 
De  csupa  poézis  és  gyöngédség,  érdekes  és  meg- 
indító fordulatokkal.  Cremonában,  Amati,  Stradi- 
vari,  Quarneri  hazájában  élt  Taddeo  Ferrari 
hegedűkészítő.  Műhelyében  sok  legény  sürgött- 
forgott.  Valamennyi  közül  a  deli  Sandrot  és  a  pú- 
pos Filippot  kedvelte  legjobban  a  mester.  Mind- 
kettő házánál  nőtt  föl  és  egyformán  sóvárgott 
szépséges  leánya,  Qiannina  után.  Ferrari  azonban 
annak  adja  Qiannina  kezét,  aki  a  városi  tanács 
hegedű-versenyére  a  legtökéletesebb  mesterművet 

készíti.  A  leány  igyekszik  lebeszélni  apját  szán- 
dékáról, mert  már  Sandronak  ígérte  szívét  s  fél, 
hogy  a  versenyben  a  púpos  talál  első  lenni.  De 
Ferrari  hajthatatlan  s  a  szerelmesek  aggódva 
gondolnak  a  jövőre.  Qiannina  megnyugtatja  ked- 
vesét: bármi  történjék  is,  az  övé  lesz.  Jön  Filippo 
és  eljátszik  egy  dalt  a  leánynak,  aki  hallva  a  pú- 
pos hegedűjének  édes  szavát,  biztosra  veszi 
Sandro  vereségét  a  versenyen.  Bánatában  sírva- 
fakad.  Filippo  azt  hiszi,  hogy  a  leány  őt  szereti 
és  térdre  borúi  előtte.  Ekkor  Giannina  bevallja, 
hogy  már  Sandro  jegyese.  A  púpos  lelkében  fölül- 
kerekedik a  nagylelkűség.  Föláldozza  magát, 
hogy  elősegítse  a  szerelmesek  boldogságát.  Ki- 
cseréli Sandro  hegedűjét  a  sajátjával.  így  biztos 
lesz  a  vetélytárs  győzelme. 

Eközben  elérkezik  a  verseny  órája.  Ferrari 
háznépe  ünneplőt  ölt.  Gianninát  menyasszonyi 
ruha  ékesíti.  Elindulnak  a  városházára.  Sandro 
viszi  magával  Filippo  hegedűjét  is,  mert  a  púpos 
nem  akar  jelen  lenni  szerencsés  társa  diadalánál. 
Sandro  azonban  nem  tud  barátja  nemes  elhatáro- 
zásáról. Attól  reszket,  hogy  elveszti  kedvesét  s 
kétségbeesésében  ő  is  kicseréli  a  két  hegedűt.  De 
csakhamar  megbánja  tettét.  Visszajön  Filippohoz^ 
kinek  töredelmesen  mindent  bevall.  Szerencsét- 
len! kiált  föl  Filippo,  eldobtad  magadtól  a  győzel- 
met. Mindketten  elrohannak,  hátha  még  nem  késő. 

Cremona  főterén  vagyunk.  A  nép  víg  mulato- 
zás közepette  várja  a  verseny  eredményének  ki- 
hirdetését. Éppen  mikor  Sandro  és  Filippo  meg- 
érkeznek lélekszakadva,  a  podeszta  a  városi  ta- 
nács élén  kihirdeti,  hogy  Filippo  a  győztes,  övé  a 
díj,  a  mesterlánc,  övé  a  leány.  Filippo  a  láncot 
Gianninának  adja,  azután  kézen  fogja  Sandrot  és 
a  leányhoz  vezeti.  Leeryenek  boldogok,  ő  világgá 
megy,  hírt  és  dicsőséget  keresni. 

A  Cremonai  hegedűsben  saját  hangszerének 

apoteózisát  írta  meg  Hubay.  Zenéje  az  első  ütem- 
től az  utolsóig  finom  és  előkelő.  Alaphangja  gyön- 
géd, érzelmes  líra,  melybe  csak  Filippo  alakja 
visz  drámai  elevenséget.  Széles,  meleg  dallamfű- 
zése, ragyogó  színkeverése  ekkor  revelálta  a  ma- 
gyar közönség  előtt  a  vérbeli  lírikust.  Aki  mindig 
igaz  és  őszinte  érzelmeket  tolmácsol  gazdag  s 
mindig  ízléses,  kifejező  erővel.  Formájában  az 
opera  világos  és  áttekinthető:  Nummern-oper, 
de  vezérmotivumokból  fölépítve.  A  kórusok  vi- 
dámak, gyorsan  pergők.  Az  együttesekben  ha- 
talmas fokozás  van.  A  ritmust  nem  egyszer  ma- 
gyarosnak érezzük.  A  recitativ  karakterisztikus 
és  drámai.  A  darab  legszebb  részletei  Qiannina 
dala,  a  szerelmi  kettős  s  a  belőle  szőtt  intermezzo 
s  mindenekfölött  a  magyaros  hegedűszóló.  A 
hangszerelésben  mindenütt  megragad  a  vonósok 
tömör,  meleg  vezetése,  a  fafúvók  elegáns,  könnyed 
figurációja.  Egészben:  Hubay  művészi  egyénisége 
egyik  alkotásában  sem  jut  oly  híven  kifejezésre, 
mint  a  Cremonai  hegedűsben. 

Ez  idő  tájt  a  Sonzogno-pályázaton  megjelen- 
nek a  veristák,  a  parasztromantika  megteremtői. 
Mascagni  örök  időkre  halhatatlan  mintáját  adta 
az  opera  rusticának,  az  új  műfajnak,  melyben  a 
nép  vad  ösztönei  és  féktelen  érzései  teljes  közve- 
tetlenségükben  érvényesülnek.  A  népies  opera 
szinte  kínálkozik  a  nép  dalainak  és  nótáinak  for- 
mábaöntésére, harmóniáinak,  ritmusainak  fölhasz- 
nálására. Ezek  a  gondolatok  lebegtek  Hubay  előtt, 
mikor  tervbe  vette  Tóth  Ede  kedvelt  népszínmű- 
vének, a  Falu  rosszá-nak  operára  való  földolgozá- 
sát. A  magyar  népszínmű  alakjainak  jogos  helyet 
akartam  teremteni  az  opera  színpadán,  —  írja 
Hubay  egyik  cikkében.  —  A  mi  közönségünk  ta- 
lán az  egyedüli,  amelyik  nem  látta  a  saját  népét 
az  operaszínpadon.  Hát  nincs  a  magyar  paraszt- 
ban annyi  drámai  erő  vagy  annyi  humor,  mint  az 

olaszban,  németben  avagy  a  franciában?  —  E  sza- 
vak igazsága  nyilvánvaló.  A  magyar  népélet 
alakjai  éppen  úgy  életképesek  az  operaszínpadon. 
Ennek  fölismerése  kétségkívül  Hubay  érdeme. 

A  falu  rosszát  az  átdolgozó  Maradi  Antal 
négy  képbe  foglalta,  mely  nagyrészt  jelenetről- 
jelenetre Tóth  Ede  darabja  nyomán  halad.  Hubay 
zenéje  tősgyökeres  magyar  muzsika,  nincsen 
benne  egy  taktus  sem,  melyet  idegennek  érez- 
nénk. Pedig  ugyancsak  nehéz  föladat  előtt  állott. 
A  nótából  kellett  megteremtenie  a  népies  zenei 
nyelvet:  a  Falu  rossza  alakjának  dikcióját.  De 
magyaros  érzéke,  a  magyar  forma  és  ritmus  biz- 
tos ismerete  keresztül  segítette  a  nehézségeken. 
Az  ének  seholsem  vét  a  szöveg  prosodiája  ellen: 
a  hangsúlyos  és  hangsúlytalan  szótagok  elhelye- 
zése, ritmikai  kiélezése  kifogástalan. 

A  zene  népies  és  melodikus,  hű  kifejezője  a 
darab  hangulatának.  Az  első  fölvonás  bájos 
almafakettőssel  indul,  melyet  nemsokára  Finum 
Rózsi  tűzről  pattant  belépő-dala  követ.  Igen 
szép  Boriska  érzelmes  dala.  Jóízű  humor  nyilvá- 
nul a  bakter  zenei  ábrázolásában.  Szerencsésen 
hat  a  csárdajelenet  is  poétikus  hegedű-szólójával, 
Göndör  Sándor  gyújtó  dalaival.  A  partitura  leg- 
szebb része  a  harmadik  fölvonás  bevezető  zenéje, 
mely  szimfonikus  szövésével  és  gyönyörű  hangu- 
latváltozataival valóságos  mestermű. 

A  Falu  rossza  Erkel  Ferenc  Névtelen 
hősökje  óta  az  egyetlen  népies  magyar  opera, 
mely  a  népopera  nemzetközi  fejlődésében  Sme- 
tana  Eladott  mennyasszonyától  Fourdrain  La 
Glaneuse-éig  az  őt  megillető  láncszemet  fog- 
lalja el. 

Más  világ  tárul  elénk  a  Moharózsában:  gyön- 
géd, illatos  romantika.  Ki  ne  ismerné  Ouida  bá- 
jos novelláját  a  kis  Bébéről,  aki,  alighogy  kinyílott, 
a    szíve,    összetörve,    szárnyszegetten    hullott    a 

tóba.  Hubay  keresve  sem  találhatott  volna  lírai 
temperamentumának  megfelelőbb  tárgyat,  mint 
ezt  a  megható  kis  flandriai  történetet,  mely  oly 
közel  áll  a  szívéhez.  Hisz'  ő  is  járt  a  Brüsszel  és 
Laeken  közötti  úton,  hol  Bébe  annyiszor  bolyon- 
gott kis  facipőivel.  Föléledtek  lelkében  ifjúságá- 
nak szunnyadó  emlékei  és  a  Moharózsa  zenéjé- 
ben újra  átélte  saját  fiatalságát.  A  novellát  Ruttkay 
György  dramatizálta.  Ruttkay,  ki  ismerte  barátja 
egyéniségét  és  lelkivilágát,  hozzá  szabta  a  librettót. 
Mindegyik  jelenet  poétikus  és  hatásos  elrendezé- 
sében a  színpad  kitűnő  ismerőjére  vall  és  való- 
sággal kínálkozik  a  zeneköltőnek. 

A  kis  Bébe  sorsát  már  az  előjátékból  megtud- 
juk. Bébét  egy  flamand  paraszt  leli  meg  egy  tó 
partján,  miközben  az  angyalok  kara  elmondja 
Bébe  egész  történetét:  A  tó  vala  bölcsőd  és  ez  les£ 
pihenőd!  A  befejező  apotheozisban  majd  ugyanezt 
a  képet  fogjuk  látni,  amint  a  tó  hullámai  bűvös 
erővel  csalogatják  vissza  magukhoz  Bébét. 

Az  első  képben  Brüsszel  piacán  vagyunk. 
Az  összegyűlt  kofák  elhalmozzák  ajándékkal  Bé- 
bét tizenhatodik  születésnapja  alkalmából.  Oda- 
vetődik egy  fiatal  festő,  Fiamén,  kinek  azonnal 
megtetszik  a  bájos  leányka.  Bébe  sem  idegenke- 
dik a  megnyerő  külsejű  ifjútól,  moharózsát  ad 
neki,  s  beleegyezik,  hogy  lefesse,  bár  imádója, 
Jeannot  favágó  óva  inti,  ne  higyjen  a  piktor  mé- 
zes szavainak. 

A  második  kép  Bébe  kertes  házikójába  ve^ 
zet.  A  leány  nyugtalanul  várja  Fiament.  Csöndes 
szívét  földúlta  a  szerelem,  már  barátnőivel  sem 
tud  olyan  gondtalanul  játszani,  mint  annakelőtte. 
Megjelenik  Fiamén  s  forró  vallomása  lángralob- 
bantja Bébe  szívét.  A  festőben  azonban  fölébred 
a  jobb  érzés.  Bűn  lenne  letépni  ezt  a  gyönyörű 
rózsabimbót.  Elhagyja  Bébét,  mert  nem  akarja 
szerencsétlenné  tenni. 

A  harmadik  kép  Parisban  történik,  Fiameri 
műtermében.  A  festő  súlyos  betegségből  gyógyult 
föl  s  ennek  örömére  barátaival  és  barátnőivel  nagy 
dáridót  rendez.  A  mulatozás  féktelenné  fajul: 
Fiament  grisettek  ölelgetik,  mikor  nyílik  az  ajtó 
s  kimerülten,  sápadtan  bevánszorog  Bébe.  Fiamén 
betegségének  hírére  gyalog  vándorolt  Brüsszel- 
ből Parisba  s  most  undorral  látja,  hogy  érdemet- 
lenért szenvedett  annyit.  Fiament  mélyen  megin- 
dítja Bébe  önfeláldozó  szerelme  s  magánál  akarja 
tartani  a  leányt,  de  ez  büszkén  utasítja  vissza. 
Ekkor  beront  Jeannot.  Meg  akarja  bosszulni  ked- 
vesét s  késsel  kezében  a  festőre  támad.  Bébe  kira- 
gadja a  fegyvert  Jeannot  kezéből.  Azután  mind- 
ketten hazaindulnak. 

Bébe  testben-lélekben  megtörve  érkezik  falu- 
jába. Nem  bírja  tovább  fájdalmát.  Elbúcsúzik  min- 
denkitől. Végül  elővesz  egy  moharózsát,  beleteszi 
a  kis  facipőbe  s  megkéri  Jeannot,  juttassa  el  Fla- 
menhez.  Elszenderül,  álmában  hallja  az  angyalok 
hívó  szavát,  amint  a  tóba  csalogatják.  Enged  a 
csábításnak.  Bemegy  a  hullámok  közzé  és  lebu- 
kik a  habokba.  Mire  előtűnik  a  tó  színén,  fején 
rózsa  nyugszik.  Az  ég  kárpitja  megnyílik,  az  an- 
gyalok virágokat  hintenek  a  szunnyadó  Bébére, 
ki  ismét  bölcsőjében  pihen. 

Ez  a  finom,  naiv  poézis  érzelmes  muzsikára 
inspirálta  Hubayt.  A  Moharózsa  zenéjének 
szentimentális  az  alaphangja,  melyet  azonban 
pikáns  ritmusok  és  szenvedelmes  akcentusok 
tesznek  elevenebbé  és  drámaibbá.  Szövése  francia 
csipkemunka,  melybe  ügyesen  illeszkedik  bele 
hellyel-közzel  a  nagyvonalú  wagneri  frazeológia. 
Az  első  képben  a  mozgalmas  vásári  jelenetet  öt- 
letesen illusztrálja  a  hullámzó  zenekar.  Megkapó 
a  Moharózsa  motívuma  s  az  ezt  követő  Lisette 
pajkos  kupléja.  Hatásos  az  imakar  is  és  a  befe- 
jező   nagy    együttes.    A    második    képben    Bébe 

181 


kedves  monológjára  pompás  ellentét  a  favágó 
nyers  dala.  Friss,  üde  a  gyermekkar,  mely  egyike 
az  opera  legkedvesebb  jeleneteinek.  Végül  Bébe  és 
Fiamén  kettőséből  hév  és  szenvedelem  árad.  A 
harmadik  kép  bohémjelenetében  bőséges  alkalma 
nyílott  fiubaynak  temperamentuma  érvényesíté- 
sére. A  zenekar  szinte  tobzódik  a  vidám,  pezsgő 
melódiákban  és  csillogó  színekben,  melyek  végül 
hatalmas  fokozással  szilaj  orgiába  csapnak  át. 

Megrázó  ellentét  azután,  mikor  Bébe  megér- 
kezik, az  orkeszter  komor,  tragikus  dinamikája. 
Az  utolsó  kép  ismét  a  finomlelkü  poéta  munkája, 
csupa  puha,  lágy  szín  mindenütt.  A  Moharózsa  ze- 
néje mindig  folyamatos,  szélesen  ívelt.  Sehol  sem 
érezzük,  hogy  a  költő  invenciója  apadóban  van, 
vagy  hogy  alkotóereje  sekélyességét  külső  effek- 
tusokkal kell  takargatnia.  Recitativjai  jól  beleta- 
lálnak a  darab  romantikus  tónusába.  Hangszere- 
lése színes,  beszédes,  amilyen  egy  francia  mesteré. 

A  Lavotta  szerelmében  Hubay  Lavotta  Já- 
nost, a  vándor  nótaköltőt,  a  magyar  Orfeuszt  viszi 
színpadra.  Lavotta  Biharival  és  Csermákkal 
együtt  a  magyar  muzsika  megteremtője.  Kalan- 
dos élete,  tragikus  sorsa  hálás  téma  a  költőnek. 
Bérezik  Árpád  és  Farkas  Imre  —  a  szöveg-írók 
—  idealizálták  alakját,  kiért  joggal  eped  a  szép- 
séges Szentgyörgyi  Ilona,  bár  sohasem  látta.  Ám 
az  atyai  parancsra  kénytelen  kezét  Aradi  Zoltán 
grófnak  nyújtani.  A  kastélyban  már  készülődnek  a 
kézfogóra:  a  vendégek  is  együtt  vannak.  Utolsó- 
nak jő  Lavotta,  a  vőlegény  jóbarátja.  Ilona  és 
a  költő  ekkor  találkoznak  először.  Hosszasan,  ön- 
feledt boldogsággal  néznek  egymás  szemébe.  A 
muzsikusok  rágyújtanak  Lavotta  lakodalmasára. 
Maga  a  költő  is  előveszi  hegedűjét,  melynek 
gyújtó  szavára  pusztító  lánggal  lobog  föl  a  szen- 
vedelem Ilona  szívében.  Fehér  rózsát  ad  szerel- 
mesének .  .  . 

A  második  fölvonásban  Ilonát  szobájában  ta- 
láljuk. A  nyoszolyóleányok  már  rá  akarják  adni 
menyasszonyi  ruháját.  De  ő  még  pihenni  szeretne. 
Zongorájához  ül  s  elsírja  bánatát  költője  egyik  hall- 
gató nótájában.  Ekkor  jön  Lavotta,  ki  meglepi  a 
leányt.  Már  nem  tudják  tovább  is  visszafojtani  ér- 
zelmeiket: egymás  karjaiba  borulnak.  Ám  válni 
kell,  a  nyoszolyóleányok  viszik  az  esküvőre.  Ilona 
azonban  letépi  mirtuskoszorúját  és  Lavotta  kar- 
jaiba szalad.  Aradi  gróf  kardot  ránt  a  költőre.  La- 
votta harcba  indul  az  inzurgensekkel  Napóleon 
ellen. 

A  harmadik  fölvonás  az  inzurgensek  táborá- 
ban történik.  Az  éjszaka  lágyan  teríti  szét  fátyolát. 
Ilona  a  táborba  lopódzik  Lavottához.  Szerelemitta- 
san  ölelkeznek.  Ágyúdörgés  riasztja  szét  a  boldog 
párt.  Az  öreg  Szentgyörgyi  és  Aradi  gróf  jönnek 
Ilonáért.  Lavotta  karddal  védi  imádottját.  A  nő  a 
küzdők  közé  rohan.  Aradi  gróf  szúrását  Ilona 
fogja  föl,  ki  holtan  rogyik  össze. 

Az  utolsó  képben  Ilona  sírboltja  látszik.  La- 
votta megtört  lélekkel  közeledik  boldogsága 
nyugvó  helyéhez.  Fájdalmában  össze  akarja  zúzni 
hegedűjét,  mikor  fölcsendül  Ilona  hangja  s  hal- 
hatatlanságot ígér  a  költőnek.  A  szín  elváltozik: 
a  lankás  tállyai  hegyvidék  tűnik  elibénk.  A  szü- 
retelő nép  ajkán  fölhangzik  Lavotta  édes-bús  nó- 
tája: Cserebogár,  sárga  cserebogár... 

Ez  a  színes  és  mozgalmas  szöveg,  mely  min- 
den ízében  drámai,  fiubay  Jenő  zenéjének  is  erő- 
vel teljes  lendületet  adott.  Valamennyi  műve  kö- 
zül a  Lavotta  szerelme  a  legmagyarabb  és  éppen 
ezért  a  legdrámaibb.  A  lírai  áradozásban  néhol  itt 
is  idegen  hatások  érvényesülnek,  de  ahol  a  mese 
fordulóhoz  ér,  magyaros  hév  és  erő  lüktet  Hubay 
zenéjében.  A  stílus  mindenütt  következetesen  ma- 
gyar, mert  az  idegen  akcentusok  is  beleolvadnak 
a  darab  magyar  lelkébe.  A  deklamáció  prosodiája 

hibátlan.  A  muzsikában  sok  régi  magyar  motí- 
vum —  köztük  Lavotta  néhány  dala  —  akad,  me- 
lyek továbbfejlődése  széles,  szimfonikus,  modern 
és  magyaros.  Általában  a  darab  a  legmodernebb 
zenedrámai  technikával  készült.  És  mindenütt 
megérzik,  hogy  ez  a  nemes  készség  a  költő  lelkéből 
fakad,  belső  meggyőződésen  alapul  és  sehol  sem 
törekszik  olcsó  külső  hatásra.  Mindjárt  az  előjá- 
tékban halljuk  Lavotta  nyugtalan,  hősies  motívu- 
mait, mellyel  később  is  sokszor  találkozunk.  Meg- 
kapó ellentét  Ilona  gyöngéd,  bánatos  szerelmi 
motívuma.  Az  első  fölvonásból  kimagaslik  Ilona 
nagy  monológja,  melyben  a  zenekaron  átszövődik 
Lavotta  alakjának  zenei  jellemzése.  Pompásan  il- 
leszkedik bele  Lavotta  lakodalmasa  és  hatalma- 
san bontakozik  ki  a  fölvonásvégi  együttes.  A  má- 
sodik fölvonásban  megragadó  a  hosszú  szerelmi 
duett  Ilona  és  Lavotta  között,  telve  egyre  foko- 
zódó hévvel.  Lavotta  vallomását  az  Ocskay  sze- 
renádja néven  ismert  eredeti  Lavotta-dallamra 
énekli.  A  lakodalmas  nép  mulatozása,  az  insurgen- 
sek  harci  indulója  mind  jellemző,  lendületes  mu- 
zsika. A  fináléból  erő  és  szenvedelem  árad.  A  darab 
a  harmadik  fölvonásban  tetőpontját  éri  el.  Holdfé- 
nyes éjszaka  ereszkedik  alá.  Lavotta  elmereng. 
A  pásztorsípon  fölsír  a  Cserebogár,  sárga 
cserebogár,  majd  a  strázsa  gyönyörű  dala,  mely 
talán  a  legpoétikusabb  száma  az  operának.  Jő 
Ilona.  A  zenekar  notturnoba  olvad,  melyből  nagy- 
szerű plasztikával  emelkedik  ki  a  szerelmesek 
duettje.  Később  a  zenekar  tragikai  ereje  ráz  meg  a 
befejezésben,  mikor  ismétli  Ilona  első  fölvonásbeli 
áriáját.  Az  utolsó  jelenetben  a  bevezető,  komor 
gyászzene  csöndes,  szomorú  melankóliává  csitul, 
melynek  hatásos  befejezése  a  Cserebogár- 
nóta. Olyan  nagyszerű  dologbeli  készségű 
komponistánál,  mint  Hubay  nem  kell  külön  ki- 
emelni a  friss,  széles  kórusokat  és  az  eleven,  szín- 

dús  zenekart.  A  Lavotta  szerelme  öntudatos,  egy- 
séges, modern  magyar  zenedráma.  Igaztalanul  le- 
tűnt az  Operaház  színpadáról,  hová  időnapelőtte 
föl  fogja  idézni  a  nemzeti  művészet  iránt  való 
vágy,  a  belső  szükségérzet  a  magyar  dalműre. 

Hubay  Jenőnek  két  operája  van  még  kézirat- 
ban :  a  Milói  Vénusz  című  egyfölvonásos  dalmű  két 
képben  (szövegét  Lindau  Rudolf  után  írta  Farkas 
Imre)  és  a  Szerelmi  Éj  című  cselekményben,  zené- 
ben izgatóan  érdekes  zenedráma,  melynek  szö- 
vegét Lothar  Rudolf  és  Martos  Ferenc  írták. 

Hubay  Jenő  nemcsak  mint  zeneköltő,  hanem 
mint  kritikus  is  mestere  a  tollnak.  Ha  érdeklődé- 
sét valamelyik  zeneköltő  vagy  zenemű  fölkelti, 
sokszor  elmondja  benyomásait,  melyek  mindig 
ujak  és  egyéniek.  Sokszor  és  sokat  írt  aktuális 
zenei  kérdésekről,  külföldi  körútjairól,  élményeiről 
és  darabjairól  is  bepillantást  engedve  lelkivilágába, 
így  —  hogy  csak  egynéhányat  említsünk  —  Vieux- 
tempsről  (Pester  Lloyd),  Mihalovich  Ödönről  és 
Zichy  Qéza  grófról  (Magyar  Nemzet  és  Egyet- 
értés), a  Salomeról  (Magyarország).  A  Budapesti 
Hírlapnak  éveken  át  egyik  legkedveltebb  munka- 
társa volt.  Itt  jelentek  meg  A  román  királynénál, 
Az  orosz  határon,  Orosz  benyomások,  Atala  és 
más  cikkei. 

XIV. 
Források. 

Hubay  Jenő  életrajzára  legfőbb  forrásom  volt 
a  Mester  három  kötetes  Visszaemlékezéseim  című 
kéziratban  levő  naplója  és  levelezése,  melyet  rendel- 
kezésemre bocsátott.  Igen  sok  fontos,  becses  adatot 
és  útbaigazítást  kaptam  Léderer  Rudolf  és  Farkas- 
házy  Jenő  uraktól,  Hubay  két  legrégibb  barátjától. 
Nagy  haszonnal  forgattam  a  Pesti  Hírlap,  Fővárosi 
Lapok  és  a  Budapesti  Hírlap  egykorú  évfolyamait. 
Hubay  Jenő  párisi  tartózkodásáról  értékes  és  érdekes 
közleményeket  találunk  a  Pesti  Hirlap-ban  a  lap  két 
párisi  levelezőjének,  Jules  Lafonde-nak  és  Haszár 
Imrének  tollából.  Munkám  megírásánál  szíves  támo- 
gatásukkal nagy  segítségemre  voltak:  Ferenczy  Zol- 
tán dr.  az  Egyetemi  Könyvtár  igazgatója,  Kopp  Lajos 
dr.  főreáliskolai  igazgató,  Aggházy  Károly  a  Nemzeti 
Zenede  tanára,  Moravcsik  Géza  dr.  a  Zeneakadémia 
titkára,  Molnár  Géza  dr.  zeneakadémiai  tanár,  Fabő 
Bertalan  dr.  zenetörténet-író,  a  Rózsavölgyi  és  Társa 
cég.  Utóbbi  megbecsülhetetlen  program-gyűjteményét 
készséggel  engedte  át  könyvem  céljaira.  A  legnagyobb 
hálával  kell  megemlékeznem  e  helyen  Léderer  Rudolf 
úrról,  ki  külföldön  is  ritkaságszámba  menő  gazdag  ze- 
nei könyvtárát  ezúttal  is  az  ő  lekötelező  szívességével 
nyitotta  meg  előttem,  azután  Kern  Aurél  kedves  bará- 

tómról,  a  Budapesti  Hírlap  művészeti  rovatának  veze- 
tőjéről, ki  munkámat  nagyon  megkönnyítette  s  úgy  kéz- 
iratban, mint  levonatban  könyvemet  elolvasta.  Ügyszin- 
tén köszönet  illeti  az  áldozatkész  Singer  és  Wolfner- 
céget  és  vezetőjét,  Wiesner  Emil  urat  s  a  Budapesti 
Hírlap  nyomdavezetőségét,  kik  mindent  elkövettek, 
hogy  e  munka  mentől  díszesebb  köntösben  kerüljön 
a  közönség  kezébe. 

Könyvem    megírásánál    a    következő    munkákat 
használtam: 

Ságh  József:  Magyar  Zenészeti  Lexicon.  Budapest, 
évszám  nélkül. 

J.  Th.  Radoux:    Vieuxtemps.    Sa  vie,    ses    oeuvres. 

Liége.  Évszám  nélkül. 
Andreas  Moser:  Joseph  Joachim.  Berlin  1900. 
Ábrányi  Kornél:  Az  Országos  Magyar  Daláregyesü- 

let  negyedszázados   története.  Budapest   1892. 
Ábrányi  Kornél:  A  Magyar  Zene  a  XIX.  században. 

Budapest  1896. 

Ernest  Closson:  Note  sur  la  vie  musicale  en  Belgiquc 
(Zeitschrift  für  Internationale  Musik-Gesellschaft 
XIII.  Jahrgang.  Heft  10/11. 

Massenet:  Mes  Souvenirs.  Paris  1912. 

A.  Bruneau:  Geschichte  der  Französischen  Musik  (Die 
Musik  vállalatban). 

A.  Bruneau:  La  Musique  Francaise.  Paris  1901. 

Moravcsik  Géza:  Az  Orsz.  M.  Kir.  Zeneakadémia  tör- 
ténete. Budapest  1907. 

Vajdafy  Frigyes:  A  Nemzeti  Zenede  története.  Buda- 
pest 1892. 

Romáin  Rolland:  Paris  als  Musikstadt  (Die  Musik 
vállalatban). 

Romáin  Rolland:  Musiciens  d'aujourd'hui:  Le  Re- 
nouveau.  Paris  1908. 

Max  Kálbeck:  Johannes  Brahms.  Wien  1906. 
Július  Kapp:  Franz  Liszt.  Leipzig  1909. 
Hanslick:  Aus  dem  Conzertleben.  Berlin   1900. 

Ernest  Walker:   A  History    of    Music    in    England. 

Oxford  1907. 
Max  Koch:  Richárd  Wagner.  Berlin  1907—12. 
Hugues   Imbert:    Portraits    d'artistes   contemporains. 

Paris  1897. 
Fabó  Bertalan:  Erkel-album.  1910. 
W.  I.  Wasielewski:  Die  Violin  und  ihre  Meister. 
George  Hart:  The  violin  its  Famous  makers  and  their 

imitators.  London  1875.  és  francia  kiadása.  Alphonse 

Roger-től.  Paris  1886. 
Beér  Ágoston,  Bélái  Izor  dr.,  Diósy  Béla  dr.,  Kern 

Aurél  és    Molnár    Géza  dr.    recensiói  a  budapesti 

napilapokban  és  a  Zeneközlöny  évfolyamai. 

Hubay  Jenő  növendékei: 


Adler  René  István 

Altmann  Leó 

Arányi  Adila 

Arányi  Jelly 

Babáry   Jóska 

Bachmann  Albert  (francia) 

Balassa  Kálmán 

Dr.  Balassáné  Sessler  Sarolta 

Bárdos  Alice 

Bárdos  Béla 

Barna  Izsó 

Batek  Zoltán 

N.-né  Békéi   Józsa 

Benkő  Alice 

Benyovszky  Rezső  gróf 

Bergmann  Rudolf  (német) 

Berkovics  Lajos 

Blau  Jenő 

Brown   Edie    (amerikai) 

Breuer  Marianne 

Cohen  Sol  (amerikai) 

Crespi  Valentiné   (olasz) 

t  Darmaros  Henri  (görög) 

Duverdier  Berta  (francia) 

Eldering  Bram  (hollandi) 


Farkas  Márta 
Fodor  Izsó 
t  Füredi  József 
Füredi  Sándor 

Fürediné  Sonnenfeld  Margit 
Gábriel  Ferenc 
Gautier  Juliette   (amerikai) 
Geyer  Stefi 
Gobbi  Károly  dr. 
Godebski  Ferenc  (francia) 
Goldmark  Sarolta 
Gróf  Miklós 

Mac  Guigen  Magdolna  (ame- 
rikai) 
Gyárfás  Ibolyka 
Gyémánt  Miklós 
Haris  Ervin 
Hartley   Dóra   (angol) 
Hegedűs  Ferenc 
Hermán  Emilia 
Hessheimer  Gizella 
Holló  Béla 
Horovitz  Pál 
Horváth  István 
Huszka  Jenő 

Kálmán  Mária 
Kende  Arnold 
Kerékjártó  Gyula 
Kemény  Rezső 
Kladivko  Vilmos 
Klein  Józsi 

Kogan   Sinowy   (orosz) 
Koller  Alfréd 
Koller  Ferenc 
Koncz  János 
fl.-né  Konyovics  Ivánka 
Kornstein  Egon 
Kotlárszky   Sámuel    (ameri- 
kai) 
Kresz  Géza 
Kürschner  Manó 
Laoureux  Miklós   (belga) 
Leitnerné  Pay'r  Olga 
t  Lentz  Rezső 
Ligeti  Imre 
Linz  Márta 
Mambriny  Gyula 
Mannheim  Ilona 
Martin  Irén   (amerikai) 
Mayer  Lőwy 
Meyer  Nelly  (svájci) 
Meyer-Warde  Helén  (angol) 
Nagler  Berta 
Opris  Valéria 
Pavovich  János 
Pécskai  Alajos 
t  Pettykó  Imre 
Pillitz  Imre 
Pollák  Imre 
Pollermann  Aranka 


Popiel  Mária 

Rákos  Arnold 

Recht  Sándor 

Regéczy  Ilona 

Reuss  Anna 

Rév  Kálmán 

Révai  Rózsi 

Rigó  Gyula 

Sauveur  Eugéne  (belga) 

Schmidt  Helén  (belga) 

Schultz  Ernestin  (német) 

Sterszky  Melitta 

Studer  Oscar   (svájci) 

Szabathiel  Rezső 

Szántó  Boris 

Szerémi  Gusztáv 

Szigeti  Dezső 

Szigeti   József 

Spanovszky  Ferenc  (lengyel)- 

Takács  Margit 

Telmányi  Emil 

Temesváry  János 

Tomas  Tessie  (angol) 

Tomm  Béla 

Totisz  Elza 

Torra  Celia  (délamerikai) 

Vecsey  Ferenc 

Vincon  Garlo  (olasz) 

Waldbauer  Imre 

Waldmann  Dezső 

Walter  János  (egyiptomi) 

Ware  Helene  (amerikai) 

Weszprémy  Andor 

Whitman  Ben  (amerikai) 

Zsolt  Nándor 

HUBAY  JENŐ  SZERZEMÉNYEI. 


Opus 
szám 

A  mű  cime 

Kiadója 

Megjelenési 
idő 

1 

Plevna  nóta  (Fantaisie  hcmgroise) 
pour  Violon  avec  Orchestre  ou 
Piano 

Brandus  et 
Comp.  Paris 

1878 

■> 

18   magyar   dal   (Petőfi   költemé- 
nyeire)   (iS    ungarische    I,ieder 
auf    Gedichte    von    Petőfi).  Mit 
Illustrationen     von  Munkácsy, 
Zichy,  Ebner,  Spányi   etc,   etc. 
illusztrációival 

Nádor. 
Budapest 

1877—78 

3 

No.  i.  Suite  sur  des   motifs   de 
„Le  roi  de  Lahore"  de  Massenet 

No.  2.  a)  Crepusculei      de  J. 

b)  Sérénade     *  Massenet 

Transcription  pourV:olon  avec 

Piano 
No.  3.  Fantaisie  Carmen  (Bizet) 

pou  Violon  avec   Orchestre  ou 

Piano 

No.  1.,  2. 
Heugel,   Paris 

No.  3.Choudens 

pere  et  fils, 

Paris 

1880 
1881 

1876 

4 

Fantaisie  Tziganesque.  Duo  hon- 
grois  concertant  pour  Violon  et 
Piano    (Partié     de     Piano     par 
Carolus  Aggházy) 

Choudens  pere 
et  fils,  Paris 

1879 

ö 

Suite  für  Violine  mit  Clavier  oder 
Orchesterbegleitung 

B.  Schott's 
Söhne,  Mainz 

1878 

6 

No.  i.  Plaintes  Arabes 

No.  2.  Chant  Polonais 
pour    Violon    avec    accompag- 
nement  de  Piano 

No.  1.,  2. 

B.  Schott's 

Söhne,  Mainz 

1881 

7 

Pusztaklánge  (Echos  de  la  Puszta) 
Duo  hongrois   concertant  pour 
Violon  et  Piano  (Partié  de  Piano 
par  Carolus  Aggházy) 

B.  Schott's 
Söhne,  Mainz 

1880 

8 

Fünf  Lieder  für  eine  Singstimme 
(Magyar     fordítások     Ferenczi 
Zoltántól)  (Hohe  und  tiefe  Aus- 
gabe) 

i.    Der    Mond    und    die    Lilié 
(A  hold  és  a  liliom) 

2.  Du  bist  so  still  (Te  oly  szelíd  vagy) 

3.  Das  verlassene  Magdiéin  (Az 
elhagyott  leány) 

4.  Deine    blaue   Augen     (A   te 
kék  szemed) 

5.  Márchen  (Rege) 

J.  Hainauer, 
Breslau 

1879 

1878 
1875 

1875 
1879 

Hubay. 

9 

Scénes  de  la  Csárda  No.  i.  pour 
Violon  et  Piano  ou  Orchestre 

A.  Cranz.  Ham- 
burg, Bruxelles 

1879 

10 

No.  i.  Arioso  avec  Piano  ou 

Orchestre 
No.  2.  Danse                 )      avec 

diabolique                   }        . 
No.  3.  Valse  Caprice  )     Plano 

Bosworth  et 
Comp.     I,eipzig 

1876 
1879 
1879 

11 

No.  i.  Búcsú  (Der  Abschied) 
No.  2.  Isten    segits  (Gott   hilf)  2 
férfinégyes  zenekarkisérettel.    2 
Mannerchöre    mit     Orchester- 
begleitung 

Harmónia 
Budapest 

1879 

12 

Trois  mélodies  (Viktor  Hugó) 

a)  »J'eus  toujours  de  l'amour« 

b)  »Comment  disaient-ils« 

c)  »0 !  Quand  je  dors« 

A.  Cranz.  Ham- 
burg, Bruxelles 

1882 

13 

Scénes  de  la  Csárda  No.  2.  pour 
Violon  avec  Orchestre  ou  Piano 

A.  Cranz.  Ham- 
burg, Bruxelles 

1882 

14 

No.  i.     Elegie    pour   Violon    et 
Piano.  (Transcription  pour  Alto 
par  Hermann) 

\     pour 
No.  2.  Larghetto             f  Violon 

No.  3.  Contemplation    \        et 

/    Piano 

No.  1.  Breitkopf 

und  Hartel., 

Iveipzig 

No.    2.3.   Bran- 

dus  et  Comp. 

Paris. 

1883 

15 

No.    I.    Conte    (pour  Violon    ou 

Alto)  et  Piano 
No  2.  Maggiolata  pour  Alto  (ou 

Violoncelle  et  Piano) 

No.   1.  Cranz. 

Hamburg 

Bruxelles 

No.  2.  J. 

Hamelle,    Paris 

1882 
1883 

16 

Négy   férfinégyes    (Vier  Manner- 
chöre) 

Magyarok  Istene  (Ungarns  Gott) 
(a  capelle) 

ü,         .*     —    .         JmitOrchester- 

heUsZ  ufl     "'       Kleitung  - 
neitsrut«                ;  zenekarkisé. 

Ima  »  Gebét «            1         rettel. 

A  hajós  imája   (Des  Schiffers 
Gebét) 

Harmónia 
Budapest. 

1882 

17 

Cinq     mélodies   (I^ucien    Paté   et 

Sully  Prudhomme) 
Ne  le  crois  pas  (avec  Orchestre) 
Ressemblance 
lei  bas 

Au  bord  de  l'eau 
Si  j'étais  dieu 

J.  Hamelle,  Paris 

1883 

18 

Scénes  de  la  Csárda.  No.  3.  pour 
Violon    et   Orchestre    ou  Piano 

J.  Hamelle,   Paris 

1883 

19 

Két  magyar  dal.  (Zwei  ungarísche 
Ivieder) 

Szeretném  itt  hagyni  (Petőfi) 

Ha  meghalok    (Zichy    Géza  gróf) 

Harmónia, 
Budapest 

1878 
1886 

20 

Concertstück    für  die    Viola  (für 
das  Violincello  übertragen  von 
Dávid  Popper)    mit  Clavier  oder 
Orchesterbegleitung 

J.  Hamelle,  Paris 

1884 

21 

Concerto  dramatique  pour  Violon 
et  Orchestre 

L,emoine  et  fils, 
Paris 

1884 

22 

Sonate   romantique    pour  Piano 
et  Violon 

J.  Hamelle, 
Paris 

1884 

23 

Quatre  mélodies  (H.  Vacaresco) 
Cequejechercheentoi  \  Deutsche 
De  Profil                         /    Überset- 
Chante  quelque  vieille  >  zungvon 
ballade                         \     Neuge- 
Ah,  viens                        /        bauer 

J.  Hamelle, 
Paris 

1887 

24 

Négy   férfinégyes.  Vier  Mánner- 
chöre : 

Szabadságdal  (Freiheitslied)  (Áb- 
rányi Emil) 

Zengjen  a  dal  (Erklinge  das  Lied) 
(Ábrányi  Emil) 

Nem  nézek  én  (Ich  blicke  nicht) 
(Petőfi)  a  capella 

Die  Thráne  (Geibel)  á  capella 

Harmónia, 
Budapest 

1886 

25 

Románcé    pour   Violon    et    Or- 
chestre ou  Piano 

J.  Hamelle, 
Paris 

1886 

26 

Symphonie   No.  1.    pour    grand 
Orchestre 

Kézirat 

1885 

27 

Six  poémes  hongrois   pour  Vio- 
lon et  Piano 

J.  Hamelle, 
Paris 

1887 

28 

Alienor.  Opera  en  4  actes  et  epi- 
logue.  Poéme  de  Edmond  Ha- 
raucourt.  (Mit  deutscher  und  un- 
garischer  Übersetzung.) 

Harmónia, 
Budapest 

1885—88 

29 

Fünf  Carmen  Sylva  Lieder 

Nebel 

Ein  Sonnenblick 

Geáchtet 

Am  Abend 

Ewige  Liebe 

J.  Hainauer, 
Breslau 

1887 

30 

Blumenleben(L,avie  d'une  fleur). 
Sechs  charakteristische   Stücke 
fürdieVioline  niitClavierbeglei- 
tung.  (Mit  erláuternden  Gedich- 
ten  von  Gr.  Géza  Zichy,  deutsche 
Übersetzung  von    Neugebauer) 

Knospensprossen 

Blumenreigen 

Schmetterling 

Liebesrausch 

Zephir  (Mit  Orchesterbegleitung) 

Verlassen,  verwelkt 

J.  Hainauer, 
Breslau 

1887 

31 

Fünf  Petőfi-Lieder  (in  ung.Weise) 
Adieu  mein             \ 

Táubchen             j        Deutsche 
Niemand  hatdie   j     Übersetzung 

Blume                  f      von   Neuge- 
Glatt     ist    die        )      bauer.  Aus- 

Schnee                 1     gabe für hohe 
Zigeunerlied           1        und  tiefe 
Ich  stand  an  ih-    J          vStimme 

rem  Grabe          / 

J.  Hainauer, 
Breslau 

1890 

32 

Scénes  de  la  Csárda  No.  4.  (Hej re 
Kati.)  PourViolon  et  Orchestre 
ou  Piano 

J.  Hainauer, 
Breslau 

1887 

33 

Scénes  de  la  Csárda  No.  5.  (Hul- 
lámzó Balaton.)  Pour  Violon  et 
Orchestre  ou  Piano 

J.  Hainauer, 
Breslau 

1887 

34 

Scénes  de  la  Csárda  No.  6.  (Sárga 
cserebogár.)  Pour  Violon  et  Or- 
chestre ou  Piano 

J-  Hainauer, 
Breslau 

1887 

35 

Két  magyar  dal :   —  Zwei  unga- 

rische  Lieder  : 
Hagyj  álmodni  szerelemről 

(Bartók) 
Meg  szeretnék  halni  (Wohl  Janka) 

Harmónia, 
Budapest 

1893 

36 

Lieder  einer  Rose  (für  eine  Sing- 
stimme  mit  Clavierbegleitung) 

Leise  falit  der  Schnee  vom 
Himmel 

Liebesglück 

Láss  mich  in  dein  Auge  blicken 

Möcht's  jubeln  in  die  Welt 

J.  Hainauer, 
Breslau 

1890 

37 

Mailied                               )?.ürVi°- 

>  Íme  mit 
|  Aus  vergangner  Zeit      )   Clavier 

O.  Junne, 

Leipzig, 

Bruxelles 

1 892 

38 

Vor  ihrem  Bild,   Gesang  auf  der 
»G«-saite     (Für     Violine      oder 
Violoncello)  Unter  ihrem  fens- 
ter.  (Serenade) 

0.  Junne, 

Leipzig, 

Bruxelles 

1892 

39 

Nachtigallen-Gesang (Für  Violine 
mit  Clavier) 

O.  Junne,  Leipzig, 
Bruxelles 

1892 

40 

Geigenmacher  von  Cremona  (Le 
Luthier  de  Cremone.)  Oper  in  2 
Bildern.    Text    von    F.    Coppée 
und  H.  Beauelair.  Deutsche  Uber- 
setzung  Max  Kalbeck. 

Harmónia, 

Budapest, 

F.  Durdilly, 

Paris 

1 893 

4J 

Scénes  de  la  Csárda  No.  7.  (Kos- 
suth-nóta)    pour  Violon  et  Or- 
chestre  ou  Piano 

J.  Hainauer, 
Breslau 

1891 

42 

|  Nocturne  (No.  1.)  pour  Violon  et 
Piano 

Ries  und  Erler, 
Berlin 

1893 

43 

Talpra  magyar,   férfinégyes  zene- 
karkisérettel  (Chorverk  mit  Or- 
ehester) 

Harmónia, 
Budapest 

1893 

44 

Impression  de  la  Puszta  (Puszten 
stimmungen)    Trois     morceaux 
pour  le  violon  avec  Piano. 

No.  1.  Sirva  vigad  a  magyar  (La 
joie  melée  aux  larmes) 

No.  2.  Alkonyat   (Crépuscule) 

No.  3.  A  fonóban    (Les  fileuses) 
avec  Orchestre 

Ries  und  Erler, 
Berlin 

1893 

45 

Deux  Mazurkas    No.    1.  2.  pour 
le  Violon 

Bárt.  Senff, 
Leipzig,  Berlin 

1890 

46 

Trois    morceaux     caractéristique 

pour  le  violon 
No.  1.  Tendre  aveu 
No.  2.  Premier  Román 
No.  3.  Pagenstreich 

Bárt.  Senff, 
Leipzig 

1892 

47 

Ata'fr    (Román    musical    en    cinq 

chapitres)  pour  le  violon 
No.  1.  Caprice  de  femme  (Prauen- 

laune) 
No.  2.  Invocation  (Beschwörung) 
No.  3.  Feux  follets  (Irrlichter) 
No.   4.    Epanchement   (Herzens- 

gestándniss) 
No.  5.  Grisé  d'amour  (lm  Rausch 

der  Liebe) 

J.  Hainauer, 
Breslau 

1893 

48 

Trois  morceaux  fpour   Violon  et 

Piano 
No.  i.  Ballade 
No.  2.  Intermezzo 
No.  3.  Serenata 

0.  Forberg 
I,eipzig 

1892 

49 

Mosaique  10   piéces    romantique 

pour  Violon  et  Piano 
No.  1.  Souvenir 
No.  2.  Plainte 
No.  3.  Sous  les  arbres 
No.  4.  Priére 
No.  5.  Barcarolle 
No.  6.  Vision 
No.  7.  A  vous  qui  étes  la 
No.  8.  Soupir 
No.  9.  Révérie    (Transcrite  pour 

alto  et  pour  le  Violoncelle) 
No.  10.  Tourement 

Bosworth  et  Co. 
I^eipzig 

1 893 

50 

A    falu    rossza    (Der     Dorflump) 
(L,e    rödeur   du  village).  Unga- 
rische  Oper  in  3  Aufzügen.  Text 
nach  E.  Tóth  von  A.  Váradi 

Harmónia, 
Budapest 

1 894—95 

51 

Cinq    morceaux    caractéristiques 

pour  Violon  et  Piano 
No.  1.  Sicilienne 
No.  2.  Gavotte 
No.  3.  Bolero 
No.  4.  Echos  des  Alpes 
No.  5.  Scherzo  diabolique 

Bosworth  et  Co. 
Leipzig 

1  895 

52 

Trois  morceaux  pour  le  Violon 
No.  1.  A  une  fleur  (Sonnet) 
No.  2.  Vieille  chanson  du  jeune 

temps 
No.  3.   Souviens-toi   (Valse  cap- 
ri ce) 

J.  Hainauer, 
Breslau 

1894 

53 

Fünf  Lieder 

No.  1.  Bekenntniss  (Niemand  auf 

der  weiten  Erde) 
No.  2.  Nachtwandler  (lm  Ijchte 

deiner  Augen) 
No.  3.  Zu  einer  Rose    (lm   Gar- 

ten  wuchs  die  Rose) 
No.  4.    Die  Liebe  (Starkwie  der 

Tod) 
No.   5.   Stándchen    (0    Liebchen 

lausche) 

Ries  und  Erler, 
Berlin 

1894 

54 

Deux  Mazurkasconcertantespour 
Violon 

J.  Hamelle, 
Paris 

1895 

55 

Fantaisietziganesque,    pour  le 

N?-.1/  .  .                      Violon  et 
Fantaisie  tziganesque  j       piano 
No.  2.                           / 

Bosworth  et 
Comp.  I^eipzig 

1  895 

56 

Trois  poémes  (d'apprés  F.  Coppée) 
pour  le  Violon  et  Piano 

Rózsavölgyi, 
Budapest 

1895 

57 

Eine  Pusztenfahrt,  6  ungarische 
Vortragsstücke  für  die  Violine 

Rózsavölgyi 
Budapest 

1  895 

58 

Trois  morceaux  pour  Violon 
No.  i.  Chant  élégiaque 
No.  2.  Tendres  paroles 
No.  3.  Spanisch 

Bosworth  et 
Comp.  L,eipzig 

1 895 

59 

No.  1.  Danse  hongroise 
No.  2.  Chanson  de  Hussards 
No.  3.  Cadences  pour  le  concerto 
de  Beethoven 

Bosworth  et 
Comp,  Leipzig 

1895 
1876 

60 

Scénes     de    la     Csárda     No.    8. 
(Azt  mondják)  pour    Violon    et 
Orchestre  ou  Piano 

W.  Hansen, 
Kopenhagen 

1896 

61 

Sieben  Lieder  (deutsch  und  eng- 

lisch).  Hoch  und  tiefe  Ausgabe. 
No.  1.    Wenn    nicht  die    Liebe 

wár' ! 
No.  2.  Es  ritt  hinaus 
No.  3.  Hier  unter   diesem  Tan- 

nenbaum 
No.   4.    Das    Magdiéin   und  der 

Dornbusch 
No.  5.  Ein  namenszug 
No.  6.  Lenztraum 
No.  7.  Herzensbitten 

C.  Kiesler, 
Iyeipzig 

1896 

62 

Fantaisie  élégiaque  pour  Violon 

W.  Hansen, 
Kopenhagen 

1896 

68 

Etudes  de  Violon  Cah.  I. 

J.  Hamelle, 

Paris 
Harmónia, 
Budapest 

1896 

64 

Etudes  de  Violon  Cah.  II. 

J.  Hamelle,  Paris 
Harmónia, 
Budapest 

1896 

65 

Scénes    de    la    Csárda     No.     9 
(Czinka    Panna)     pour    Violon 
et  Orchestre  ou  Piano 

C.  Kiesler, 
keipzig 

1897 

66 

Trois  morceaux  pour   Violon    et 

Piano 
No.  i.  Moment  musical 
No.  2.  Adieu 
No.  3.  Vol  d'hirondelles 

C.  Kiesler, 
I.eipzig 

1897 

67 

Magyar  nóták  (Ungarische  Wei- 
sen)  für  Violine 

Klökner, 
Budapest 

68 

Két  magyar  dal  (Zwei  ungarische 
I,ieder) 

Klökner, 
Budapest 

1897 

69 

Scénes    de    la    Csárda    No.    10. 
(Szalatnai  emlék)  pour   Violon 
et  Orchestre  ou  Piano 

J.  Hamelle, 
Paris 

1898 

70 

Cantiléne  pour  Violon   et   Piano 

J.  Hamelle,  Paris 

1898 

71 

3  mélodies    (Mit  deutschem  und 

ung.  Text) 
No.  1.  Románcé  (Francois  Coppée) 
No.  2.  Pitié  des  choses  (F.  Coppée) 
No.  3.  Si  j'étais  roi  (V.  Hugó) 

Harmónia, 
Budapest 

1898 

7L» 

Variations  sur  un  théme  hongrois 
pour   Violon    et    Orchestre   ou 
Piano 

Bárt.  Senff, 
Iveipzig,  Berlin 

1898 

73 

74 

Nocturne  No.  2.  pour  Violon  et 

Piano 
No.  1.  Berceuse       j  pour  Violon 
No.  2.  Pensée  triste  f      et  Piano 

Bárt.  Senff, 
Leipzig 

1898 

75 

Két  magyar  dal  (Zwei  ung.  L,ieder) 
Deutsche  Übersetzung  von  Neu- 
gebauer 
No.  1.  Kedvesem  (Wohl) 
No.  2.  Ó,  mért  oly  későn  (Kiss) 

Harmónia, 
Budapest 

1894 
1898 

76 

Six  nouveaux  poémes  hongrois 
pour  Violon 

J.  Hamelle, 
Paris 

1898 

77 

Három  magyar  dal  (3  ung.  I,ieder) 
No.  1.  Minek  turbékoltok 
No.  2.  Addig-addig  adnám  neked 
No.  3.  Föltártad  előttem  szivedet 

Harmónia, 
Budapest 

1897 

78 

Három  magyar  dal  (3  ung.  L,ieder) 
No.  1.  Eldobtad  a  szivem 
No.  2.  Nefelejts 
No.  3.  Elmondanám  én  ezerszer 

Harmónia, 
Budapest 

1898 

79 

Dix    piéces  caractéristiques  pour 

Violon  et  Piano 
No.  i.  Barcarolle 
No.  2.  Valse 
No.  3.  Epanchement 
No.  4.  Serenade 
No.  5.  La  source 
No.  6.  Melancolie 
No.  7.  Mazurka 
No.  8.  Priére 
No.  9.  Berceuse 
No.  10.  Le  papiilon 

Enoch  et  Comp. 
Paris 

1898 

80 

Scherzo  pour  Violon  et  Piano 

Enoch  et  Comp. 
Paris 

1898 

81 

Arlequin  pour  Violon  et  Piano 

J.  Hamelle, 
Paris 

1898 

81' 

Scénes  de  la  Csárda  No.  n.  (Szo- 
morú fűz  ága)   pour  Violon   et 
Orchestre  ou  Piano 

J.  Hamelle, 
Paris 

1898 

83 

Scénes  de  la  Csárda.  No.  12.  (Pici 
tubicám)    pour    Violon    et    Or- 
chestre ou  Piano 

Kistner, 
Leipzig 

1898 

84 

Scénes   d'enfant    (Kinderscenen) 
Du  matin  jusqu'au   soir  (Vom 
Morgen  bis  zum  Abend) 

No.  1.  Sur  la  pelouse 

No.  2.  Premier  chagrin 

No.  3.  Chasse  aux  papillons 

No.  4.  Egaré  danse  la  fórét 

No.  5.  Jouons  á  cache-cache 

No.  6.  Je  serai  sóidat 

No.  7.  Ce  que  grand' mére  raconte 

No.  8.  Bulles  de  savon 

No.  9.  Priére  du  soir 

No.  10.  Endormi 

J.  Hamelle, 
Paris 

1898 

85 

Moharózsa  (Moosröschen.)  Musi- 
kalische   Novelle  im  4  Bildern 
und  einem  Vorspiel.  Text  nach 
der     Novelle   von    Ouida    von 
Max  Rothauser 

Harmónia, 
Budapest 

1900—1903 

86 

No.  1.  Capriccio  de  Concert  pour 

Violon  et.  Piano 
No.    2.    Danse    des    elfes    pour 

Violon  et  Piano 
No.    3.     Rayon     de    lune    pour 

Violon  et  Piano 

1 

No.  1.  André, 
Offenbach 
No.  2.)  J. Hamelle, 
No.  3.}      Paris 

1899 

87 

No.  i.  Rayon  de  soleil  )  Plon  et 
No.  2. 3-éme  Nocturne  í     piano 

No.  i.  est  transcrit  pour  Alto  et 
pour  Violoncelle 

R.  Forberg, 
IYeipzig 

1  89(> 

88 
89 

Moto  perpetuo    pour   Violon    et 

Piano 
io     Etudes     Concertantes     pour 

Violon 

R.  Forberg, 
Leipzig 

1903 
1903 

90 

Simon  Judit  (Kiss  József)  mit  ung. 
und  deutsch.  Text.  Melodráma 
mit  obligater  Clavierbegleitung 

J.  Hamelle, 
Paris 

1884 

91 

2-éme  Concerto   pour   Violon  et 
Orchestre  ou  Piano 

Harmónia, 
Budapest 

1901 

92 

Ugy-e  Jani?   (Gélt,  Hans?)  Dal, 
zongora-   és    hegedü-kisérettel. 
Lied    mit    Clavier-  und  obliga- 
ter Violinbegleitung 

Harmónia, 
Budapest 

1 908 

93 

Symphonie   No.    2.    pour   grand 
Orchestre 

Kézirat 

1906 

94 

Öt  vegyes  kar. 

Legenda.  Alvó  tábor.  Mi  dobog, 

mi    zokog.  Odafenn   csillagos. 

Stella  Maris. 

Harmónia, 
Budapest 

1 906 

95 

4  Stücke  für  die  Geige  mit  Har- 
mónium oder  Orgel 

Hochzeitslied.  Stella  Maris.  Vor- 
bei.  Waldesrauschen. 

Koeppen, 
Berlin 

1907 

96 

Lavotta  szerelme.  Lavotta's 
Liebe.  Magyar  dalmű   3  felvo- 
násban epiloggal. 

Ungarisches    Musikdrama    in    3 
Aufzügen   und  einem  Epiloge. 
Szövegét  irták  :  Bérezik  Árpád 
és  Farkas  Imre. 

Harmónia, 
Budapest 

1 904— <  15 

97 
98 

Három  kurucnóta.  Férfikarra. 
Rákóczi- Hymnus.  Csillagos  mán. 

Vegyeskar     vagy     férfikar      v. 

gyermekkarra      zenekarral      v. 

zongorával 

Harmónia, 
Budapest 

1904— <»:, 

99 

3-ik  hegedűverseny. 
3-tes  Concert  für  die  Violine  und 
Qrchester 

Zimmermann, 
Leipzig 

1907 

100 

7  dal  (7  Lieder) 
i.  Tudom 

2.  Szőke  leány 

3.  Hó  takarja  (Zenekarral) 

4.  Szeresd,  ne  bántsd  a  gyermeket 

5.  Miatyánk  (zenekarral) 

6.  Bálban  (zenekarral) 

7.  Zwei  Sárga  (zenekarral) 

Harmónia, 
Budapest 

1908 

101 

4-tes   Concert  (all'antica)  für  die 
Violine  und  Orchester 

Zimmermann, 
L,eipzig 

1907 

1(»2 

13-ik  Csárdajelenet  (Csárdascene) 

Simrock 

1910 

103 

Két  Petőfi-dal  (zenekarral) 

1.  Szeptember  végén 

2.  Ha  az  Isten 

Harmónia, 
Budapest 

1910 

104 

Ballade     et     Humoresque    pour 
Violon 

Zimmermann 

1910 

105 

Walzer-Paraphrase,   (für  Violine 
und  Orchester) 

Zimmermann 

1910 

106 

Szerelmi  éj,   dalmű    3  felvonásb. 

Kézirat 

1909—11 

107 

Milói  Vénusz,  dalmű  1  felvonásb. 

Kézirat 

1909 

